
ĮVADAS 


Romėnų teisė žmonijos istorijoje užima ypatingą vietą. Susiformavusi 
žiloje senovėje, ji daugeliu šimtmečių pergyveno ją sukūrusią visuomenę. 

Romėnų teisė yra viena iš vergovinės epochos teisės sistemų. Ta epocha, 
palyginus su kitais valstybės ir teisės tipais, truko ilgiausiai. Todėl jos teisės 
istorija apima kelis tūkstantmečius. Ant pirmykštės bendruomenės griuvėsių 
besiformuojančiose vergvaldinėse valstybėse pasirodė teisės normos, kurių 
svarbiausias tikslas buvo įteisinti ir įtvirtinti vergvaldžių privatinę nuosavybę 
- vergus. Viešajame gyvenime iš vergų buvo atimtos visos teisės, O privatinė 
teisė beveik visose tos epochos teisės sistemose vergus traktavo kaip daiktus. 
"Tos epochos teisėje nebuvo ir laisvųjų piliečių (ne vergų) lygybės prieš 
įstatymus principo. Jų teisinis statusas priklausė nuo pilietybės, lyties, 
šeiminės ir turtinės padėties bei daugelio kitų dalykų. Tokie yra patys 
bendriausi visų vergovinės epochos teisės sistemų bruožai. Be to, visos tos 
epochos teisės sistemos turėjo vienodas genetines šaknis - paprotinę teisę, 
tačiau nepaisant to, jos vis dėlto buvo labai skirtingos. Tą įvairovę paaiškina 
įvairių pasaulio regionų ir valstybių nevienodas socialinis ir ekonominis 
išsivystymas, taip pat valstybės valdymo formų esminiai skirtumai. Galima 
išskirti tris pagrindinius vergovinės epochos teisės sistemų tipus: Rytų 
despotijos teisę, Graikijos teisę ir Romėnų teisę. 

Rytų despotijos teisė galiojo milžiniškoje teritorijoje. Jai priskiriamos 
teisės sistemos yra seniausios pasaulyje. Rytų despotijos valstybėms buvo 
būdinga neribota, despotiška vienvaldystė. Valdovo asmenybė dažniausiai 
būdavo sudievinama, todėl tų valstybių teisė buvo perpildyta sakralinių 
elementų. Bažnytinės (sakralinės) ir pasaulietinės (valstybės) teisės 
susiliejimas yra vienas iš svarbių Rytų despotijos teisės bruožų, kuris, tiesą 
sakant, kai kuriose Rytų valstybėse išliko iki šiol. Kitas Rytų despotijos teisės 
bruožas yra jos kazualinis pobūdis. Teisės normos formulavo ne abstrakčias 
elgesio taisykles, o kalbėjo apie konkrečius atvejus. Rytų teisėje nerasime 
jokių bendro pobūdžio pagrindinių teisės teorinių konstrukcijų, kurios labai 
būdingos romėnų teisei. Todėl apie Rytų despotijos teisę, kaip apie normas, 
organizuotas į vieningą sistemą, kalbėti sunku. 


Senovės Graikija, tai miestų-polisų, kurie buvo "valstybė valstybėje" 
junginys. Todėl Graikijos teisei būdingas partikuliarizmas, atsiradęs dėl 
polisų suverenumo. Labiausiai išvystytoje Atėnų teisėje jau galime rasti 
bendro pobūdžio taisyklių, bet ir ji dar neturi vieningos sistemos ir teisės 
sistemai taip reikalingų teorinių konstrukcijų. Taigi ir Atėnų teisė dar 
neišsivadavo iš kazuistinės formos. 

Palyginus su vergovės epochos teise, romėnų teisė atrodo tarsi aukso 
grynuolis. Ji nėra panaši nei į vieną iš žinomų tos epochos teisės sistemų. 
Pirmiausia nuo seniausių laikų Romoje pasaulietinės teisės normos buvo 
atskirtos nuo sakralinės. Antra, romėnų teisės normos buvo kuriamos ne 
konkretiems, bet apibendrintiems atvejams. Jos sudarė tam tikrą sistemą. 
Ta sistema buvo tokia darni, kad pasitelkus mokslinę teisės interpretaciją 
galima buvo reguliuoti įvairiausius turtinius ir asmeninius santykius. Celsijus 
(Celsus) Digestų penktojoje knygoje skelbia: teisės normos neliečia tų atvejų, 
kurie gali įvykti tik vieną kartą, o Julianas (Julian) Digestų penkiasdešimt 
devintojoje knygoje dar paaiškina: nei įstatymo, nei senato nutarimo 
negalima taip suformuluoti, kad jie apimtų visus įvykius, galinčius įvykti 
kada nors, bet visai pakanka, kad jie numatytų tai, kas atsitinka dažniausiai! 
Todėl Romoje nuo seniausių laikų teisėjas, priimdamas sprendimą, kūrė ne 
naują teisės normą (taip dažniausiai buvo kitose antikinėse valstybėse), o 
taikė jau galiojančią teisę. Taigi romėnai pirmieji sukūrė teisės sistemą, 
pagrįstą bendraisiais principais, o Romos teisininkai tą sistemą aprašė ir 
pagrindė jos svarbiausius principus. Čia glūdi romėnų teisės genialumas. 
Ne veltui ji vadinama "ratio scriptum" (užrašytu protu, išmintimi). 

Romėnų teisės studijos padeda ugdyti teisininkų profesinį mąstymą, 
romėnų teisės šaltiniuose randame puikių juridinės technikos ir teisinės 
argumentacijos metodų pavyzdžių. 

Nerasime jokios kitos senovės teisės sistemos, kurios būtų išlikę tiek 
teisės šaltinių ir jų komentarų, kiek jų išliko romėnų teisėje. Todėl galime 
pasekti visą romėnų teisės raidą beveik nuo pat jos atsiradimo, klestėjimo 
laikotarpių iki laikino nuosmukio. Studijuodami romėnų teisę akivaizdžiai 


"W. Rozwadowski. Prawo rzymskie. Zarys wykladu wraz z wyborem zdrodel. 
Wydawnietwo naukowe PWN. Warszawa, 1991. S. 229. 


pamatome politinių, socialinių ir ekonominių veiksnių įtaką atskirų teisės 
institutų evoliucijai. Taigi romėnų teisės studijos ugdo istorinį teisės pažinimo 
metodą. Kaip neprisiminti vokiečių istorinės teisės pradininko Jeringo 
(Ihering), kuris sakė, jog romėnų teisę reikia studijuoti todėl, kad pasimokę 
iš jos patobulintume šiuolaikinę teisę. 

Beveik visų šiuolaikinių civilinės teisės sistemų šaknys glūdi romėnų 
teisėje: yra modeliuojamos pagal jos sistemą (daiktinė, prievolinė teisė, 
civilinių teisių gynimo būdai ir t. t.) ir naudojasi ne tik jos sąvokomis, bet ir 
svarbių nuostatų formuluotėmis. 

Romėnų teisės terminologija yra tarsi savotiškas tarpininkas, ryšininkas 
tarp įvairių teisės sistemų. 

Tiesą sakant, nedaug šiandien yra valstybių, kuriose romėnų teisė galioja 
beveik nepakeista, bet nedaug rasime ir tų valstybių, kurios būtų atsispyrusios 
romėnų teisės įtakai. 


| Pirmasis skirsnis 


ROMĖNŲ TEISĖS DALYKAS, SISTEMA, 
PERIODIZACIJA 


1. Romėnų teisės dalykas ir sistema 


Romėnų teisė - labai sudėtinga teisės sistema. Ji sudaryta iš keleto dalių, 
kurių kiekviena yra palyginti savarankiška uždara teisinė struktūra (1 pav.). 
Ne visos romėnų teisės sistemos dalys vienodai išvystytos. Nevienoda ir jų 
reikšmė teisės istorijoje. Todėl universitetuose paprastai studijuojama ne 
visa romėnų teisė, o tik tam tikra jos dalis, kuri buvo labiausiai išvystyta ir 
turėjo daugiausiai įtakos vėlesniojo laikotarpio valstybių teisės raidai (žr. 
II skirsnį). 


Ius civile, ius peregrinorum, ius gentium 


Šiuolaikinės teisės sistemos remiasi teritoriniu principu. Tai reguliuoja 
tos valstybės, kurioje esi, teisė. Senovės Romoje buvo kitaip. Ten asmens 
teisinį statusą lėmė jo priklausomybė tam tikrai bendruomenei (civitas). 

ROMENŲ TEISĖS SISTEMA 


Ius Romanum 


Ius civile Ius publicum 


lus peregrinorum Ius privatum 


Tus gentium 


Ius commune lus singulare 





1 pav. Romėnų teisės sistema 


Nebuvo tokios teisės, kuri būtų privaloma visiems tam tikros teritorijos 
gyventojams, nesvarbu, kokiai bendruomenei jie priklausytų. Romėnų teisė 
siaurąja prasme buvo tik Romos piliečių (cives, guirites) teisė. Todėl ši 
romėnų teisės sistemos dalis buvo vadinama ius civile. Ius civile nelietė 
tų Romos gyventojų, kurie neturėjo piliečio statuso. Romėnų ius civile 
nereikėtų painioti su šiuolaikine civiline teise, kuri reguliuoja tik turtinius 
ir kai kuriuos asmeninius neturtinius santykius. Tuo tarpuius civile buvo 
visaapimanti Romos piliečių teisė, reguliuojanti visas jų teises ir pareigas, 
taip pat numatanti atsakomybę už nusikaltimus. 

Romoje gyveno ne vien Romos piliečiai - romėnai, bet ir labai daug 
svetimšalių - peregrinų. Jiems buvo taikoma atskira Romėnų teisės sistemos 
dalis - ius peregrinorum (peregrinų teisė). Peregrinams ius 
peregrinorum buvojųius civile, bet romėnams tai buvo tik svetimšalių 
teisė - ius peregrinorum. 

Tokia romėnų teisės sistema gerai funkcionavo visą tą laiką, kol! Romos 
valstybė iš esmės buvo Romos miestas. Kai Roma pradėjo užkariauti 
kaimynines teritorijas ir ėmė virsti imperija, padėtis pasikeitė. Jus civile, 
kuri, kaip vėliau įsitikinsime, buvo labai formali, jau nebepajėgė reguliuoti 
išsivysčiusių Romos santykių su kitais kraštais, trukdė jų vystymuisi. Todėl 
pradėjo formuotis nauja romėnų teisės atšaka -ius gentium (tautų teisė), 
kurią dažniausiai tvarkė specialus magistratas peregrinų reikalams -praetor 
peregrinus (peregrinų pretorius). Zus gentium, palyginus suius civile, 
buvo ne tokia formali. Ji buvo grindžiama šalių pasitikėjimo (fides) ir 
teisingumo (acguitas) principais. Pretorius, spręsdamas ginčus tarp subjektų, 
priklausančių skirtingoms bendruomenėms, susidurdavo su skirtingų teisės 
sistemų kolizija. Formaliai taikydamasius civile normas, pretorius dažnai 
jas modifikuodavo, atsižvelgdamas į kitų teisės sistemų normas, jeigu jos 
labiau atitiko teisingumo principą. Taigi jau senovės Romoje buvo 
prigimtinės teisės(ius naturale ) koncepcijos pradmenų, nes ius gentium 
pagrindu pripažįstamos prigimtinės teisės. 212 m. Karakalos konstitucija. 
Romos pilietybę suteikė beveik visiems imperijos gyventojams. Nuo tada 
romėnų teisės skirstymas įius civile, ius peregrinorum ir ius gentium 
palaipsniui neteko reikšmės. 


Ius publicum, ius privatum 


Romėnų teisė į žus civile,ius peregrinorum irius gentium buvo 
skirstoma atsižvelgiant į atskirus subjektus, kurių santykius reguliavo 
atitinkama teisės atšaka. Pagal teisinio reguliavimo objektą romėnų teisė 
buvo daloma į ius publicum (viešąją teisę) ir ius privatum (privatinę 
teisę). Skirtumą tarp šių teisės sričių aiškiausiai nusakė vienas iš didžiausių 
Romos teisės autoritetų - Ulpianas: viešoji teisė liečia romėnų valstybės 


reikalus, o privatine teise naudojasi atskiri asmenys (publicum ius est guod 


12 


Romėnų teisės dalykas, sistema, periodizacija 


ad statum rei Romanae spectat privatum guod singulorum utilitatem). 
Viešosios teisės normos reguliavo Romos gyventojų santykius su valstybe 
ir jos institucijomis. Pirmiausia tai normos, reguliavusios valstybės tarnybą 
(magistratus), šventyklų, kulto tarnų reikalus ir t.t. Privatinė teisė - tai tokios 
teisės normos, kurios gynė atskiro asmens interesus jo santykiuose su kitais 
teisės subjektais. Šiai sričiai pirmiausia buvo priskirtos normos, reguliavusios 
turtinius ir šeimos santykius, t.y. normos, kurios dabar priskiriamos civilinei, 
šeimos, civilinio proceso teisei. 

Skyrėsi ne tik privatinės ir viešosios teisės teisinio reguliavimo dalykai, 
bet ir teisinio reguliavimo metodai. 

Viešosios teisės normos paprastai buvo imperatyvinės (ius cogens). Tai 
tokios teisės normos, kurių teisės subjektai privalo besąlygiškai laikytis. Jokie 
nukrypimai nuo tų teisės normų reikalavimų, nepaisant teisės subjektų 
valios, nebuvo leidžiami. Imperatyvinių normų pasitaikė ir privatinėje teisėje, 
pvz., normos, reguliavusios sutarčių formą (žr. XII skirsnį), bet privatinėje 
teisėje jos nevyravo. 

Privatinės teisės normos daugiausia buvo dispozityvinės (ius dispositum ). 
Dispozityvinės - tai tokios normos, kurių reikalavimus teisės subjektai 


konkrečiu atveju gali pakeisti. Taigi dispozityvinės normos buvo idiarinio 


pobūdžio: jų nuostatos imdavo veikti tada, kai teisės subjektai nes 





kitokiu būdu. Pavyzdžiui, paveldėjimas pagal įstatymą galiodavo tada, 
"kuomet mirusysis nepalikdavo testamento. 

Teisės filosofijos prasme teisės skirstymas pagal tai, kieno interesus - 
valstybės ar asmens - gina tam tikros jos normos, žinoma, yra sąlyginis. Jokia 
valstybė neleido ir neleidžia tokių teisės normų, kuriomis ji nebūtų 
suinteresuota. Valstybė turi stengtis sukurti tokią teisėtvarką, kad socialiniai 
ir ekonominiai santykiai būtų naudingi visiems joje veikiantiems subjektams. 
Vadinasi, jeigu valstybė suteikia piliečiui tam tikrą veikimo laisvę, tai šitaip 
ji elgiasi nepamiršdama valstybės interesų. Būtų idealu, jeigu tie interesai 
visada sutaptų. Deja, privatūs ir viešieji interesai dažnai konfrontuoja. Reikia 
didelės teisinės išminties tokius konfliktus sušvelninti, viešuosius ir privačius 
interesus suderinti. Senoji romėnų teisė prioritetą teikė viešiesiems 


interesams. Pakanka prisiminti garsųjį Cicerono posakį: “Salus populi 

(rei publicae) suprema lex esto" (tautos valia - viešieji (valstybės) 
reikalai - yra aukščiausias įstatymas). Tai nereiškia, kad romėnai ignoravo 
asmeninius interesus. Jau XII lentelių įstatyme pasakyta, kad jeigu asmuo 
sudaro paskolos sutartį arba įsigyja nuosavybę -i/a ius esto, - tai yra teisė. 
Privatinė teisė teisės subjektams suteikė autonomiją - jie patys galėjo spręsti, 
kokius sandorius ir kokiomis sąlygomis sudaryti arba nesudaryti, pateikti 
ieškinį teisme ar neginti savo teisių ir t.t. 

Romėnų viešoji teisė nunyko žlugus Romos imperijai. Tuo tarpu 
privatinė teisė darė įtaką daugelio Europos valstybių teisei. Taip tikriausiai 
atsitiko todėl, kad romėnų privatinė teisė gerai suderino privačius ir 
viešuosius interesus. Todėl viduramžiais, kai Romos imperijos jau nebuvo, 
romėnų teisė atgijo ir kai kuriose valstybėse tapo beveik galiojančia teise, o 
kitose valstybėse buvo jų teisinės sistemos pagrindas. 

Romėnų privatinė teisė - tai, ko gero, pirmoji pasaulyje teisės sistema, 
sureguliavusi piliečių, kaip rinkos subjektų, santykius. Todėl dabar teisės 
fakultetuose paprastai studijuojama ne visa romėnų teisė, o tik romėnų 
privatinė teisė. Taigi disciplinos “Romėnų teisė" pavadinimas yra sąlyginis, 
vartojamas iš tradicijos. 


Ius commune, ius singulare 


Romėnų teisė pagal jos normų taikymo sferą buvo skirstoma įbendrąją 
teisę (ius commune) irišimtinę teisę (ius singulare). Bendroji teisė jungė 
universalias teisės normas, kurios buvo taikomos visais atvejais, išskyrus 
tuos, kai speciali teisės norma numatė tam tikras išimtines teisinio 
reguliavimo taisykles. Šios specialios teisės normos sudarė išimtinę teisę. 
Išimtinė teisė užtikrino teisinio reguliavimo diferenciaciją. Diferenciacijos 
pagrindai buvo įvairūs. Išimtinės normos buvo taikomos atsižvelgiant į teisės 
subjektų ypatybes. Tokios teisės normos nustatė arba tam tikrų asmenų teisių 
apribojimus, pavyzdžiui, kariams buvo draudžiama tuoktis, arba privilegijas, 
pavyzdžiui, vienas imperatoriaus ediktas pripažino tėvo valdžią 
nesantuokiniams vaikams, gimusiems konkubinate. Kartais išimtinės teisės 
normos nustatydavo specialų tam tikro turto teisinį režimą. Pavyzdžiui, 


romėnų teisė nepripažino įgyjamosios senaties (usu capio) vogtiems 

daiktams. Pagaliau, kai kurios išimtinės procedūros taisyklės. Pavyzdžiui, 
paprastai testamentas turėjo būti sudaromas dalyvaujant liudytojams, bet 
ši taisyklė turėjo išimčių. 


2. Romėnų teisės periodizacija 


Pagrindines žinias apie Romos valstybę ir teisę, jų vystymąsi suteikia 
valstybės ir teisės istorijos disciplina. Todėl šiame vadovėlyje Romos 
socialinė, ekonominė ir politinė raida, kuri lėmė romėnų teisės evoliuciją, 
nebus plačiau nagrinėjama. 

Istorinė legenda sako, kad Roma įkurta 753 metais pr.m.e. Roma per 
kelis šimtmečius virto pasauline imperija. Vakarinė Romos imperijos dalis 
žlugo 476 m.e. metais. Tuo tarpu rytinė dalis, puolama turkų, žlugo tik 
1453m.e. metais. Ten, valdant imperatoriui Justinianui, buvo atlikta 
didžiausia antikos laikų teisės kodifikacija. 

Daugiatūkstantmetę romėnų teisės istoriją romanistai paprastai skirsto 
į keturis laikotarpius. 

1. Seniausių laikų, arba archainis (753 m. pr.m.e. - III a. pr.m.e. vidurys). 
Tuo laikotarpiu romėnai daugiausiai vertėsi gyvulininkyste, kitos ūkio šakos, 
taip pat ir prekyba, buvo neišvystytos. Piliečių (guirites) santykius reguliavo 
paprotinė kviritinė teisė. To laikotarpio viduryje pasirodo labai svarbus 
romėnų teisės šaltinis - XII lentelių įstatymas, prasideda romėnų teisės 
sistemos formavimasis. 

2. Romėnų teisės vystymosi laikotarpis (paskutinieji trys amžiai pr.m.e.). 
Pergalingų karų metu sukaupti turtai skatino gamybą ir prekybą, taip pat ir 
tarptautinę. Valstybėje atsirado daug belaisvių ir kitokių svetimšalių. Tai 
savo ruožtu lėmė naujos teisės šakos - ius gentium - susiformavimą. 
Romėnų teisės vystymuisi, pritaikant ją naujoms sąlygoms, didžiau :ios 
reikšmės turėjo pretorių veikla, o to laikotarpio pabaigoje - ir teisės mokslas. 

3. Klasikinis laikotarpis (I-III m.e. amžiai). Tai principato laikotarpis. 
Didelė reikšmė teikiama naujiems teisės šaltiniams - senato ir princepso 
leidžiamiems aktams. Labai suklesti teisės mokslas. Romėnų teisė pasiekia 

aukščiausią išsivystymo lygį. Todėl šiame vadovėlyje pagrindinis dėmesys 
skiriamas tokiai romėnų privatinei teisei, kokia ji buvo klasikiniu laikotarpiu. 

4. Postklasikinis (smukimo) laikotarpis (III m.e. amžiaus vidurys - 
565m.e. metai (imperatoriaus Justiniano mirties metai). Vergvaldinės 
santvarkos irimas gilino krizę visose Romos imperijos gyvenimo srityse. 
395m.e. metais Romos imperija suskilo į dvi dalis - Vakarų ir Rytų. Labai 
sudėtinga teisė pasidarė nesuprantama išaugusiam magistratų personalui. 
Bandoma supaprastinti, unifikuoti teisės šaltinius. Todėl vis didesnė reikšmė 
teikiama imperatorių (dominus) konstitucijoms. Visuotinė visuomenės krizė 
palietė ir teisės mokslus. Romos teisininkus vis labiau nurungė Vakarų ir 
Rytų teisės mokyklos. 


Antrasis skirsnis 


ROMĖNŲ TEISĖS ŠALTINIAI 


1. Romėnų teisės šaltinių sąvoka ir rūšys 


Teisės šaltinių samprata 


Teisės šaltiniai gali būti suprantami dvejopai: kaip teisės normų 
atsiradimo, jų išraiškos formos arba būdai, ir kaip mūsų žinių apie romėnų 
teisę šaltiniai, t.y. romėnų teisės paminklai. Pirmąja prasme teisės šaltiniai- 
tai kompetentingų valstybės organų leidži.mi norminiai aktai, teisiniai 
papročiai, teisminiai precedentai ir t.t. Teisės šaltiniai antrąja prasme - tai 
rašytiniai ir kitokie istorijos paminklai, iš kurių mes sužinome apie kažkada 
galiojusią teisę (metraščiai, kronikos, mokslo veikalai, išlikusios teisminės 
bylos ir t.t.). Pagrindinis mūsų Žinių apie romėnų teisę šaltinis yra Justiniano 
kodifikacija, atlikta VI a. Labai reikšmingos yra Gajaus Institucijos (II a. 
vidurys), surastos praėjusio šimtmečio pradžioje. Svarbių žinių apie archainę 
romėnų teisę randame vadinamosiose epigrafijose - teisiniuose užrašuose, 
iškaltuose akmenyje arba metalo Jentelėse. Žinių apie romėnų teisę galima 
aptikti ir neteisiniuose - istorikų, poetų, žymiausių oratorių - veikaluose. 


2. 1519 

Siame vadovėlyje romėnų teisės šaltiniai bus nagrinėjami pirmąja 
prasme, t.y. kaip romėnų teisės išraiškos arba formavimo būdai ir formos. 


Romėnų teisės šaltinių rūšys 


Pagrindiniai teisės šaltiniai (2 pav.) buvo: 
1) paprotinė teisė, 
2) įstatymai, 
3) senato nutarimai, 
4) imperatorių konstitucijos, 
5) pretorių ediktai, 
6) jurisprudencija. 

1. Paprotinė teisė. Romoje, kaip ir kitose senovės valstybėse, pirmasis 
seniausias teisės šaltinis buvo paprotys. Istorijos mokslas nustatė, kad iki 
XII lentelių įstatymo išleidimo romėnai jokių rašytinių įstatymų neturėjo. 
Per visą seniausiąjį ir respublikos laikotarpį paprotinė teisė buvo vyraujantis 
teisės šaltinis. Paprotinę teisę romėnai vadino įvairiais terminais: usus, mos 
maiorum, consuetudo. Pagal romėnų koncepciją paprotinė teisė yra tyli 
tautos valios išraiška, priešingai negu įstatymai, kuriuose ta valia išreikšta 
aiškiai. Kol visuomeniniai santykiai buvo nesudėtingi, jiems reguliuoti 
paprotinės teisės visiškai pakako. Vėliau, maždaug nuo I a., plečiantis 
valstybės centralizacijai ir teritorijai, paprotinės teisės reikšmė sumažėjo, 
ją vis labiau ir labiau iš gyvenimo stūmė rašytiniai teisės šaltiniai. Tam 
procesui turėjo reikšmės ir ta aplinkybė, kad nerašytoji paprotinė teisė 
sudarė sąlygas piktnaudžiauti pareigūnams, kuriems buvo pavesta rūpintis, 
kad būtų laikomasi teisės reikalavimų. Todėl vystantis civilizacijai visur 
bandoma paprotinę teisę kodifikuoti. Romoje tai buvo garsieji XII lentelių 
įstatymai, sudaryti 450 metais pr.m.e. XII lentelių įstatymuose buvo 
užrašytos ne tik privatinės, bet ir viešosios teisės normos. Reikia pasakyti, 
kad jie nepanaikino paprotinės teisės, - papročiai turėjo tokią pačią teisinę 
galią kaip ir įstatymai. 

2. Įstatymai (/eges). Respublikos laikotarpiu įstatymas (/ex) reiškė tautos 
susirinkimo (comnitia) priimt aktą. Pagal Gajų, tokie įstatymai, turintys prieš 
tai paminėtą reikšmę, pasirodė respublikos laikotarpiu. Visi iki tol pasirodę 

ROMĖNŲ TEISĖS 
ŠALTINIAI 


Papročiai Corpus iuris civilis 


Įstatymai 


a) 


Plebisscitum 

Imperatorių 
Konstitucijos 


Ediktai 
Mandatai 
Dekretai 

Reskriptai 

2 pav. Romėnų teisės šaltiniai 

———————————-- 


įstatymai, įskaitant ir XII lentelių įstatymą, buvo ne kas kita, kaip užrašyti 
papročiai. 

Tautos susirinkimas įstatymus priimdavo magistratui (konsului arba 
pretoriui) pasiūlius. Įstatymą sudarė trys dalys: įžanga (praescriptio), kurioje 
buvo nurodomas įstatymo iniciatoriaus vardas: pvz., lex Hortensia, 
balsavimo vieta bei laikas ir tam tikros elgesio taisyklės; teisiniai reikalavimai 
(rogatio), kuriuose išdėstytas pats įstatymo tekstas; ir sankcija (sanctio), 
kurioje numatytos tam tikros priemonės, turinčios garantuoti, kad įstatymų 
reikalavimų būtų laikomasi: pvz., bauda, sandorio negaliojimas ir pan. Tokia 
klasikinė įstatymo struktūra išliko iki šių dienų. 

Plebėjai turėjo savo susirinkimą, vadinamą consilia plebis. Jam 
vadovavo plebėjų tribūnas. Plebėjų susirinkimo priimti aktai buvo vadinami 
plebis scitum. Pradžioje šie aktai galiojo tik plebėjams. Tačiau 286 metais 
pr.m.e. išleistas lex Hortensia nustatė, kad jie yra privalomi visiems 
gyventojams. 

3. Senato nutarimai (senatus consulta). Respublikos laikotarpiu senatą 
sudarydavo princepsas. Tuo metu senatas dar neturėjo įstatymų leidimo 
teisės, bet jau įgijo tam tikrą vaidmenį įstatymleidystėje, nes tvirtino tautos 
susirinkimo priimtus įstatymus. Senato nutarimai privalomos teisės galią 
įgijo tik Augusto laikais. 

Taip atsitiko todėl, kad tautos susirinkimai trukdė augti princepso 
valdžiai. Įstatymų galios suteikimas senato nutarimams reiškė, kad ėme 
silpnėti respublikinės demokratijos tradicijos. Formaliai kiekvienas senato 
narys turėjo įstatymų iniciatyvos teisę, tačiau sprendžiamą išvadą dėl 
projekto pateikdavo princepsas. Tokiu būdu princepsas, prisidengdamas 
senato autoritetu, realizuodavo savo įstatymų leidžiamąją valdžią. Šis 
procesas baigėsi tuo, kad principato pabaigoje senatas tik išklausydavo 
princepso pranešimą apie senato nutarimo projektą, bet dėl jo net 
nebalsuodavo. Taip atsirado prielaidos vystytis naujam romėnų teisės 
šaltiniui - imperatoriaus konstitucijoms. 

4. Imperatorių konstitucijos. Principato laikotarpiu išaugo imperatoriaus 
įstatymleidystės teisės. Imperatoriaus leidžiami norminiai aktai buvo 
vadinami bendruoju konstitucijų (constitutiones) vardu, nors jų teisinė toma 
buvo įvairi. Tai ediktai, mandatai, dekretai ir reskriptai. 

Ediktai (edicta ) - tai bendrojo pobūdžio imperatoriaus norminiai aktai, 
savo forma ir turiniu labiausiai panašūs į įstatymus. Pavyzdžiui, garsiuoju 
212 metų ediktu imperatorius Karakala suteikė Romos pilietybę beveik 
visiems Romos imperijos gyventojams. 

Mandatai (mandata) - tai imperatoriaus instrukcijos provincijų 
vietininkams ir kitiems valdininkams. Mandatai suteikdavo tam tikrų teisių, 
įgaliojimų (taip, matyt, atsirado “mandato" terminas vėlesnėse teisės 
sistemose). Nors mandatas būdavo adresuojamas konkrečiam valdininkui, 
vis dėlto jo nereikėtų laikytrindividualaus pobūdžio teisiniu aktu, nes man- 
date išdėstytos nuostatos ir taisyklės buvo privalomos ne tik jo adresatui- 
valdininkui, bet ir tam valdininkui pavaldiems gyventojams. Vadinasi, 
mandatai buvo teisės šaltiniai. 

Dekretai (decretum) - tai imperatoriaus, kaip aukščiausiojo teisėjo 
sprendimai. Juose būdavo ne tik sprendžiamos konkrečios bylos, bet ir 
aiškinama teisė arba net išdėstomos naujos teisinės nuostatos. Tie 
paaiškinimai ir nuostatos buvo privalomi teisėjams. 

Reskriptai (rescriptum) - tai imperatoriaus (jo kanceliarijos) atsakymai 
į teisėjų, valdininkų ar eilinių piliečių teisinio pobūdžio klausimus. Reskriptai 
buvo laikomi autentiškais galiojančios teisės aiškinimais. Jie formavo teismų 
praktiką. 

Dominato laikotarpiu visa įstatymų leidžiamoji valdžia buvo 
sukoncentruota imperatoriaus (dominus) rankose. Įsigalėjo taisyklė: “Ką 
nusprendė imperatorius, tai yra teisė". Imperatoriaus leidžiami aktai 
vadinamileges (įstatymais). Tų aktų buvo išleidžiama vis daugiau ir daugiau. 
Reikėjo juos kaip nors sutvarkyti, surinkti ir tam tikru būdu susisteminti. 
Taip atsirado /eges rinkiniai - codex. Pirmasis toks rinkinys - Codex 
Gregorianus - buvo išleistas 295 m. Apie 314 m. pasirodo Codex 
Hermogenianus. Tai buvo neoficialios privačių asmenų sudarytos 
kodifikacijos. Pirmoji oficialioji kodifikacija - Codex Theodosianus - 
buvo paskelbta 438 m. Rytų Romos imperatoriaus Teodosijaus. Šios 
kodifikacijos neapima visų romėnų teisės šaltinių, o tik tą jų dalį, kuri buvo 
vadinamaleges. 

Išsamiausia kodifikacija atlikta imperatoriaus Justiniano valdymo 
laikais. Visas rinkinys išleistas 1583 metais, praėjus šimtmečiams po 

Justiniano mirties. Rinkinys pavadintas Corpus iuris civilis, pabrėžiant 
pasaulietinės teisės skirtumą nuo bažnytinės - Corpus iuris canonica. 
Justiniano kodifikaciją (Corpus iuris civilis) sudaro keturios dalys: Kodeksas 
(Codex), Digestai (Digesta), Institucijos (Institutiones) ir Novelos (Novellae). 
Tai svarbiausias mūsų Žinių apie romėnų teisę šaltinis. 

Justinianui esant gyvam buvo išleistos pirmosios trys kodifikacijos dalys. 
Kiekvienai iš jų sudaryti buvo steigiama kodifikacinė komisija, į kurią įeidavo 
žymus teisininkas, centrinio magistrato vadovas ir kvestorius, tvarkęs 
teismus. Komisija turėjo surinkti ir susisteminti teisės normas pagal išleistas 
imperatorių konstitucijas ir teisinę literatūrą. Todėl Justiniano kodifikacija 
dažnai apibūdinama kaip kompiliacija, nes rinkinių sudarytojai naujų teisės 
normų nekūrė. Tačiau Justinianas, norėdamas, kad naujausioje kodifikacijoje 
nebūtų prieštaravimų teisėje, taip pat kad senosios teisės konstrukcijos 
atitiktų pasikeitusias socialines ir ekonomines sąlygas, suteikė 
kompiliatoriams teisę daryti dedamuose į kodifikaciją tekstuose tam tikrus 
pakeitimus. Tokie tekstų pakeitimai buvo vadinami interpoliacijomis. 
Pavyzdžiui, buvo leista keisti jau neegzistuojančių valstybės institucijų 
pavadinimus, terminams ir sąvokoms, kurios klasikinėje teisėje turėjo 
specialią reikšmę (ius singulare), suteikti bendrąjį pobūdį (ius cormmune), 
tam tikro teisininko suformuluotas nuostatas papildyti vėlesniųjų teisininkų 
mintimis 1 t.t. 

Codex -tai imperatorių konstitucijų rinkinys. Jis užbaigtas 529 m. (nauja 
redakcija 534 m.) ir susideda iš 12 knygų, padalytų į skyrius, kuriuose 
chronologine tvarka išdėstytos konstitucijos, pastarosios dar skirstomos į 
paragrafus. Šie Kodekso padaliniai numeruojami arabiškais skaitmenimis. 
"Taigi jeigu literatūroje randame nuorodą, pvz., C.10.20.1, ji reiškia: C- Codex, 
10 - knygos numeris, 20 - knygos skyrius, 1 - pirmoji konstitucija tame 
skyriuje. . 

Digesta, kartais ta dalis vadinama Pandektais (Pandectae), sudaryta iš 
žymiausių Romos teisininkų veikalų ištraukų. Darbas užbaigtas 530 m. 
Surinkta medžiaga išdėstyta 50 knygų, kurios suskirstytos į skyrius, įstatymus 
(fragmentus) ir fragmento (aiškinamo įstatymo) paragrafus. Pavyzdžiui, 
D.15.10.115.2, kur: D - Digesta, 15 - knygos numeris, 10 - knygos skyrius, 
115 - fragmento (įstatymo) numeris, 2 - to fragmento paragrafas. 

Institutiones - svarbiausių Žinių apie romėnų teisės pagrindus 
rinkinys. Tai savotiškas romėnų teisės vadovėlis. Savotiškas todėl, kad jam 
teikė tokią pat teisinę reikšmę kaip Kodeksui ir Digestams. Rinkinio 
sudarytojai daugiausia rėmėsi garsiuoju veikalu - Gajaus Institucijomis. 
Rinkinys suskirstytas į 4 knygas, pastarosios - į skyrius ir paragrafus. 
Pavyzdžiui, nuoroda I.3.9.1 reiškia: I - Institutiones, 3 - trečioji knyga, 9 - 
trečiosios knygos 9 skyrius, 1 - devinto skyriaus 1 paragrafas. 

Novellae. Justiniano kodifikacija (pirmosios trys dalys) buvo užbaigta 
534 m. Be abejo, tai nereiškė, kad valstybėje nutrūko teisėdara. Justinianas 
ir jo palikuonys leido norminius aktus, kurie aiškino ir pildė normas, 
įtrauktas į kodifikaciją, taip pat nustatė naujas teisės normas, kai to reikalavo 
besikeičiančios gyvenimo sąlygos. Justinianas ketino tas teisės noveles 
kodifikuoti, tačiau oficiali jų kodifikacija nebuvo atlikta. Tą darbą atliko 
privatūs kompiliatoriai. Į paskutinįjį Novellae rinkinį įeina Justiniano ir jo 
įpėdinių novelės iki 582 metų. 

5. Pretorių ediktai. Tam tikro rango romėnų magistratai, pvz.: pretoriai, 
konsulai, provincijų valdytojai, - pagal paprotį, pradėdami eiti pareigas, 
skelbdavo tam tikrą manifestą, kuriame išdėstydavo valdiniams savo 
būsimojo valdymo programą. Pavadinimas "ediktas" kilo nuo žodžio dico- 
ere. Pradžioje ediktai buvo tik bendro pobūdžio proklamacijos. Dažniausiai 
jų tikslas buvo užpildyti teisės spragas. 

Tačiau senosios romėnyius civile konservatizmas vis labiau stabdė ir 
varžė ekonominių santykių vystymąsi. Reikėjo rasti būdą pritaikyti teisę 
prie gyvenimo keliamų naujų reikalavimų. Todėl apie II a. pr.m.e. išleistas 
lex Aebutio suteikė pretoriui teisę nepatenkinti net tokių pretenzijų, kurios 
pagrįstos įstatymu, bet jų patenkinimas naujomis sąlygomis būtų neteisingas, 
ir tenkinti tokias pretenzijas, kurios, nors ir nepagrįstos įstatymais, buvo 
kilusios iš gyvenimo. Tai jis galėjo padaryti atsisakydamas duoti tam tikrą 
formulę ieškovui. 

Savo edikte pretorius ėmė skelbti formules, kurios suteikė galimybę 
tenkinti ieškinius, ir nurodė sąlygas, kurioms esant jis prašymus tenkins 
arba atmes. Jis, pavyzdžiui, skelbdavo, kad pagalius civile nors ir galioja 
pasižadėjimas, išgautas per apgaulę (dolus), jis padės apgautajam, 
įterpdamas į formulę išlygą, kad teisėjas gali priteisti, jei apgaulė buvo 

neesminė, nedidelė. Taip pat pagalius civile apvogtasis galėjo reikalauti 
baudos iš vagies tik tada, jei vagis ir apvogtasis buvo piliečiai, tačiau pretorius 
suteikė nukentėjusiajam teisę ieškoti, įsakydamas teisėjui piliečiais laikyti 
abu (actio praetoria ficta). 

Šie įvairių pretorių nustatyti dėsniai sudarė pretorinę teisę. Pasak 
romėnų (Papinianas), ji buvo sukurta siekiant paaiškinti, papildyti ir pataisyti 
civilinę teisę. Pretorių ediktų teisinį pagrindą II a. sukūrė imperatoriaus 
Andriano kvestorius Salvijus Julianas, kuris atliko pretorinės teisės 
kodifikaciją. Jis paruošė vieningą edictum perpetuum formulę, kurią 
patvirtino senatas, ir uždraudė ją keisti. 

Pretorinė teisė aktyviai veikė ius civile. Susidarė net atskiri pretorių 
teisės institutai, pvz., greta kviritinės nuosavybės - bonitarinė. Pretorinė teisė 
turėjo progresyvumo požymių, nes skatino prekinių-piniginių santykių 
vystymąsi. Po Juliano kodifikacijos prasidėjo šių sistemų susiliejimo procesas, 
pasibaigęs Justiniano kodifikacija. 

6. Teisės mokslas (iurisprudentia). Teisės mokslai Romoje pradėjo 
vystytis labai anksti. Pirmieji teisės komentatoriai buvo pontifikai 
(dvasininkų kolegijos), kurie buvo ne tik sakralinės, bet ir pasaulietinės teisės 
žinovai. Labiausiai teisės mokslas suklestėjo respublikos laikotarpio 
pabaigoje ir principato laikais. 

Imperatoriaus Augusto valdymo metais žymiausiems Romos 
teisininkams leidžiama oficialiai aiškinti teisę -žus publice respondendi. 
"Teisės mokslo autoritetams buvo suteikta privilegija atsakyti į probleminius 
teisės klausimus, ir tie atsakymai buvo privalomi magistratams. Teisėjai 
privalėjo jais vadovautis. Tik tais atvejais, kai teisės autoritetų nuomonės 
skyrėsi, teisėjas galėjo rinktis. Vadinasi, teisininkų darbams buvo suteiktas 
tiesioginio teisės šaltinio statusas. Tokios reikšmės teisės mokslas neturėjo 
ir neturi jokioje kitoje pasaulio teisės sistemoje. 

I a. išsiskyrė dvi teisės mokyklos: prokuliečių ir sabiniečių. Pirmosios 
mokyklos pradininku laikomas žymus teisininkas, respublikos šalininkas 
Labeonas (Labeo), o antrosios - vienvaldystės šalininkas Kapitas (Capito). 
Tačiau pačios mokyklos buvo pavadintos garsių tų mokyklų pasekėjų - Sabino 
(Sabinus) ir Prokulo (Proculus) vardais. Toms mokykloms priklausė 
garsiausieji Romos teisininkai: Celsijus, Julianas, Pomponijus, Gajus ir kt. 

426 m. buvo išleista garsioji Valentiniano III konstitucija, dar vadinama 
“Įstatymu apie citavimą"'. Tas įstatymas leido teismams “cituoti", t.y. remtis 
tik penkių garsiausių klasikinio laikotarpio teisininkų darbais: Gajaus, 
Papiniano, Pauliaus, Ulpiano ir Modestino. Vyriausiuoju iš jų buvo 
pripažintas Papinianas, nes jei kitų autoritetų nuomonės pasiskirstydavo 
po lygiai, nulemdavo Papiniano nuomonė. Kitais teisininkais remtis buvo 
leidžiama tik tada, jeigu jų nuomonę paminėdavo bent vienas iš penkių 
teisės autoritetų. 

Kadangi žymiausių teisininkų veikalams buvo suteiktas teisės šaltinių 
rangas, buvo daug bandymų juos susisteminti. Tačiau tai pavyko tik 
Justinianui. Corpus iuris civilis Digestų dalis - tai susistemintos ištraukos 
iš žymiausių Romos teisininkų veikalų. Apie du trečdaliai Digestų - 
ištraukos iš Ulpiano ir Pauliaus veikalų. 

Didžiulis Romos teisininkų nuopelnas yra tas, kad jie sugebėjo labai 
įvairialypę ir daugiašakę romėnų privatinę teisę susisteminti taip, kad ji 
tapo išbaigta, tobula teisės sistema, kokios nerasime jokioje kitoje antikinėje 
valstybėje. Genialūs Romos teisininkai suformulavo daug teisinių terminų, 
teisinių principų, kuriais sėkmingai naudojamės iki šių dienų. 


2. Romėnų teisės recepcija 


Vakarų Romos imperija žlugo 476 m., o Rytų (Bizantija) išsilaikė iki 
1453 m. Todėl romėnų teisė pasaulio teisės sistemų vystymąsi veikė dviem 
kryptimis: Rytų (Bizantiškoji linija) ir Vakarų. 

Po Justiniano mirties romėnų teisės vystymasis Rytų Europoje tam 
tikram laikui buvo sustojęs. Apsiribota Justiniano kodifikacijos vertimais į 
graikų kalbą, nes dauguma Bizantijos gyventojų nemokėjo lotynų kalbos. 
Imperatorius Leonas III 726 m. išleido garsiąją Eklogą - Justiniano 
kodifikacijos santrauką, šiek tiek pataisytą ir pritaikytą pasikeitusioms 
teisinės praktikos reikmėms. IX a. buvo išleistos Bazilikos (Basilica - 
imperatorių teisė). Bazilikos - tai vientisas įstatymų rinkinys, kuriame 
sujungtos dvi Justiniano kodifikacijos dalys: Kodeksas ir Digestai, papildytos 
aktualiomis Novelų nuostatomis. 

XI a. teisės kūrimas Bizantijoje apmiršta. Tik 1345 m. Salonikų teisėjas 
Hermanopulos parengia Šešiaknygį (Hexabiblos). Tai nėra originalus darbas, 
o paprasta kompiliacija. Kadangi Šešiaknygis apėmė visą galiojančią 
Bizantijos teisę, jis suvaidino didžiulį vaidmenį visos Rytų Europos teisės 
istorijoje. Šis įstatymų rinkinys, žlugus Bizantijai, galiojo buvusiose jos dalyse. 
1835 m. jis buvo oficialiai pripažintas kaip veikianti teisė Graikijoje ir galiojo 
net iki 1946 m., kai buvo priimtas naujas Civilinis kodeksas. Besarabijoje 
Šešiaknygis galiojo iki 1917 m. Bizantiškoji romėnų teisės atmaina darė 
didelę įtaką visų valstybių, kurios priėmė krikščionybę pagal rytų tradiciją, 
teisei (ypač Bulgarijos, Serbijos ir iš dalies Rusijos teisei). Romėnų teisės 
elementų randame ir visuose trijuose Lietuvos Statutuose, ypač 1588 m. III 
Statute, kuris buvo išverstas į lenkų kalbą ir iš dalies taikomas ir Lenkijos 
karalystėje. 

Žlugus valstybei paprastai galios netenka ir jos teisė. Romėnų teisės, 
subyrėjus Romos imperijai, toks likimas neištiko. Įvyko negirdėtas istorijoje 
dalykas - Vakarų Romos imperijos teritorijoje atsiradusios valstybės daugiau 
ar mažiau pasisavino romėnų teisę. Tas daug šimtmečių trukęs procesas 
vadinamas romėnų teisės recepcija. 

Germanų nukariautose teritorijose atsirado naujos valstybės 
(Burgundija, Frankai ir kt.). Jose germanai vadovavosi sava paprotinė 
germanų teise, tačiau ten gyvenę romėnai laikėsi romėnų teisės. Kai kurių 
germanų valstybių valdovai išleido net oficialius romėnų teisės rinkinius. 
Pavyzdžiui, VI a. pradžioje buvo išleistas Lex Romana Burgundiorum. 

Imperatoriui Justinianui neilgam (nuo 555 m. iki 568 m.) pavyko atgauti 
dalį Vakarų Romos imperijos teritorijų, tarp jų - Apeninų pusiasalį. Jis 
paskelbė, kad Italijos teritorijoje galioja jo Kodeksas, Institucijos ir Novelės. 
Justiniano Digestų, svarbiausios kodifikacijos dalies, likimas liko neaiškus. 
Jų rankraštis Pizoje buvo rastas tik XI a. Tas žymiausias romėnų teisės 
paminklas saugomas Florencijoje, todėl vadinamas Florentina. 

Susidomėjimas romėnų teise ypač padidėja IX-XI a. Vakarų Europoje, 
pirmiausia Italijoje, steigiamos mokyklos, kuriose tyrinėjama ir dėstoma 
romėnų teisė. Atgaivinant romėnų teisę didžiausias nuopelnas tenka 1088m. 
įsteigtam Bolonijos universitetui. Tų laikų romėnų teisės tyrinėtojai 
apsiribodavo trumpais tam tikrų nuostatų paaiškinimais arba komentarais. 

"Tos trumpos pastabos, vadinamos glosomis, būdavo užrašomos arba tarp 
rankraščių eilučių, arba paraštėse. Todėl šios krypties atstovai vadinami 
glosatoriais. Jie labiau domėjosi dogma, o ne praktiniais reikalais. 
Praktiniams klausimams daugiau dėmesio pradėjo skirti glosatorių pasekėjai 
- postglosatoriai. Jie taip pat pirmieji pradėjo formuluoti tam tikrus teisinius 
principus ir nuostatas ne tik remdamiesi teisės normomis, bet ir 
analizuodami susiklosčiusią socialinę sanklodą. Taigi juos galima laikyti 
teisės mokslo, kaip atskiros žmonijos Žinių srities, pradininkais. 

Postglosatoriai papildė romėnų teisę kanonų teisės ir Italijos miestų 
teisės elementais. Jų praturtinta romėnų teisė tapo naujojo pasaulio 
universalia teise - lex generalis. Komentatorių parengta romėnų teisė 
galėjo reguliuoti sudėtingiausius prekybos ir kitokius civilinės apyvartos 
santykius. Pagrindiniais teisės principais buvo paskelbti: nuosavybės laisvė, 
teisės subjektų valios autonomija ir prievolinių santykių šalių lygybė!. Tie 
principai skatino teisės subjektų iniciatyvą, kuri yra būtina sąlyga 
ekonominiam aktyvumui ir pažangai. Nieko nuostabaus, kad su rašytine 
romėnų teise negalėjo konkuruoti daugybės Vakarų Europos valstybėlių 
partikuliarinė paprotinė teisė, galiojusi nedidelėse teritorijose, be to, labai 
diferencijuota pagal asmens teisinį statusą (bajorai, dvasininkai, miestiečiai, 
baudžiauninkai ir t.t.). Romėnų teisę priėmė sparčiai besivystantys miestai 
ir net feodalai, kurie joje įžvelgė savo privilegijuotos padėties garantijas. 

Romėnų teisės atgimimas prasidėjo Vokietijos žemėse XI a., kur ji buvo 
pripažinta veikiančiąja teise. Tam tikros reikšmės romėnų teisės recepcijai 
turėjo propaguojama idėja, kad Vokietijos imperatoriai yra Romos imperijos 
valstybingumo tęsėjai. XIV a. Vokietijoje įsteigiami keli universitetai 
(1348m. - Prahos, 1378 m. - Erfurto ir kt.), kuriuose pagrindinis dėstomasis 
dalykas yra romėnų teisė. Baigę juos, taip pat Italijos universitetus, romėnų 
teisės žinovai (legistai) šios teisės nuostatas taikė administracinėje ir 
teisminėje tarnyboje. 

Ypač svarbų vaidmenį šiame procese suvaidino 1495 m. įsteigtas 
Imperijos Rūmų teismas (Reichskammergericht), kuris buvo aukščiausioji 
teisminė instancija nagrinėjant civilines bylas. Jis suformavo teisminę 


!' W. Rozwadowski. Prawo rzymskie. Warszawa, 1991. S. 49. 

praktiką, kuria remiantis romėnų teisė teismuose turėjo būti taikoma kaip 
subsidiarinė teisės sistema, t.y. teismai civilinius ginčus sprendė 
vadovaudamiesi vietine (krašto, miesto, kunigaikštystės) teise, tačiau jeigu 
tam tikro klausimo nesureguliuodavo vietinė teisė, tada teismas privalėjo 
vadovautis romėnų teise. Kadangi vietinė teisė buvo papročių, nerašytinė, 
tai suinteresuotoji šalis turėjo įrodyti, kad tam tikra papročių norma tikrai 
egzistuoja. Tai padaryti buvo sunku, todėl ginčai dažniausiai buvo 
sprendžiami remiantis romėnų teisės normomis. Tokia padėtis Vokietijoje 
išsilaikė iki 1899 m. pabaigos, kai buvo parengtas Vokietijos imperijos 
Civilinis kodeksas (BGB). 

Reikėtų pridurti, kad Vokietijoje buvo recepuota ne originalioji romėnų 
teisė, įtvirtinta Justiniano kodifikacijoje, o ta, kuri buvo suformuluota jos 
komentatorių (glosatorių, postglosatorių, legistų) veikaluose. Galiojo 
principas: “Ko nepripažįsta glosos, nepripažįsta ir teismas". Didžioji 
prancūzų revoliucija ir jos idėjos, pasklidusios Europoje ir griovusios 
senosios feodalinės visuomenės pagrindus, atrodo, turėjo pakirsti ir romėnų 
teisės galias. Tačiau taip neįvyko. Kodėl? 

Vokietijos imperijos Civilinis kodeksas (BGB) buvo pagrįstas labai 
pupuliarios Europoje prigimtinės teisės mokyklos idėjomis. Tos mokyklos 
pradininkas buvo olandas Hugo Grocijus (Hugo Grocius), gyvenęs 1583- 
1645 metais. Prigimtinės teisės teorija, atsiradusi baudžiavinės epochos 
pabaigoje, atspindėjo kovą su socialiniu neteisingumu už Žmogaus laisvę 
(libertas) ir lygybę (egalite). Romėnų teisė, pripažindama asmenybės kaip 
teisinių santykių subjekto lygybę, kartu pripažino jos laisvę (libertas), kuri 
buvo suvokiama kaip galimybė asmenybei elgtis jai patinkančiu būdu, ir 
tokio elgesio ribos galėjo būti apribotos tik įstatymu. Iš čia kilo garsusis 
principas: leidžiama viskas, ko teisė (įstatymas) nedraudžia (guod lege non 
prohibitum, licitum est), suformuluotas pagal Digestus Florentino (D.1, 5, 
4)*. Turbūt neatsitiktinai hitlerininkai, atėję į valdžią pasistengė panaikinti 


* Kartais šis principas aiškinamas neteisingai, išplečiant jį ir valstybės pareigūnams. 
Tuo tarpu prigimtinės teisės mokyklos atstovai turėjo galvoje ne magistratus 
(valdininkus), o asmenybes, civilinės apyvartos subjektus. Jeigu pažvelgsime į 
pasaulinę teisės istoriją, pamatysime, jog yra susiformavęs visai priešingas principas, 
galiojantis viešojoje teisėje: valdininkas gali veikti tik savo kompetencijos ribose, 
t.y. gali tiek, kiek jam leidžia įstatymas. 

romėnų teisę kaip universitetinę discipliną?. Prigimtinės teisės mokyklos 
atstovai skelbė, kad žmonių tarpusavio santykių reguliavimas turi būti 
grindžiamas asmenybės proto ir laisvės principais. Pagal juos galioti gali tik 
tokios normos, kurios neprieštarauja protui. H. Grocijus net suformulavo 
reikalavimus, kurių turėtų laikytis visos žmonių bendruomenės, visos 
valstybės, tai: pareiga laikytis sutarties (pacta sunt servanda); žalos, padarytos 
kitam asmeniui, atlyginimas; svetimos nuosavybės gerbimas ir kt. Todėl kai 
XVIII-XIX a. prasidėjo teisės kodifikacija, iškilo klausimas, koks turėtų 
būti kodeksas: įstatymų rinkinys ar vieningas, tarpusavyje susijęs įstatymas. 
Nugalėjo romanistai, pateikę logišką teisės sąvokų ir terminų struktūrą. 
Kodifikuojant Europos valstybių teisę, žinoma, reikėjo atsisakyti kazuistikos, 
kuri išliko net Justiniano kodifikacijoje. Naujieji Civiliniai kodeksai- 
Austrijos Civilinis kodeksas (ABGB), parengtas 1797 m., Napoleono 
kodeksas (1804) ir kt., - nors formaliai paskelbė, kad romėnų teisė negalioja, 
jie patys buvo tos teisės sistemos produktas. Todėl XVII-XVIII a. vadinami 
trečiuoju romėnų teisės atgimimu“. 





3 W. Rozwadowski. Prawo rzymskie. Warszawa, 1991. S. 53. 
* W. Rozwadowski. Prawo rzymskie. Warszawa, 1991. S. 34. 

CIVILINIŲ TEISIŲ ĮGYVENDINIMAS 
IR GYNIMAS 
ROMOS IMPERIJOJE 


1. Teisių įgyvendinimas ir gynimas 


Teisių įgyvendinimas - tai konkretaus subjekto galimybė savo veiksmais 
realizuoti tuos savo interesus, kurie neprieštarauja teisei. Jeigu teisę turintis 
ir naudodamasis ja asmuo susiduria su kliūtimis, trukdančiomis jam 
realizuoti savo interesus, kyla būtinybė priversti kitą - įpareigotą subjektą - 
sudaryti reikiamas sąlygas šiam asmeniui realizuoti savo interesus. Šiame 
etape subjektyvinė teisė reikalauja, kad įpareigotas asmuo atitinkamai 
elgtųsi, t.y. susilaikytų nuo tam tikrų veiksmų arba juos atliktų teisę turinčio 
asmens naudai. Jeigu įpareigotas asmuo nederamai elgiasi, nevykdo teisę 
turinčio asmens reikalavimų, pastarasis kreipiasi į tam tikrus valstybės 
organus, prašydamas apginti jo teisę. Teisminės gynybos pagalba įpareigotas 
subjektas priverčiamas atlikti tam tikrus veiksmus arba susilaikyti nuo jų, 


kad teisę turintis asmuo galėtų ją įgyvendinti. Taigi teisės įgyvendinimas 

vienu atveju gali būti neprievartinis, kada teisę turinčiam asmeniui nedaroma 
jokių kliūčių realizuojant savo interesus, o kitu atveju pagrįstas vienokia ar 
kitokia prievarta, nukreipta prieš įpareigotą asmenį. 

Seniausiais laikais normalus teisių įgyvendinimo būdas buvo savigyna, 
kada asmuo, kurio teisė pažeista, pats arba savo gentainių pagalba 
priversdavo įpareigotą asmenį elgtis taip, kaip to reikalavo nusistovėję 
papročiai, jo interesai. Toks teisių įgyvendinimo ir gynimo būdas buvo 
pagrįstas savivale ir vadinosi barbariškuoju. Jį taikant dažnai būdavo 
pažeidžiami įpareigotosios šalies interesai, jų nebūdavo paisoma. Todėl gana 
anksti šį procesą pradėjo reguliuoti valstybė, palaipsniui perimdama jį į savo 
rankas, sukurdama specialias institucijas, įgaliotas tai daryti. Klasikiniu ir 
postklasikiniu laikotarpiu savigyna buvo leidžiama tik būtinosios ginties ri- 
bose, kaip priemonė atremti neteisėtą prievartą prieš asmenį arba jo turtą. 
Senosios epochos taisyklę - vim vi rapellere licet (prieš prievartą gali 
būti naudojama jėga) - Ulpianas laikė prigimtinės teisės norma. Savigynos 
ribos buvo nustatytos Marko Aurelijaus ir kitų IV a. pabaigos imperatorių 
konstitucijose, kur buvo numatytos sankcijos už būtinosios ginties ribų 
viršijimą. 

XII lentelių įstatymai fiksuoja susidariusią iki jų priėmimo padėtį 
subjektyvinių teisių įgyvendinimo srityje. Jie reglamentuoja teismo, kaip 
valstybės organo, ginančio ir prievarta įgyvendinančio subjektyvines teises, 
valdingus įgalinimus. Apie teismo, kaip valstybės organo, vaidmens 
padidėjimą ginant subjektyvines teises byloja rekuperatorių kolegijos 
įsteigimas, kurios veikla buvo tiesiogiai susieta su bylų nagrinėjimo procesu 
ir priimtų sprendimų vykdymu. 

Kalbant apie subjektyvinės teisės gynimą Romos valstybėje, reikia 
pabrėžti, kad priešingai šiuolaikinei koncepcijai, subjektyvinės teisės gynimas 
visada remiasi teisės pažeidimo faktu, t.y. asmuo, manantis, kad jo teisę 
įgyvendinti kažkas trukdo, turi teisę pateikti ieškinį. Romėnų teisė teigė, 
kad ne subjektyvinės teisės pažeidimo faktas buvo teisės gynimo pagrindas. 
Romėnų požiūriu apie subjektyvinę teisę galima buvo kalbėti tik tada, jeigu 
ji buvo užtikrinta ieškinine gynyba, t.y. jeigu magistratas numatė tos teisės 

palaipsniui, taikant juos atskiriems ginčams, tai ankstyvuoju Romos 

vystymosi laikotarpiu daugelis reikalavimų nebuvo garantuoti ieškinine 
gynyba. Todėl subjektyvinė teisė buvo atskirta nuo galimybės ją ginti. 
Skirtingai nuo šiuolaikinės teisės gynimo procedūros, Romoje subjektyvinės 
teisės gynimas buvo išreikštas formule “ieškinys - subjektyvinė teisė". Nėra 
ieškinio, nėra ir teisės (3 pav.). 


VALDYMO NUOSAVYBĖS SERVITUTO 
GYNIMAS TEISĖS GYNIMAS TEISĖS GYNIMAS 
interdikcta retinendae possessionis 


interdicktum utrubi 


actio confessoria 
actio confessoria utilis 
interdickta servitutis 





3 pav. Daiktinių teisių gynimas 


2. Ieškinio sąvoka ir rūšys 


Ieškinys (actio) romėnų teisėje buvo pagrindinė subjektyvinės teisės 
egzistavimo prielaida. Digestuose ieškinys apibrėžiamas kaip asmens teisė 
įgyvendinti jam priklausantį reikalavimą teismine tvarka (D.44.7.) “Nihil 


32 


Civilinių teisių įgyvendinimas ir gynimas Romos imperijoje 


aliud est actio, guam ius guod sibi debeatur iudicio 
perseguendi". Kitaip tariant, tai asmens kreipimasis į teismą, kad būtų 
apginta jo pažeista teisė. 

Formuliarinio proceso laikotarpiu pretorius turėjo teisę suteikti 
ieškininę gynybą reikalavimams, kurie atsirasdavo iš naujai susiformavusių 
santykių, remdamasis gera valia ir teisingumu, bet ne civiline teise. Pretorių 
leidžiamuose ediktuose pastoviai buvo skelbiamos jo duodamų ieškinių 
civilines subjektyvines teises, kurių negynė ius civile. Visi šie ieškiniai 
buvo sujungti į tam tikrą sistemą, sudarytą iš atskirų ieškinių tipų. Juos 
galima suskirstyti į daiktinius ir asmeninius (actio in rem et actio in 
personam) . Tokio ieškinių skirstymo pagrindas buvo ginčo dalykas. Jeigu 
ginčo dalykas buvo teisė į daiktą, tai ieškinys, kurio pagalba buvo ginama ši 
teisė, vadinosi actio in rem - daiktiniu. Daiktiniai ieškiniai gynė 
nuosavybės, servitutų, įkaito ir kitas teises. Potencialus daiktinės teisės 
pažeidėjas galėjo būti bet kas, kas pretendavo į ginčijamą daiktą. Kas bus 
atsakovas pagal daiktinį ieškinį - iš anksto nežinoma, nes nežinoma, kas 
konkrečiai gali būti daiktinės teisės pažeidėjas. Todėl šis ieškinys būdavo 
pateikiamas bet kuriam daiktinės teisės pažeidėjui. Teisminė gynyba 
daiktinio ieškinio dėka dabar vadinama absoliutine teisių gynyba. Labiausiai 

gynė nuosavybės teisę. Jeigu ginčo objektas buvo konkretus veiksmas ar 


susilaikymas nuo jo, kurio reikalauti ieškovas turėjo tei 


vadinamasasmeniniu (actio in personam). Tokie ieškiniai būdavo pateikiami 


reikala-vimams, liečiantiems asmeninius teisinius santykius, ginti. Sie 





santykiai atsirasdavo tarp dviejų arba keleto konkrečių asmenų. Tai būdavo 
prievoliniai teisiniai santykiai, kurių pagrindas buvo sutartis, sandoris, 
deliktas ir pan. Skirtingai negu daiktiniame ieškinyje, asmeniniame ieškinyje 
iš anksto žinomas atsakovas, nes juo gali būti tik to konkretaus santykio 
subjektai. Todėl ir šis ieškinys pateikiamas ne bet kam, o tik ginčijamo teisinio 
santykio subjektui. Tokia gynyba asmeninio ieškinio pagalba vadinama 
santykine. 


- 10.) 


griežtosios teisės (stricti iuris), pretorinius (Aonorarium) ir geros valios 
3. 1519 

(bonae fidei) ieškinius. Taip ieškiniai klasifikuojami buvo dėl to, kad teisėjas, 
nagrinėdamas griežtosios teisės ieškinius, privalėjo remtis sutartimi arba 
įstatymu (laikytis sutarties arba įstatymo raidės) ir negalėdavo pasielgti 
kitaip, nors ir matydavo, kad buvo padaryta klaida. 

Nagrinėdamas bonae fidei ieškinius teisėjas įsigilindavo į sutarties 
esmę, išsiaiškindavo tikrąją šalių valią - tai, ko šalys siekė sudarydamos 
sutartį, o ne tai, kas toje sutartyje arba įstatyme parašyta. Actio bonae 
fidei ieškovo teisė buvo grindžiama ne įstatymo ar sutarties raide, bet 
faktinėmis bylos aplinkybėmis. Joms esant pripažįstame teisingu, jeigu 
skolininkas įvykdys prievolę, nors griežtosios teisės požiūriu jis neprivalėjo 
prievolės vykdyti. 


* w70oo.). 


Griežtosios teisės ieškiniai - tai ankstesnės epochos, kurios teisei buvo 
formalizmo susilpnėjimo teisėje laikotarpiu. Pavyzdžiui, pagal senąją ius 
civile asmeniui, nesilaikančiam įstatymo nustatytų formalumų vykdant 
mancipaciją, nebuvo garantuojama nuosavybės teisė į įsigytą daiktą. Todėl 
bet kuriuo metu perleidęs daiktą asmuo galėjo pareikšti ieškinį dėl daikto 
susigrąžinimo ir pagal griežtosios teisės ieškinį jo reikalavimas turėjo būti 
patenkintas. 

Vėliausiais laikais tokie reikalavimai būdavo sprendžiame bonae fidei 
ieškinio pagalba ir vien tik dėl tokių formalių pažeidimų negalėjo būti 
tenkinami, nes iš esmės nuosavybės teisė buvo perduota kitam asmeniui. 
Nagrinėjant ieškinįbonae fidei, byla sprendžiama vadovaujantisbonum 


+» v170oo.)) 


dar vadinami actiones in factum conceptae. 

Priklausomai nuo tikslo, kurio buvo siekiama pateikiant daiktinį ieškinį, 
jie buvo skirstomi į tris grupes: 

1. Ieškiniai dėl pažeistų turtinių teisių atstatymo - actiones rei 
persecutoriae. Pagal šį ieškinį ieškovas reikalavo sugrąžinti ginčijamą 
daiktą, skolą, atlyginti padarytą žalą ir daugiau nieko. 

2. Baudiniai ieškiniai - actiones poenales . Šių ieškinių tikslas - civiline 
tvarka nubausti atsakovą. Kartais dėl vieno teisės pažeidimo fakto galėjo 


vagis privalėjo grąžinti pavogtą daiktą ir sumokėti baudą. 

3. Mišrūs ieškiniai - actiones mixtae. Jų tikslas - atlyginti padarytus 
nuostolius ir nubausti atsakovą. Pavyzdžiui, /ex Akvilia numatė, kad 
sugadinus daiktą turėjo būti atlyginama ne jo vertė, bet sumokama 
aukščiausia to daikto kaina, buvusi paskutiniaisiais metais ar paskutinįjį 
mėnesį. 

Dar skiriami actiones utilis (išvestiniai ieškiniai), kai teisėjui 
pavesdavo nagrinėti bylą pagal jau esamą ir praktikoje pripažintą ieškinį. 
Čia tarytum būdavo taikoma analogija. Pavyzdžiui, jau minėtas!ex Akvilia 
įpareigojo atsakovą atlyginti žalą, padarytą svetimam daiktui atsakovo daiktu 
-corpore corpori. Tačiau jeigu ta žala padaryta ne atsakovo daiktu, tai ji 
nebuvo atlyginama. Sakysime, atsakovas numarino badu ieškovo jautį. 
Kadangi galutinis rezultatas buvo tas pats, tai pretorius išplėtė ieškinio dėl 
žalos, padarytos corpore corpori, taikymą ir gyvulio numarinimo badu 
atvejui. 

Civilinės apyvartos vystymasis nulėmė actio ficticiae (ieškinių su 
fikcija) atsiradimą. Vystantis civilinei apyvartai, atsirasdavo nauji turtiniai 
santykiai, kuriems ius civile nesuteikė ieškininės gynybos. Kilus ginčams 
dėlšių santykių pretorius, pateikdamas formulę, nurodydavo teisėjui spręsti 
bylą taip, tarytum tam tikrų faktų ir nebuvo arba jog jie buvo, t.y. 
pasinaudojus fikcija išspręsti kilusį ginčą. Pavyzdžiui, atsiradus reikalavimo 
teisės perleidimui, kaip teisės įgyvendinimo formai, pretorius pateiktoje 
formulėje teisėjui nurodydavo asmenį, įgijusį reikalavimo teisę, laikyti šios 
teisės parleidėjo įpėdiniu ir įgijusiu šią teisę paveldėjimo keliu. Remiantis 
tokia fikcija asmuo, įgijęs reikalavimo teisę trečiajam asmeniui, gaudavo 
teisinę gynybą. 

Atskirą grupę sudarė kondikcijos (condictiones). Kuo skyrėsi kondikcijos 
nuo ieškinių - nežinoma. Manoma, kad kondikcijos buvo abstraktaus 
pobūdžio reikalavimai, grindžiamiius civile normomis. Konkretus teisinis 
pagrindas kondikcijoje nebuvo nurodomas, nes tai neturėjo reikšmės. 
Kondikcijos yra priskiriamos prie asmeninių ieškinių, kurių tikslas - atgauti 
rūšinėmis žymėmis apibrėžtus daiktus arba priversti skolininką atlikti tam 
tikrus veiksmus. 


III skirsnis 
3. Civilinis (legisakcioninis) procesas 


Svarbiausias, nors ir ne visai išsamus, mūsų žinių apie Romos valstybės 
seniausiosios epochos civilinį procesą šaltinis yra II m.e.a. romėnų teisininko 
Gajaus parašytos ir išlikusios Institutiones . Ketvirtojoje šio darbo knygoje 
Gajus teigia, kad seniausia civilinio proceso forma Romoje buvo /egis 
actiones. Kodėl to meto procesas vadinosi Iegis actio, Gajus 
vienareikšmiai negali atsakyti. Jo nuomone, šis procesas pavadintas /egis 
actionem arba todėl, kad tokią teisių gynimo formą numatė pats įstatymas, 
arba dėl tos priežasties, kad kreipiantis į teismą šalių pretenzijos turėjo būti 
išreikštos to įstatymo, kuriuo jos remiasi, žodžiais. Pavyzdžiui, jis nurodo, 
kad pareiškiant ieškinį dėl medžio šakų nukirtimo, negalima buvo vartoti 
žodžio “vites ", o reikėjo vartoti žodį “arbores",nes XII lentelių įstatyme 
kalbama tik apie de arboribus succisis. Priešingu atveju ieškovas bylą 
pralaimėtų. 

Kaip nurodo daugelis romėnų teisės tyrinėtojų, šie Gajaus teiginiai yra 
labai abejotini jau vien dėl to, kad vargu ar to meto romėnų teisėje galėjo 
būti tiek daug normų, taip smulkiai reguliuojančių ir patį procesą, ir civilinę 
teisę. Gal kiek daugiau pagrįsta nuomonė, kadlegis actiones pavadinimas 
yra susietas su/ege agere, kas senovėje reiškė veikti, įgyvendinti savo teisę 
teisėtu būdu, pasipriešinant tai neteisėtai prievartai, kada asmuo savo teises 
gynė saviteismio būdu. 

Gajus mini penkias pagrindines /egis actiones formas: 
1)legis actio sacramento, 2)legis actio per manus iniectionem, 
3) legis actio per pignoris capionem, 4) legis actio per judicis 
postulationem, 5)legis actio per condictionem. 

Pirmoji Iegis actiones forma, kaip nurodo Gajus (legis actio 
sacramento, sacramenti, per sacramentum), iš esmės yra procesas, lažybos. 
Šalys prieš magistratą iškilmingais žodžiais viena kitai pareiškia pretenzijas 
ir savo teisingumui patvirtinti paskiria tam tikrą sumą pinigų, kuri ir vadinasi 
sacramentum. Teismas formaliai sprendžia, kas pralošė sacramentum 
- “utrius sacramentum iustum sit, utrius iniustum". Teisi šalis 


atsiima savo sacramentum (įneštą pinigų sumą), neteisiosios šalies 

sacramentum atitenka iždui. Suprantama, išsprendus klausimą, kas 
pralaimėjo lažybas, iš esmės išsprendžiamas ir klausimas dėl ieškovo 
pareikštos pretenzijos. Legis actio sacramento, kaip nurodė Gajus, buvo 
bendroji forma, pagal kurią buvo galima spręsti įvairius ieškinius ir kuriems 
nebuvo numatyta kita, specialioji forma. Priklausomai nuo to, ar ginčas vyko 
tarp šalių dėl daikto (actio in rem), ar dėl kokios nors atsakovo prievolės 
ieškovui (actio in personam),, legis actio sacramento įgaudavo įvairias 
modifikacijas, buvo laikomasi skirtingų ritualų. 

Jeigu Iegis actio sacramento forma buvo taikoma sprendžiant 
daiktinį ieškinį (actio in rem) - t.y. ginčą dėl to, kam priklauso daiktas - 
būtina proceso sąlyga buvo ginčijamo daikto pateikimas teismui. Ginčo dėl 
kilnojamo daikto atveju šis daiktas turėdavo būti atnešamas, atvedamas 
(gyvulys, vergas) arba atvežamas į teismą. Jeigu daikto dėl jo dydžio negalima 
pristatyti į teismą, turėjo būti pateikiama jo dalis, gabalas. Vykstant ginčui 
dėl nekilnojamojo turto (dėl žemės), šalys, pagal tam tikrą ritualą, vykdavo 
į ginčijamos žemės sklypą, iš kur paimdavo žemės ir atnešdavo į teismą. Ši 
žemė atstovavo visam ginčijamos žemės sklypui. 

Procesas prasidėdavo laikantis tam tikro ritualo. Ieškovas, laikydamas 
rankoje lazdą, kuri vadinosi vindicta arba festuca, taria formulę, 
tvirtindamas, kad teisė į ginčijamą daiktą priklauso jam, ir po to šia lazda 
paliečia ginčijamą daiktą. Šis ieškovo veiksmas buvo vadinamasvindicatio. 
Po tokio ieškovo veiksmo seka atsakovo veiksmas, vadinamas 
contravindicatio. Atsakovas tvirtindamas, kad daiktas priklauso jam, taip 
pat uždeda vindicta ant ginčijamo daikto. Dabar jau į procesą įsitraukia 
magistratas, kurio akivaizdoje viskas vyko, pareikšdamas: “Mittite ambo 
rem" (palikite daiktą). Šalys nuima nuo daikto savo vindictas, ir po to 
ieškovas klausia atsakovo, ar pastarasis negalėtų paaiškinti, kuo remdamasis 
jis vindikuoja šį daiktą. Atsakymas galėjo būti įvairus - atsakovas arba 
paaiškina, arba paprasčiausiai pareiškia, kad tai jo teisė. Būtent po to 
ieškovas ir kreipiasi į atsakovą, siūlydamas paskirti sacramentum: 
“Ouando tu iniuria vindicavisti, guingenti aeris sacramento te 
provoco". Į tai atsakovas atsako analogišku pasiūlymu ieškovui: “Et ego 
te". XII lentelių įstatyme sacramentum suma buvo diferencijuota 
priklausomai nuo ginčijamo daikto kainos. Daikto kainai esant didesnei 


37 


III skirsnis 


nei 1000 asų, sacramentum suma turėjo būti 500 asų, o esant mažesnei 
nei 1000 asų,sacramentum turėjo būti 50 asų. Pradžiojesacramentum 
būdavo įnešamas realiai, tuoj pat po provocatio sacramento. Vėliau ši 
tvarka šiek tiek pasikeitė, ir poprovocatio sacramento būdavo duodamas 
tik pasižadėjimas sumokėti lažybų sumą, jeigu byla bus pralaimėta. 

Po to, kai išsprendžiamas sacramentum klausimas, magistratas turi 
spręsti, kam priklausys ginčijamas daiktas visą tą laikotarpį, kol vyks 
procesas. Jis gali perduoti valdyti daiktą ir ieškovui, ir atsakovui. Šalis, kuriai 
buvo perduotas valdyti ginčijamas daiktas, privalo nurodyti magistratui 
asmenis, kurie garantuotų, kad jeigu vėliau daiktas (/is) bus priteistas kitai 
šaliai, jis ir visi jo vaisiai bus grąžinti pastarajai. 

Išsprendus šį klausimą artėja iškilmingas momentas, vadinamas 
litiscontestatio. Dabar besiginčijančios šalys kreipiasi į iš anksto 
pakviestus asmenis, iškilmingai prašydamos juos būti visų šių įvykių 
liudytojais.Litiscontestatio procedūra užbaigiama pirmoji proceso stadija 
- in iure, vykusi prieš magistratą. In iure ginčas nebuvo sprendžiamas iš 
esmės, sprendimas nebuvo priimtas. Nuo šio momento procesas perkeliamas 
į antrąją stadiją - in iudicium. Tam tikslui šalys tuoj pat po 
litiscontenstatio, dalyvaujant magistratui, išsirenka savo teisėją iš privačių 
asmenų (iude), kuris vėliau nagrinės ginčą iš esmės ir priims sprendimą, jau 
nedalyvaujant valstybinės valdžios atstovams. Tėisena šioje stadijoje vyksta 
jau nesilaikant jokių nustatytų ritualų, formų. Šalių ginčai, įrodymų 
pateikimas ir panašiai vyksta laisva forma. 

Jeigu buvo ginčijamasi dėl kokios nors prievolės (actio in personam), o 
ne dėl daikto, buvo kitoks ritualas. Tačiau, matyt, ir šiuo atveju ieškovas 
tvirtindavo, kad atsakovas jam skolingas tam tikrą pinigų sumą, o atsakovas 
tai neigė, ir procesas, kaip iractio in rem atveju, turėjo praeitiprovocatio 
sacramento, litiscontestatio pakopas, kad vėliau galėtų pasiekti in 
ludicium stadiją. 

Antrojilegis actionem forma buvo legis actio per manus iniectio. 
Ši proceso forma buvo taikoma tik tam tikriems prievoliniams ieškiniams 
spręsti. 

Ieškovas atveda atsakovą į teismą ir čia, tardamas tam tikrą formulę, 
uždeda ant jo ranką. Jeigu atsakovas čia pat nesumoka reikalaujamos skolos 

(o taip dažniausiai ir atsitinka, nes kam tada vesti atsakovą į teismą), ieškovas 
skolininką vedasi pas save ir gali jį sukaustyti grandinėmis. Ieškovas laiko 
atsakovą 60 dienų ir 3 kartus per tą laiką veda skolininką į turgų bei skelbia 
jo skolos sumą, tikėdamasis, kad atsiras, kas norėtų jį išpirkti. Jeigu 
neatsiranda, kas skolininką išpirktų, po 60 dienų skolininkas tampa 
kreditoriaus nuosavybe, ir pastarasis gali su juo elgtis, kaip jam patinka: 
gali užmušti, parduoti vergovėn ir pan. Jeigu būdavo keletas kreditorių, 
tai, kaip nurodo XII lentelių įstatymai, jie galėjo sukapoti skolininką į dalis 
proporcingai savo reikalavimams. Jeigu kuris nors iš kreditorių per klaidą 
atkirsdavo didesnę dalį, negu jam priklausė, už tai jis neatsakė prieš 
kreditorių asmeniškai. 

Atsakovas, paliestas manus iniectio, pats ginčyti skolos ir numesti 
rankos negalėjo. Tai galėjo padaryti vietoje jo į procesą įsitraukęs kitas 
asmuo, kuris, numetęs ieškovo ranką, išlaisvina visam laikui atsakovą, bet 
pats imasi visos atsakomybės. Jeigu bus įrodyta, kad šis asmuo nepagrįstai 
įsitraukė į procesą, tada jis turės sumokėti ieškovui dvigubai (in duplum). 

Trečiosios formos/egis actio per pignoris capionem esmę sudarė 
tai, kad asmuo, turėdamas reikalavimo teisę atsakovui, prievolės neįvykdymo 
atveju, tardamas tam tikrus iškilmingus žodžius, pasiima kokį nors 
skolininkui priklausantį daiktą. Šis procesas buvo vadinamas pignoris 
capio. Tai jis gali padaryti nedalyvaujant valstybinės valdžios atstovui, o 
galbūt net ir pačiam skolininkui. Tuopignoris capio iš esmės skyrėsi nuo 
kitų /egis actio proceso formų, ir tai buvo pagrindas kai kuriems romėnų 
teisininkams nepriskirti šios formos prie /egis actio. Pignoris capio 
galėjo būti taikoma tik kai kuriems religinio ir viešo pobūdžio reikalavimams. 
Šią formą galėjo taikyti gyvulių, skirtų aukojimui, pardavėjai prieš pirkėjus, 
jeigu nebūdavo sumokama, taip pat išnuomuoto gyvulio šeimininkas prieš 
laikiusį tą gyvulį asmenį, jeigu atlyginimas už gyvulio panaudojimą buvo 
skirtas aukoms. Pignoris capio turėjo ir kariai prieštribunus aerarius 
(iždo tvarkytojai), jeigu jiems nebuvo išmokami atlyginimai. 

Apie ketvirtąją legisakcioninio proceso formą - egis actio per iudicis 
postulationem - žinių yra labai mažai. Ta Gajaus Institucijų vieta, kur 
aprašoma ši forma, iki mūsų laikų neišliko. Yra išlikęs tik kreipimosi į 
magistratus formulės tekstas. Manoma, kad šios formulės ypatybė buvo ta, 

kad po įprastinių šalių pareiškimų prieš magistratą (in iure stadijoje), 
nebūdavo provocatio sacramento (pasiūlymo lažyboms), o buvo 
prašoma, kad magistratas paskirtų šalims teisėją, kuris išnagrinėtų jų ginčą 
(iudicis postulatio). Šiandien neaišku, kokiems ginčams spręsti buvo taikoma 
ši forma. Vieni mano, kad ji buvo taikoma tiems ieškiniams, kur teisėjo 
vaidmuo buvo panašus į tarpininko vaidmenį. Pavyzdžiui, ieškiniuose dėl 
bendro turto pasidalijimo. Kiti mano, kad tai daug vėlesnių laikų /egis 
actiones forma, turinti fakultatyvią reikšmę visiems prievoliniams 
ieškiniams. Šalys, nenorėdamos prarasti sacramentum, tarpusavyje 
susitarę galėjo pasinaudoti paprastu iudicis postulatio. 

Paskutinioji/egis actiones forma - Iegis actio per condictionem. 
Apie šią formą mes žinome taip pat labai mažai. Gajus nurodo, kad jos 
pavadinimas kilęs iš “condicere ". Ieškovas praneša, skelbia (condicit) 
atsakovui, kad pastarasis po trisdešimties dienų turi atvykti "išsirinkti" 
teisėją. Remiantis šiuo teiginiu, daroma išvada, kad šią egis actio formą 
sudarė pretenzijos prieš magistratą išdėstymas, po to sekdavo minėta 
condictio irlitiscontestatio. Praėjus trisdešimčiai dienų šalys vėl atvyksta 
pas magistratą ir išsirenka teisėją. Po to byla perkeliama į kitą stadiją - in 
iudicium. Pats Gajus nesupranta, kam buvo reikalinga ši forma, jeigu, 
kaip jis sako, prievoliniams ieškiniams galima buvo naudoti /egis actio 
per sacramentum arba legis actio per judicis postulationem. Tiesa, 
Gajus nurodo, kad ši forma buvo įvesta dviem įstatymais - /ex Silia ir lex 
Calpurnia. Tai leidžia daryti išvadą, jog ji yra vėlyviausia ir priklauso 
respublikos laikotarpiui. 

Visos šios penkios romėnų civilinio proceso formos dar veikė pirmojoje 
Romos respublikos laikotarpio pusėje. Kurios iš šių formų buvo karališkoje 
epochoje ir kaip jos buvo taikomos, šiandien pasakyti sunku. Neginčijama 
viena, kad /egis actiones procesas - seniausia iš mums žinomų Romoje 
civilinių teisių gynimo formų. Šiame procese vienu ar kitu būdu dalyvauja 
valstybinės valdžios pareigūnai. 

Charakteringas legisakcioninio proceso bruožas buvo teisenos 
padalijimas į dvi stadijas - žus iriudicium. Magistratas, kuriam dalyvaujant 
procesas pradedamas, pats bylos nespręsdavo, o perduodavo ją privačiam 
asmeniui (iudex privatus). Nesuprantama, kodėl reikėjo tokio sudėtingo 

proceso ir kodėl negalėjo pats magistratas arba privatus, šalių išrinktas 
teisėjas išspręsti ginčo iš esmės, be ius stadijos. Neaiškus ir proceso 
padalijimo į dvi stadijas laikas bei tokio padalijimo idėja. 

Daugelis romėnų teisės tyrinėtojų linkę manyti, kad šis padalijimas 
siekia seniausius Romos valstybės laikus ir kad jau karališkoje epochoje 
abi šios stadijos egzistavo. Tačiau įrodinėjama ir priešinga nuomonė: proceso 
padalijimas į dvi stadijas - tai Romos valstybės respublikos laikotarpio teisės 
kūrinys. Karališkoje epochoje karalius pats sprendė visus ginčus ir priimdavo 
sprendimą, todėl nebuvo reikalo skaldyti procesą į dvi stadijas. Pati proceso 
padalijimo idėja daugelio tyrinėtojų grindžiama konstituciškai. Bylos 
perdavimas spręsti iš esmės specialiam prisiekusiajam teisėjui turėjo 
apsaugoti besiginčijančias šalis nuo neobjektyvių, šališkų magistratų 
sprendimų. Pritariant šiai minčiai galima daryti išvadą, kad proceso 
padalijimas į dvi stadijas - tai jau vėlesnės Romos valstybės respublikos 
laikotarpio rezultatas. Ši besiginčijančių šalių teisių apsaugos nuo magistratų 
savivalės idėja tikriausiai nulėmė, kad toks proceso padalijimas išliko ir 
vėlesniais laikais, bet vargu ar ši idėja buvo tokio padalijimo priežastis. 

Būtina legisakcioninio proceso sąlyga - šalių dalyvavimas. Tačiau 
būdingas senovės Romos civilinio proceso bruožas buvo tas, kad teisiminė 
valdžia pati nekvietė atsakovo dalyvauti procese ir juo labiau, jam atsisakius 
dalyvauti, netaikė jokių poveikio priemonių. Atsakovo dalyvavimas procese 
- tai ieškovo reikalas. Jis turi pasirūpinti, kad atsakovas atvyktų. Ieškovas, 
norėdamas priversti atsakovą atvykti pas magistratą, galėjo pasinaudoti 
specialia procesine priemonein ius vocatio. Inius vocatio esmę sudarė 
tai, kad naudodamasis šia teise ieškovas galėjo pareikalauti atsakovą atvykti 
į teismą bet kur jį sutikęs. Tačiau buvo draudžiama ieškovui įsiveržti į 
atsakovo namus. Atsakovas privalėjo paklusti ieškovo reikalavimui. Jeigu 
atsakovas nepaklusdavo, ieškovas privalėjo užprotestuoti liudininkų 
akivaizdoje tokį atsakovo atsisakymą ir prievarta jį sulaikyti. Jeigu atsakovas 
priešindavosi arba bandydavo bėgti, jam buvo taikoma manus iniectio, 
t.y. jis e0 ipso tarytum pagal teismo sprendimą tas tapdavo priklausomas 
nuo ieškovo. 

Jeigu dėl kokių nors priežasčių atsakovas negalėdavo tuo metu nuvykti 
su ieškovu į teismą, jis turėjo teisę pažadėti ieškovui atvykti į teismą kitą 

dieną. Tačiau už jo pažadą turėdavo laiduoti koks nors asmuo, kuris buvo 
vadinamas vas, o pats laidavimas - vadimonium. Vadimonium buvo 
naudojamas ir tuo atveju, jei reikėdavo dėl kokių nors priežasčių bylos 
nagrinėjimą atidėti kitai dienai. 


4. Formuliarinis procesas 
(pretoriaus formulė) 


Legisakcioninis procesas Romos valstybėje gyvavo visą respublikos 
laikotarpio pirmąją pusę. Suprantama, šis procesas buvo šiek tiek pakeistas 
bei papildytas, siekiant jį daugiau sukonkretinti ir labiau pritaikyti naujoms 
socialinėms-ekonominėms sąlygoms. Pirmiausia reikėtų akcentuoti 
penktosios legisakcioninio proceso formos - legis actio per 
condictionem - atsiradimą, kuri, palyginus su kitomis proceso formomis, 
buvo kur kas paprastesnė ir geriau pritaikyta ieškiniams, kylantiems iš 
prievolinių teisinių santykių, nagrinėti. 

Respublikos laikotarpiu atsirado ir/egis actio per iudicis arbitrive 
postulationem, kuris buvo liberalesnė ir paprastesnė ginčų sprendimo 
forma negusacramentum, pignoris iniectio irpignoris capionem . 
Iš esmės pasikeitė ir /egis actio per manus iniectionem forma. 
Seniausioje epochoje skolininkas, paliestasmanum iniectio, pats ginčyti 
pareikšto jam reikalavimo ir gintis nuo kreditoriaus neturėjo teisės. Už jį 
tai galėjo padaryti vindex, kuris nesėkmės atveju prieš skolininką atsakė 
in duplum. 

Respublikos laikotarpiu buvo priimta nemažai įstatymų, jie panaikino 
šią tvarką daugeliui bylų, kuriose buvo taikoma manus iniectio, ir leido 
gintis pačiam skolininkui. Pagaliau /ex Vallia senąją manus iniectio 
procedūrą leido taikyti tik dviem atvejais: vykdant išieškojimą pagal teismo 
sprendimą (actio iudicati) ir laiduotojui, kuris įvykdė prievolę už skolininką, 
reikalaujant (actio depensi). Neišsimokančio skolininko, paliesto manus 
iniectio ir patekusio kreditoriaus valdžion, padėtį labai palengvino 326 m. 
priimtas/ex Poetelia, uždraudęs skolininką parduoti vergovėn. 

Nepaisant šių bei kitų legisakcioninio proceso reformų,/egis actiones 
procedūra vis labiau ir labiau neatitiko besiplečiančios civilinės apyvartos 
poreikių. Vystantis prekinei apyvartai, atsirado nauji santykiai, kurių nebuvo 
XII lentelių įstatymų epochoje ir kurie, net labiausiai stengiantis, netilpo į 
siaurus senojo/legis actiones proceso rėmus. Civilinės apyvartos plėtimasis 
reikalavo naujų civilinio proceso formų. Pirmoji tokia dirbtinė forma - greta 
legisakcioninio proceso atsiradęs procesas per sponsiones. 

Šalys, kurių ginčas negalėjo būti sprendžiamas legisakcioninio proceso 
forma, tą ginčą transformuodavo į lažybas. Kiekviena iš besiginčijančių šalių 
pareikšdavo viena kitai reikalavimus ir pagrįstumui patvirtinti paskirdavo 
sau baudą, kurią pasižadėdavo sumokėti, jeigu paaiškės, kad ji buvo neteisi. 
Pasižadėjimą įformindavo ypatinga klausimų ir atsakymų forma (stipulatio) 
ir jįvadinosponsio. Šiųsponsiones pagrindu vėliau prasidėdavo normalus 
procesas dėl pažadėtos baudos, sprendžiant klausimą, kas kam turi sumokėti 
šią baudą. Toliau procesas dėl baudos vyko legisakcioninio proceso forma. 
Nuo per sacramentum jis skyrėsi tuo, kad lažybos įvykdavo ne stadijoje 
in iure, ir tuo, kad transformuoti į lažybas galima buvo bet kokius 
reikalavimus, ne tik tai tuos, kuriems ieškininę gynybą suteikė įstatymai. 
Tačiau pasinaudoti procesuper sponsiones galima buvo tik abiems šalims 
sutikus, nes dar iki proceso turėjo įvyktistipulatio. Todėlper sponsiones 
tik iš dalies papildė senojo /egis actiones spragas, bet nepašalino jam 
būdingo formalizmo, kuris dažnai būdavo bylų pralaimėjimo priežastis, 
jeigu šalysin iure stadijoje netiksliai f£ormuluodavo savo reikalavimus. Esant 
sudėtingiems teisiniams santykiams, tokių netikslumų pasitaikydavo vis 
daugiau ir daugiau. Tai, be abejonės, skatino ieškoti naujų ginčų sprendimo 
formų. Pasak Gajaus, naują civilinį procesą per formulas įvedė Ilex 
Aebutia ir du Julijaus įstatymai (duae leges Juliae). Šių įstatymų pasirodymo 
laikas nežinomas. PŽiraras mano, kad /ex Aebutia buvo priimtas tarp 
149 ir 126 m. pr.m.e. Aiškinantis /eges Juliae priėmimo laiką manoma, 
kad abu įstatymai priklauso Augusto gadynei arba vienas iš jų Augusto, o 
antrasis Cezario laikotarpiui. Pagaliau kai kas juos abu priskiria Cezariui. 
Labai skirtingai traktuojamas ir minėtų įstatymų vaidmuo reformuojant 
legisakcioninį procesą. Todėl kategoriškai tvirtinti, kad Ilex Aebutia 
panaikino legisakcioninį procesą ir įvedė naują, būtų neatsargu, juo labiau, 

kad pats Gajus mini du Julijaus įstatymus, turėjusius reikšmės civilinio 
proceso reformai. Nors šiandieninis mokslas dar neatsakė į daugelį klausimų, 
susijusių su romėnų civilinio proceso reforma, neginčijama yra viena: minėtų 
įstatymų priėmimo rezultatas buvo naujo proceso - per formulas - 
atsiradimas. Dėl proceso reformos ginčo teisinio formulavimo našta 
perkeliama pretoriui. Formuliarinio proceso metu šalys prieš magistratą 
savo reikalavimus gali reiškti bet kokiais žodžiais ir laisva forma, 0 pretoriaus 
pareiga suteikti šiems reikalavimams teisinę kvalifikaciją. Išklausęs šalių 
paaiškinimus, pretorius nustato ginčo teisinę esmę ir išdėsto ją specialiame 
rašte teisėjui, kuris paskirtas nagrinėti bylą. Šis raštas, adresuotas teisėjui, 
buvo vadinamas formula, o pats procesas - formuliariniu. Formulė, 
pateikiama teisėjui, yra tarytum pagrindas. Pagal ją turės vykti teisena 
stadijoje in iudicium. Šis Romoje atsiradęs civilinis procesas veikė ne tik 
respublikos laikotarpiu, bet ir vėliau. Būtent jis padėjo romėnų teisei 
išsiplėsti ir iš siauros nacionalinės teisės tapti pasauline. Išlaisvintas iš 
legisakcioniniam procesui būdingo formalizmo, formuliarinis procesas 
pasirodė esąs labai patogus spręsti naujiems ginčams, kurių nenumatė senoji 
ius civile. 

Formuliarinio proceso ašis buvo formulė - stadijos in iure tikslas (ją 
šioje stadijoje reikėjo gauti) ir stadijos in iudicio pagrindas (be kurios 
pati teisena šioje stadijoje neįmanoma). 

Formulę sudarė keletas pagrindinių ir papildomų dalių. Iš pradžių visada 
būdavo nurodomas teisėjas, kuriam siunčiama nagrinėti byla. Ši formulės 
dalis vadinosi iudicis nominatio - “Octavius iudex esto". Jeigu 
paskirdavo kelis teisėjus, jie buvo vadinami recuperatores. Po to būdavo 
išdėstoma ieškovo pretenzija (reikalavimas) -intentio - ir pavedama teisėjui 
(condemnatio) išteisinti atsakovą arba iš jo priteisti ieškovo naudai, 
priklausomai nuo to, ar intentio, pasitvirtins, ar ne, - “condemna, si 
non paret, absolve". Formulė yra sąlyginis įsakymas teisėjui. 

Nagrinėjant sudėtingesnes bylas reikėdavo pačioje formulėje trumpai 
išdėstyti faktus ir aplinkybes, kuriais remiasi ieškovas pateikdamas 
reikalavimą. Tada formulės pradžioje atsirasdavo demonstratio arba 
prescriptio, ir formulė tapdavo išsamesnė. Kartais formulėje galėjo atsirasti 
dar viena dalis - adiudicatio. Pavyzdžiui, ieškiniuose dėl bendrosios 

nuosavybės padalijimo dažnai viena šalis turėjo perduoti ginčijamą turtą 
kitai, o pastaroji privalėjo išmokėti kompensaciją pirmajai už priklausančią 
turto dalį. Būtent ši formulės dalis - adiudicatio - ir suteikdavo teisėjui 
teisę įpareigoti šalį tai padaryti. 

Svarbiausios formulės dalys vis dėlto buvointentio ir condemnatio. 

Intencijoje visada būdavo išdėstoma ginčo esmė ir ieškovo reikalavimas. 
Ieškovas galėjo pateikti reikalavimą dėl tam tikro daikto arba dėl kokios 
nors prievolės įvykdymo. Atsižvelgiant į tai, intentio galėjo būti in rem 
arba in personam. Jeigu ginčijama kokia nors daiktinė teisė (nuosavybė, 
servitutai), tai formulės intentio bus in rem. Jeigu ginčas vyksta dėl 
prievolės tarp ieškovo ir atsakovo (skolos grąžinimas), formulės intentio 
busin personam. Jeigu intentio remiasi senąja ius civile, ji vadinama 
intentio stricti iuris. Šiuo atveju teisėjas, nagrinėdamas bylą, turi 
vadovautis tikius civile normomis. Tačiau kartais teisėjui formulėje buvo 
nurodoma nagrinėti bylą remiantis civilinėje apyvartoje nusistovėjusiais 
papročiais bei padorumu (bona fidei). Tokiu atveju formulė būdavo 
papildoma “et fide bona“, ir pati intentio vadinama intentio bonae 
fidei. 

Dar būdavointentio certa ir intentio incerta. Jeigu reikalaujama 
konkrečios pinigų sumos arba konkretaus daikto, tai intentio yra certa. 
Tais atvejais, kai proceso pradžioje negalima tiksliai nustatyti pretenzijos 
sumos ir ji bus nustatyta tik išnagrinėjus bylą, intentio bus incerta. 

Condemnatio taip pat gali būti certa ir incerta. Jeigu formulėje 
teisėjui nurodoma priteisti iš atsakovo konkrečią sumą, taicondemnatio 
bus certa, o jeigu tokia suma nenurodoma ir ji turi būti nustatyta tik 
išnagarinėjus bylą, tai condemnatio busincerta. Jeigu kondemnacijoje 
nurodomas maksimumas, kurį teisėjas gali priteisti ieškovui, tai 
condemnatio bus incerta cum taxatione. Paprastai condemnatio 
formuliariniame procese visada turi piniginę išraišką ir vadinama 
condemnatio pecuniaria. 

Ne kiekvienoje teisėjui duodamoje formulėje būtinai turėjo būti visos 
jos sudėtinės dalys. Tačiau būtinos formulės dalys bet kuriuo atveju buvo 
ludicis nominatio ir intentio, nes be pirmosios nebūtų proceso, o be 
antrosios - ieškinio. 

Jeigu ieškovas nieko neprašo priteisti iš atsakovo, o tik nori, kad teismas 
pripažintų jo teisę, taicondemnatio nebūtina. Toks pripažinimas jam gali 
būti reikalingas, kad ateityje galėtų pareikšti keletą ieškinių skirtingiems 
atsakovams. Formulėje vietoje condemnatio būna nurodymas teisėjui 
paskelbti, ar pripažinta ieškovo teisė, ar ne. Šis nurodymas teisėjui buvo 
vadinamaspronuntiatio. 

Daugelyje formulių buvo tik intentio ircondemnatio, o kitose dar 
ir demonstratio. Paprastai tik ieškinių dėl turto padalijimo formulėse 
buvo visos keturios dalys. 

Be šių įprastinių formulės dalių, kartais į ją būdavo įrašomi kai kurie 
ypatingi papildymai, kurie išdėstyti exceptio arba prescriptio. 
Ekscepcijoje, remiantis atsakovo atsikirtimais (tuo atveju, kai šis iš esmės 
pripažįsta ieškovo teisę, bet nurodo aplinkybes, kuriom esant šios teisės 
įgyvendinimas yra neteisingas), pretorius išdėstocondemnatio neigiamą 
sąlygą, kad išvengtų atsakovo nuteisimo. 

Prescriptio - tai prierašas formulės pradžioje, daromas įvairiais tikslais. 
Daugeliu atvejų prescriptio būdavo išdėstomos bylos aplinkybės, ir tada 
ji niekuo nesiskyrė nuo demonstratio. Bet kartais prescriptio būdavo 
surašoma ginant atsakovo interesus ir turėjo tokią pat reikšmę kaip ir 
exceptio. Kartais ji būdavo surašoma ir ginant ieškovo interesus, siekiant 
išsaugoti jam teisę kreiptis į teismą su kitais reikalavimais, kurių pagrindas 
yra tas pats ginčijamas teisinis santykis. 

Jeigu ginčas vykdavo dėl daikto, kurį neteisėtai valdo atsakovas, 
grąžinimo, tai priešcondemnatio nurodymas apkaltinti atsakovą teisėjui 
(arbitratus judicis) galėjo būti duodamas tik tada, jeigu pastarasis negrąžins 
daikto ieškovui geruoju. Jeigu atsakovas grąžina daiktą, jis išteisinamas, 
jeigu negrąžina, iš jo ieškovui priteisiama daikto kaina, kurią gali nustatyti 
pats ieškovas, prieš tai davęs priesaiką. 

Įvedus formuliarinį procesą, legisakcioniniam procesui būdingas 
formalizmas galutinai neišnyko. Laikui bėgant jis silpnėjo, bet visą 
formuliarinio proceso galiojimo Romoje laiką formulė buvo pagrindinė 
civilinio proceso priemonė, nuo kurios priklausė bylos baigtis. Klaidos, 
padarytos formulėje dėl pretoriaus arba šalių neatidumo, sukeldavo nemažai 
neigiamų pasekmių ginčo šalims. 

Vis dėlto formuliarinio proceso įvedimas turėjo teigiamos reikšmės ne 
tik teisės gynimo procesinei formai, bet ir pačiai materialinei teisei. 
Procesinės formos reforma suteikė pretoriui paprastas ir labai patogias 
priemones, kurių pagalba jis galėjo daryti įtaką senajaižus civile ir vystyti 
įus honorarium. Kadangi formulės surašymas ir jos davimas jau buvo 
pretoriaus kompetencija, tai jo galimybės veikti senąją/us civile pasireiškė 
dviem kryptimis. 

Jeigu legisakcioninio proceso epochoje magistratui in iure stadijoje 
priklausė tik pasyvus vaidmuo ir jis negalėjo daryti įtakos tolesnei proceso 
eigai bei užkirsti kelio neteisingai pretenzijai pasiekti stadijąin iudicum, 
tai atsiradus formuliariniam procesui, padėtis pasikeitė. Pretorius, 
atsisakydamas duoti ieškovui formulę, iš esmės vetuoja jo požiūriu 
neteisingą ieškovo reikalavimą, kuris formaliai turėtų būti ginamas pagal 
ius civile. Todėl pagalius civile ieškovui priklausančią subjektyvinę teisę 
pretorius gali padaryti niekinga (nudum ius). Atsiranda vadinamoji 
denegatio actionis, kurios dėka pretorius kontroliuoja ir skirsto visus 
civilinius ieškinius. Tokią denegatio pretorius taikė tuo atveju, jeigu jam 
būdavo aišku, kad ius civile paremta ieškovo pretenzija esant naujoms 
socialinėms ekonominėms sąlygoms yra neteisinga. Tačiau tuo atveju, jeigu 
atsakovas, gindamasis nuo ieškinio, nurodo kokias nors aplinkybes, kurias 
reikia patikrinti, pretorius, nenorėdamas savęs apsunkinticausae cognitio 
(aplinkybių tyrimu), perduoda bylą teisėjui, įterpdamas į formulę atitinkamą 
exeptio. Materialine teisine reikšme ši exceptio yra ne kas kita, kaip 
sąlyginė denegatio. 

Tačiau gerokai reikšmingesnė pretoriaus veikla formuliarinio proceso 
epochoje buvo senosios ius civile papildymas naujais ieškiniais. Dar 
legisakcioninio proceso epochoje pretorius, naudodamasis savoimperium, 
galėjo daryti įtaką privačių asmenų civiliniams santykiams, skelbdamas 
interdiktus. Įvedus formuliarinį procesą, atsirado kita daug patogesnė 
procesinė priemonė - formula. Jeigu į pretorių kreipėsi asmuo, kurio 
reikalavimas pagal senąjąius civile nebuvo apsaugotas ieškinine gynyba, 
bet, pretoriaus nuomone, buvo teisingas ir pagrįstas, tai pastarasis net 
netirdamas bylos aplinkybių galėjo surašyti formulę ir perduoti bylą vesti 
teisėjui, įsakydamas jam nuteisti atsakovą ištyrus bylos aplinkybes. Taip greta 

ieškinių, pagrįstų senąja ius civile (actiones civiles), atsirado pretoriniai 
ieškiniai - actiones pretoriae. Pretorių veikla šioje srityje buvo labai 
išvystyta. 

Jeigu civilinio ieškinio (actio civile) pagrindas visada būdavo ieškovo 
civilinė teisė, ginama ieškinio pagalba, tai pretoriaus ieškinio materialinis 
pagrindas buvo ne ieškovo civilinė teisė, bet faktinė padėtis - t.y. visos 
žinomos faktinės aplinkybės, kurios patvirtina tai, kad atsakovas turi įvykdyti 
prievolę. Todėl pretoriniai ieškiniai visada pagrįsti tam tikrais faktais, o jų 
formulės yraformula in factum conceptae. Jeigu pretorius mano, kad 
esant tam tikriems faktams bus teisinga, jeigu skolininkas sumokės, ir duoda 
ieškinį, tai savo formulėje (kondemnacijoje) jis privalo nurodyti tuos faktus. 
Dažniausiai pretorius išdėstydavo visus faktus ir nurodydavo teisėjui, kad 
jeigu jie pasitvirtins, teisėjas privalės nuteisti atsakovą. 

Kartais duodamas ieškinį pretorius pasinaudodavo fikcija, ir tada 
formulė vadinosi formula ficticia. Fikcijos esmė ta, kad pretorius 
nurodydavo teisėjui nagrinėti bylą neatsižvelgiant į tam tikras aplinkybes, 
kurios iš tikrųjų egzistavo. Tačiau ir šiuo atveju bus formula in factum 
conceptae, nes jos pagrindas yra neius civile, bet faktinės aplinkybės. 
Formuliarinio proceso teisena, kaip ir legisakcioninio, turėjo dvi stadijas - 
ius iriudicium. In iure stadijoje teismo funkcijas Romoje vykdė pretorius, 
o municipijose - municipaliniai magistratai - Duoviri iure dicundo. 

Procesui prasidėti būtina sąlyga buvo abiejų šalių dalyvavimas pas 
magistratą. Jeigu formuliariniame procese, kaip ir legisakcioniniame, 
nedalyvaudavo bent viena šalis, byla negalėjo būti nagrinėjama. Abiejų šalių 
dalyvavimas buvo ieškovo rūpestis. Kaip ir legisakcioniniame procese, 
ieškovas galėjo pasinaudotiin ius vocatio irvadimonium, kad priverstų 
atsakovą dalyvauti procese. Tačiau formuliarinio proceso laikotarpiu 
pretoriaus ediktas panaikino ieškovo teisę jėga atvesdinti vengiantį dalyvauti 
procese atsakovą, taip pat ir manus iniectio, pakeitęs šias poveikio 
priemones baudain duplum. 

Šalims atvykus pas pretorių, teisena prasideda ieškovui išdėstant 
pretenzijas. Šie reikalavimai adresuojami ir pretoriui, ir atsakovui. Jų 
išdėstymo tikslas - gauti pretoriaus formulę ir išsiaiškinti, kokią poziciją 
užims atsakovas. 

Atsakovas, išklausęs ieškovo pretenzijas, gali iš karto jas arba pripažinti, 
arba paneigti. Jeigu atsakovas pripažįsta ieškovo pareikštas pretenzijas, 
įvyksta confessio in iure. Toliau tęsti procesą nebereikia, ir ieškovas čia 
pat gauna vykdomąjį ieškinį (actio iudicati), taip kaip ir išnagrinėjus bylą iš 
esmės stadijoje in iudicium. Pripažindamas ieškovo reikalavimus, 
atsakovas pats sau paskelbia nuosprendį. Tačiau jeigu ieškovo reikalavimas 
buvoin certa,buvo būtina paskirti specialųjį teisėją, kuris turėjo nustatyti 
privalomųjų išmokų ieškovui dydį. Paprastai confesio in iure atvejai 
pasitaikydavo retai. Jeigu jau atsakovas atvykdavo pas pretorių, tai, be abejo, 
jis įsitraukdavo į ginčą ir akceptuodavo procesą -accipit iudicium . Tokiu 
atveju teisenos in iure stadijoje tikslas - aiškiai suformuluoti priešpriešinius 
šalių reikalavimus, surašyti formulę. 

Kartais ieškinio pareiškimas konkrečiam atsakovui galėjo priklausyti 
nuo kai kurių aplinkybių išsiaiškinimo. Todėl stadijoje in iure ieškovas 
turėjo teisę užduoti tariamam atsakovui klausimus, į kuriuos jis privalėjo 
atsakyti (interrogatio in iure), nes nuo to priklausė, ar jam bus pareikštas 
ieškinys, ar ne. Pavyzdžiui, ieškovas mano, kad žalą jo pasėliams padarė 
atsakovo gyvulys, bet jis nėra tikras, kad šio gyvulio savininkas yra jo 
nurodytas asmuo. Todėl jis stadijoje: iure klausia, ar atsakovas yra gyvulio 
šeimininkas. Ar ieškinys bus keliamas, ar ne - priklausys nuo atsakymo. 

Pareiškus pretenzijas kiekviena šalis gali pasiūlyti savo priešininkui 
patvirtinti reikalavimus priesaika - iusiurandum in iure delatum - ir 
taip užbaigti ginčą. Toks pasiūlymas nebuvo privalomas, t.y. šalys jį galėjo 
priimti arba atmesti. Atmetus pasiūlymą, procesas tęsiamas toliau, 0 priėmus 
ir prisiekus (iusiurandum voluntarium) - galimos dvejopos pasekmės: jeigu 
prisiekia ieškovas, procesas nutraukiamas ir ieškovui duodamas ypatingas 
ieškinys - actio iurisiurandi. Jeigu prisiekia atsakovas, jis yra laisvas ir 
nuo tolesnių ieškovo pretenzijų ginamasexeptio iurisiurandi. Kai kuriais 
atvejaisiusiurandum buvo privaloma (necessarium). Esantactio stricti 
luris (griežtosios teisės ieškinys) - dėl konkrečios pinigų sumos arba 
konkretaus daikto (condictio certae pecuniae arba certe rei) - atsakovas turėjo 
prisiekti, jeigu to reikalavo ieškovas. Atsisakymas prisiekti buvo tolygus 
ieškinio pripažinimui su visomis iš to kylančiomis pasekmėmis. Jeigu 
stadijoje in iure neįvykdavo confesio in iure arba iusiurandum, tai 

būdavo paruošiama formulė, ir procesas stadijojein iure baigdavosi. Kaip 
ir legisakcioniniame procese, čia įvykdavoliticontestatio, nors kreipimosi 
į liudytojus (“testas estate") jau nebuvo. Formuliarinio proceso 
litiscontestatio akto esmė neaiški. Nežinome, ar tai pretoriaus paruoštos 
formulės perdavimo ieškovui, ar ieškovo turimos formulės perdavimo 
atsakovui momentas, ar paprasčiausiai tos formulės paskelbimas atsakovui, 
kurį garsiai atlieka ieškovas. 

Neginčijama tai, kad litiscontestatio ir formuliariniame procese 
išsaugojo procesinės sutarties tarp ginčo šalių - perduoti spręsti jų bylą 
teisėjui - reikšmę. 

Po litiscontestatio atsiranda tam tikrų teisinių pasekmių: ieškovas 
praranda ginčijamos teisės gynimo priemonę - ieškinį, t.y. jis jau negali antrą 
kartą kreiptis į teismą su tuo pačiu reikalavimu, nors procesas dėl kokių 
nors priežasčių ir neįvyko arba sprendimas nebuvo priimtas. 
Litiscontestatio momentu teisinis santykis, egzistavęs tarp šalių iki šio 
momento, nustoja galiojęs. Atsiranda naujas procesinis santykis, kuris 
paprastai apibrėžiamas kaip šalių įsipareigojimas (prievolė) paklusti teismo 
sprendimui. Litiscontestatio momentas turi labai svarbią reikšmę bylos 
nagrinėjimuiin iudicium stadijoje. Sprendžiant klausimą dėl atsakomybės, 
teisėjas turi nustatyti, ar tos aplinkybės, kuriomis remiasi reikalavimai, buvo 
litiscontestatio momentu. Jam visiškai nesvarbu, kad politiscontestatio 
jos galėjo išnykti arba pasikeisti. Pavyzdžiui, nagrinėjant byląin iudicium 
stadijoje, daiktui, kurį valdo atsakovas ir dėl kurio vyksta ginčas, gali būti 
suėjęs įgijamosios senaties terminas. Tačiau tai nereiškia, kad valdytojas 
jau tapo ginčijamo daikto savininku, neslitiscontestatio momentu daikto 
savininku dar buvo ieškovas. Todėl ir sprendimas turi būti priimtas ieškovo 
naudai. Tokios pat taisyklės buvo taikomos ir prievoliniuose ieškiniuose. 
Net ir tuo atvej u, kai atsakovas ikiin iudicium stadijos atsiskaitė su ieškovu 
(grąžino skolą), teisėjas privalėjo apkaltinti atsakovą ir priteisti iš jo ieškovui, 
neslitiscontestatio momentu jis dar buvo skolingas. Ir tik gerokai vėliau 
suteikia pagrindą atleisti atsakovą nuo atsakomybės. 

Po litiscontestatio labai sugriežtėdavo atsakovo atsakomybė ieškovui. 
Nuo to momento jis visais atvejais atsakė už daikto žuvimą arba sužalojimą; 

be skolos grąžinimo, jis privalėjo sumokėti ir procentus nuo 
litiscontestatio momento iki sprendimo įvykdymo, jeigu buvo pripažintas 
kaltu. Taigilitiscontestatio baigdavosi teisena stadijojein iure. Abi šalys 
susitarę nustatytą dieną, bet ne vėliau, kaip po 18 mėnesių po formulės 
gavimo, turėdavo atvykti pas paskirtą teisėją, tada prasidėdavo antroji stadija 
-in iudicium. Teisėjų funkcijas stadijoje in iudicium atliko privatūs 
asmenys - žudicies privati. Kai kurių kategorijų byloms spręsti respublikos 
laikotarpiu buvo sudarytos specialios teisminės kolegijos - decemviri ir 
centumviri.Dažniausiai bylas sprendė privatūs asmenys - iudicies 
privati. Kartais jų galėjo būti keletas - trys, penki ir pan. Jie būdavo vadinami 
recuperatores. Jeigu teisėju būdavo skiriamas vienas asmuo (iudex unus), 
tai priklausomai nuo bylos esmės, jis vadinosi arba iudicias arba arbitru. 
Jeigu sprendžiant ginčą byloje reikėjo taikyti ne teisės normas, bet būti 
tarpininku (dalijantis bendrą turtą, sprendžiant kilusį ginčą dėl žemės sklypo 
ribos ir pan.), teisėjas buvo vadinamas arbitru, kitose bylose - iudex. 

Paprastai teisėją skirdavo pretorius. Tačiau parenkant kandidatą 
pagrindinis vaidmuo priklausė šalims. Jeigu šalys nesutardavo dėl kandidato 
į teisėjus, pretorius galėjo pats paskirti teisėją arba tai padaryti burtų keliu. 
Teisėjai būdavo renkami iš senatorių. Kiek vėliau iš ordo senatorius ir 
ordo eguester. 

Teisenos šioje stadijoje nesaistė jokie formalumai. Jeigu į procesą 
neatvykdavo ieškovas, atsakovas galėjo reikalauti atleisti jį nuo atsakomybės. 
Kokios būdavo teisinės pasekmės neatvykus atsakovui - neaišku. Manoma, 
kad ieškovas galėjo reikalauti patenkinti ieškinį arba jį įrodyti, nors atsakovas 
ir neatvyko. 

Dalyvaujant abiems šalims, teisena prasidėdavo šalių pareiškimais, po 
to buvo tiriami įrodymai. Teisėjas tirdamas įrodymus buvo laisvas, 
nesaistomas jokių formalumų. Įdomu tai, kad teisėjas, nesugebėjęs išspręsti 
ginčo, galėjo atsisakyti priimti sprendimą, prieš tai prisiekęs, kad jis to 
padaryti negali (sibi non liguere). Byla būdavo perduodama nagrinėti kitam 
teisėjui, negrąžinant jos į stadiją in iure. 

Jeigu teisėjas išspręsdavo bylą iš esmės, savo sprendimą (sententia) jis 
abiems šalims paskelbdavo žodžiu, nenurodydamas motyvų. Paskelbus 
sprendimą, teisėjo vaidmuo procese baigdavosi. 

"Teisėjo sprendimas byloje (sententia arba res iudicata) buvo baigiamasis 
aktas. Jis tarp šalių sukurdavo teisę - “ius facit inter partes". Teisės 
kuriamąjį vaidmenį turėjo bet koks sprendimas, nepriklausomai nuo to, 
teisingas jis ar ne. Romėnai sakydavo: “Res iudicata pro veritate 
acciptur". 

Kadangi teisminė sistema nebuvo suskirstyta į pakopas (instancijas), 
jokia apeliacija, šiuolaikine prasme, nebuvo leidžiama. Tačiau suinteresuota 
šalis galėjo ginčyti teismo sprendimą, įrodinėdama, kad dėl tam tikrų 
priežasčių teismo sprendimas niekingas, kad jo nėra -res iudicata non 
est. 

Jeigu toks suinteresuotas asmuo būdavo ieškovas, jis galėjo prašyti 
pretorių paskirti naują teisėją ir į atsakovo exeptio, kad jau yra byloje 
sprendimas, galėjo įrodinėti šio sprendimo niekingumą. O atsakovas, 
ieškovui pareiškus ieškinį dėl išieškojimo pagal teismo sprendimą (actio 
iudicati), galėjo įrodinėti, kad tokio sprendimo nebuvo. Suprantama, jeigu 
jam nepavykdavo to įrodyti, jis būdavo baudžiamas dvigubai. Tačiau visais 
atvejais tai buvo ne apeliacija. Apeliacija neginčija paties teismo sprendimo 
buvimo fakto, jos pagalba tik stengiamasi peržiūrėti tą teismo sprendimą ir 
jį ištaisyti, pakeisti. Formuliariniame procese sprendimai taip peržiūrimi 
nebuvo. Kadangi išieškojimą pagal teismo sprendimą vykdė pretorius, 
remdamasis savoimperium, atsakovas, nesutikdamas su teismo sprendimu, 
galėjo prašyti pretorių sustabdyti išieškojimą, jeigu jis manė, kad teismo 
sprendimas nepagrįstas. Tai jau labiau panašu į apeliaciją. Tačiau toks 
išieškojimo sustabdymas iš esmės sustabdė pretoriaus valdžios priemones, 
taikomas sprendimo vykdymo proceso metu, bet nelietė paties sprendimo, 
kuris de iure buvo nekeičiamas. Be to, pretorius galėjo panaudoti turimą 
procesinę priemonę restitutio in integrum ir apginti atsakovą nuo, jo 
požiūriu, neteisingo sprendimo. 

Pretorius restitutio in integrum pagalba galėjo įsakyti nekreipti 
dėmesio į teismo sprendimą, tarytum nebūtų buvę ir paties proceso, kurio 
rezultatas buvo šis sprendimas. Šiuo atveju galima buvo tikėtis, kad bylą 
perduos nagrinėti kitam teisėjui. Visos šios sprendimo teisėtumo ir 
pagrįstumo nuginčijimo priemonės buvo išimtinės ir visiškai priklausė nuo 
magistrato valios. 

Formuliarinio proceso epochoje asmuo, nukentėjęs dėl neteisėto teismo 
sprendimo, teisėjui, nagrinėjusiam bylą, galėjo pareikšti ieškinį dėl žalos 
atlyginimo. Tai galima buvo padaryti, jeigu teisėjas tyčia priėmė neteisėtą 
sprendimą. Buvo manoma, kad teisėjas šiuo atveju ieškovo pretenziją 
atsakovui perimdavo pats - “judex litem suam facit". 

Kaip jau minėjome, teismo sprendimas arba nutraukdavo ginčijamą 
teisinį santykį, arba sukurdavo naują. Atsakovą atleidus nuo atsakomybės 
(išteisinamasis sprendimas), šis galėjo paneigti bet kokias ieškovo 
prentenzijas, pagrįstas tuo pačiu teisiniu santykiu, pareikšdamas exeptio 
rei iudicatae. Pripažinus atsakovą kaltu, buvo sukuriamas naujas teisinis 
santykis, ir priimtas sprendimas turėjo būti vykdomas. Iš ieškovo turėjo būti 
išieškoma tam tikra pinigų suma, nes formuliariniame procese priimti teismo 
sprendimai visada turėjo piniginę išraišką (condemnatio pecuniaria). Tačiau 
siekiant įvykdyti priimtą sprendimą, jeigu jo geranoriškai nevykdė atsakovas, 
reikėjo pareikšti dar vieną ieškinį -actio iudicati. 

Šis ieškinys pakeitėlegis actio procedūrą, nors kai kuriuos jos bruožus 
išsaugojo. Nuo sprendimo priėmimo iki vykdymo turėjo praeiti 30 dienų, 
per kurias atsakovas geranoriškai galėjo įvykdyti sprendimą. Jeigu jis to 
nepadarydavo, ieškovas pareikšdavo actio iudicati, ir pretorius 
atiduodavo atsakovą ieškovui, kuris tapdavo jo šeimininku. 

Respublikos laikotarpiu neišsimokėjęs skolininkas, patekęs kreditoriaus 
priklausomybėn, negalėjo būti parduotas vergijon, jo negalima buvo kaustyti 
grandinėmis. Toks skolininkas privalėjo kreditoriui už skolą atidirbti. 
Atsakovas galėjo pats be niekieno pagalbos (vindex) ginčytiactio iudicati. 
Tačiau pradėdamas šį ginčą jis turėjo nurodyti laiduotoją, kuris ginčo 
pralaimėjimo atveju sumokės ieškovui (statisdatio, cautio iudicatum solvi) 
in duplum. Tai manus iniectio liekanos formuliariniame procese. 
Matome, kad ir šiame procese išieškojimas siejamas su skolininko asmeniu 
ir dar yra asmeninė ekzekucijauormalus sprendimo vykdymo būdas. 

Laikui bėgant ryškėja tendencija asmeninę skolininko atsakomybę 
pakeisti turtine, išieškant tik jam priklausantį turtą. Lex Julia de cessione 
bonorum (?) suteikė skolininkui teisę perduoti visą savo turtą kreditoriui 
ir prisiekti, kad jis daugiau nieko neturi. Taip jis galėjo išsilaisvinti nuo 
asmeninės atsakomybės. 

Palaipsniui pretorius pradėjo praktikuoti ir tiesioginę - realinę (turtinę)- 
ekzekuciją, išieškodamas tik skolininko turtą ir neliesdamas jo asmens. Šis 
turto išieškojimas (ekzekucija) galėjo būti universalus ir specialus. 
Universalus išieškojimas iš esmės yra bankrotas. Kreditoriaus, turinčio 
teismo sprendimą, prašymu pretorius perduoda jam valdyti skolininko turtą 
(missio in possessionem). Kreditorius, pradėjęs valdyti tą turtą, viešai apie 
tai paskelbia. Prie jo gali prisijungti kiti skolininko kreditoriai, ir tada 
prasideda skolininko turto likvidavimas. Tam tikslui paskiriamas specialus 
magistre bonorum, kuris ir parduoda aukcione skolininko turtą (venditio 
bonorum). Skolininko turtas parduodamas urmu. Asmuo, įsigijęs turtą 
(emptor bonorum), tampa universaliu skolininko teisių perėmėju. Jo pareiga 
- atsiskaityti su skolininko kreditoriais pagal jų reikalavimus, kurių 
patenkinimo procentas buvo aptartas pardavimo metu. 

Imperijos laikotarpiu universalusis venditio bonorum pakeičiamas 
distractio bonorum, t.y. turto išpardavimu dalimis, bet ne urmu. 

Specialaus realinio išieškojimo atsiradimo šaknų reikėtų ieškoti pretorių 
teisėje: imti daiktą kaip užstatą prievolių, įvykdymui užtikrinti -pignoris 
capio. Palaipsniui šią teisę pretorius pradėjo taikyti ir privačių asmenų 
interesams, vykdydamas konkrečius teismo sprendimus, o bonorum 
venditio buvo taikoma tik bankroto atveju. 

Išieškojimas šiuo atveju buvo vykdomas prašant ieškovui. Pretorius 
pasiūlydavo savo pareigūnus (apparitores), kad jie paimtų vieną ar keletą 
skolininko daiktų. Jeigu per du mėnesius skolininkas jų neišsipirkdavo, t.y. 
neatsiskaitydavo su kreditoriumi, paimti daiktai buvo parduodami aukcione 
ir gauta suma perduodama kreditoriui. Šios sprendimo vykdymo priemonės 
imperijos laikotarpiu labai plačiai paplito, ir skolininko asmeninė 
atsakomybė prievoliniuose santykiuose beveik visiškai išnyko. 


5. Ypatingosios pretorinės gynybos 
priemonės 


Be įprastinių procesinių subjektyvinių teisių gynimo formų, Romoje 
buvo ir ypatingosios teisės gynimo priemonės, kurių neaprėpė civilinis 


54 


Civilinių teisių įgyvendinimas ir gynimas Romos imperijoje 


procesas dėlius civile koservatyvumo. Šioms ypatingosioms civilinių teisių 
gynimo priemonėms būdinga tai, kad jų taikymas rėmėsi magistrato 
įmperium (valdžios pradais). Tai iš esmės buvo administracinės privačių 
asmenų teisių gynimo priemonės. 

Pretoriaus teisės gynybos priemonių arsenale ypatinga vieta, iki 
formuliarinio proceso įvedimo, teko interdiktams. 

Dar legisakcioninio proceso epochoje asmuo, negalėdamas apginti jam 
priklausančios teisės, remdamasis ius civile normomis, galėjo kreiptis į 
konsulą, o vėliau į pretorių, prašydamas apginti jo subjektyvines teises, ne 
ius civile,bet pareigūnoimperium pagrindu. Pretorius pats tirdavo bylos 
aplinkybes (causae cognitio) ir nustatęs, kad prašymas yra pagrįstas, 
įsakydavo priešingai šaliai nenaudoti prievartos (vim fieri veto), atiduoti 
daiktą (exibeas) ir t.t. Šis pretoriaus įsakymas buvo vadinamas decretum. 
Jeigu šis dekretas ką nors draudė, jis vadinosi interdictum. 

Pretoriaus interdiktas iš pradžių turėjo asmeninio ir besąlyginio 
paliepimo pobūdį. Jeigu šis paliepimas nebuvo vykdomas, galima buvo 
kreiptis su nauju skundu į pretorių, ir šis, ištyręs, ar tikrai interdiktas 
neįvykdytas, remdamasis savoi/mperium, galėjo taikyti poveikio priemones 
(pignoris capio ir pan.). 

Tai, kad pretorius pats turėjo atlikti tyrimą, kėlė jam daug nepatogumų. 
Siekdamas to išvengti, jis supaprastino interdikto davimo procedūrą. Po to, 
kai besikreipiantis į pretorių asmuo išdėstydavo savo reikalavimus, pretorius, 
įsitikinęs, kad esant tokioms aplinkybėms prašytojui reikia padėti, pats 
netirdamas bylos aplinkybių paskelbdavo bendro pobūdžio įsakymą. Šis 
įsakymas jau buvo sąlyginio pobūdžio. Jame buvo sakoma, kad jeigu tai, ką 
išdėstė prašytojas, nepasitvirtins, interdiktas nebus vykdomas. Jeigu 
pasitvirtins - atsakovas interdiktą turės įvykdyti. Tačiau atsakovas neįvykdo 
pretoriaus interdikto, ieškovas antrą kartą kreipiasi į pretorių, kuris jau 
netiria visų bylos aplinkybių, tačiau priverčia besiginčijančias šalis sudaryti 
per sponsiones būdu lažybas. Šių lažybų pagrindu vėliau jau tarp abiejų 
šalių vyksta įprastinis procesas. Pradėdamas taikyti tokią teisių gynimo 
formą, pretorius pasiliko sau teisę kontroliuoti teisinį ginčo įvertinimą, bet 
patį bylos aplinkybių tyrimą perkėlė į stadijąin iudicium ir administradinės 
bylos nagrinėjimą pakeitė teisiniu procesu. 

Tokia interdiktinė teisena visada buvo susijusi su pralošusios bylą šalies 
lažybų sumos praradimu ir vadinosi teisena cum periculo. Siekdamas 
išvengti piniginių sumų praradimo, šalys, tarpusavyje susitarę, galėjo kreiptis 
į pretorių ir prašyti paskirti joms teisėją (arbiter). Kartu būdavo išvengiama 
proceso lažybų ir teisena vadinosisine periculo. 

Savo interdiktais pretorius galėjo reikalauti ką nors įvykdyti arba ko 
nors nepažeisti. Atsižvelgiant į interdikto turinį, jie buvo skirstomi į 
interdicta restitutoria (reikalavimas atstatyti padėtį), interdicta 
exhibitoria (ginčijamo daikto pateikimas) ir interdicta prohibitoria 
(draudimas atlikti kokį nors veiksmą). 

Pretoriaus interdiktai gynė tiek viešąją, tiek privatinę teisę. Privatinės 
teisės srityje jie plačiausiai buvo sutinkami ginant valdymą - interdicta 
possessoria. Interdicta possessoria buvo skirstomi į: interdicta 
adipiscendae possessionis, kuris suteikdavo asmeniui teisę valdyti, 
kurios jis anksčiau neturėjo; interdicta retinendae possessionis, 
ginantis jau įgytą valdymą, ir interdicta recuperandae possessionis, 
grąžinantis asmeniui atimtą valdymą. 

Tokie interdiktai, kai teisę reikalauti pretoriaus interdikto turėjo bet 
kuris pilietis, buvo vadinami interdicta popularia. 

Įvedus formuliarinį procesą ir pretoriui įgijus teisę duoti formules, 
pagrįstas faktinėmis aplinkybėmis (in factum conceptae), interdiktinė teisena 
prarado savo reikšmę. Pretorius, norėdamas perkelti ginčą į stadiją in 
iudicium, galėjo tai padaryti ir be šalių sponsiones. Jis duodamas formulę 
galėjo teisėjui nurodyti, kad pasitvirtinus ieškovo nurodytiems faktams, 
atsakovas turės būti apkaltintas. 

Šiuo atveju interdiktus pakeitė actiones in factum, ir tolesnė 
pretorių teisės kūrimo procedūra jau vystėsi kuriant ne naujus interdiktus, 
bet naujus pretorinius ieškinius. 

Antroji pretorinė teisės gynimo priemonė buvo stipulationes 
praetoriae. Stipulatio, kaip ir sponsio, tai iškilmingas pasižadėjimas 
pretoriaus akivaizdoje sumokėti skolą ar atlikti kitą veiksmą. Šis 
pasižadėjimas būdavo kaip atsakymas į kontrahento iškilmingą klausimą. 
Stipulatio arbasponsio būdavo sudaromi savanoriškai. Kartais pretorius, 
norėdamas apginti kurios nors šalies interesus, galėjo priversti kitą šalį duoti 

tokį iškilmingą pasižadėjimą. Neretai toks pasižadėjimas dar būdavo 
patvirtinamas laiduojant trečiajam asmeniui. 

Trečioji pretorinė teisės gynimo priemonė buvo missio in 
prossessionem . Pretorius perduodavo prašytojui valdyti ginčijamą daiktą 
arba visą turtą. Todėlmisio in possessionem galėjo būti arbamissio in 
bona, arba misio in rem specialem. Dažniausiai missio in 
possessionem sekdavo po to, kai atsakovas atsisakydavo pasižadėti, kad 
įvykus tam tikroms aplinkybėms, dėl kurių ieškovas gali patirti žalą, jis 
atlygins visus susidariusius dėl to nuostolius. 

Kartais galėjo atsitikti taip, kad teisinės pasekmės, kurios atsirado dėl 
kokių nors sandorių ar kitų teisinių faktų, pačios savaime yra neteisingos, 
dėljų nukentėjo besikreipiantis į pretorių asmuo. Pavyzdžiui, šalis praleido 
terminą, per kurį ji turėjo teisę reikalauti apginti pažeistą jos teisę, arba 
apgaulės ar prievartos būdu buvo sudarytas sandoris, dėl ko ji nukentėjo. 
Esant tokiai padėčiai, teisinga buvo grąžinti šalį į pirmykštę padėtį, t.y. į tą 
situaciją, kurioje ji buvo iki šio juridinio fakto. Pretoriaus intervencijos tikslas 
ir buvo tai padaryti. Šį tikslą pretorius galėjo pasiekti pasinaudodamas tokia 
teisės gynimo priemone kaip restitutio in integrumes. Kad pretorius 
galėtų pritaikyti restitutio in integrumes, turėjo būti padaryta didelė 
žala (laesio), ir turėjo būti svarbios priežastys (iusta causa), dėl kurių šalis 
negalėjo išvengti faktų, sukėlusių neteisingas pasekmes. Ar tos priežastys 
svarbios ar ne, sprendė pretorius. Tokiomis svarbiomis priežastimis būdavo 
pripažįstamos minor aetas (nepilnametystė), dolus (apgaulė sudarant 
sandorį), error (esminė klaida), capitis deminutio (teisnumo 
praradimas) iriusta absentia (asmens, patyrusio žalą, nebuvimas). Jeigu 
pretorius prašymą dėl restitucijos pripažindavo pagrįstu, grąžinti šalis į 
ankstesnę padėtį jis galėjo įvairiais būdais. Kartais jis duodavo 
nukentėjusiajai šaliai ieškinį arbaexceptio. Taigi norint atstatyti ankstesnę 
padėtį (restitutio in integrum), pretoriui reikėjo pasinaudoti dar ir kitomis 
pretorinės gynybos priemonėmis (stipulationes preatoriae, missio in 
possessionem, actio preatoria). Todėl restitutio in integrum nebuvo 
savarankiška pretorinės gynybos priemonė ir materialiniu-teisiniu požiūriu 
buvo tik tam tikras tikslas, pasiekiamas pretoriaus intervencijos dėka. 

6. Ekstraordinarinis procesas 


Legisakcioninis ir formuliarinis procesai, turėję dvi stadijas - ius ir 
iudicium, buvo laikomi įprastinėmis civilinės teisės gynimo formomis - 
ordo iudiciorum privatorum. Abu procesai dėl to buvo vadinami 
ordinariniais. Kaip priešingybė jiems buvo imperijos laikais atsiradusi 
administracinė-teisinė bylų nagrinėjimo tvarka, neturinti dviejų stadijų ir 
dėl to vadinama extra ordinem, arba ekstraordinariniu procesu. 
Formuliarinis procesas, pakeitęs legisakcioninį, buvo laikomas normalia 
civiline teisena respublikos laikotarpio pabaigoje ir per visą principato 
laikotarpį. Tačiau imperijos laikotarpiu kartu su formuliariniu procesu jau 
vystėsi extraordinaria cognitio, neturinti dviejų stadijų. Palaipsniui 
ekstraordinarinis procesas išstūmė procesą per formulas ir absoliutinės 
monarchijos laikotarpio pradžioje tapo vienintele civilinių teisių gynimo 
forma. 

Jau minėjome, kad dar senovės epochoje asmuo, negalėjęs apginti savo 
teisės pagalius civile įprastinės teisenos tvarka, galėjo kreiptis į magistratą, 
kad pastarasis suteiktų gynybą administracinės valdžios priemonėmis. 
Magistratas pats tirdavo bylos aplinkybes, priimdavo vienokį ar kitokį 
sprendimą ir pats tą sprendimą įvykdydavo. Tokia administracinė 
nagrinėjimo tvarka buvo vadinama cognitio arba natio (cognitio 
extraordinaria, extra ordinem iudiciorum privatorum). Šią tvarką taikydavo 
įvairaus rango romėnų magistratai (konsulai, cenzoriai), nagrinėdami jiems 
žinybingas bylas. Pretoriai palyginti labai retai taikė tokį grynai 
administracinį teisių gynimo būdą. Jie pasitelkdami savo arsenale turimas 
teisines priemones (interdiktus, stipuliacijas), dažniausiai stengėsi bylas 
perduoti spręsti teismui. Todėl respublikos laikotarpiu extraordinaria 
cognitio buvo sutinkama retai. 

"Tačiau imperijos laikaisextraordinaria cognitio taikymo sfera labai 
išsiplėtė. Imperatorius, būdamas pirmuoju valstybės magistratu, remdamasis 
šia administracine tvarka, turėjo teisę spręsti bet kokią bylą. Šia savo teise 
jis pradėjo naudotis vis dažniau, jeigu tik byla jam būdavo kuo nors įdomi 
arba to prašė suinteresuoti asmenys. Plečiantis imperatoriaus valdininkų 

(pareigūnų) kompetencijai, plėtėsi ir jų jurisdikcinė veikla. Remdamiesi 
savo politinėmis funkcijomis, jie (perfectus urbi, vigilum) sprendė ir civilinius 
ginčus, jeigu tie ginčai bent kiek buvo susiję su tomis policinėmis jų 
funkcijomis. Sulėtėjus pretorių teisės kuriamajai veiklai, sumažėjus pretorių 
ediktų skaičiui, naujai atsirandantys santykiai galėjo būti ginami tik 
ekstraordinarine tvarka. 

Pagausėjusius civile nereguliuojamų santykių skaičiui, imperatoriai, 
pavesdami spręsti dėl tų santykių kylančius ginčus magistratams, suformavo 
atskirų rangų magistratų specialią kompetenciją. Pavyzdžiui, konsulams buvo 
pavesta spręsti fidiakomisų bylas. 

Ypačplačiaiextraordinaria cognitio forma pradėta taikyti imperijos 
provincijose. Provincijų valdytojai, būdami imperatoriaus vietininkai 
nutolusiose nuo centro žemėse, vis dažniau pradėdavo patys asmeniškai 
vesti bylas nuo pradžios iki pabaigos. Kartais ir jie perduodavo bylas kitiems 
asmenims -iudex datus. Tačiau jų paskirtoiudex datus vaidmuo skyrėsi 
nuoiudex privatus vaidmens ordinariniame procese. Be to, esantiudex 
datus procesas nebuvo skaldomas į dvi stadijas. Iudex datus pats sprendė 
bylą nuo pradžios iki pabaigos. Jis buvo provincijos valdytojo paskirtas, o 
ne prisiekęs teisėjas. Todėl jo priimtas sprendimas galėjo būti apeliuojamas 
provincijos valdytojui. 

Manoma, kad imperatoriaus Deokleciano savivaldos reforma galutinai 
panaikino formuliarinį procesą. Padalijus visą valstybės teritoriją į naujas 
provincijas, išnyko skirtumas tarp imperatoriškųjų ir senato provincijų. Vi- 
sas provincijas valdė imperatoriaus vietininkai -praesides arbarectores. 
Pačioje Romoje teisminė valdžia perėjo iš pretorių įperfectus urbi rankas. 
Pretoriai jau nebeduodavo formulių, todėl ir formuliarinis procesas tapo 
nereikalingas. Deoklecianas 294 m. paskelbė aktą, kuriuo įpareigojo 
provincijų valdytojus nagrinėti bylas ir tik išimtiniais atvejais leido perduoti 
bylą iudices pedanei (paskirtam teisėjui). Nuo šio akto priėmimo 
extraordinaria cognitio tapo vienintele bendra civilinio proceso forma. 

Formuliarinio proceso pakeitimas ekstraordinariniu pakeitė ir daugelį 
Pagrindinių civilinės teisenos principų. Jeigu formuliariniame procese pati 
teisena ir pats teismo sprendimas buvo pagrįsti šalių susitarimu paklusti 
teisėjo valiai, tai naujoji teisena rėmėsi valdžios pradais. Sprendimas 

ekstraordinarinėje teisenoje jau yra ne šalių išrinkto teisėjo nuomonė 
(sententia), bet turinčio valdžią pareigūno įsakymas (decretum).. Šis esminis 
naujojo proceso bruožas (valdžios pareigūno įsakymas paklusti jo valiai) 
nulėmė ir visos teisenos eigą. 

Jeigu ordinariniame procese atsakovo atvykimas į teismo procesą buvo 
ieškovo privatus reikalas, tai ekstraordinariniame procese šalių iškvietimas 
į teismą buvo vykdomas oficialiai, dalyvaujant valstybinės valdžios atstovui. 

Ieškovo skundas (pareiškimas) buvo įrašomas į teismo įstaigos protokolą 
ir po to oficialiai įteikiamas atsakovui. Toks atsakovo iškvietimas į teismą 
vadinosilitis denuntiatio. Kadangi teisenos jau nebedalijo į dvi stadijas, 
tai iš esmės nebuvoirlitiscontestatio, labai svarbios ordinarinio proceso 
dalies. Proceso pradžia sukeldavo labai svarbias materialines teisines ir 
procesines teisines pasekmes, todėl ir ekstraordinariniame procese šiam 
momentui buvo skiriama daug dėmesio. Proceso pradžia laikoma ieškovo 
pretenzijos atsakovui išdėstymas teisme ir atsakovo patvirtinimas, kad jis 
šią pretenziją ginčys. Tik po to teisėjas pradėdavo nagrinėti bylą iš esmės, 
tirti įrodymus ir t.t. Išnagrinėjęs bylą teisėjas priimdavo sprendimą 
(decretum), kuris turėjo būti vykdomas. Kadangi magistratūroje buvo 
hierarchinė tvarka, tai priimtą teismo sprendimą galėjo skysti aukštesniajam 
pagal rangą magistratui (apeliacija) - vicarius, proefectus pretorio, 
imperatoriui. 

Teismo sprendimo vykdymas ekstraordinariniame procese - paskutinė, 
baigiamoji proceso stadija. Norint pradėti vykdyti sprendimą jau nebereikėjo 
specialaus ieškinio (actio iudicati), kuris buvo būtinas ordinariniame procese. 
Vykdymo procesui pradėti pakako paprasto prašymo įvykdyti teismo 
sprendimą. Sprendimas vykdomas valdžios administracinėmis priemonėmis, 
paimant iš atsakovo ginčijamą daiktą manu militari, pignus in causa 
iudicati captum arba distractio bonorum būdu. Ekstraordinarinis 
procesas išsaugojo daug administracinės bylų nagrinėjimo tvarkos bruožų, 
tačiau tapęs pagrindine civilinių bylų nagrinėjimo forma, šis procesas 
negalėjo ignoruoti ir daugelio normalaus civilinio proceso principų. Visų 
pirma ir šiame procese turėjo būti laikomasi šalių rungimosi principo, kurio 
esmė ta, kad teismas pradėdavo bylą tik esant ieškovo pareiškimui, pats 
teismas nerinko įrodymų, negalėjo priteisti daugiau, nei prašė ieškovas ir 

pan. Tačiau ekstraordinarinis procesas gerokai apribojo viešumo principą. 
Procesas vykdavo uždaroje patalpoje (secretarium, secretum). Daug didesnę 
reikšmę įgijo raštvedyba. Beveik visi procesiniai veiksmai buvo fiksuojami 
teismo protokole. Pati teisena tapo mokama. Ginčo šalys privalėjo įmokėti 
žyminį mokestį (sportulae), kurį panaudodavo konceliarinėms išlaidoms 
padengti. 

Nuo Deokleciano iki Justiniano laikų šis procesas labai mažai 
tepasikeitė. Tačiau Justiniano laikais dar labiau padidėjo teismo rašytinių 
aktų reikšmė. Pareiškiant ieškinį buvo būtinas rašytinis pareiškimas - 
libellus conventionis. Teismas patikrinęs, ar pareiškimas atitinka 
formalius reikalavimus, persiųsdavo jį per savo kurjerį (apporitor) atsakovui, 
kviesdamas pastarąjį nustatytą dieną atvykti į posėdį. 

Apporitor (pasiuntinys) privalėjo gauti kokias nors garantijas, kad 
atsakovas tikrai atvyks į teismą; jį galima buvo net areštuoti. Atsakovo 
prieštaravimai ieškiniui taip pat būdavo įforminami raštiškai - libellus 
contradictionis. Bylos nagrinėjimas vykdavo tokia pat tvarka kaip ir 
anksčiau, sprendimas būdavo surašomas ir vadinamas, kaip ir ordinariniame 
procese,sententia. 


7. Procesinis atstovavimas 


Dėl įvairių priežasčių šalys ne visada gali dalyvauti bylos teisminiame 
procese. Tokiu atveju procese joms atstovauja jų procesiniai atstovai, kurie 
atlieka visus procesinius veiksmus. Tačiau romėnų teisė legisakcioninio 
proceso laikotarpiu procesinio atstovavimo nepripažino. Tokią išvadą galima 
daryti iš Gajaus teiginio, jog niekam pagal įstatymą nesuteikta teisė ieškoti 
(dalyvauti procese) svetimo vardu (D. 4.82.) Tačiau ši bendra taisyklė ir 
legisakcioniniame procese turėjo keletą išimčių. Pirmiausia buvo leidžiama 
bylinėtis kito asmens vardu (causa liberalis) pro libertatus atveju. Tai lietė 
asmenis, esančius nelaisvėje, kurių interesai turėjo būti ginami. Buvo 
leidžiamas procesinis atstovavimas visuomeninio skundo pro popula 
atveju. Manoma, kad buvo leidžiama atstovauti ir pro tutela (globos) 

atveju.Lex Hostilia leido kelti bylą teisme už apvogtąjį, kuris buvo išvykęs 
valstybės reikalais. Tačiau tai tik išimtys iš bendros taisyklės. 

Didelę pažangą procesinio atstovavimo srityje padarė pretorius 
formuliarinio proceso epochoje, įtvirtindamas sergančiųjų ir išvykusiųjų 
procesinį atstovavimą. Jis duodavo formulę, kurios intencijoje nurodydavo 
atstovaujamojo, o kondemnacijoje - procesinio atstovo vardą. Vėliau buvo 
pripažintas tiesioginis atstovavimas, kada atstovas dalyvaudavo procese savo 
vardu gindamas neveiksnių asmenų arba miesto bendruomenių bei 
korporacijų, dalyvaujančių civilinėje apyvartoje, interesus. 

Formuliariniame procese buvo dviejų rūšių procesiniai atstovai - 
cognitor ir procurator. 

Cognitor - tai formalusis atstovas. Jį skirdavo atstovaujamasis 
dalyvaujant priešingai šaliai, laikantis tam tikrų formalumų ir sakant tam 
tikrus žodžius. Tokiu būdu paskirtas atstovas visiškai pakeitė procese 
atstovaujamąjį, tačiau visos proceso eigoje atsiradusios teisinės pasekmės 
tekdavo atstovaujamajam. 

Atstovaujamasis jau negalėjo antrą kartą pareikšti to paties ieškinio, 
nes visa tai, kas teismo sprendimu priteista, priklausė ne cognitor, bet 
atstovaujamajam (išieškoma jo naudai arba iš jo). 

Procurator buvo skiriamas nesilaikant griežtų formalumų ir galbūt 
net nežinant priešingai šaliai. Manoma, kadprocurator pats savo iniciatyva 
galėjo įstoti į procesą dėl kito asmens interesų, neturėdamas tam jokių 
įgalinimų. Tai dažniausiai lietė išvykusių asmenų interesų gynimą. 

Kadangi procurator, gindamas kito asmens interesus, galėjo pradėti 
procesą neturėdamas įgalinimų, tokio proceso teisinės pasekmės 
atstovaujamajam buvo kitokios, nei procese dalyvaujant kognitoriui. Visų 
pirma atstovaujamasis (dominus) po tokio proceso turėjo teisę antrą kartą 
pareikšti tą patį ieškinį tam pačiam atsakovui. Kad tai neįvyktų, 
atstovaujamasis turėjo pripažinti viską, ką padarė procese prokuratorius. 
Siekiant apsaugoti atsakovo interesus nuo galimos pakartotinos 
intervencijos, kiekvienas prokuratorius turėjo garantuoti, kad tuo atveju, 
jeigu atstovaujamasis (dominen) nepripažins proceso ir pareikš ieškinį 
atsakovui pats, jis (prokuratorius) atlygins atsakovui visus nuostolius - 
cautio de rato habendo. 

Visa tai, ką priteisdavo dalyvaujant prokuratoriui (priešingai, negu 
dalyvaujant kognitoriui) ir perduodavo pačiam prokuratoriui, o pastarasis 
turėjo perduoti atstovaujamajam (dominus). Tas pats būdavo ir pralaimėjus 
bylą. Pagal teismo sprendimą atsakyti turėjo ne atstovaujamasis, bet 
prokuratorius. Todėl buvo reikalaujama, kad prokuratorius garantuotų 
ieškovui, jog jis, bylos pralaimėjimo atveju, sumokės viską, kas priklausys 
pagal sprendimą -cautio iudicatum solvi. 

Laikui bėgant šie skirtumai išnyko. Įsigaliojo taisyklė, kad jeigu 
prokuratorius veda bylą turėdamas įgalinimus (procurator cum mandato), 
nors jie ir neįforminti laikantis formalios procedūros, tai atstovaujamasis 
(dominus) negali nepripažinti proceso ir pats pareikšti ieškinį atsakovui. 
Todėl procurator cum mandato buvo atleistas nuo pareigos pateikti 
cautio de rato. Tik atstovai be pavedimo liko ankstesnėje padėtyje ir 
privalėjo vykdyti cautio de rato. Justiniano laikais išnyko kognitorių 
institutas ir liko tik prokuratoriai. Justinianas, patobulinęs procesinį 
atstovavimą reguliavusias normas, vis dėlto paliko galioti seną taisyklę, kad 
kiekvienas atsakovo pavedimo vykdytojas (procesinis atstovas) turėjo duoti 
cautio iudicatum solvi. 


8. Termino reikšmė įgyvendinant ir ginant 
civilines teises. Ieškininė senatis 


Laikas (dies) įgyvendinant ir ginant subjektyvines civilines teises visada 
turėjo labai svarbią reikšmę. Kaip ir teisę turinčio asmens veikimas arba 
neveikimas, laikas yra teisinių santykių atsiradimo, pasikeitimo arba 
pabaigos pagrindas. Ilgas laiko tarpas po teisės pažeidimo gali turėti įtakos 
atsirasti neigiamiems teisiniams padariniams asmeniui, kuris kreipiasi į 
teismą, kad būtų apginta jo pažeista arba ginčijama teisė. Be to, ilgas laiko 
tarpas, per kurį asmuo nesikreipia į teismą, kad būtų apginta jo teisė, sukelia 
tam tikrą neapibrėžtumą, nekonkretumą civiliniuose teisiniuose santykiuose 
bei civilinėje apyvartoje. Tai nepageidautini reiškiniai. Todėl nuo seno laikui 
Civilinėje apyvartoje, o taip pat ginant 'subjektyvines civilines teises, buvo 

skiriama svarbi reikšmė. Laikas yra būtinas civilinių subjektyvinių teisių 
gynimo proceso elementas, nuo kurio priklauso paties civilinio proceso 
pradžia, jo eiga, pagaliau ir rezultatas. Vienu atveju laikas gali būti pagrindas 
reikalauti teisminės subjektyvinių teisių gynybos, o kitu atveju - pagrindas 
atsisakyti suteikti tokią gynybą. Laikas gali sukurti arba panaikinti pačią 
materialinę subjektyvinę teisę. Jeigu teisė su laiko kategorija sieja tam tikrų 
teisinių padarinių atsiradimą, tai tokia laiko atkarpa įgyja teisinės kategorijos 
reikšmę ir vadinama terminu. Atsižvelgiant į tai, kokie teisiniai padariniai 
atsiranda dėl to, jog baigiasi terminas, jo reikšmė teisėje yra labai skirtinga. 
Jeigu vienoda faktinė padėtis egzistuoja tam tikrą laiko tarpą, tai pasibaigus 
šiam terminui gali atsirasti tokios teisinės pasekmės kaip nuosavybės teisės 
įgijimas (įgijamoji senatis) arba jos praradimas (naikinamoji senatis). Tas 
pats terminas vienam asmeniui gali būti pagrindas nuosavybės teisei įgyti, 0 
kitam - pagrindas ją prarasti. Pavyzdžiui, jeigu vienas asmuo pagal įstatymą 
nustatytą laiką valdė svetimą turtą, o tikrasis savininkas nereiškė jam dėl to 
jokių pretenzijų, tai pirmasis gali įgyti nuosavybės teisę į valdomą turtą, o 
antrasis prarasti ją. Pagaliau kai kurios subjektyvinės teisės galioja tam tikrą 
įstatymo nustatytą terminą, kuriam pasibaigus išnyksta ir pati subjektyvinė 
teisė. Pavyzdžiui, pasibaigus įstatymo nustatytam terminui, pasibaigia teisė 
į ieškinį, o drauge ir materialinė subjektyvinė asmens, bei jo teisių perėmėjų 
teisė, kurią gynė šis ieškinys. 

Civilinėje teisenoje svarbiausia yra ieškininės senaties termino 
kategorija. Tai įstatymo nustatytas terminas, per kurį teismine tvarka gali 
būti apginta pažeista ar ginčijama subjektyvinė teisė. 

Ieškininė senatis, kaip teisinė kategorija, romėnų teisėje atsirado gana 
vėlai. Iš išlikusių teisės šaltinių galima spręsti, kad klasikinė romėnų teisė 
tokios kategorijos neturėjo. To meto teisėje buvo nustatyti terminai, per 
kuriuos galima teisme pareikšti atskirų kategorijų ieškinius. Įstatymo 
numatyti terminai naikindavo pačią materialinę subjektyvinę teisę, o kartu 
ir teisę į jos teisminę gynybą. Šie terminai buvo ganėtinai trumpi. 
Ankstyvojoje epochoje civilinių ieškinių neribojo jokie terminai. Galiojo 
taisyklė, kad kol egzistuoja pati teisė, egzistuoja ir teisė į ieškinį, t.y. teisė į 
teisminę gynybą. Tačiau jau pretoriai dėl tos priežasties, jog laikas sukeldavo 
tam tikrų neigiamų padarinių civilinėje apyvartoje, pradėjo teisę į teisminę 

gynybą riboti terminais. Pretorių duodami ieškiniai buvo apriboti vienerių 

metų terminu (pretoriaus įgalinimų laikas), ieškiniai, kylantys dėl pirkimo- 

penkerių metų terminu. 

Vėliau atsirado terminai ir kitiems civiliniams ieškiniams pareikšti. 
Vienoje iš imperatoriaus Teodosijaus II (424 m.) konstitucijų buvo numatytas 
specialus terminas, kuris panaikindavo teisę į ieškinį. Ši konstitucija skelbė, 
kad egzistuojanti teisė, ją pažeidus, gali būti ginama trisdešimt metų. 
Justiniano kodifikacijoje šis terminas bažnyčios ir labdaros įstaigų ieškiniams 
buvo prailgintas iki keturiasdešimties metų, o kai kuriems kitiems ieškiniams 
- sutrumpintas. Tačiau pagrindinis terminas liko trisdešimt metų. Taigi 
ieškininės senaties termino kategorija, tokia prasme, kaip mes šiandien ją 
suprantame, romėnų teisėje atsirado 424metais. 

Kol nebuvo įvestas ieškininės senaties terminas, romėnų teisėje egzistavę 
įstatymo nustatyti terminai nuo ieškininės senaties skyrėsi tuo, kad: a) jie 
buvo gerokai trumpesni - vieneri metai ginčams dėl kilnojamojo ir dveji dėl 
nekilnojamojo turto; b) pasibaigus įstatymo numatytam terminui, nustodavo 
galiojusi ne tik teisė į teisminę materialinės teisės gynybą, bet ir pati 
materialinė teisė. Tuo tarpu pasibaigus ieškininės senaties terminui, 
savininkas prarasdavo teisę į teisminę savo nuosavybės teisės gynybą, bet 
ne į pačią nuosavybės teisę; c) įstatymo nustatyti terminai negalėjo būti nei 
nutraukti, nei sustabdyti. O ieškininę senatį galima buvo sustabdyti arba 
nutraukti. 

Įvedus ieškininės senaties terminą ir nustačius jo trukmę, atsirado 
būtinybė apibrėžti šio termino pradžią. Tai priklausė nuo teisinių santykių 
pobūdžio. Terminuotose sutartyse ieškininės senaties termino eigos pradžia 
buvo laikoma diena, einanti po sutarties termino pasibaigimo dienos. Būtent 
nuo tos dienos ir būdavo skaičiuojamas 30 ar 40 metų terminas ieškiniui 
pareikšti. Jeigu sutartyje jos įvykdymo laikas nebuvo nurodytas, tai ieškininės 
Senaties termino eiga prasidėdavo praėjus 7 dienoms po kreditoriaus 
pretenzijos pareiškimo skolininkui. Ginčuose dėl daiktinės teisės ieškininės 
Senaties termino eiga prasidėdavo nuo to laiko, kada savininkas įgydavo 
teisę į ieškinį, t.y. kada jis sužinodavo, kur yra jo daiktas. 

Ieškininės senaties termino eiga galėjo būti nutraukiama arba 
sustabdoma. Nutraukiama, jei skolininkas visiškai ar iš dalies pripažindavo 
savo prievolę (skolą) arba jei ieškovas pareikšdavo teisme ieškinį. Ieškininės 
senaties termino eigos nutraukimas reiškia, kad įvykus vienam iš dviejų 
minėtų faktų, visas laikas, praėjęs iki šio fakto atsiradimo, nustoja galiojęs, 
o ieškininės senaties terminas pradedamas skaičiuoti iš naujo. Taigi jeigu 
suinteresuotas asmuo aktyviai veikia, stengdamasis išsaugoti savo teisę, 
ieškininė senatis iš esmės tampa neterminuota ir teisių gynimas praktiškai 
neprarandamas, o pati teisė neišnyksta. 

Ieškininės senaties nutraukimas skiriasi nuo ieškininės senaties termino 
eigos sustabdymo. Sustabdymas tik tam tikram laikui nutraukia termino 
eigą. Pašalinus tas aplinkybes, kurios privertė sustabdyti ieškininės senaties 
eigą, ji tęsiasi toliau. Prie termino, kuris praėjo iki sustabdymo, pridedamas 
dar likęs terminas, tačiau jis negali viršyti ieškininės senaties termino. 
Ieškininės senaties termino eiga galėjo būti sustabdoma dėl karo veiksmų, 
epidemijos, ieškovo nepilnametystės bei kitų aplinkybių, trukdančių pareikšti 
ieškinį. Ieškininės senaties termino pabaiga panaikindavo teisę į ieškinį, 
tačiau reikalavimo teisė arba teisė į daiktą tebeegzistavo, tik jau negaliojo 
užtikrinta valstybinė prievarta. Tačiau jeigu pasibaigus ieškininės senaties 
terminui prievolė būdavo įvykdoma (pvz., sugrąžinama skola), tai buvo 
laikoma, kad įvykdyta tai, kas priklausė, kadangi pati teisė nebuvo išnykusi, 
noIS ir neturėjo ieškininės gynybos. Jeigu suinteresuotasis asmuo, praleidęs 
ieškininės senaties terminą, bandydavo įgyvendinti savo reikalavimą, 
atsakovas galėjo jam pareikšti ekcepciją, nurodydamas, jog praleistas 
ieškininės senaties terminas. 


Ketvirtasis skirsnis 


ROMĖNŲ CIVILINĖS (PRIVATINĖS) 
TEISĖS SUBJEKTAI 


1. Civilinės (privatinės) teisės subjekto 
samprata. Privatinės teisės subjektai - 
fiziniai ir juridiniai asmenys. Teisnumas ir 
veiksnumas (caput ir status) 


Teisė, kaip privalomųjų, valstybės sankcionuotų elgesio taisyklių 
(normų) visuma, reguliuoja žmonių tarpusavio santykius, kurie vadinami 
visuomeniniais santykiais. Šių santykių, kuriuos reguliuoja civilinės teisės 
normos, dalyviai ir yra civilinės teisės subjektai. Jais gali būti pavieniai 
žmonės - fiziniai asmenys, arba jų grupės, junginiai - juridiniai asmenys. 
Tačiau būtų klaidinga manyti, kad visi visuomenės nariai - pavieniai asmenys 
arba bet kokie junginiai - yra civilinės teisės subjektai. Civilinės teisės 
Subjekto samprata visada siejama su jo gebėjimu turėti civilines teises ir 
Pareigas. Civilinėje teisėje toks gebėjimas turėti civilines teises ir pareigas 

yra vadinamas teisnumu. Šiuolaikinėje visuomenėje šį gebėjimą paprastai 
žmogus įgyja nuo gimimo momento. Tačiau kad asmuo pats galėtų dalyvauti 
civilinėje apyvartoje, savo veiksmais įgyti sau teises ir pareigas, sudarinėti 
sandorius, vien teisnumo nepakanka. Civilinėje teisėje galėjimas savo 
veiksmais įgyti civilines teises ir pareigas yra vadinamas veiksnumu. Taigi 
civilinės teisės subjekto samprata paprastai siejama su dviem socialinėmis 
teisinėmis kategorijomis - teisnumu ir veiksnumu. Tačiau pačiai civilinės 
teisės subjekto sampratai esminę reikšmę turi tik teisnumas. Galima būti 
civilinės teisės subjektu ir neturint galimybės savarankiškai (savo valios 
veiksmais) disponuoti priklausančiomis teisėmis. Tokios galimybės, 
pavyzdžiui, neturi nepilnamečiai, bet jie neiliminuojami iš turtinių santykių 
sferos. Jų veiksnumą šiuo atveju papildo jų globėjai. 

Gebėjimą būti civilinės teisės subjektu Romos juristai vadino caput. 
Jeigu tokį gebėjimą asmuo turėdavo, buvo sakoma caput habere,jei ne - 
caput non habere, arba nullum caput habere. Asmuo, kurs turėjo 
teisnumą, buvo vadinamaspersona (asmenybė). Persona sąvoka, būdama 
teisinė kategorija, yra siejama su žmogumi. Paprastai teisine asmenybe 
žmogus būdavo nuo gimimo iki mirties. Tačiau Romos teisėje ši bendra 
taisyklė turėjo išimčių, siekiant apsaugoti jau pradėto, bet dar negimusio 
vaisiaus interesus arba reprezentuojant mirusįjį asmenį būsimojo įpėdinio 
naudai. Žymus P>mos teisininkas Paulius rašė, kad esantis įsčiose saugomas 
taip, tarytum jis būtų tarp gyvųjų, kadangi kalbama apie paties vaisiaus naudą 
(D. 1,5). 

Romėnų teisė, kaip ir visos kitos senovės teisės sistemos,persona laikė 
kažkokia privilegija, kurią žmogus įgydavo tik esant tam tikroms sąlygoms. 
Kad Romoje Žmogus būtų asmenybe, t.y. kad jis galėtų būti teisės subjektu, 
jis privalėjo turėticaput, kuris priklausė nuo trijų elementų, sudarančių jo 
esmę. Tai buvo laisvė, pilietybė ir šeimos galvos padėtis. Paulius, kalbėdamas 


«“ 


apie teisnumo apibrėžimo laipsnius, sakė: „tria enim sunt guae 
habeemus: libertatem, civitatem, familiam" (D. 4,5). Taigi norint 
būti asmenybe, pagal Romėnų teisę, reikėjo būti: laisvu žmogumi, o ne 
vergu, piliečiu, o ne latinu ar peregrinu, šeimos galva, o ne paprastu, 
priklausomu jos nariu. Tie Romos valstybės gyventojai, kurie turėjo status 


libertatis, status civitatis irstatus familiae turėjocaput,buvo visiškai 

teisnūs ir buvo persona. Tačiau dėl vienokių ar kitokių priežasčių asmuo, 
turintis status libertatis, status civitatis ir status familiae, 
sudarančius caput turinį, galėjo vieno ar visų jų netekti. Tada įvykdavo 
capitis deminutio - civilinė mirtis. 

Norint geriau suprasti Romos civilinės teisės subjekto sąvoką, būtina 
smulkiau panagrinėti kiekvieną iš trijų caput turinį sudarančių elementų. 


2. Status libertatis (laisvės statusas) 


Per visą Romos valstybės gyvavimo istoriją pagrindinė ir svarbiausia 
prielaida, leidžianti būti civilinės teisės subjektu, buvo laisvės statuso 
turėjimas. Status libertatis turėjo visi tie, kurie nebuvo vergai. Norint 
įrodyti status libertatis, pakakdavo nurodyti, kad žmogus nėra vergas. 
Vergas -servus - negalėjo būti teisės subjektas, jis - teisės objektas, bet ne 
persona,jisres (daiktas). Vergas skiriasi nuo laisvo žmogaus tuo, kad jis 
neturi savo šeimos, jo šeimyninis gyvenimas (contuberium) nėra santuoka. 
Vergas neturi turto, negali turėti nuosavybės, negali būti nei kreditoriumi 
nei debitoriumi, nei palikti turto savo įpėdiniui. Pagaliau vergas negali 
kreiptis į teismą, nes procese dalyvauti gali tik laisvas žmogus. Tik vergo 
šeimininkas galėjo kreiptis į teismą dėl žalos, padarytos suluošinus jo vergą, 
atlyginimo. Kaip ir bet kuris kitas daiktas, taip ir vergas gali būti savininko 
apleistas, išvarytas, tačiau ir tai nesuteikia vergui laisvės. Tokį vergą (servus 
sine domino) gali kiekvienas laisvas žmogus pasisavinti. Tačiau nepaisant 
tokio beteisiškumo, vergas vis dėlto yra žmogus. Tarp vergo ir kitų privatinės 
nuosavybės objektų yra didelis skirtumas. Jis (vergas), kaip ir vaikai, šeimoje 
patenka į alieni iuris (svetimosios teisės žmonių grupę). Vergas yra in 
dominica potestate (šeimininko valdžioje), kaip vaikai yra in patria 
potestate (tėvo valdžioje). 

Laikui bėgant faktinė vergų padėtis valstybėje keitėsi, ji gerėjo arba 
blogėjo, bet pats teisinis principas, jog neturintis laisvės asmuo (vergas) 
negali būti teisės subjektu, išliko iki pat Romos imperijos žlugimo. Nors 
gyvenimo realijų verčiama Romėnų teisė šio principo nuosekliai nesilaikė, 
tačiau tai buvo tik atskiros išimtys iš bendros taisyklės, kurios jokių esminių 


69 


IV skirsnis 


pakitimų požiūryje į vergą kaip į daiktą, “ervi res sunt" nepadarė. Žmonių 
dalijimas į laisvus ir vergus Romos visuomenėje pastebimas jau pirmaisiais 
jos gyvavimo metais, ir žinių apie tai randame seniausiuose Romos teisės 
šaltiniuose. Tačiau tuo metu vergovė tik pradėjo įsigalėti, o vergai dar 
nesudarė atskiros klasės, Ekonominiame ir socialiniame ankstyvosios Romos 
gyvenime vergovės institutas nebuvo ypač svarbus. Pati vergovė buvo 
patriarchalinio pobūdžio. Vergai buvo patriarchalinės šeimos nariai ir kartu 
su kitais šeimos nariais dalyvavo bendrame ūkiniame gamybiniame procese. 
Tai ir nulėmė to meto vergų ir laisvųjų gyventojų tarpusavio santykių pobūdį 
bei vergų padėtį. Ir nors ankstyvuoju Romos valstybės vystymosi laikotarpiu, 
esant patriarchalinei vergovei, vergas negalėjo turėti nei savo turto, nei savo 
šeimos, vis dėlto jo padėtis gerokai skyrėsi nuo vergų padėties vėlesniais 
Romos valstybės vystymosi laikotarpiais. Ankstyvuoju Romos valstybės 
vystymosi laikotarpiu į vergą dar nebuvo žiūrima kaip į daiktą, jis turėjo kai 
kurias asmenybės teises. Pavyzdžiui, vergo laidojimo vietą religinė teisė 
saugojo lygiai taip pat kaip ir laisvojo žmogaus kapą. Artima kraujo giminystė 
tarp vergų buvo laikoma kliūtimi santuokai tarp jų sudaryti. Perleidžiant 
vergus kitiems vergvaldžiams buvo draudžiama atskirti artimus giminaičius 
(tėvus nuo vaikų, sutuoktinius). Pagaliau tai, kad apibūdinant vergvaldžio 
valdžios santykius su vergu buvo vartojamas terminas “potestas", liudija, 
jog buvo pripažįstamos kai kurios vergo, kaip asmenybės, savybės. 

Tačiau jau III a. pr.m.e. pabaigoje /ex Akvilia įtvirtino kardinaliai 
priešingus dalykus. Pagal šį įstatymą vergas visiškai aiškiai prilyginamas 
daiktui (gyvuliui). Šio įstatymo pirmajame skyriuje buvo nuostata, skelbianti, 
kad jeigu kas nors neteisėtai užmuš svetimą vergą arba keturkojį gyvulį, iš 
jo savininkui turės būti priteista aukščiausia tų metų užmuštojo kaina 
(D.9,2). 

Antrojo amžiaus pr.m.e. viduryje vergai jau visiškai prilyginami gamybos 
priemonėms. Šeimininkas su vergu gali elgtis kaip su daiktu. Jam priklauso 
vergo gyvybės ir mirties teisė. 

Romos imperijos epochos teisininkai vergovę laikė priešinga žmogaus 
prigimčiai. Jie teigė, kad vergovė esanti tautų teisės institucija dėl to, jog ji 
buvusi visose senovės tautose. Teisininkas Florentinas nurodydamas, kad 


laisvė yra įgimtas kiekvieno gebėjimas daryti tai, kas jam patinka, jeigu to 

nedraudžia prievarta arba teisė, pabrėžė, kad vergovė - tai tautų teisės 
padarinys, kai asmuo paklūsta svetimojo viešpatavimui, prieštaraujančiam 
jo prigimčiai (servitus est constitutio iuris gentium, guia guis dominio alieno 
contra naturam subjicitur). “Vergovės pateisinimo jie ieškojo kare, kuris, 
anot jų, visada buvo jos priežastis ir pradžia. Jeigu nugalėtojas turėjo teisę 
užmušti nugalėtąjį, tai jis turėjo dar didesnę teisę pastarąjį padaryti savo 
nuosavybe", - teigė Florentinas. 

Iš tikrųjų seniausioje Romos istorijos epochoje pagrindiniai vergovės 
šaltiniai, be neišsimokančiojo skolininko parsidavimo arba savo šeimos narių 
pardavimo vergovėn, buvo priešo karių paėmimas į nelaisvę, svetimšalių, 
esančių Romos teritorijoje, pavertimas vergais ir gimimas iš vergės. Teisinį 
tėvo statusą įgydavo vaikai, gimę teisėtoje (legalioje) santuokoje. Kadangi 
laisvojo santuoka su vergu leidžiama nebuvo, tai vergės pagimdyti vaikai 
įgydavo vergų statusą. 

Pradžioje lemiamą vaidmenį, nustatant gimusio vaiko teisinį statusą, 
turėjo motinos statusas vaiko gimimo momentu. Vėliau ši nuostata buvo 
pakeista, ir lemiamą reikšmę turėjo bet kuris laikotarpis, per kurį motina 
nėštumo metu buvo laisva. Jeigu nėštumo pradžioje, viduryje ar pabaigoje 
motina turėjo laisvės statusą, jos pagimdytas vaikas negalėjo būti vergu. 
"Tačiau vergo statusą galėjo įgyti ir laisvasis romėnas. Pavyzdžiui, apvogtasis 
galėjo padaryti savo vergu laisvąjį Romos gyventoją, jeigu pastarasis buvo 
sugaunamas nusikaltimo vietoje. Laisvieji romėnai (gimę laisvi) iki imperijos 
periodo negalėjo būti vergais savo valstybės teritorijoje, todėl jie būdavo 
parduodami į užsienį -frans Tiberim. 

Klasikinio periodo pradžioje vergovės šaltiniai keitėsi. Uždrausta 
paversti vergais Romos piliečius, neišsimokančius skolininkus. Tačiau 
atsirado nauji vergovės šaltiniai. Vergais buvo galima paversti nuteistuosius 
už tam tikrus nusikaltimus mirties bausme arba katorga. Verge galėjo tapti 
ir laisvoji moteris, turėjusi intymių ryšių su vergu ir nenutraukusi jų po 
įspėjimo. Pagaliau vergu vėl galėjo tapti ir išlaisvintasis, jeigu pastarasis 
nepadoriai elgėsi savo buvusio šeimininko atžvilgiu. Vergovė buvo laikoma 
natūralia, įgimta būsena, kuri egzistavo ne vien dėl to, kad kažkam pagal 
nuosavybės teisę priklausė vergas, kad jis turėjo šeimininką. Todėl galėjo 


būti ir niekieno vergai - servus nullius. 

Draudimas paversti vergais savo šalies piliečius buvo viena iš priežasčių 
atsirasti naujam vergovės šaltiniui. Plačiausiai paplito svetimšalių, paimtų 
į nelaisvę Romos karuose su kitomis valstybėmis, pardavimas į vergovę 
romėnams. Dėl tokio pardavimo labai padidėjo vergų skaičius Romoje, o 
tai gerokai sumažino vergų kaip prekės kainą bei socialinę vertę. Padidėjus 
vergų skaičiui, labai pablogėjo jų padėtis, nors, kaip teigia kai kurie romėnų 
teisės tytinėtojai, romėnams nebuvo būdingas blogas elgesys su vergais. 
Vergas buvo Romos piliečio nuosavybė, todėl su juo buvo elgiamasi kaip ir 
su kitais nuosavybės objektais, o tai lietė paties šeimininko interesus. 

Imperatoriui Augustui paskelbus taiką pax Romana, karai, kaip 
pagrindinis vergovės šaltinis, palyginus su kitais vergų įsigijimo teisėtais 
būdais, prarado savo reikšmę. Pirmaisiais trimis mūsų eros amžiais 
parduodamų vergų skaičius labai sumažėjo. Dėl tos priežasties pasikeitė 
požiūris į vergus ir elgesys su jais. Pirmojo mūsų eros amžiaus pabaizoje 
pastebimas aktyvus valstybės kišimasis į vergo ir vergvaldžio santykius, 
siekiant apriboti vergvaldžių savivalę. Vergvaldžiams, o taip pat ir 
municipaliniams magistratams, buvo draudžiama užmušti arba pasmerkti 
myriop vergus, sukaustyti juos iki mirties grandinėmis, paversti gladiatoriais. 
Vergas pats atsakė už savo nusikaltimus, nesvarbu, jog jis juos padarė 
šeimininkui įsakius ar žinant. Jo padarytus nusikaltimus nagrinėjo teismas. 
Netgi vergvaldžių skundus dėl jų žmonų intymių santykių su vergais ėmė 
nagrinėti valstybės institucijose (D. 1. 12). Imperatoriaus Klaudijaus ediktas 
skelbė, kad sergantis vergas, paliktas be šeimininko pagalbos, tapdavo 
laisvas, o imperatoriaus Antonijaus Pijaus viena iš konstitucijų numatė net 
vergvaldžio baudžiamąją atsakomybę už savo vergo nužudymą. 

Tuo pat metu susiformavo principasfavor libertatis, kurio esmė buvo 
tokia: jeigu teisminio proceso metu kildavo abejonių dėl žmogaus statuso, 
tokį žmogų laikydavo laisvu. Teisės šaltiniuose randame nemažai Žinių, 
patvirtinančių, kad vergui, nepaisant jo beteisės padėties, suteikiamos kai 
kurios teisinės garantijos, pavyzdžiui, jeigu vergas turėjo būti išlaisvintas 
įvykdęs kokią nors sąlygą, tačiau tam buvo daromos kliūtys, vergui, nors 
sąlyga ir nebuvo įvykdyta, turėjo suteikti laisvę. Netgi ir tuo atveju, jeigu 
testamentas, kuriame buvo numatyta suteikti vergui laisvę, buvo 
pripažįstamas negaliojančiu, vergas turėjo būti išlaisvintas. 

Kaip matome, vergvaldžių valdžia vergams buvo gerokai apribota. Nors 
pastarieji ir priklausė nuo savo šeimininko, valstybės buvo ginami kaip jos 
pavaldiniai. 

Nors respublikos laikotarpio pabaigoje ir vėliau teisė vergo asmeniui 
pradėjo skirti daugiau dėmesio, atsirado kai kurios teisinės garantijos, 
išskiriančios jį iš kitų teisės objektų (res), beveik iki klasikinio periodo 
pabaigos vergai vis dar buvo minimi kartu su kitais daiktais. Jie buvo beteisiai 
ne tik asmeninės, bet ir turtinės teisės sferoje. Kaip jau buvo minėta, jie 
neturėjo savo turto, negalėjo būti nei kreditoriais, nei debitoriais, dalyvauti 
civilinėje apyvartoje. Tačiau vergų beteisiškumas turtinėje sferoje nuo 
seniausiųjų Romos laikų buvo labai nenaudingas vergvaldžiams, 
panaudojant vergo žinias, intelektą gamybinėje ūkinėje veikloje. Todėl jau 
ius civile leido vergams atlikinėti tam tikrus teisinius veiksmus vietoje 
savo šeimininko (persona domini). Kaip nurodo P. Žiraras (Girard)!, vergai, 
prisidengdami šeimininko asmenybe, tapdavo savininkais ir kreditoriais. 
Vergo galimybė atlikinėti teisinius veiksmus vergvaldžio naudai buvo 
grindžiama vergvaldžio teisnumu, - t.y. tarsi tuos veiksmus atliktų pats 
vergvaldys. T: čiau šeimininkas visiškai neatsakė už vergo prievoles. Todėl 
galima daryti išvadą, kad vergas galėjo veikti tik šeimininko naudai. Jis galėjo 
šeimininką padaryti savininku ir kreditoriumi, bet ne debitoriumi, tai aiškiai 
patvirtina žymaus teisininko Gajaus posakis: “Melior conditio nostra 
per servos fieri potest, deterior fieri non potest" (D. 50. 17. 133). 
(Padedant vergams mūsų padėtis gali pagerėti, bet negali pablogėti). 
Supratama, kad tokia padėtis, kada vergas, atlikdamas teisinius veiksmus 
šeimininko naudai, negali jo padaryti skolininku, nebuvo laikoma normalia. 
"Tai, kad šeimininkas neatsakė už vergo prievoles, atsiradusias iš jo sudarytų 
sandorių, ypač prekybos srityje, labai ribojo vergo intelektualinio darbo 
panaudojimą. Todėl jau respublikos laikotarpio pabaigoje pradėtos 
pripažinti platesnės vergų teisės turtinių, asmeninių ir procesinių teisių 
srityje. Dar senojoje ius civile buvo numatyta, kad jeigu vergas savo 
veiksmais padaro kam nors žalą (pavagia daiktą, sunaikina svetimą daiktą), 
vergo šeimininkas privalo arba atlyginti padarytą žalą, arba išduoti kaltąjį 





' P Girard. Romėnų teisė. T. I. Kaunas, 1931. P. 137. 

vergą nukentėjusiajam. Išduodant tokį vergą nukentėjusiajam (naujajam 
šeimininkui) arba jį perduodant, kartu su juo būdavo perkeliama ir 
atsakomybė. Senasis šeimininkas nuo šio momento jau neatsakė už vergo 
padarytą žalą. Šiuo atveju vergas dar nesiskyrė nuo gyvulio, nes tokios pat 
taisyklės galiojo ir atlyginant žalą, kurią padarė šeimininko gyvulys (actio 
de pauperie). Vėlesnių laikų tesininkai čia pradėjo įžiūrėti ne tik noksalinę 
vergvaldžio atsakomybę, bet ir paties vergo prievolę. Todėl išlaisvinant vergą, 
padariusį žalą, kuri dar nebuvo atlyginta, jam būdavo reiškiamas civilinis 
ieškinys dėl žalos atlyginimo. 

Kalbant apie prievoles, kylančias iš vergo sudarytų vergvaldžio naudai 
sutarčių, reikia pažymėti, kad pagal senąjąius civile užjas niekas neatsakė. 
Vergvaldys neatsakė už vergo prievoles, o pareikšti ieškinio pačiam vergui 
nebuvo galima. Laikui bėgant ir šioje srityje pradėjo pripažinti kai kurias 
vergo prievoles. Tiesa, šios prievolės nebuvo užtikrinamos ieškiniu, jos buvo 
laikomos natūraliomis prievolėmis ir vadinosi obligatio naturalis. Jų 
atsiradimą nulėmė išsiplėtusi ūkinė veikla, vergų galimybių atlikti teisinius 
veiksmus šeimininko naudai platesnis panaudojimas bei vergų atsakomybės 
už atliktų teisinių veiksmų pasekmes nebuvimas. Šios prievolės esmė: jeigu 
vergas savo noru sumokėdavo tai, kas priklausė mokėti pagal prievolę, nors 
jis ir neprivalėjo to daryti, atsiimti sumokėtos sumos negalėjo. 

Nuo I m.e.a. pradžios Romos teisininkai pradėjo kurti privatinės teisės 
normas, reglamentuojančias vergų komercinę-ūkinę veiklą vergvaldžio 
vardu, o kai kuriais atvejais leidžiančias ir patiems vergams dalyvauti 
civilinėje apyvartoje savo vardu. Tenkinant ekonominio vystymosi poreikius 
ir ginant vergų kontrahentų (asmenų, su kuriais vergai sudarė sutartis) 
interesus, Romos teisininkai, nepaisydami, kad vergai neturėjo teisnumo, 
natūralinių prievolių sąvokos pagalba sankcionavo vergų sudaromas sutartis 
ir prievoles, kurias tos sutartys numatė. Vergvaldžiai nebuvo atsakingi už 
prievoles, kylančias iš vergo sudarytų sutarčių. Apskritai tai jiems buvo 
naudinga, nors atskirais atvejais galėjo būti ir nuostolinga. Ekonominio 
gyvenimo vystymasis, prekinių-piniginių santykių plėtojimasis siūlė 
vergvaldžiams naujus vergų išnaudojimo būdus. Tačiau tie nauji būdai galėjo 
būti efektyvūs tik nustačius tam tikrą vergvaldžio atsakomybę už jo vergo 
atliekamus juridinius veiksmus. Tokią vergvaldžio atsakomybę už vergo 

atliktų teisinių veiksmų pasekmes ir nustatė pretorinė teisė. Pretoriaus edikte 
buvo numatyta daugybė atvejų, kai galima buvo pareikšti ieškinį vergvaldžiui 
dėl prievolių, kylančių iš vergo, betarpiškai dalyvavusio komercinėje veikloje, 
adjecticiae gualitatis, kadangi čia, prie anksčiau jau minėtos vergo 
natūralinės prievolės, buvo prijungiamaadjectur -ieškininė jo šeimininko 
atsakomybė. Kiekvienu konkrečiu atveju, priklausomai nuo veiklos, iš kurios 
atsirado prievolė, pobūdžio, buvo duodamas konkretus ieškinys. 

Jeigu vergvaldys buvo paskyręs vergą savo prekybinės įmonės, jos filialo 
valdytoju arba prekybinio laivo vadu, tai vergvaldžio atsakomybę už tokio 
vergo sudarytus sandorius, jam patikėtų reikalų srityje, garantavo specialūs 
ieškiniai: actio institoria - pirmuoju atveju, ir actio exercitoria - 
antruoju atveju. Abiem atvejais absoliučiai atsakingas buvo vergvaldys. 

Vergvaldys visiškai atsakė ir tuo atveju, jeigu vergas sudarė sandorį 
išankstinio vergvaldžio susitarimo su kontrahentu pagrindu (iussus domini). 
Neįvykdžius iš šio sandorio kylančių prievolių, prieš šeimininką būdavo 
duodamas actio guod iussus. Šeimininkas atsakė ir už prievoles, 
atsirandančias iš sandorių, vergo sudarytų jo paties iniciatyva, bet ginant 
šeimininko interesus, jeigu dėl tokio sandorio daiktas ar pinigų suma 
atitekdavo jo šeimininkui - in rem domini versum est. Pretorius šiuo 
atveju prieš šeimininką duodavo actio de in rem verso. Skirtingai nuo 
jau minėtų ieškinių, šeimininko atsakomybė pagal šį ieškinį priklausė nuo 
atitekusio jam pagal sandorį turto vertės ar pinigų sumos. Šiuo atveju 
šeimininkas galėjo atsakyti visiškai, jeigu viskas, kas gauta pagal sandorį, 
atiteko jam, ir iš dalies, jeigu pagal sandorį jam teko tik įgyto turto dalis. 

Labai svarbią reikšmę vergų turtinių teisių sferoj: turėjo nuo seno 
Romoje žinomaspeculium (pecus - gyvuliai) institutas, kuris taip pat gana 
ryškiai atskleidžia, kad nors vergas ir nebuvo privatinės teisės subjektas, jo 
padėtis taip pat nebuvo sulyginta ir su kitų teisės objektų padėtimi. Labai 
anksti Romoje įsivyravo paprotys suteikti vergui tam tikrą ūkinį 
savarankiškumą, kad jis geriau galėtų dirbti, ūkininkauti, daugiau duotų 
naudos savo šeimininkui. Vergui skirdavo žemės sklypą, duodavo būtiniausią 
inventorių ir leisdavo ūkininkauti savarankiškai, mokant šeimininkui 
nustatytą prievolę (pyliavą). Vergui, kuris mokėjo amatą, duodavo 

būtiniausius įrankius ir leido amatininkauti. Jeigu vergas turėjo prekybinių 
sugebėjimų, jam leido užsiimti prekyba. Vergui skiriamas turtas, kad jis 
galėtų savarankiškai ūkininkauti, buvo vadinamas peculium. Peculium 
galėjo būti tiek kilnojamas, tiek nekilnojamas turtas ir netgi vergai (servi 
vicarii). 

Vergų pekulijus, kaip teigiama istoriniuose šaltiniuose, - labai senas 
institutas. Jis atsirado dar iki XII lentelių įstatymų pasirodymo. Jau IV a. 
pr.m.e. pabaigoje Romoje buvo nemažai vergų, besinaudojančių pekulijumi. 
Nuo XII lentelių įstatymų epochos iki I a. pr.m.e. vergų pekulijus nebuvo 
iki galo teisiškai reglamentuotas. Ir tik pretorinė teisė išsprendė šią 
problemą, suteikdama pekulijaus institutui savarankišką teisinę formą. 
Pirmojo amžiaus prieš mūsų erą pirmojoje pusėje buvo paskelbtas pretoriaus 
ediktas apie pekulijų, kuris iš esmės ir pradėjo formuoti pekulijaus teisinį 
režimą. Ediktas pekulijų apibrėžė kaip turto masę, kurią šeimininkas atskiria 
nuo savo turto ir atskirai veda vergo sąskaitą. Vergui išskirto turto masė 
teisiškai visada likdavo vergvaldžio nuosavybe. Jis bet kada ją galėjo 
susigrąžinti. Vergas, turintis pekulijų ir savarankiškai ūkininkaujantis, neretai 
turėjo sudarinėti įvairius sandorius su trečiaisiais asmenimis. Tačiau 
pastarieji tik tada galėjo sudarinėti su vergu sandorius, jeigu buvo tikri, 
kad iš šių sutarčių kylančių teisių ir pareigų realizavimas yra kuo nors 
garantuotas. Jeigu buvo siekiama plėsti tokią ūkininkavimo formą, buvo 
būtinos ir tokios garantijos. Pretorius pradėjo duoti tiesioginį ieškinį prieš 
vergo šeimininką, jeigu prievolės nebuvo vykdomos. Šis ieškinys vadinosi 
actio de peculio, ir šeimininko atsakomybės ribos pagal jį negalėjo viršyti 
pekulijaus ribų. Esant vergo pekulijui, tarp šeimininko bei vergo susiformavo 
tam tikri santykiai, kuriuos taip pat reguliavo teisė. Jeigu pekulijus buvo 
prekybinio pobūdžio, šeimininko mokestiniai reikalavimai vergui buvo 
vienoje eilėje su kitų kreditorių mokestiniais reikalavimais, ir vergas, 
bankroto atveju, visus juos turėjo patenkinti proporcingai. Kilus 
nesutarimams tarp vergo, turinčio pekulijų, ir šeimininko dėl atsiskaitymų 
prieš šeimininką, būdavo duodamas actio tributoria. 

Naujų institucijų kūrimas ir tolesnis jų plėtojimas, vergams pripažįstant 
kai kurias civilines materialines teises, turėjo įtakos ir tam tikriems 
teigiamiems poslinkiams vergų teisių gynimo srityje. 

Imperijos įkūrimo pradžioje, įvedus ekstraordinarinį procesą, pakeitusį 
senosios ius civile numatytą procesą, vergai gavo galimybę dėl savo teisių 
pažeidimo pasiskųsti magistratui, kuris pats sprendė jam patikėtus 
klausimus, aplenkdamas senąjąordo judiciorum teiseną. Šiuo laikotarpiu 
nutolstama nuo principinio draudimo vergui pačiam ieškoti savo asmens ir 
teisių gynimo (cum servo nulla actio est - santykiuose su vergu ieškinio nėra). 
Pavyzdžiui, jeigu įpėdinis paslepia testamentą, kuriuo vergui suteikiama 
laisvė, pastarasis gali apskųsti įpėdinį magistratui. Maža to, vergas galėjo 
apskųsti magistratui net šeimininką, jeigu pastarasis nevykdė su vergu 
sudarytos išlaisvinimo sutarties. 

Tokie buvo vergų (asmeninės ir turtinės) teisinės padėties Romoje 
bendrieji bruožai. 

Nors Romoje vergovė buvo laikoma natūralia, įgimta būsena, tačiau 
jau labai anksti pradėtas praktikuoti vergų išlaisvinimas. Normalus vergovės 
nutraukimo (pasibaigimo) būdas Romoje buvo manu missio, kada vergui 
laisvę suteikdavo jo šeimininkas. Manumissio buvo ne vien privatus aktas, 
jame pastebime ir aktyvų viešosios valdžios dalyvavimą. Žinomos trys 
manumissio formos: manumissio testamento, manumissio 
vindicta ir manumissio censu. 

Seniausia iš šių formų, matyt, buvo manumissio testamento - vergo 
išlaisvinimas pagal jo šeimininko paliktą testamentą šiam mirus. Senaisiais 
Romos valstybės laikais testamentai buvo sudaromi tautos susirinkimuose 
(testamentu comitiis calatis). Testatoriaus privačią valią sankcionuodavo visa 
tauta, 0 jo privatus patvarkymas buvo daromas jussus populi. Tarp kitų 
testamente esančių patvarkymų galėjo būti ir vergo paleidimas į laisvę. 
Vergas buvo laikomas laisvas nuo testamento įsigaliojimo momento, t.y. 
nuo testatoriaus mirties. Mirus testatoriui, vergas tapdavo laisvasipso iure. 
Testatorius galėjo vergą išlaisvinti tiesiogiai apie tai nenurodydamas 
testamente, bet įpareigodamas tai padaryti įpėdinį. Tuo atveju dar turėdavo 
būti vergo išlaisvinimo procedūra (aktas), kurią jau atlikdavo įpėdinis. 

Pagal testamentą vergas galėjo būti išlaisvinamas ir su sąlyga, kurią jis 
turėdavo įvykdyti. Kol šios sąlygos neįvykdydavo, jis dar nebuvo laisvas ir 
užimdavo tarytum tarpinę padėtį tarp vergovės ir laisvės, kuri vadinosi 
sStatuliber. 

Manumissio vindicta - tai dirbtinė vergo išlaisvinimo procedūra. 
Vergas išlaisvinamas tariamo proceso apie išlaisvinimą būdu. Vergvaldys 
kartu su vegu ir trečiuoju asmeniu, specialiai kviestu (assertor in libertatem), 
kreipiasi į magistratą (konsulą, pretorių). Asertorius prieš magistratą vaidina 
ieškovo vaidmenį. Jis uždeda vergui vindicta ir taria tam tikrus žodžius 
(hunc hominem ex iure Ouiritium liberum esse aio). Į šį pareiškimą vergvaldys 
arba nieko neatsako, arba sutinka, kad vergas būtų išlaisvintas. Po to 
magistratas paskelbia, kad vergas yra laisvas. Vėliau ši procedūra buvo 
supaprastinta. Pakako paprastai paskelbti prieš magistratą apie išlaisvinimą, 
kuris buvo įrašomas į protokolą. 

Trečiosios išlaisvinimo formos - manumissio census - esmę sudarė 
tai, kad po šeimininko pareiškimo vergą cenzorius (specialus magistratas) 
įrašydavo į piliečių sąrašus, ir šis tapdavo laisvas. Tačiau šiuo išlaisvinimo 
būdu buvo galima pasinaudoti tik sąrašų sudarymo laikotarpiu. Vėliau, 
išnykus cenzui, išnyko ir toks vergų išlaisvinimo būdas. 

Antruoju respublikos laikotarpiu greta šių formalių išlaisvinimo iš 
vergovės būdų atsirado ir daugybė neformalių. Iš jų galima būtų išskirti: 
manumissio inter amicus - išlaisvinimas iš vergovės apie tai pareiškiant 
prieš liudytojus; manumissio per epistolam - duodant išlaisvinamąjį 
raštą. Tokiu būdu išlaisvintas vergas pagal senąją žus civile netapdavo 
laisvas, bet jo laisvę gynė pretorius savoimperium (valdžios) galia. Vergas 
įgaudavo specialų pretorinės laisvės statusą, kuris vadinosi in libertate 
morari. Tokią padėtį užimdavo ir išlaisvintieji ne kviritinės, bet pretorinės 
bei bonitarinės teisių šeimininkų vergai. 

Apie 19 m.e. metus buvo priimtas/ex Junia Norbana, kuris institutą 
"in libertate morari" transformavo į latinitą. Išlaisvintieji dviem anksčiau 
minėtais būdais užimdavolatini teisinę padėtį ir vadinosilatini Juniani. 
Šias formas įteisino Justinianas, leisdamas išlaisvintiesiems suteikti Romos 
piliečių statusą, jeigu tik išlaisvinimas būdavo paskelbiamas arba duodamas 
raštas dėl išlaisvinimo dalyvaujant ne mažiau kaip penkiems liudytojams. 

Imperatoriaus Konstantino laikais atsirado dar viena vergų išlaisvinimo 
forma -manumissio in ecclesia . Tai bažnytinė vergų išlaisvinimo forma. 
Senojoje Romos teisėje nebuvo vergų išlaisvinimo apribojimų. Bet jau 
imperijos pradžioje pastebima valstybės kišimosi į vergų išlaisvinimo precesą 

tendencija. Tai nulėmė būtinybė apsaugoti valstybę nuo per didelio 
išlaisvintųjų, tarp kurių buvo nemažai įtartinų elementų, antplūdžio. 
Imperatoriaus Augusto valdymo metais buvo išleisti /ex Aelia Sentia ir 
lex Fufia Caninia, kurie labai suvaržė vergų išlaisvinimą. Įkurta speciali 
komisija, kuriai reikėjo įrodyti išlaisvinimo priežastį - de causis 
libertalibus jeigu vergą išlaisvindavo šeimininkas, neturintis 20 metų, arba 
išlaisvinamas vergas neturėjo 30 metų. Niekiniu buvo laikomas išlaisvinimas 
in fraudem creditorum, žalingas kreditoriams, o išlaisvinamieji vergai, 
bausti už sunkius nusikaltimus, netapdavo Romos piliečiais, bet įgydavo 
perigrini dediticii status ir buvo išsiunčiami iš Romos. Taip pat buvo 
nustatytas ir skaičius vergų, kuriuos šeimininkas galėjo išlaisvinti vienu metu. 
Tiesa, Justinianas /ex Fufia Caninia panaikino, o išlex Aelia Sentia 
numatytų apribojimų paliko tik du - draudimą išlaisvinti vergus šeimininkui, 
kuris neturi 20 metų, ir draudimą išlaisvinti vergus, jeigu toks išlaisvinimas 
žalingas kreditoriams. 

Respublikos laikotarpiu vergų išlaisvinimas šeimininko valia buvo 
vienintelis vergovės pasibaigimo būdas. Imperijos laikotarpio įstatymai 
numatė atvejus, kai vergas galėjo būti išlaisvintas ir be šeimininko valios - 
pagal įstatymą. Buvo numatyta, kad vergas galėjo įgyti laisvę, jeigu 
šeimininkas sergantį vergą palikdavo likimo valiai (ex edicto Claudiano); 
jeigu vergas padėdavo išaiškinti šeimininko žudiką; jeigu vergas 20 metų 
sąžiningai gyveno kaip laisvas ir kiti. 

Išlaisvintieji šeimininko valia vergai - liertini, nors ir tapdavo Romos 
piliečiais, savo teisėmis jie nebuvo prilyginti ingenui - laisviesiems. 


3. Status civitatis (pilietybės statusas) 


Kaip jau minėjome, pagrindinis romėnų teisės, kaip ir bet kurios kitos 
Senovės teisės sistemos, principas buvo tas, kad tik Romos pilietis (civis 
Romanus) buvo ginamas teisės . Tik civis Romanus galėjo būti romėnų 
Visuomenės nariu ir teisės subjektu. Todėl pilietybės statusą romėnai laikė 
Vienu iš sudėtinių teisės subjektiškumo (caput, persona) elementų. Remiantis 
išlikusiais romėnų teisės šaltiniais, galima daryti išvadą, kad, romėnų teisės 

požiūriu, neturėti pilietybės - tolygu neturėti laisvės. Kiekvienas, kuris 
neturėjo pilietybės, Romos įstatymų požiūriu buvo daiktas,h0stis (priešas), 
esantis už Romos įstatymų ribų. Jį romėnas galėjo paimti į nelaisvę ir paversti 
savo vergu. Visi laisvi Romos gyventojaistatus civitatis požiūriu sudarė 
penkias grupes: Romos piliečiai (laisvieji), latinai, peregrinai, išlaisvintieji 
ir kolonai. Laisvieji (ingenui) buvo tie asmenys, kurie gimė laisvi ir niekada 
nesiliovė jais buvę. Tuo jie skyrėsi nuo išlaisvintųjų. Laisvųjų Romos piliečių 
abu tėvai buvo laisvi arba išlaisvintieji. Išlaisvintųjų palikuonys laisvaisiais 
buvo laikomi todėl, kad jie nepaveldėdavo savo tėvų (išlaisvintųjų) teisinio 
statuso. Tačiau laisvasis nebūdavo laikomas laisvuoju, jeigu jis po gimimo 
prarasdavo laisvės statusą, nors vėliau ir būdavo išlaisvinamas. Tačiau ši 
taisyklė romėnų teisėje turėjo vieną labai svarbią išimtį, pagrįstą 
postliminium teorija (teisių atstatymas grįžus į Romos valstybės teritoriją). 
Buvęs laisvas, vėliau tapęs vergu ir iš vergovės išvaduotas asmuo netapdavo 
laisvuoju piliečiu tik tuo atveju, jeigu jis vergu tapo Romos valstybės 
teritorijoje. Jeigu asmuo buvo vergas svetimoje valstybėje, tai išvadavus iš 
vergovės, toks asmuo atgaudavo laisvojo statusą, nes buvo manoma, kad 
taisyklė, jog kartą praradęs laisvę gali įgauti tik išlaisvintojo statusą, galiojo 
tik Romos valstybėje. 

Pagalius gentium romėnų į nelaisvę paimtas svetimšalis tapdavo vergu 
lygiai taip pat kaip ir romėnas. Tačiau jeigu paimtas į nelaisvę ir tapęs vergu 
svetimoje teritorijoje romėnas grįždavo į savo šalį, jis galėjo atgauti visas 
anksčiau turėtas savo teises, nes svetimi įstatymai negaliojo išsivadavusiojo 
tėvynėje. Vėliau buvo imta teigti, kad iš nelaisvės svetimoje valstybėje 
sugrįžęs romėnas niekada nebuvo praradęs savo anksčiau turėtų teisių. 
Kitaip tariant, romėnai, tapę vergais kitose valstybėse, teisiškai tokiais 
laikomi nebuvo (in justa servitute). 

Vienas iš labiausiai būdingų senosios Romos teisės bruožų, nusakančių 
ankstyvosios Romos socialinės istorijos specifiką, buvo pagrindinių pilie: ių 
luomų - patricijų, klientų ir plebėjų - skirtingas teisinis statusas. Pagrindinė: 
Romos ankstyvosios klasinės visuomenės klasės buvo patricijai, klientai ir 
plebėjai, kurie kartu sudarė ir Romos piliečių luomus, t.y. jie vieni nuo kitų 
skyrėsi ne tik tuo, jog vieni turėjo nuosavybę į gamybos priemones, o kiti 
ne, bet ir skirtinga teisių apimtimi. 

Kas teisiniu požiūriu buvo patricijai, klientai ir plebėjai, šiandien 
vienareikšmiai atsakyti sunku, nes neišliko pakankamai šaltinių, o ir 
pastarieji yra labai prieštaringi. Žinoma tik tiek, kad patricijai buvo 
ankstyvosios Romos gimininės (gentilinės) organizacijos nariai, kurių tėvai 
(patres), pasak Cicerono, priklausė senatui. Būdami pilnateisiai gimininės 
(gentilinės) organizacijos nariai, ilgą laiką patricijai išsaugojo monopoliją 
viešosios ir privatinės teisės srityse. Tik jiems priklausė teisė pasisavinti 
žemę iš valstybinės žemės fondo (ager publicus). XII lentelių įstatymai 
numatė jiems daugybę privilegijų santuokos ir šeimos santykių sferoje. Teisę 
sudaryti “tikrąją" santuoką su vyro valdžia (cum manu) turėjo tik patricijai. 

Teisiniu ir socialiniu požiūriu su patricijais glaudžiai buvo susijęs ir kitas 
senosios Romos piliečių luomas - klientai. Ši gyventojų grupė, kaip ir 
patricijai, labai sena. Teisiškai tai buvo laisvo Žmogaus sutartinės 
priklausomybės santykiai. Klientai senovės Romoje turėjo ypatingą teisinį 
statusą. Jie įėjo į patricijų šeimas ir gimines kaip sakrališkai ir teisiškai 
priklausomi nuo savo patronų. Savo ruožtu patronas privalėjo saugoti 
klientus ir teisme ginti jų teises. Kaip patricijų šeimos nariai, klientai turėjo 
teisę į žemę (ager publicus). Jau XII lentelių įstatymuose randame normų, 
reguliuojančių patronato-klientelos santykius. Pavyzdžiui, aštuntojoje 
lentelėje sakoma, kad tegul būna požeminiams dievams atiduotas tas 
patronas, kuris daro žalą (skriaudžia) savo klientui. 

Klientai, skirtingai nuo patricijų, neturėjo visiško subjektiškumo. 
Patronato-klientelos santykiai buvo realūs, gyvenimiški. Klientelos institutas 
Romoje gyvavo labai ilgai. Kitame Romos teisės vystymosi etape - 
ikiklasikiniame - klientai teisiškai išsilaisvino iš patronų valdžios 
(emancipavosi), nors jų moralinė ir materialinė priklausomybė išliko dar 
ilgai. 

Trečioji romėnų piliečių kategorija - plebėjai - Romoje susiformavo 
gerokai vėliau. Plebėjai nuo patricijų ir klientų skyrėsi tuo, jog jie neįėjo į 
gimininę organizaciją ir, matyt, buvo naujieji imigrantai. Laikui bėgant 
plebėjai pradėjo įgyti vis svarbesnę reikšmę socialiniame ankstyvosios Romos 
gyvenime. Plebėjai, ne taip, kaip klientai, buvo asmeniškai laisvi ir 
nepriklausomi, tačiau nebūdami nusistovėjusios gimininės struktūros nariais, 
užėmė nelygią politinę ir teisinę padėtį, palyginus su patricijais. Netgi po 

Servijaus Tulijaus reformų, jie politinių teisių srityje nebuvo sulyginti su 
patricijais. Plebėjai negalėjo užimti aukštų valstybinių pareigų, būti 
senatoriais. Tačiau labai savarbu tai, kad plebėjai neturėjo nuolatinės, 
legalios teisės į žemę (ager publicus). Taigi plebėjai ilgą laiką neturėjo vieno 
iš pagrindinių senosios Romos pilietybės atributų - teisės užimti ir valdyti 
ager publicus. 

Tačiau plebėjai turėjo pagrindinius civilinio teisnumo elementus. XII 
lentelių įstatymuose iš esmės nėra skirtumo tarp patricijų ir plebėjų teisnumo 
(caput), išskyrus du atvejus. Pirma, XII lentelių įstatymai draudė santuoką 
tarp patricijų ir plebėjų, ir antra, buvo apribota plebėjų teisė sudarinėti 
testamentus, kadangi jie negalėjo dalyvauti kurijų susirinkimuose, nes neįėjo 
į giminines struktūrines organizacijas. Pastarasis draudimas, be abejo, 
apribojo plebėjų teisę legaliai disponuoti jiems priklausiusiu turtu. 

Socialinės kovos tarp plebėjų ir patricijų sulygino jų teises. Dar 445 m. 
pr.m.e. tribūnas Kanulėjus savo įstatymu panaikino santuokų tarp plebėjų 
ir patricijų draudimą. Vėlesnių laikų jurisprudencija sukūrė naują 
testamento formą, vienodai galiojančią ir patricijams, ir plebėjams. Ilgiausiai 
plebėjų kova su patricijais tęsėsi dėl teisių įager publicus. Mažažemiams 
ir bežemiams plebėjams agrarinis klausimas ankstyvojoje Romoje turėjo 
labai svarbią reikšmę. Dar V a. pr.m.e. pradžioje plebėjai bandė sugriauti 
patricijų monopoliją valdyti ager publicus, tačiau nesėkmingai. Ši kova 
buvo sėkmingesnė IV a. pr.m.e. Privatinės teisės požiūriu svarbūs du to 
meto įstatymai - Seksto ir Licinijaus (367 m. pr.m.e.) bei Petelijaus įstatymas 
(326 m. pr.m.e.), likvidavęs pardavimą vergovėn už skolas. Nuo 367 m. 
pr.m.e. plebėjai jau galėjo užimti pretoriaus ir edilo pareigas, o kiek vėliau 
- ir cenzoriaus. Seniausojo romėnų privatinės teisės periodo pabaigoje 
skirtumai tarp dviejų romėnų piliečių kategorijų - patricijų ir plebėjų - 
išnyksta. Pastarieji tampa pilnateisiais Romos piliečiais. 

Senosios Romos privatinės teisės epochos pabaigoje, suvienodinus 
plebėjų ir patricijų teisinę padėtį, romėnų piliečių teisinė padėtis tapo 
vienodesnė. Tačiau net pačiu demokratiškiausiu senosios Romos periodu 
(ikiklasikiniu) romėmų teisė nustatė tam tikras vidines gradacijas tarp 
piliečių. Kiekvienas polisas turėjo skirtingą teisių (tiek politinių, tiek 
privatinių) gradaciją. Kiekvieno poliso gyventojai buvo skirstomi į 

pilnateisius, nepilnateisius ir beteisius. Pilnateisiai asmenys taip pat skyrėsi 
savo teisių apimtimi. Nelygybę teisinėje sferoje lėmė romėnų piliečių 
socialinė nelygybė. Šiuo laikotarpiu senojoje romėnų visuomenėje išsiskyrė 
du svarbūs luomai - tai cenzoriai ir raiteliai. Jie buvo turtingiausia 
žemvaldžių viršūnė. Likusi piliečių dauguma, atsidūrusi žemiau raitelių 
luomo, buvo “paprasta liaudis“, arba “naujieji plebėjai". Romos piliečiai, 
priklausę šiems dviems luomams, turėjo didžiausias privilegijas politinių 
(viešosios teisės) teisių sferoje. Naudodamiesi realia valdžia viešosios teisės 
srityje, šių luomų atstovai daugybę privilegijų turėjo ir privatinės teisės 
srityje. Pavyzdžiui, jiems priklausė teisė gauti didesnę ir geresnę karinio 
grobio dalį, teisė užvaldyti geresnius žemės sklypus išager publicus fondo 
ir pan. 

Pilietybė Romoje buvo įgyjama gimstant (natūralizacijos keliu) arba 
pagal įstatymą. Natūraliausias pilietybės įgijimo būdas buvo gimimas. Tačiau 
šiuo atveju pilietybės įgijimas buvo neatsiejamas nuo status libertatis 
(laisvės statuso). Paprastai jeigu nėštumo metu abu tėvai būdavo laisvi ir 
turėdavo pilietybės statusą, tai ir gimęs vaikas tapdavo piliečiu. Jeigu taip 
nebūdavo, pilietybės statusui įgyti turėjo reikšmės du faktai: kurio iš tėvų 
statusas pereina vaikui ir kuriuo momentu vienas iš tėvų prarado laisvės 
statusą. Nustatant pirmąjį faktą, reikšmės turėjo, ar tėvai susituokę, ar ne. 
Paprastai jei tėvai būdavo susituokę, vaikai paveldėdavo tėvo teisinį statusą. 
Jeigu santuokos nebuvo, vaikas paveldėdavo motinos teisinį statusą. Vaikas 
gimdamas neįgydavo pilietybės, jei jo motina nebuvo pilietė (nors tėvas ir 
buvo). Tai visiškai suprantama, jeigu prisiminsime, kad Romoje nebuvo 
leidžiama tuoktis piliečiams su asmenimis, neturinčiais pilietybės. Ir 
atvirkščiai, beveik visais atvejais vaikas įgydavo pilietybę, nepriklausomai 
nuo tėvo, jeigu motina buvo pilietė. Tiesa, manoma, kad /ex Minicia 
nustatė taisyklę, kad vaikas, gimęs iš motinos romėnės ir tėvo peregrino 
(ne latino), turi paveldėti blogesnį - tėvo teisinį statusą. Nustatant antrąjį 
faktą (kuriuo momentu vienas iš tėvų nustojo laisvės), santuoka taip pat 
turėjo reikšmės. Jeigu tėvai buvo susituokę, vaikas paveldėdavo tą tėvo 
statusą, kurį jis turėjos motinos pastojimo momentu, nekreipiant dėmesio į 
tai, kokį statusą tėvas turėjo vėliau. Jeigu tėvai susituokę nebuvo, tai vaikas 
paveldėdavo tą motinos statusą, kurį ji turėjo vaikui gimstant, nekreipiant 

dėmesio, kokį statusą ji turėjo nėštumo metu. Ši nuostata nebuvo taikoma 
vaikui gimusiam ne iš romėnės, išskyrus vergės, kuri nėštumo metu buvo 
laisva, vaikui. Pilietybės įgijimas natūralizacijos būdu ir pagal įstatymą buvo 
taikomas peregrinams ir latinams. 

Kalbant apie piliečių teisnumą tiek viešosios, tiek privatinės teisės srityje, 
reikia pabrėžti, kad tik jie turėjo visišką teisnumą. Romos piliečiai turėjo 
teisę tarnauti Romos legionuose, dalyvauti ir balsuoti tautos susirinkimuose, 
būti išrinkti magistratais. Ši politinių teisių sfera absoliučiai nepriklausė 
nuo asmens šeimyninės padėties. Privačios teisės srityje Romos piliečių 
teisnumas priklausė nuo dviejų pagrindinių teisių: ius conubii (teisė 
sukurti šeimą) ir ius commercii (teisė dalyvauti civilinėje apyvartoje). 
Pilietis, kuris turėjo šias abi teises, buvo visiškai teisnus. Jis galėjo sukurti 
šeimą, sudarinėti visus civilinius sandorius, tapti kreditoriumi ir debitoriumi, 
testamentu palikti arba gauti turtą ir būti liudininku surašant testamentą. 

Laisvųjų Romos gyventojų teisiniam statusui senojoje romėnų teisėje 
visų pirma būdingas gyventojų dalijimas į piliečius ir svetimšalius 
(peregrinus). Peregrinų kategorija, matyt, senovės Romoje buvo negausi, ir 
jų santykių reguliavimui senoji teisė specialaus dėmesio neskyrė. XII lentelių 
įstatymai apie peregrinų teisinį statusą nekalba. Tačiau dažniausiai jiems 
nepripažindavo Romos piliečių statuso. Jeigu jų valstybės nebuvo sudariusios 
su Roma sutarčių, tokie peregrinai Romoje buvo beteisiai. Kad peregrinas 
galėtų patekti į uždarąją senosios teisės sferą, jam būtina buvo turėti Romoje 
savo globėją - Romos pilietį. Tam tikslui, matyt, buvo sudaroma speciali 
patronato sutartis. Patekęs į Romos piliečio - patricijaus - globą, peregrinas 
tapdavo jo klientu. Nustatyti teisinių santykių tarp kliento ir patrono apimtį 
ir paskirtį šiandien sunku. Tokios “globos teisės" tikslas peregrinui buvo 
visiškai suprantamas: turtinių ir asmeninių teisių įgijimas patrono teisnumo 
(caput) pagalba. Tačiau tokios priemonės nesuteikė peregrinams lygių teisių 
su Romos piliečiais. Peregrinai buvo kur kas blogesnėje teisinėje ir 
ekonominėje padėtyje. Dar Ciceronas nurodė, kad XII lentelių įstatymų 
epochoje teisė pareikšti svetimšaliams pretenzijas nebuvo ribojama jokiais 
senaties terminais, ji buvo amžina. Vėlesniu laikotarpiu, aktyvėjant senajai 
jurisprudencijai, peregrinams buvo sukurta teisinė priemonė - fiktyvi 
mancipacija, kuri padėjo peregrinui patekti romėno valdžion ir gauti 

pastarojo formalų pažadą vėliau emancipuoti peregriną. Tokia padėtis tęsėsi 
iki III a. pr.m.e. vidurio, kai Romos valstybės politinis plėtimasis ir prekybos 
vystymasis pradėjo skatinti vis daugiau užsieniečių vykti į Romą. Išsiplėtę 
romėnų santykiai su svetimšaliais nulėmė specialios aukštosios magistratūros 
(242 m. pr.m.e.) peregrinų reikalams įkūrimą. Nuo to laiko peregrinų teisinė 
padėtis pradėjo gerėti, darėsi stabilesnė. Vis dėlto net suteikus teisinį 
pagrindą peregrinų veiklai, jų teisės nebuvo sulygintos su Romos piliečių 
teisėmis. 

Peregrinai, nebūdami Romos polisų nariais, neturėjo politinių teisių. 
Bet ir privatinės teisės srityje jie neturėjo visiško teisnumo. Peregrinai 
negalėjo naudotis visomis kviritinės teisės priemonėmis. Tai reiškia, kad 
jie negalėjo sudaryti santuokos su romėnais, naudotis mancipacijos institutu, 
įgyti nuosavybės teiseres mancipi.Jie negalėjo dalyvauti legisakcioniniame 
procese, vindikuoti daiktą. Taigi peregrinai neturėjo beveik jokių romėnams 
priklausančių teisių. Tačiau šių Romos valstybės pavaldinių tarpusavio 
santykius, o taip pat jų santykius su romėnais, ypač privatinės teisės srityje, 
reguliavoius gentium normos. Tie įstatymai buvo taikomi tokia apimtimi, 
kokią nustatė provincijos statusas aneksuojant. Tiesa, peregrinai, 
remdamiesi tam tikromis sutartimis, galėjo kreiptis ir į romėnų teismus/egis 
actio keliu. Formuliarinio proceso metu peregrinai galėjo apsaugoti savo 
teises gaunamų formulių pagalba. Ekstraordinarinio proceso epochoje 
peregrinų teisė kreiptis į teismą buvo sulyginta su Romos piliečių teise. 

Peregrinai piliečio statusą įgydavo pagal įstatymą arba natūralizacijos 
keliu. Pavyzdžiui, pagal/ex Acilae pilietybę gaudavo tas peregrinas, kuris 
įskųsdavo kyšininką.- Laisvais gimę peregrinai pilietybę galėjo įgyti visais 
tais būdais kaip ir išlaisvintieji latinai. Natūralizacija, kaip pilietybės 
suteikimo būdas, būdavo patvirtinama valdžios aktu ir taikoma labai dažnai. 
Natūralizacija galėjo suteikti visas piliečių teises arba tik kai kurias iš jų. 
Paprastai natūralizacija būdavo visiška, t.y. suteikiant ir politines, ir civilines 
teises. Natūralizuotas peregrinas būdavo prirašomas prie tam tikros tribos. 
Iš esmės natūralizacija buvo įstatymo leidimo aktas, kuris priklausė nuo 
tautos susirinkimo. Po Karakulos edikto paskelbimo 212 m., pripažinusio 
Romos piliečiais visus jos pavaldinius, peregrinais buvo laikomi tik 
svetimšaliai, nesantys Romos pavaldiniais. Tačiau tuo laikotarpiu dėl ius 

civile ir ius gentium susiliejimo skirtumas tarp romėnų ir užsieniečių 
privatinės teisės srityje praktiškai išnyko. 

Dar viena Romos gyventojų grupė, neturėjusi romėnų pilietybės, bet 
turėjusi beveik visas turtines teises, neretai ir teisę tuoktis su romėnais, 
buvo lotynai. Lotynais buvo vadinami Laciumo gyventojai ir jų palikuonys. 
Tai buvo ypatinga privilegijuota gyventojų kategorija. Po Italijos užkariavimo 
lotyno statusą pradėjo suteikti atskirų Italijos miestų ir bendruomenių bei 
kitų kolonijų gyventojams Jie visi drauge sudarė Lotynų sąjungą, kuri 416m. 
iširo. Lotynų kategorija kartais buvo taikoma ir Romos gyventojams, kurie 
norėdami gauti žemės buvo atsisakę romėnų pilietybės ir išvykę į kolonijas. 
Lotynais buvo laikomi atskiri individai ir kolektyvai, kuriems tokį statusą 
suteikdavo imperatoriai. Laciumo gyventojai buvo vadinamilatini veteres, 
latini prisci. Šiuo vardu taip pat buvo vadinami Romos bei kolonijų, iki 
486 m. priklausiusių Lotynų sąjungai, nariai. Tie, kuriems nuo 486 m. buvo 
taikomas lotyno statusas, buvo vadinamilatini coloniarii. Lotynų teisinė 
padėtis tiek viešosios, tiek privatinės teisės srityje, palyginus su piliečių 
padėtimi, buvo skurdesnė. Visi /atini veteres turėjo ius conubii cum 
romanus (teisę tuoktis su romėnais). Kiti lotynai šios teisės neturėjo. Jie 
neturėjo ir paveldėjimo teisės po romėno mirties. Jų šeimos santykiai buvo 
reguliuojami ius gentium normų. 

Latini coloniarii turėjoius commercii. Jų teisiniai santykiai, tiek 
su romėnais, tiek tarpusavio, buvo reguliuojami visais romėnų civilinei teisei 
žinomais būdais: mancipatio, in iure cessio, nexum. Sudarant 
testamentus jie galėjo būti testatoriai, liudininkai, įpėdiniai. Jie turėjo teisę 
savo interesus ginti romėnų teismuose ir magistratūrose. 

Lotynai tapdavo piliečiais pagal įstatymą arba natūralizacijos keliu. 
Latini veteres galėjo tapti piliečiais, jęi jie parsikeldavo gyventi į Romą. 
"Tačiau šis pilietybės įgijimo būdas vėliau buvo suvaržytas. Siekiant apsaugoti 
lotynų miestus nuo gyventojų sumažėjimo, lotynas, išvykdamas iš savo 
miesto, turėjo palikti ką nors savo vietoje. Šį pilietybės įgijimo būdą dar 
labiau suvaržė/ex Licinia Mucia. Kiekvienas lotynas galėjo tapti piliečiu 
tapdamas savo miesto magistratu, būdamas municipalinio senato nariu, 
įskųstamas kyšininką. Lotynai, kaip ir peregrinai, galėjo būti natūralizuoti 
individualiai arba kolektyviai. Lex Julia 664 m. pr.m.e. kolektyviai buvo 

natūralizuoti visi Italijos lotynai. Pasibaigus Lotynų Sąjungos karui (91-88m. 
pr.m.e.), Roma buvo priversta specialiu įstatymu suteikti romėnų pilietybę 
visiems Italijos gyventojams. Nuo to laiko teisinis lotynų statusas (ius Latii) 
tapo abstrakčia teisine kategorija. 

Šis statusas buvo suteikiamas ne tik teritorinėms sritims už Italijos ribų 
(miestams, provincijoms), bet ir tam tikroms žmonių kategorijoms. Šitaip 
Ia. pr.m.e. pirmojoje pusėje išlaisvintiesiems pagal pretorinę teisę buvo 
suteikiamas lotynų statusas. Tačiau tokie lotynai - išlaisvintieji - savo mirties 
atveju neturėjo teisės priimti sprendimų dėl turto, kurį, pagal vergo 
pekulijaus taisykles, perimdavo buvęs išlaisvintojo šeimininkas. Ypatingą 
teisinę padėtįstatus civitatis požiūriu Romoje užėmė kolonai. Kaip teigia 
P. Girard, remdamasis Gajaus ir Justiniano institucijomis, iki pat imperijos 
periodo kolonato nebuvo?. Tačiau jo pradžios reikia ieškoti dar respublikos 
laikotarpiu. Kai kurių Žinių apie šį institutą randame Teodosijaus Kodekse, 
o Justiniano Kodekse jam skiriama daug vietos. Galutinai šis institutas buvo 
įtvirtintas absoliutinės monarchijos laikotarpiu. 

Kolonas (colonus) atitinka šiuolaikinę mūsų ūkininko sampratą. Iš 
pradžių kolonai buvo smulkūs žemės nuomininkai. Iki kolonato atsiradimo 
sėkmingų Romos karų epocha iš esmės jau buvo pasibaigusi. Tai smarkiai 
sumažino vergų antplūdį į Romą ir vertė dar labiau išnaudoti turimus vergus. 
Sunkus vergų darbas, nežmoniškos gyvenimo ir buities sąlygos, masinės 
bausmės padidino vergų mirtingumą bei sumažino jų gimstamumą. Padidėję 
žemės plotai bei išsiplėtusi Romos teritorija reikalavo darbo rankų. 
Žemvaldžiai, kuriems trūko darbo jėgos, už mokestį pradėjo išnuomoti savo 
žemes, dalydami jas į mažus sklypus laisviesiems, bet neturtingiems Romos 
gyventojams. Tie smulkūs žemės nuomininkai buvovadinami kolonais. Tokia 
žemės nuoma buvo naudinga abiems šalims. Kolonas, stengdamasis 
išmaitinti šeimą ir sumokėti žemės nuomos mokestį, gerai dirbo ir 
išaugindavo didelį derlių. Kolonų darbas, palyginus su vergų darbu, buvo 
kur kas našesnis, ir žemvaldžiai, nuomodami žemę, gaudavo dideles paja- 
mas. Kolonatas greitai vystėsi, jo teisinio režimo klausimams daug dėmesio 
skyrė jurisprudencija. Buvo nustatytas nuomos mokestis pinigais arba natūra. 


2 P. Girard. Cit. p. P. 182. 

Esant kolonato santykiams, žemės nuomininkas - kolonas, būdamas 
teisiškai laisvas, pasidarydavo ekonomiškai priklausomas nuo žemvaldžio. 
Nors jis bet kada galėjo nutraukti žemės nuomos sutartį ir pasišalinti į kitą 
vietą, jo sunki ekonominė būklė neleido jam to padaryti. Nuomininkais 
paprastai tapdavo patys neturtingiausi gyventojai, neturintys pakankamai 
lėšų žemei apdirbti. Todėl žemvaldžiai ne tik išnuomodavo jiems žemę, bet 
ir suteikdavo kreditus, tačiau labai sunkiomis sąlygomis. Praktiškai grąžinti 
tokį kreditą laiku kolonas negalėjo. Kolonų padėtį sunkino ir dažni nederliai. 
Jų skolos žemvaldžiams didėjo, ir palaipsniui kolonai tapdavo visiškai 
ekonomiškai priklausomi nuo žemvaldžio. Kolonas negalėjo palikti žemės 
sklypo neatsiskaitęs su žemvaldžiu, bet ir atsiskaityti jis taip pat neturėjo 
lėšų. Palaipsniui ši ekonominė priklausomybė nuo žemvaldžio 
transformavosi į teisinę priklausomybę. Ją sustiprino ir naujoji mokesčių 
reforma. Žemės mokesčiai būdavo apskaičiuojami priklausomai nuo kolonų 
skaičiaus. Kolono pasitraukimas nuo žemės galėjo sumažinti žemvaldžio 
pajamas, todėl pastarieji įvairiais būdais stengėsi išlaikyti kolonus, netgi 
juos prisivilioti iš kitur. Siekiant užkirsti kelią tokiems perbėgimams, 322m. 
buvo priimtas įstatymas, draudžiantis kolonui savavališkai palikti 
nuomojamą žemės sklypą. 357 m. kitas įstatymas uždraudė žemvaldžiui 
perleisti kitų asmenų nuosavybėn žemės sklypus, jeigu prie jų neprirašyti 
kolonai. 

Visos šios teisinės priemonės sudarė sąlygas atsirasti naujai gyventojų 
grupei, kuri nebuvo praradusi teisnumo (caput), bet kurios privatinės teisės, 
ypač jų įgyvendinimas, buvo gerokai apribotos. Jeigu kolonas savavališkai 
palikdavo žemės sklypą, žemvaldys vindikacinio ieškinio pagalba galėjo jį 
susigrąžinti. Tai rodo, kad teisinė kolono padėtis mažai kuo skyrėsi nuo 
vergo. Formaliai teisiškai kolonai buvo laisvi, bet jie buvo “pririšti? prie 
žemės. Iš esmės tai buvo baudžiauninkų prototipas, o kolonatas - feodalizmo 
pradžia. Ne tik pats kolonas, bet ir jo vaikai buvo priklausomi nuo 
nuomojamojo žemės sklypo. Kartu su ekonominiu ir teisiniu kolono 
priklausomumu nuo žemės savininko didėjo ir jo asmeninė priklausomybė 
nuo pastarojo. Žemvaldžiai beveik nebaudžiami savivaliavo, teisė kolonus. 
Nors kolonas ir nebuvo kito asmens vergas, tačiau iš esmės jis buvo žemės 
vergas. Tiesa, to meto teisė numatė kai kurias priemones ir kolonams gintis. 

Pavyzdžiui, šeimininkas negalėjo padidinti sutartimi numatyto duoklės 
dydžio. Jei šeimininkas reikalavo didesnės duoklės, kolonas galėdavo 
pasiskųsti. Šis atvejis, ko gero, buvo vienintelis, kai kolonas galėjo skysti 
savo šeimininką. Privatinės teisės srityje kolonas turėjo daug formalių teisių, 
kadangi jis priklausė laisvųjų, turinčių Romos pilietybę, gyventojų grupei. 
Jis galėjo tuoktis, būti savininkas ir kreditorius, tačiau teisiškai negalėjo 
perleisti savo turto, kuris buvo jo prievolių prieš nuomotoją įvykdymo 
garantija. 

Kolonato šaltinių Romoje buvo daugiau negu vergovės ir, atvirkščiai, 
priežasčių panaikinti kolono būseną romėnų teisė turėjo mažiau negu 
vergovės panaikinimui. Kolonu galima buvo tapti gimstant, jeigu bent vienas 
iš tėvų buvo kolonas; susitarus, kai laisvas žmogus sutikdavo tapti kolonu 
to asmens, kuris išnuomojo jam žėmę;denunciatio būdu, t.y. kada būdavo 
nustatoma, kad elgeta apsišaukęs žmogus yra sveikas ir darbingas. Tokie 
elgetos tapdavo kolonais tų šeimininkų, kurie apie tai pranešdavo. Nuo 
Justiniano laikų kolono teisinį statusą galima buvo panaikinti tik įgijus 
nuosavybės tesę į žemę arba patekus į episkopato globą. Tokios kolonato 
panaikinimo priežastys kaip išlaisvinimas bei įsisenėjimas - praktiškai išnyko. 

Kalbėdami apie vergų teisinę padėtį, minėjome dar vieną Romos piliečių 
grupę - išlaisvintuosius, nurodėme vergų išlaisvinimo būdus. Dar reikėtų 
akcentuoti, kad vergas, kuriam būdavo suteikiama laisvė, įgydavo savo 
šeimininko teisinį statusą. Toks išlaisvintasis tapdavo libertinu. Išlaisvintąjį 
Romos įstatymų leidėjai visada traktuodavo kaip buvusį vergą. Magistrato 
akimis - tai laisvę gavęs asmuo, išlaisvintasis, bet ne laisvas iš prigimties 
(ingenus). Išlaisvintosios moters vaikai, gimę prieš jos išvadavimą, buvo 
laikomi vergais. Išlaisvinti iš vergijos savo vergus galėjo ir lotynai bei 
peregrinai. Jeigu laisvę suteikdavo lotynas ar peregrinas, tai išlaisvintasis 
įgaudavo jų teisinį statusą. Galiojo taisyklė, kad išlaisvintasis negali turėti 
daugiau teisių negu išlaisvintojas. Nepaisant to, kad išlaisvintasis įgydavo 
Romos pilietybę, tiek viešosios teisės, tiek privatinės teisės srityje jo teisių 
apimtis buvo siauresnė negu gimusio laisvu (ingenus). Išlaisvintasis ypač 
Priklausė nuo savo išlaisvintojo asmeninių ir turtinių santykių sferoje. Čia 
Susiklostė vadinamieji patronato santykiai, kurie pereidavo net išlaisvinto 
descendentams. Patronato esmę sudarė tai, kad susiklostydavo pseudo- 

giminystės ryšiai tarp išlaisvinto asmens ir jį išlaisvinusio. Šis ryšys maždaug 
prilygo tėvo ir sūnaus ryšiams. Tai liudijo net išlaisvintojo vardas. 
Išlaisvintasis gaudavo šeimininko pavardę, o pabaigoje būdavo pridedamas 
patrono prievardis. Jo kaip vergo vardas būdavo pačiame gale. 

Asmeninių ir turtinių santykių sferoje išlaisvintasis savo patrono atžvilgiu 
išsaugojo tris pagrindines pareigas: obseguium, operae irbona. 

Obseguium reiškė, kad išlaisvintasis visada privalėjo gerbti savo 
išlaisvintoją ir jo ascendentus taip, kaip sūnus gerbė tėvą. Ši pareiga turėjo 
tokias pat teisines pasekmes kolonui, kaip ir išlaisvintojo sūnui. Pavyzdžiui, 
ankstesniuoju laikotarpiu kolonas, kaip ir sūnus, priklausė šeimos teismui 
(jurisdikcijai); vėliau, be magistrato leidimo, jis negalėjo bylinėtis teisme; 
pagaliau iš jo negalėjo daugiau priteisti, negu jis turėjo turto. 

Operae -tai pareiga patarnauti savo patronui. Ši pareiga, kaip ir pareiga 
reikšti pagarbą patronui, buvo moralinė, ir ją vykdyti negalima buvo 
reikalauti per teismą. Tačiau realiame gyvenime išlaisvintasis patronui dažnai 
turėdavo garantuoti ne tik paprastus buitinius, bet ir kitokius patarnavimus. 
Operae pareigą nusakė tam tikras aiškiai suformuluotas susitarimas, kuris 
ateityje, jo nevykdant, galėjo būti pagrindas patronui kreiptis į teismą 
(judicium operarum). Nuo formuliarinio proceso pradžios pretorius savo 
ediktu leido nevykdyti tų susitarimų, kurie buvo nesuderinami su tikrąja 
laisve. 

Bona reiškė, kad patronas, jo descendentai, būdami susieti su 
išlaisvintuojuguasi šeimos ryšiais, turėjo išlaikymo (alimentinių) prievolių. 
Be to, jei išvaduotasis mirdamas nepalikdavo įpėdinių, tai jo turtą galėjo 
paveldėti išlaisvintojas ar jo descendentai pagal įstatymą (ab intestato). 

Šias savo teises į išlaisvintojo asmenį bei turtą patronas galėjo prarasti, 
jeigu nepagrįstai įskųsdavo išlaisvintąjį padarius sunkų nusikaltimą, jeigu 
nedavė išlaisvintajam alimentatio ir jeigu patronas iš operae bandė 
pasipelnyti. Imperijos laikotarpio teisė numatė, kad patronų teises galėjo 
panaikinti imperatorius savo aktu restitutio natalium. Pastarasis 
imperatoriaus aktas išlaisvintąjį visais atžvilgiais sulygindavo su laisvaisiais 
piliečiais. Tačiau imperatorius tokį aktą paprastai priimdavo tik patronui 
sutikus. Kiek kitokią teisinę padėtį, palyginus su išlaisvintaisiais piliečiais, 
užėmė išvaduotieji lotynai ir peregrinai. 

Išlaisvintaisiais lotynais buvo vadinami lotynų išlaisvinti vergai. Pastarieji 
įgydavo savo šeimininko lotyno teisinį statusą. Tačiau buvo ir kita išvaduotųjų 
lotynų grupė - latini juniani, taip vadinama pagal įstatymą lex Junia 
Norbana. Latini juniani statusą įgydavo pagal /ex Junia išvaduoti 
neformaliais būdais (apie juos kalbėjome) vergai. Nuo respublikos laikų 
vergų šeimininkai, norėdami suteikti vergui laisvę, aplenkdavo formalius 
išlaisvinimo būdus, ir tai darydavo raštu (per epistulam) arba žodžiu (inter 
amicus). Teisiniu požiūriu toks išvadavimas nesuteikdavo vergui laisvės. 
Vergas įgydavo tik faktinę laisvę, kuri priklausė nuo šeimininko valios, o tą 
valią jis bet kuriuo metu galėjo pakeisti. Tačiau pretorius gana anksti pradėjo 
reguliuoti šį reiškinį . Savo edikte pretorius skelbė, kad nesilaikantiems 
žodžio šeimininkams jis neduos vindicatio in servitutem (išlaisvintojo 
susigrąžinimo į vergovę teisė), lygiai kaip jis neduoda vindicatio in 
libertatem tam, kuris parsidavė į vergovę, kad gautų pinigų. Šio reiškinio 
esmė ta, kad faktiškai žmogus buvo laisvas, tačiau teisiškai - vergas. Ką 
nors įgyti jis galėjo tik per savo šeimininką; moteris, turėdama tokį statusą, 
ir toliau gimdė vergus. Šiai sitfacijai reguliuoti /ex Junia įstatyme buvo 
nuostatos, pagerinančios vergų padėtį. Lex Junia nustatė, kad taip 
(nesilaikant formalių būdų) išvaduoti vergai yra laisvi, bet jų laisvė yra savita 
(propria libertates). Šios laisvės esmę ir apibūdino lex Junia, pavadinęs 
tokius išlaisvintuosius /atini juniani. Latini juniani statusą įgydavo ir 
tas vergas, kurio išlaisvintojas buvo tik pretorinės teisės išlaisvintajam 
savininkas. Pagal /ex Aelia Sentia latini juniani tapdavo jaunesni 
negu 30 metų amžiaus vergai, kurie nebuvo išvaduoti per vendictam, o 
taip pat pagal Klaudijaus ediktą gavę laisvę tuo pagrindu, kad senatvėje ar 
ligos atveju juos apleido šeimininkas. Viena imperatoriaus Konstantino 
konstitucija nustatė, kad /atini juniani statusą įgydavo vergas, kuris 
pranešė valdžiai apie įvykusį plėšimą. 

Latini juniani iš esmės buvo laisvi iki gyvos galvos ir turėjo tokį patį 
statusą kaip irlatini coloniarii.Jie gimdydavo laisvus (ne išlaisvintuosius) 
vaikus, už juos viską įgydavo ir pan. Tačiau jie negalėjo palikti savo turto 
testamentu, jų turtas nebuvo paveldimas ir pagal įstatymą (ab intestato), 
Jiems mirus, turtas atitekdavo buvusiems šeimininkamspeculium pagrindu. 
Lex Junia nustatė, kadlatini juniani, skirtingai nuo kitų lotynų, galėjo 

būti liudininkais, sudarant testamentą ir testamentu jiems buvo galima 
užrašyti turtą (factio testamenti passiva), kurį jie galėjo priimti tik su sąlyga, 
kad per tam tikrą laiką po testatoriaus mirties taps piliečiais. 

Tapti piliečiais /atini juniani galėjo įvairiais būdais - pasinaudodami 
įstatymų palankumu. Pavyzdžiui, jei latinas susituokdavo su romėne arba 
latine prie septynių liudytojų, tai gimęs iš šios santuokos vaikas iki vienerių 
metų amžiaus galėdavo gauti sau ir savo įpėdiniams pilietybę. Pilietybęlatini 
Juniani suteikdavo už patarnavimus sostinės administracijai, policijai, kelių, 
maitinimo srityje. Pagaliau pilietybę jie galėjo įgyti įvykdę įstatyme numatytas 
išlaisvinimo sąlygas, jeigu išlaisvinant šios sąlygos buvo pažeistos. Kartais ir 
imperatorius jiems suteikdavo tokių privilegijų, tačiau šitaip suteikiama 
pilietybė nepanaikindavo patrono teisių į latino turtą, jei ją suteikdavo be 
patrono sutikimo. Viena Justiniano konstitucija panaikino išlaisvintuslatini 
juniani nurodydama, kad visais junianiškosios latinystės įgijimo būdais įgytos 
pilietybės teisės suteikia išlaisvintųjų piliečių statusą visiems išvaduotiesiems 
latinams. 

Tie vergai, kuriuos išlaisvindavo peregrinai, tapdavo išlaisvintaisiais 
peregrinais. Peregrinai išlaisvindavo vergus pagalius gentium nustatytas 
formas, todėl ir tokio išlaisvinimo teisinės pasekmės buvo reguliuojamos 
ius gentium normų. Buvo žinoma ir dar viena išlaisvintųjų peregrinų 
kategorija: tai tie vergai, kurie vergavimo metu buvo bausti sunkiomis 
bausmėmis ir dėl to nebuvo laikomi verti pilietybės. Tokie išlaisvintieji buvo 
sulyginti superigrini dediticii (kapituliavę peregrinai). Jie neturėjo jokios 
pilietybės, negalėjo nieko nei įgyti, nei palikti testamentu. Svarbiausia tai, 
kad jie jokiais būdais negalėjo įgyti Romos pilietybės. Jie negalėjo gyventi 
pačioje Romoje ir jos apylinkėse šimto mylių spinduliu. Jeigu jie norėdavo 
čia gyventi, turėjo pasiduoti į vergovę. Ši padėtis buvo panaikinta Justiniano 
laikais. 


4. Status familiae (šeimos statusas) 


Seima -familia - visos senosios Romos santvarkos pagrindas. Ji buvo 
valstybinio ir visuomeninio gyvenimo bazė. Jeigu žmogus nepriklausė jokiai 
šeimai, jis nepriklausė ir jokiai giminei (gens), o kartu seniausiais Romos 

laikais jis negalėjo būti ir pilietis. Todėlfamilia, kaip libertas ircivitas, 
yra natūrali civilinio teisnumo (caput) prielaida. 

Senovės romėnų šeima buvo patriarchalinė. Tai buvo uždara nuo išorinio 
pasaulio sistema, kurios vienintelis šeimininkas (galva) ir atstovas 
santykiuose su išoriniu pasauliu buvo pater familias. Vienintelis 
šeimininkas visko, kas priklausė familia (šeimai), buvo pater familias. 
Jo valdžia buvo absoliuti ir teisiniu požiūriu vienoda tiek šeimos nariams, 
tiek ir šeimos turtui. Ši absoliutinė pater familias valdžia senovėje buvo 
vadinama manus. Laikui bėgant šeimos teisinė padėtis keitėsi, o ir pati 
paterfamilias valdžia atskiriems šeimos nariams įgaudavo kitokį 
pavadinimą. Ilgainiui senos pater familias valdžios pavadinimas savo 
reikšmę išlaikė tik apibūdinant vyro valdžią žmonai. Pater familias valdžia 
vaikams buvo vadinamapatria potestas,ojo valdžia vergams -dominica 
potestas. Tačiau atvirkštiniame procese mes sutinkame emancipatio, 
manumissio, kurie tiesiogiai atspindi pater familias senosios manus 
valdžios liekanas. 

Pater familias asmenybė absoliučiai apribojo kitų laisvų šeimos narių 
bet kokius santykius su išoriniu pasauliu. Tačiau palaipsniui ir šioje srityje 
įvyko esminių pokyčių, dėl kurių buvo pripažintos kai kurios žmonos ir vaikų 
teisės. Ilgainiui šeima iš uždaros sistemos, apgaubtos patriarchaline skraiste, 
tapo savarankiškų subjektų bendruomene, pradėjo irti jos teisinis 
vieningumas. Vis dėlto ši evoliucija vyko labai lėtai, ir todėl gana ilgai romėnų 
šeima išsaugojo daugelį patriarchalinės šeimos bruožų. Tokia romėnų šeimos 
struktūra nulėmė ir jos narių suskirstymą teisnumo požiūriu į dvi stambias 
grupes:personae sui iuris (savosios teisės asmėnys)irpersonae alieni 
iuris (svetimosios teisės asmenys). Šis visų šeimos narių suskirstymas turėjo 
Ypatingos reikšmės civilinio teisinio statuso - subjektiškumo - nustatymui. 
Nuo to, ar asmuo buvo sui iuris, ar alieni iuris, priklausė ir jo caput. 

Pirmajai grupei -personae sui iuris - priklausė tikpater familias, 
t.y. šeiminiu požiūriu visiškai savarankiški asmenys . Tačiau asmuo, turintis 
Pater familias statusą, nebūtinai privalėjo būti tėvas, turėti šeimą ir vaikų. 
Teisiniu požiūriu svarbiausia, kad asmuo šeimoje nebūtų niekam pavaldus. 
Tik šeimos atžvilgiu visiškai savarankiški asmenys buvo teisės subjektai. 
Tik jie galėjo turėti savo turtą ir įgyti sau teises. 

Visi kiti šeimos nariai - vaikai (filii ir filiae familias), o taip pat ir jų 
palikuonys bei žmona, kuri santuokojecum manu (su vyro valdžia) šeimoje 
užėmė dukters padėtį (filiae loco), buvo personae alieni iuris. Jie visi, 
nors ir personae, t.y. teisės subjektai, tačiau ne savo naudai ir ne savo 
sąskaita, opater familias . Būtent ši padėtis ir apibūdina jų kaip subjektų 
teisių ir pareigų apimtį civilinių teisių sferoje. Pirma, jie turi teisnumą įgyti 
turtą tiek civilinės teisės, tiek ius gentium būdais savo pačių veiksmais ex 
sua persona,bet nepersona domini (šeimininko), kaip vergai. Antra, 
visa tai, ką jie įgyja savo veiksmais e0 ipso, tampa jų pater familias 
nuosavybe. Jeigu jiems pater familias ką nors iš įgyto turto ir palieka 
naudotis, tai jau yra peculium, kuris teisiškai, kaip ir vergų pekulijus, yra 
šeimos galvos pater familias nuosavybė. 

Personae alieni iuris teisės apimtis kitose civilinės apyvartos sferose 
praktiškai tolygi vergų teisių apimčiai. Visos prievolės, kylančios iš jų 
sudarytų sandorių, senaisiais laikais buvo laikomos niekinėmis, t.y. 
nesukuriančiomis nei jiems, nei pater familias jokių teisinių pasekmių. 
Vėliau į šias prievoles buvo pradėta žiūrėti kaip į natūralines. Pater 
familias iš esmės už jas neatsakė. Tačiau pater familias atsakė už jo 
šeimos nario padarytą žalą, o vėliau priešpater familias būdavo duodamas 
actiones adjecticiae gualitatis, kuriuo paterfamilias atsakomybė 
papildė personae alieni juris atsakomybę. 

Vėlesniuoju Romos valstybės vystymosi laikotarpiu personae alieni 
iuris turėjo teisę įgyti kai kurį turtą sau ne tik faktiškai, bet ir juridiškai. Iš 
esmės, būdami personae alieni iuris, jie labai priartėjo prie personae 
ski Juris. 

Po pater familias mirties šeima paprastai suskildavo į keletą 
savarankiškų šeimų. Buvę pater familias valdžioje asmenys tapdavo 
savarankiškais pater familias ir įgydavo personae sui iuris statusą, 
nors tarp jų buvę teisiniai ryšiai nenutrūkdavo. Juos jungė buvusi pater 
familias bendra valdžia, jie ir toliau likdavo agnatinėje giminystėje, kurios 
pagrindu buvo paterfamilias valdžia. 

Taigi visiškai teisiniais asmenimis buvo laikomi tik tie Romos gyventojai, 
kurie turėjo visus tris statusus: status libertis, status civitatis ir sta- 
tus familiae. Visi tryscaput elementai iš esmės tarpusavyje labai glaudžiai 

susiję, ir šiandien sunku pasakyti, kuris iš jų buvo svarbesnis. Matyt, šeima 
buvo tas pagrindas, tas šaltinis, kuris nulėmė bet kurio iš šių statusų 
asiradimą. Nesant šeimos, negalima kalbėti apie pilietybę, nes tik piliečiai 
galėjo kurti legalią šeimą. Nesant laisvės, negalima kalbėti apie šeimą, nes 
tik laisvieji turėjo pilietybę, kuri buvo legalios santuokos pagrindas. 


5. Status controversia 


Bet kuris iš minėtų statusų galėjo sukelti ginčų, nes, kaip matėme, bet 
kuris iš jų turėjo reikšmės teisės subjektų politinių ir civilinių teisių apimčiai. 
Jeigu ginčas dėl statuso tiesiogiai lietė politinių teisių apimtį, jį spręsdavo 
atitinkami valdžios organai administracinės teisenos tvarka. Jeigu šis ginčas 
turėjo reikšmės civiliniams teisiniams santykiams, jį spręsdavo civiliniai 
teismai. 

Ginčas dėl status libertatis galėjo kilti dėl dviejų priežasčių: 1) jei 
kas nors pareikšdavo pretenziją, jog žmogus, turintis laisvės statusą, iš tikrųjų 
yra vergas, ir 2) jei vergas sužinodavo, kad jis iš tikrųjų yra laisvas. 

Šie ginčai seniausiais laikais buvo sprendžiami vindicatio in 
servitutem irvindicatio in libertatem proceso formomis. 

Pirmuoju atveju ieškovas, uždėdamas ant tariamojo vergo vindiktą, prieš 
magistratą taria paprastosios vindikacijos formulę: “Hunc ego hominem 
€X jure Ouiritium meum esse aiu". Jeigu vindikuojamas (grąžinamas 
į vergo padėtį) žmogus nori ginčyti tai, to jis pats padaryti negali. Jis turi 
susirasti sau užtarėją, kuris vadinamasassertor in libertatem . Pastarasis 
šiame procese užima atsakovo vietą ir pareiškia contravindicatio, 
teigdamas, kad žmogus yra laisvas: “Aio khunc khominem liberum esse". 

Antruoju atveju procesas vyksta panašiai. Norėdamas užginčyti savo 
kaip vergo statusą, žmogus, manąs, kad jis yra laisvas, taip pat turi susirasti 
Uužtarėją - assertor, kuris prieš jo šeimininką pradėtų procesą, ieškinio 
Vindicatio in ibertatem pagalba. Žmogus, ginčijantis savo kaip vergo 
būseną, pats ieškovu tokioje byloje būti negali, nes jis yra vergas, o vergai 
Nera teisės subjektai. Asertorius, uždėdamas vindiktą, šiuo atveju turėjo 
ištarti tokius pačius žodžius kaip ircontravindicatio atveju: “Aio hunc 

hominem liberum esse“. Nepripažinus ieškinio, tolesnis procesas 
vykdavolegis actio per sacramentum forma (procesas lažybos). Ginčus 
sprendė ypatinga pastovi kolegija - decemviri stilibus judicandis. 
Įnešama suma, skirta savo teisingumui garantuoti, visais atvejais 50 asų. 
Svarbu tai, kad viso proceso metu žmogus, dėl kurio laisvės vyko ginčas, 
buvo laikomas laisvu. Skirtingai nuo kitų ieškinių, kuriuos pareiškus 
išnykdavo teisė kreiptis su tuo pačiu reikalavimu į teismą pakartotinai 
(išnykdavo ieškinys), procesas dėl status libertatis galėjo būti 
atnaujinamas keletą kartų. Atsiradus formuliariniam procesui, žodinė 
vindicatio in servitutem ir in libertatem buvo pakeista teisena per 
formulam. Asertoriaus institutas buvo išsaugotas iki Justiniano epochos, 
kuris panaikino šį archaišką institutą. Ginčas dėl status civitatis buvo 
sprendžiamas dažniausiai magistratų administracinės teisenos tvarka, nes 
šis statusas didžiausią reikšmę turėjo viešosios teisės srityje. Civiliniame 
teisme šis ginčas galėjo iškilti tik sprendžiant klausimą, buvo ar nebuvo tam 
tikras civilinis teisinis santykis. 

Ginčas dėl status familiae buvo galimas tuo atveju, jeigu kas nors iš 
laisvų šeimos narių pretendavo įpater familias vietą, o kitas šeimos narys 
tvirtindavo, kad tam, kuris nori užimti pater familias vietą, nepriklauso 
patria potestas. Kaip nurodo romėnų teisės tyrinėtojai, tokio pobūdžio 
ginčai buvo labai reti, tačiau vykstant procesui dėl šio statuso senesnėje 
epochoje taip pat turėjo būti asertorius. Nuo ginčo dėl pater familias 
skyrėsi ginčai tarp dviejų asmenų dėlpatria potestas vienam ir tam pačiam 
žmogui. Toks ginčas senovėje taip pat buvo sprendžiamas vindikacijos forma. 
Pretoriaus ediktas vėliau nustatė kitą šių ginčių sprendimo būdą - 
interdictum de liberis exhibendis in ducendis. 


6. Capitis deminutio 


Žmogaus asmenybės (kaip teisės subjekto ir visuomenės nario) teisinė 
padėtis, priklausomai nuo tam tikrų aplinkybių, galėjo būti visiška! 
panaikinta arba gerokai apribota. Tokį. teisės subjekto teisnumo (teisės 
subjektiškumo) panaikinimą arba apribojimą Romos klasikinio laikotarpio 

teisininkai vadino capitis deminutio (deminuere - mažinti, griauti, 
naikinti). Kadangicaput galėjo turėti tik tie žmonės, kurie turėjo visus tris 
caput elementus (status libertatis, status civitatis ir status familiae), tai 
capitis deminutio (civilinė mirtis) įvykdavo praradus vieną arba visus 
šiuos tris elementus. Pavyzdžiui, praradęs status libertatis, asmuo 
prarasdavo irstatus civitatis beistatus familiae, nes neturintis laisvės 
žmogus negalėjo būti pilietis ir sudaryti legalių santuokų. Praradęs status 
civitatis, prarasdavo ir status familiae. Pagaliau galima buvo prarasti 
status familiae, t.y. paterfamilias statusą, bet išsaugoti laisvės ir 
pilietybės statusus. 

Klasikinio periodo juristai skyrė tris capitis deminutio laipsnius - 
maxima, media, minima (D. 4.5.) 

Capitis deminutio maxima (civilinė mirtis) įvykdavo praradus 
laisvės statusą. Kaip žinome, seniausiuoju Romos valstybės laikotarpiu tapti 
vergu, prarasti laisvę Romos valstybės viduje nebuvo leidžiama. Romos 
pilietį paversti vergu galėjo tik už Romos valstybės teritorijos ribų - trans 
Tiberim. Vėliau tai buvo leidžiama padaryti ir Romos teritorijoje (už 
sunkius nusikaltimus nuteisus katorga ir pan.). Tačiau reikia akcentuoti, 
kad nelaisvė, kaip vienas pagrindinių vergovės šaltinių, pagal tautų teisę 
Romos piliečių atžvilgiu nebuvocapitis deminutio maxima pagrindas. 
Belaisviui sugrįžus į Romos valstybės teritoriją, postliminium pagalba jo 
teisės būdavo atkuriamos, o jam negrįžus buvo laikoma, kad jis mirė prieš 
patenkant į nelaisvę. Tiktai tada, kai sugrįžusiam į Romą belaisviui negalima 
buvo pritaikytipostliminium, išryškėdavocapitis deminu'io pasekmės. 
Jeigu žmogus prarasdavostatus libertatis,jis prarasdavo visus tris statusus 
ir teisiniu požiūriu buvo laikomas mirusiu. 

Laikui bėgant pasitaikydavo situacijų, kai žmogaus teisinė asmenybė 
visiškai neišnykdavo, bet susiaurėdavo jos teisių apimtis - įvykdavo tam tikra 
teisinės asmenybės degradacija, palyginus su personae. Nuo to laiko, kai 
Romėnų teisė svetimšalių jau nebelaikėhostes (priešais), Romos pilietybės 
praradimas, romėnui persikėlus gyventi į provinciją arba jį ištrėmus, 
nesukeldavo civilinės mirties (capitis deminutionis). Praradę savo 
ankstesniąją padėtį civilinių teisių sferoje, jie įgydavo teisnumą ex iure 
gentium (pagal tautų teisę), kaip peregrinai. Tėvui pardavus savo sūnų į 

vergovę (in mancipi) Romos teritorijos ribose, pastarasis pagal senąją ius 
civile tapdavo vergu, bet vėlesniaisiais laikais jo padėtis pasikeitė. Jis jau 
nebe vergas, bet /iber in mancipio. Jo teisnumas gali būti atkurtas 
pasibaigus pardavimo į vergovę terminui, atidirbus už skolas. Tačiau jis užima 
vergo vietą ir yra šeimininko įrankis įgyjant turtą. Visgi jis išsaugo savo 
libertas ir civitas ir patenka tik kito pater familias valdžion, kartu 
apribojamas jo status familiae. 

Esant capitis deminutio maxima, teisinės pasekmės buvo pačios 
nepalankiausios. Žmogus, paveiktas capitis deminutio maxima, 
prarasdavo visas tiek asmenines (patria potestas), tiek turtines teises. Asmens 
turtas arba atitekdavo valstybei, arba jo kreditoriams, jeigu jį parduodavo 
kaip neišsimokantį skolininką, arba vergo šeimininkas parduodavo vergovėn 
laisvą moterį už intymius ryšius su jo vergu ir pan. 

Įdomu paminėti tai, kad iš pradžių galiojo nuostata, jog asmens, paveikto 
capitis deminutio maxima, skolos kreditoriams išnykdavo, išnykus jų 
subjektui - skolininkui, išskyrus neišsimokančio skolininko pardavimą 
vergovėn. Tokia padėtis buvo neteisinga kreditorių atžvilgiu, ir pretorius 
pradėjo duoti ieškinius asmens, paliesto capitis deminutio maxima, 
kreditoriams (actio utilis) prieš tuos, kuriems atitekdavo skolininko turtas. 
Jeigu pastarieji nepadengdavo šių skolų, pretorius perduodavo kreditoriams 
valdyti capite servitus turtą su teise jį parduoti ir patenkinti savo 
reikalavimus. 

Capitis Žeminutio media įvykdavo tada, kai žmogus, išsaugodamas 
laisvės statusą, netekdavo Romos pilietybės. Tokie atvejai buvo siejami su 
jo atskyrimu nuo vandens ir ugnies (senovėje), o imperatoriškuoju 
laikotarpiu - su ištrėmimu (deportatio). Asmuo, paveiktas capitis 
deminutio media, pagalius civile prarasdavo savo civilines teises, bet 
išsaugodavo jas pagaliuris gentium. Pavyzdžiui, asmuo, paliestascapitis 
deminutio media, praranda savo agnatinės giminystės (pagrįstos tėvo 
valdžia) ryšius, bet išsaugo kraujo (cognatio) giminystės ryšius. Jis praranda 
teises į turėtą turtą, kuris pereina kitiems asmenims arba konfiskuojamas 
(deportatio atveju). Ir šiuo atveju pagal ius civile jo skolos kreditoriams 
išnykdavo, bet kreditorių interesai buvo ginami analogiškai capitis 
deminutio maxima atvejui (actio utilis). 

Pagaliau trečiasiscapitis deminutio atvejis -minima. Tai mažiausias 
teisnumo apribojimas, susietas tik sustatus familia pasikeitimu. Asmuo 
išsaugo laisvės ir pilietybės statusus, tačiau įvyksta tam tikri jo padėties 
pokyčiai pirmosios šeimos, kuriai priklausė, atžvilgiu. Tai gali įvykti tuo 
atveju, kai persona sui iuris (savosios teisės asmuo) tampa persona 
alieni iuris (svetimosios teisės asmeniu). Pavyzdžiui, asmuo, būdamas 
vienoje šeimoje sui iuris, įsūnijamas kitoje šeimoje (arrogatio); niekam 
nepavaldi moteris išteka, sudarydama santuoką cum manu forma; per- 
sona alieni iuris iš vienopater familias pavaldumo pereina į kitąpater 
familias pavaldumą (sūnus atiduodamas įsūnyti kitai šeimai - adoptio). 
Klasikinio laikotarpio juristai šiems atvejams priskyrė ir tą, kadapersona 
alieni juris dirbtinės mancipacijos būdu tampa persona sui iuris. 
Pavyzdžiui, tėvas išlaisvina sūnus iš savo valdžiosemancipatio būdu. Tiesa, 
šiuo atveju labai sudėtinga kalbėti apie status familiae sumažėjimą, o 
drauge ir apie capitis deminutio. Tačiau prisimenant tai, kad tokia 
emancipacija turėjo vykti per sūnaus triskartinio pardavimo vergovėn 
procedūrą, tam tikru momentu būdavo ircapitis deminutio minima. 

Dėl Capitis deminutio minima visiškai nutrūkdavo ankstesnieji 
šeimos teisiniai santykiai (agnatiniai), tai tiesiogiai atsiliepdavo ir turtiniams 
santykiams, ypač kylantiems dėl paveldėjimo. Jeigu status familiae 
požiūriu buvęs savarankiškas asmuo tampa persona alieni iuris, visas 
jam priklausęs turtas atitenka naujajam jo pater familias. Tačiau pagal 
senąją ius civile skolos ir šiuo atveju išnykdavo. Pretorius, gindamas 
kreditorių interesus, duodavo jiemsrestitutio in integrum,“ y. kreditoriai 
gaudavo teisę reikšti ieškinius pačiam capite minutus, nurodant fikciją, 
kad tokio teisnumo sumažėjimo nebuvo. Pagal tokį ieškinį naujasis pater 
familias turėjo arba padengti capite minutus skolas, arba atiduoti 
skolininko turtą, kad būtų padengiamos skolos kreditoriams. 

Romėnų teisė, be teisnumo apribojimo capitis deminutio būdų, 
turėjo ir kitų priežasčių, kurios, tiesiogiai neveikdamos teisės subjekto 
asmenybės, tam tikrais atžvilgiais apribodavo jo teisnumą. Buvo 
reikalaujama, kad teisės subjektas būtų garbingas, t.y. turėtų pilietinę garbę. 
Dėl vienokių ar kitokių priežasčių asmenys, praradę pilietinę garbę, 
užsitraukdavo pilietinę negarbę, ir kai kurios jų teisės būdavo apribojamos. 

Seniausias pilietinės negarbės atvejis -intestabilitas. Asmuo, paliestas 
intestabilito, negalėjo būti liudytojas, taip pat negalėjo ir kitų asmenų 
kviestis būti jo liudytojais. Dar XII lentelių įstatyme galiojo nuostata, kad 
asmuo, kuris buvo liudytojas arba svėrėjas sudarant sandorį, o vėliau atsisakė 
tai patvirtinti, prarasdavo teisę liudyti ir kviestis sau liudytojus. Turint galvoje, 
kad seniausioje epochoje beveik visi sandoriai buvo sudaromi prie liudytojų, 
tokios teisės praradimas iš esmės reiškė visišką teisinį neveiksnumą. Bet 
išnykus seniems formaliems sandoriams, ši pilietinės negarbės rūšis prarado 
praktinę reikšmę. 

Antrasis Žinomas pilietinės negarbės atvejis, turėjęs reikšmės teisės 
subjekto caput, buvo infamia. Šios negarbės paliestas asmuo negalėjo 
būti teisme ieškovas ir atsakovas, jo negalėjo rinkti į magistratus, jis 
prarasdavo rinkimų teises. Buvo žinoma: infamia censoria, kylanti iš 
cenzoriaus sąvokos, infamia consularis, kada rinkimų pirmininkas, 
dažniausiai konsulas, galėjo išbraukti iš rinkimų sąrašo tuos, kurie buvo 
neverti, irinfamia praetoria, kuri buvo taip vadinama dėl to, kad pretorius 
neleisdavo asmeniui ginti teisme kito asmens, uždrausdavo jam dalyvauti 
teisme per savo atstovą (cognitor procurator) arba pačiam būti kito asmens 
atstovu. Pretoriaus paskelbtoji/nfamia buvo gana pastovi ir aprėpė daug 
atvejų. Justinianas išleido specialųjį sąrašą (infamiarum), į kurį įtraukti 
asmenys negalėjo dalyvauti teisminiuose procesuose ir atlikinėti 
administracinių funkcijų. Šios pilietinės negarbės atsiradimo priežasčių buvo 
labai daug: tai ir pasitraukimas iš tarnybos legione, dvigubas susižiedavimas, 
asmens nuteisimas už tam tikrus viešosios teisės baudžiamus veiksmus (actio 
furti ir bonarum raptorum doli) ir pan. 

Pagaliau romėnų teisėje buvo dar vienas atvejis, kuris apribodavo 
asmenų teisnumą, bet nepriklausėinfamia sąvokai. Taiturpitudo, kurią 
interpretatoriai, priešingai negu infamia iuris, vadino infamia facti 
(faktinė negarbė). Tai privataus asmens poelgis, kuris nors ir nebuvo 
įtrauktas į infamiarų sąrašą, visuomenės viešosios nuomonės buvo tokiu 
laikomas. Tai dažniausiai lietė asmenis, užsiimančius tam tikra profesija, 
verslu. Pavyzdžiui, aktoriaus profesija, prostitucija ir pan. buvo laikomi 
negarbingais dalykais ir neigiamai atsiliepdavo tų asmenų teisinei padėčiai. 

"Teisnumas - tai tik viena teisės subjekto savybė (vidinė). Tam, kad Romos 
pilietis galėtų iki galo pasinaudoti visomis teisės teikiamomis gėrybėmis, 
vien teisnumo neužteko. Teisnumas paprastai reiškia galimybę turėti 
subjektyvinę teisę, o kad ta teise galima būtų pasinaudoti, ją realizuoti, buvo 
būtina antroji sąlyga - veiksnumas. Šiuolaikinėje civilinės teisės teorijoje 
veiksnumas suprantamas kaip piliečio galėjimas savo veiksmais įgyti civilines 
pareigas. Nors romėnų teisėje veiksnumo sąvoka ir nebuvo aiškiai apibrėžta, 
praktiniame gyvenime ji, kaip ir teisnumo sąvoka, buvo plačiai vartojama. 

Skirtingai nuo teisnumo, veiksnumas atsiranda ne nuo gimimo 
momento, o sukakus tam tikram amžiui, kada žmogus gali teisingai vertinti 
savo veiksmus, suprasti jų reikšmę ir atsakyti už padarytas teisės pažeidimo 
pasekmes. Kitaip tariant, veiksnumas priklauso nuo žmogaus gebėjimo 
laisvai reikšti savo valią, o tai siejasi ne tik su amžiumi, bet ir su kitais 
faktoriais (liga, psichinė būsena, kai kurie veiksmai ir pan). 

Pagal amžių visi žmonės buvo suskirstyti į tris grupes. Vaikai iki 
septynerių metų buvo visiškai neveiksnūs ir vadinamiinfantes. Mergaitės 
nuo 7 iki 12 metų ir berniukai nuo 7 iki 14 metų buvo nepilnamečiai ir 
turėjo ribotą veiksnumą. Jie buvo vadinamiimpuberes ir galėjo sudarinėti 
tik smulkius sandorius, priiminėti smulkias dovanas, pirkti smulkius daiktus, 
sudarinėti smulkių daiktų mainų sandorius. Jeigu reikėjo sudaryti sandorius 
dėl teisės perleidimo arba pareigų įgijimo, tokie asmenys turėjo gauti globėjo 
leidimą, kurį jis duodavo sandorio sudarymo momentu. 

Sandoris, sudarytas be globėjo sutikimo, įpareigodavo nepilnametį tik 
jo gautos pagal šį sandorį naudos ribose. 

Mergaitės nuo 12 metų, o berniukai nuo 14 iki 25 metų buvo laikomi 
pilnamečiais ir veiksniais. Iš esmės jie galėjo sudarinėti bet kokius sandorius. 
Tačiau jeigu paaiškėdavo, kad jų sudaryti sandoriai yra aiškiai nenaudingi, 
Jie galėjo prašyti pretorių pripažinti tokį sandorį negaliojančiu ir grąžinti 
šalis į pirmykštę padėtį, kurioje jos buvo iki sandorio sudarymo (restitucija). 

Siekiant išvengti neapibrėžtumo civiliniuose teisiniuose santykiuose, nuo 
II m.e.a. pilnamečiams iki 25 metų amžiaus asmenims buvo suteikta teisė 

prašyti paskirti jiems kuratorių, kuris, turėdamas didesnę gyvenimiškąją 
patirtį, padėtų dalyvauti civilinėje apyvartoje, saugodamas jų turtinius 
interesus. Kuratoriaus paskyrimas asmenims, nesulaukusiems 25 metų 
amžiaus, apribodavo jų veiksnumą. Jie galėjo sudarinėti sandorius tik gavę 
kuratoriaus sutikimą. Kuratoriaus sutikimo nereikėjo sudarant testamentus 
ir santuokas. Sulaukus 25 metų, bet kokie veiksnumo apribojimai išnykdavo, 
asmenys tapdavo visiškai veiksnūs, jeigu nebuvo kitų, veiksnumą ribojančių 
faktorių. 

Asmenų fiziniai ir psichiniai trūkumai taip pat turėjo įtakos jų 
veiksnumui. Tačiau fiziniai trūkumai labai nežymiai veikė teisės subjektų 
veiksnumą. Tai daugiausiai priklausė nuo teisės nustatytų vienų ar kitų 
sandorių sudarymo formos. Pavyzdžiui, sandorių, kuriuos sudarant būtinas 
abiejų šalių valios išreiškimas žodine forma (stipuliacija), negalėjo sudaryti 
kurčnebyliai. Jie negalėjo dalyvauti ir legisakcioniniame procese, nes 
pirmojoje proceso stadijoje turėjo būti iškilmingai padaromi tam tikri abiejų 
besiginčijančių šalių pareiškimai. 

Kur kas didesnį poveikį asmens veiksnumui turėjo psichinė būsena. 
Silpnapročiai ir psichiniai ligoniai per visą ligos laiką buvo laikomi visiškai 
neveiksniais ir negalėjo sudarinėti jokių sandorių. 

Gerokai buvo apribotas ir eikvotojų veiksnumas. Romėnai teigė, kad 
žmonės, kurie neturėjo saiko disponuodami savo turtą, negalėjo suvokti ir 
savo veiksmų reikšmės, todėl jiems neturėjo būti leidžiama laisvai tai daryti. 
Eikvotojams buvo skiriamas rūpintojas, kuris privalėjo rūpintis jų turto 
apsauga. Paskyrus eikvotojui rūpintoją, be pastarojo leidimo, negalima buvo 
sudarinėti sandorių dėl turto perleidimo. Be rūpintojo sutikimo, eikvotojai 
galėjo tik įgyti turtą. Neigiamos įtakos veiksnumui turėjo ir pilietinė negarbė, 
apie kurią jau kalbėjome. 

Per visą Romos valstybės gyvavimo laiką romėnų teisė praktiškai 
nesulygino moters ir vyro teisinės padėties. Respublikos laikotarpiu ji 
priklausė nuo vyro, tėvo ar kitų giminių, buvo jų valdžioje ir turėjo labai 
ribotą teisnumą bei veiksnumą. Principato laikotarpiu buvo nustatyta, kad 
suaugusi moteris, nepriklausanti nuo vyro arba tėvo, galėjo sudarinėti 
sandorius dėl savo turto savarankiškai. Tačiau ji negalėjo įsipareigoti atsakyti 
už kitų skolas. Justinianas gerokai sumažino moters teisinio statuso 

apribojimus, bet ne be jo sutikimo Digestuose buvo užrašyta, kad pagal 
daugelį romėnų teisės nuostatų moterų padėtis buvo blogesnė negu vyrų. 


$. Juridiniai asmenys 


Kaip jau minėta, teisės subjektas gali būti pavieniai žmonės - fiziniai 
asmenys arba jų grupės, ir junginiai - juridiniai asmenys. Pagal šiuolaikinę 
teisės teoriją juridiniai asmenys gali būti įmonės, įstaigos, organizacijos, 
kurios yra civilinių teisių ir pareigų subjektai, turi savo atskirą turtą ir savo 
vardu dalyvauja civilinėje apyvartoje, teisme ir arbitraže. 

Juridinio asmens kaip civilinės teisės subjekto, ūkinio gyvenimo 
savarankiško vieneto idėja priklauso romėnų teisininkams, kurie ją iškėlė 
ir, nors nesuformavo juridinio asmens sąvokos, praktiniame gyvenime plačiai 
taikė. Tik romėnų teisės dėka ši juridinė forma atsirado naujoje Europos 
teisėje ir kartu su fizinio asmens sąvoka buvo plačiai pritaikyta tiek teorijoje, 
tiek praktinėje ūkinėje veikloje. 

Dar seniausiais Romos gyvavimo laikais buvo pastebėta, kad kai kuriais 
atvejais civilinės subjektyvinės teisės priklauso ne tik atskiriems fiziniams 
asmenims, bet ir jų junginiams - korporacijoms ir pan. 

Palaipsniui fiziniams asmenims, kaip teisės subjektams, ūkiniame Romos 
gyvenime priešpriešiais pastatomi juridiniai asmenys, kaip savarankiški 
civilinės teisės subjektai. 

Kaip liudija Gajus, jau XII lentelių įstatymuose buvo nuostatos, 
leidžiančios jungtis į privačias korporacijas, jeigu tik jos neprieštaravo 
viešosios teisės normoms. XII lentelių įstatymai mini įvairias religinio 
pobūdžio kolegijas, amatininkų profesines sąjungas ir pan. Tačiau seniausiu 
Romos valstybės vystymosi laikotarpiu dar nebuvo tokių ekonominių 
socialinių sąlygų, kurios reikalautų plačiau išvystyti teisines struktūras ir 
pagrįsti jų dalyvavimą civilinėje apyvartoje. 

Respublikos laikotarpiu tokių fizinių asmenų junginių skaičius pradėjo 
sparčiai didėti, atsirado naujų korporacijų, jungiančių asmenis pagal 
profesijas, bendrus tikslus ir t.t. Šios korporacijos iš pradžių dar neturėjo 
bendrojo turto, nebuvo organizacinio vieningumo, visus korporacijos 

reikalus tvarkė atskiri jos nariai savo, bet ne korporacijos, vardu. Tačiau 
gana greitai Romos juristai paskelbė, kad atskirais atvejais turtas priklauso 
ne pavieniams fiziniams asmenims, bet jų junginiui. Juristas Marcianas 
pastebėjo, kad teatrai, stadionai priklauso ne atskiriems fiziniams asmenims, 
o bendruomenei (D. 1.6.). Kitas žymus Romos teisininkas - Alfenas - sakė, 
kad jeigu per tam tikrą laiką visi legiono kariai pasikeičia, legionas neišnyksta 
ir lieka toks pats. 

Nors tuo metu dar aiškai nebuvo formuluojama juridinio asmens, kaip 
teisės subjekto sąvoka, daugelio teisininkų panašaus pobūdžio pasisakymai 
leidžia manyti, kad tuo metu jau pradėjo formuotis abstraktus požiūris į 
asmenį kaip teisės subjektą. Iš šių pasisakymų turinio galima daryti išvadą, 
kad romėnų teisininkai tokiems fizinių asmenų junginiams pripažino tam 
tikras teises ir pareigas. 

Vystantis ekonominiam gyvenimui, tos teisinės kategorijos, kurių 
pagalba buvo tenkinami civilinės apyvartos poreikiai, pasirodė 
nepakankamos, ir vis labiau ryškėjo būtinybė sukurti savarankiško 
ekonominio vieneto, atskiro nuo kitų civilinės apyvartos subjektų, fizinių 
asmenų, kategoriją, kuris turėtų teisnumą bei veiksnumą ir galėtų dalyvauti 
civilinėje apyvartoje savarankiškai. Ši būtinybė labai išryškėjo respublikos 
laikotarpiu, kai reikėjo tvarkyti valstybei priklausiusį turtą. Į populus 
Romanus (romėnų tautą) pradėta žiūrėti ne kaip į kažkokią visumą, bet 
kaip į vientisą vieningą organizmą, atstovaujamą magistrato, kaip jos organo. 
Visi magistrato sudaryti sandoriai su privačiais asmenimis sukuria teises ir 
pareigas ne jam asmeniškai, o visai tautai. 

Romos valstybei vis dažniau ir dažniau teko dalyvauti civilinėje 
apyvartoje, sudarinėti įvairias sutartis ir dalyvauti sprendžiant ginčus su 
privačiais asmenimis. Visa tai reikalavo, kad Romos valstybės statusas 
privatinės teisės sferoje būtų sulygintas su privačių asmenų teisiniu statusu. 
Valstybės ir privačių asmenų santykiai, turėję viešosios teisės pobūdį, 
palaipsniui įgavo civilinį teisinį pobūdį. 

Kaip į atskirų privačių asmenų teises pradėta žiūrėti į populus 
Romanus subjektyvines teises į jai priklausiusį turtą. Populus Romanus 
buvo vienintelis iždo (aerarium) savininkas. Bet šiuos santykius reguliavo 
viešosios teisės normos. 

————————————————————————————————————————————————————————————————————————————- 


Analogiška padėtis pastebėta ir privačių korporacijų gyvenime. Iš 
pradžių korporacijos turtas buvo bendra visos korporacijos narių nuosavybė. 
Tačiau siekiant išlaikyti korporacijos pastovumą, korporacijos įstatuose buvo 
numatyta, jo šis turtas nedalomas ir atskiri korporacijos nariai, pasitraukdami 
išjos, negalės reikalauti, kad jiems būtų atidalytas turtas. Vienų korporacijos 
narių pasitraukimas ir kitų įstojimas įtakos bendrovės turtui neturėjo. Tai 
praktiškai įtvirtino korporacijos turto atskirumo principą. 

Tai buvo tik pirmieji, gana nedrąsūs žingsniai kuriant juridinių asmenų, 
kaip civilinių teisinių santykių subjekto, sąvoką. Svarbesnis žingsnis šia 
kryptimi buvo žengtas antrojoje respublikos laikotarpio pusėje. Tuo metu 
Romos valstybės sudėtyje, kaip žinoma, atsidūrė nemažai naujų vienetų, 
kuriems buvo pripažinta vidinės savivaldos teisė. Tai miesto bendruomenės, 
municipijos, kurios anksčiau buvo savarankiškos valstybės, o vėliau buvo 
inkorporuotos į Romos sudėtį, suteikiant jų gyventojams romėnų pilietybę. 
Inkorporuojant šias teritorijas į Romos valstybę, kartu su savivalda joms 
buvo suteiktas tam tikras savarankiškumas ir ūkiniame gyvenime. 

Ši inkorporacija, suteikiant ūkinį savarankiškumą, ir buvo tas stimulas, 
kuris privertė Romos teisininkus spręsti klausimus, kaip organizuoti 
(reguliuoti) šių bendruomenių municipijų dalyvavimo civilinėje apyvartoje 
procesą, kokio teismo kompetencijai perduoti spręsti ginčus, kylančius dėl 
šios veiklos. 

Šis klausimas buvo išspręstas taip, kad jų ginčai tapo žinybingi civiliniams 
teismams ir turėjo būti sprendžiami remiantis civilinės teisės normomis. 
Pretoriaus ediktas municipijoms suteikė teisę per savo atstovus būti teisme 
ieškovais ir atsakovais. Municipijų atstovai buvo municipaliniai magistratai 
arba specialiai municipalinio senato dekretuad hoc skiriamiactores . Taigi 
buvo pripažintas municipijų, kaip ypatingų teisės subjektų, teisnumas ir 
veiksnumas, o kartu ir tam tikras jų teisinis vieningumas. Municipijos, taip 
pat kaip ir privatūs asmenys, įgijo galimybę turėti teises ir ginti jas teismo 
Pagalba. Lemiamas žingsnis buvo žengtas - juridinis asmuo iš esmės buvo 
Sukurtas, nors, palyginus su šiuolaikine sąvoka, jam dar trūko kai kurių 
atributų. 

Santykiuose su privačiais asmenimis municipijos veikė taip pat per 
atstovus, nors pastarųjų veiksmų teisinės pasekmės bendruomenei dar 

nebuvo aiškiai nustatytos. Dar ilgai galiojo taisyklė, kad atstovo sukurta 
prievolė kontrahentui suteikia tik asmeninio ieškinio teisę prieš atstovą, 
bet ne prieš bendruomenę. Iki pat savo egzistavimo pabaigos romėnų teisė 
išsaugojo principą, kad už savo atstovų deliktus (privačios teisės pažeidimus) 
bendruomenė neatsakė. 

Nepaisant to, esminis municipijų ir privačių asmenų teisės sulyginimas 
civilinėje apyvartoje įvyko. Gajus nedviprasmiškai pareiškia: “Civitates 
enim privatorum loco habentur". Juridinio asmens statusas, taikytas 
municipijoms, vėliau buvo taikomas įvairioms privačioms korporacijoms, 
kolegijoms. Municipijų pavyzdžiu pastarosios įgijo civilinį teisnumą ir 
veiksnumą. Pretorius savo ediktu, panašiai kaip ir municipijoms, 
korporacijoms ir kolegijoms pripažino teisę per savo atstovus būti ieškovais 
ir atsakovais teisme. Nors korporacijų teisnumas buvo siauresnis negu 
municipijų, aiškiai matome, kad joms suteikiamas juridinių asmenų statusas. 
Taigi jau respublikos laikotarpio pabaigoje ir imperijos laikotarpio pradžioje 
municipijos, o vėliau ir korporacijos, buvo laikomos juridiniais asmenimis. 

Ypatingą padėtį tarp teisės subjektų užėmė valstybės iždas, kuris 
imperijos epochoje vadinosifiscus, pakeitęsaerarium. Jau nuo patfiscus 
atsiradimo į jį Žiūrėta kaip į imperatoriaus turtą, todėl jo teisinis režimas 
pakluso civilinės teisės normoms. Teisiškai princepsas buvo šio turto 
savininkas ir kreditorius. Nors princepsas ir pripažįstamas fiscus turto 
civiliniu teisiniu subjektu, tačiau ypatinga teisinė fiscus prigimtis sąlygojo 
kai kurias išimtis bendrose civilinės teisės normose. 

Laikui bėgant atsirado gana nemažai privilegijų iždo turtui. Išieškant 
iždo turtą netaikoma senatis, reikalavimai, kilę dėl šio turto, patenkinami 
greičiau negu kitų kreditorių reikalavimai, iždui priklausė įstatyminė įkaito 
teisė į visą skolininko turtą ir pan. Kiek vėliau į iždo turtą pradedama žiūrėti 
kaip į valstybės turtą. Vis dėlto romėnų teisėje nebuvo aiškios valstybės, 
kaip teisės subjekto, teorijos. 

Nors lėtai, bet vis dėlto Romoje buvo pripažintas korporacijų teisinis 
statusas, jos praktiškai buvo laikomos juridiniais asmenimis. Tačiau dar 
lėčiau ir labai sunkiai vystėsi teisinė mintis dėl įstaigų, kaip teisės subjektų, 
teisnumo. Ne tik respublikos, bet ir klasikinio laikotarpio teisė įstaigų nelaikė 
teisės subjektais, nepripažino jų kaip juridinių asmenų. 

Nors imperatoriai labai anksti pradėjo savo labdaringą veiklą, skirdami 
tam tikras pinigų sumas neturtingiesiems šelpti, šios pinigų sumos buvo 
laikomos iždo lėšomis arba perduodamos jau egzistuojantiems juridiniams 
asmenims - municipijoms, kurios privalėjo šias lėšas naudoti pagal paskirtį. 
Tik išplitus krikščionybei ir ją pripažinus valstybine religija, susidarė sąlygos 
atsirasti savarankiškoms įstaigoms. Pirmiausiai civilinį teisnumą gavo 
bažnytinės įstaigos. Atskiros bažnyčios gavo teisę įsigyti turtą, paveldėti jį, 
būti kreditoriais, šalimis teisme. Kaip irfiscus, jos įgijo daugybę privilegijų. 
Vėliau teisnumą įgijo ir privačios labdaros įstaigos: ligoninės, prieglaudos 
ir pan., kadangi jos arba buvo įsteigtos bažnyčių, arba buvo bažnyčių 
prižiūrimos. Visos šios įstaigos buvo savarankiški teisės subjektai. 

Taigi nors juridinio asmens sąvokos romėnų teisės teorija ir nesukūrė, 
vis dėlto jai priklauso šios teisinės konstrukcijos idėjos prioritetas. Romos 
juristai ne tik iškėlė juridinio asmens idėją, bet ir suteikė jai praktinę išraišką, 
pagrindė juridinių asmenų teisnumo ir veiksnumo sąvokas, pagrindinius 
juridinių asmenų tipus:universitas personarum ir universitas rerum. 
Universitas personarum - tai fizinių asmenų bendrija, turinti savo atskirą 
turtą, nepriklausantį ją sukūrusiems asmenims, ir teisnumą. Universitas 
rerum - tai turto masė, skirta tam tikram tikslui: pavyzdžiui, švietimui, 
mokslui, paramai ir pan. Šiai turto masei taip pat buvo suteiktos tam tikros 
teisinės asmenybės savybės. 

Ilgo ir gana sunkaus juridinio asmens idėjos vystymosi rezultatas buvo 
tas, kad klasikinė teisė pripažino pagrindinius šio teisės subjekto bruožus: 

1) civilinių teisinių santykių sferoje korporacijos prilyginamos fiziniams 
asmenims; | 

2) atskirų asmenų pasitraukimas iš susivienijimo neturi įtakos 
susivienijimo teisiniam statusui; 

3) korporacijos turtas nėra nei bendra ją sudarančių asmenų nuosavybė, 
nei atskirų jos asmenų turtas; 

4) korporacija savo vardu gali dalyvauti bet kuriuose civiliniuose 
teisiniuose santykiuose su fiziniais asmenimis per savo atstovus - fizinius 
asmenis, nustatyta tvarka įgaliotus atlikti tokius veiksmus. 


Penktasis skirsnis 


DAIKTINĖ TEISĖ 


1. Daiktų (res) samprata 


Romėnų teisininkai nesuformulavo bendrosios daiktų sąvokos, todėl, 
vadovaudamiesi jų teisės šaltiniais bei egzistavusia daiktų klasifikacija, mes 
pabandysime ją suformuluoti. 

Daugelyje valstybių daiktas šiandien yra apibrėžiamas kaip gamtos 
materialioji dalis, turinti savarankišką būtį ir kurianti tam tikrą gėrį!. Taigi 
šiandieninėje civilinėje teisėje daiktais nėra pripažįstamos teisės į turtą, 
objektai, neturintys savarankiškos būties (pvz., sudėtinė daikto dalis), bei 
objektai, kurių ekonominės vertės neįmanoma nustatyti (pvz., žmogus). 
Valstybėse, kuriose romėnų civilinės teisės recepcija buvo itin stipri, ši sąvoka 
yra kiek kitokia. Pavyzdžiui, Austrijoje daiktų kategorijai, teisine prasme, 
priklauso visa tai, kas nėra priskiriama asmenų kategorijai ir tam, kas jiems 
tarnauja. (... Alles was von der Personen unterschieden ist und zum 
Gebrauche der Menschen dient...)?. Anglų privatinė teisė daiktams taip 


1 M.X. XyTeI3. PHMcKoOe uacTHOe npaBo. M, 1994. C. 70. 
Ž H. Hausmaninger, W. Selb. Roemisches Privatrecht. 1981. S. 169. 

DAIKTŲ (RES) 
RŪŠYS 


res corporales suvartojami ir 
res incorporales nesuvartojami daikta 


res mancipi, dalūs ir nedalūs 
res nec mancipi daiktai 


res in commercio, paprasti, sudėtiniai 
res extra commercio ir surenkamieji daiktai 


res fungibiles, pagrindiniai ir 
species papildomi daiktai 


kilnojami ir 
nekilnojami daiktai 





4 pav. Daiktų rūšys 


pat priskiria tam tikrus prievolinius reikalavimus: Tokia daiktų sąvoka yra 
artima res sąvokai Gajaus institucijose. Res romėnų teisėje - tai bet koks 
turtas (gėrybės), priklausantis gyvajai ar negyvajai eamtai ir fiziniu bei 
erdviniu požiūriu izoliuotas arba neatskiriamas nuo kitų gamtos dalių?. 
Aiškindami šią sąvoką matome, jog romėnai daiktu laikė ne tik tam tikrą 
materialiąją gamtos dalį, bet ir teisinius santykius bei teises. 





* M.X. XyTBi3. Cit. op. M, 1994. C. 70. 

2. Daiktų rūšys 


Romėnų teisininkai daiktus į įvairias rūšis klasifikavo remdamiesi 
daugeliu kriterijų (4 pav.). Praktiškai visos daiktų klasifikacijos, kaip ir pati 
romėnų civilinė teisė, pergyveno Romos valstybę ir yra naudojamos šiuo 
metu (išskyrus daiktų klasifikaciją į res mancipi ir res nec mancipi). 

Tad panagrinėkime daiktų rūšis smulkiau. 


Res corporales - res incorporales 
(Materialūs ir nematerialūs daiktai) 


Šią klasifikaciją jau randame Gajaus Institucijose. Kaip minėta, romėnų 
teisė daiktais pripažino tiek materialius (res corporales), tiek ir nematerialius 
(res incorporales) objektus. Teisėje materialus buvo toks objektas, kurį galėjo 
suvokti žmogaus sąmonė ir kurį buvo galima paliesti (pvz., kėdė). 

Res incorporales buvo laikomi abstraktūs objektai, kurių egzistavimą 
sąlygojo galiojanti teisė. Tai buvo tam tikros turtinio pobūdžio teisės. Taigi 
kriterijus, skiriantisrec corporales nuores incorporales -tai palietimo 
galimybė. 

Pažeistų teisių į daiktus gynybos forma priklausė nuo to, kuriai iš rūšių 
buvo priskiriamas vienas ar kitas daiktas.Actio in rem pagalba buvo galima 
ginti tik iš res corporales atsirandančias teises, nes tik res corporales 
buvo nuosavybės teisės objektai. Tuo tarpu jeigu buvo pažeidžiamos kieno 
nors teisės, kylančios išres incorporales , tai jos galėjo būti ginamosactio 
in personam pagalba. 

Tokia daiktų klasifikacija yra Žinoma ir šiandieniniame pasaulyje. 
Pavyzdžiui, Austrijos Civilinio kodekso 292 straipsnis skiria daiktų rūšis, 
vadovaudamasis būtent minėtais kriterijais“. 


* TM. Maly. Roemisdes Privatrecht. W, 1991. S. 29. 

Res in commercio - Res extra commercium 
(Daiktai, esantys komercinėje apyvartoje, ir 
daiktai, išimti iš komercinės apyvartos) 


Res in commercio (daiktai, esantys komercinėje apyvartoje) - tai 
daiktai, kurie galėjo būti nuosavybės teisės objektais ir kurie galėjo dalyvauti 
civilinėje apyvartoje, t.y. kuriuos galima buvo pirkti, parduoti, dovanoti ir 
t.t. Gajus šiuos daiktus dar vadino res in patrimonio. Res extra 
commercio - tai daiktai, kurie negalėjo būti privačios nuosavybės objektais 
ir kurie negalėjo dalyvauti civilinėje apyvartoje. Gajus juos dar vadino res 
extra patrimonium arbares nullius (in bonis), t.y. daiktai, kurie nėra 
kieno nors nuosavybė. Į kai kuriuos iš šių daiktų, jei buvo kalbama apie 
bešeimininkius daiktus (pvz., paukščius, žuvis), galima buvo įsigyti dalinę 
nuosavybę; kitų daiktų: pavyzdžiui, šventyklų, viešųjų gatvių, jūros, - 
dalyvavimas civilinėje apyvartoje buvo smarkiai apribotas. Romėnų teisėje 
egzistavo šie išsamūs daikto išėmimo iš civilinės apyvartos pagrindai?: Dievo 
teisė (res extra commercium divini iuris) ir žmonių sukurta teisė (res extra 
commercium humani iuris). 

1. Res divini iuris (daiktai, priklausantys dieviškajai teisei) buvo 
skirstomi į tris grupes: 

a) res sacrae - daiktai, kurie ypatingu šventu valstybiniu aktu buvo 
paskirti dievams (šventyklos, altoriai, kulto reikmenys); 

b)res religiosae - daiktai, tarnavę mirusiųjų pagarbai išreikšti (kapai); 

c)res canctae - daiktai, kuriuos ir be švento akto gynė dievai (miesto 
sienos ir miesto vartai). | 

2. Pagal humani iuris tam tikra daiktų grupė taip pat buvo išimta iš 
komercinės apyvartos. Gajus šiuos daiktus vadinores publicae ir tai buvo 
priešingybė res privatae. Kiti Romos teisininkai “viešuosius" daiktus 
diferencijavo toliau“: 

a) Marcianas išskyrė atskirą grupę, kurią pavadino res communes 
omnium (bendri daiktai). Tai oras, jūros bei jų krantai. Šie daiktai priklausė 





*  H. Hausmaninger, W. Selb; Cit.op. 1981. S. 170. 
* H. Hausmaninger, W. Selb; Cit.op. 1981. S. 170. 

visiems, todėl kiekvienas, laikydamasis tam tikrų nurodymų, galėjo jais 
naudotis. Šie daiktai nepriklausė nei privačiai, nei valstybinei nuosavybei. 

b) Pomponius skiria res publicae in publico usu (bendrai 
naudojamas viešasis turtas: pavyzdžiui, keliai, aikštės, teatrai, pirtys) nuo 
res publicae in pecunia populi (tam tikras valstybinis turtas, 
pavyzdžiui, rūdynai). Abi čia paminėtos viešųjų daiktų rūšys priklausė 
valstybei, ir jiems nebuvo taikomos privatinės teisės nustatytos taisyklės 
komercinės apyvartos srityje. 


Res mancipi - res nec mancipi 


Šios daiktų rūšys buvo žinomos jau pačioje seniausioje - paprotinėje - 
romėnų teisėje. Jos suvaidino ypatingą vaidmenį ir darė didelę įtaką romėnų 
civilinės teisės vystymuisi. Formaliai daiktų skirstymą į šias grupes panaikino 
Justiniano įstatymai. 

Res mancipi buvo priskiriami itin svarbūs ūkiui daiktai - Italijos žemės, 
vergai (seniausiais laikais - ir žmona bei vaikai), kinkomieji bei krovininiai 
keturkojai gyvuliai (arkliai, asilai, jaučiai, mulai), seniausieji kaimo žemių 
servitutai'. Visi kiti daiktai buvo priskiriami prie res nec mancipi. Res 
mancipi sąrašas, apimantis žemdirbiams priklausančių žemių pagrindines 
sudėtines dalis, buvo užbaigtas kaip tik tuo laikotarpiu, kai romėnai 
praktiškai vertėsi tik žemdirbyste. Res mancipi galima buvo perduoti kitam 
asmeniui tikius civile nustatyta tvarka, tai yramancipatio arbain iure 
cessio. Tuo tarpures nec mancipi kitam asmeniui galima buvo perduoti 
neformalios tradicijos būdu (t.y. paprastai daiktą perduodant). Mancipatio 
ir in iure cessio galiojo tik Romos piliečiams. Res mancipi perdavimo 
ypatinga tvarka turėjo tam tikrą prasmę. 

Šių formų tikslas buvo daiktų, sudarančių romėnų šeimos ūkinį pagrindą, 
apyvartos kontrolė. Kadangi šeima buvo Romos valstybės pagrindas, tai 
būtent šių daiktų apyvarta ir sukėlė ypatingą bendruomenės bei valstybės 
interesą. Daiktų skirstymas į res mancipi ir res nec mancipi savo 
pirmykštę reikšmę prarado tada, kai pretorius, actio Publiciana būdu, 


7 TM. Maly. Cit. op. S. 29. 

pradėjo ginti teisę į res mancipi, atsiradusią perdavus ją kitam asmeniui 
tradicijos būdu. 


Kilnojamieji ir nekilnojamieji daiktai 


Daiktų klasifikavimas į kilnojamuosius ir nekilnojamuosius buvo jau 
XII lentelių įstatyme. Šis klasifikavimas romėnų teisėje turėjo mažesnę 
reikšmę kaip daiktų skirstymas į res mancipi ir res nec mancipi. 

Kilnojamiesiems daiktams priklausė bet kokie daiktai, kuriuos galima 
perkelti iš vienos vietos į kitą arba kurie patys juda (pvz., gyvuliai). 
Nekilnojamieji daiktai - tai pirmiausia žemė, jos gelmės, statiniai, sodiniai. 
Visiems šiems daiktams, kaip žemės sudėtinėms dalims, buvo taikomas 
principas - “viskas, kas pastatyta ant paviršiaus, priklauso paviršiuiš“. Oro 
erdvė virš žemės sklypo taip pat buvo laikoma sklypo dalimi. Taigi 
nekilnojamieji daiktai - tai objektai, kurių negalima pernešti iš vienos vietos 
į kitą arba kurie su žeme yra susiję pastoviais saitais. 

Ši klasifikacija turi tam tikrą ryšį su daiktų klasifikacija įres mancipi 
ir res nec mancipi. Tas ryšys pasireiškia tuo, kad nekilnojamojo turto 
perdavimui romėnų teisė nustatė specialius būdus, kurie buvo tapatūs res 
mancipi perdavimo būdams. Taigi sandorių viešumą su res mancipi 
romėnai perkėlė į nekilnojamojo turto teisinį režimą. 

Nekilnojamųjų daiktų teisinio režimo viešą pobūdį perėmė ir vėlesnių 
epochų teisinės sistemos. Šiandien jis pasireiškia tuo, kad daugelyje šalių 
perduodant, perkant ar pan. nekilnojamąjį turtą yra būtina rašytinė sandorio 
forma, notarinis tokio sandorio tvirtinimas bei teisinė registracija. 


Res fungibiles - species 
(Pakeičiami ir nepakeičiami daiktai) 


Pakeičiami yra tokie daiktai, kurie neišsiskiria tam tikromis 
individualiomis ypatybėmis kaip atskiri daiktai. Tai yra daiktai, priklausantys 
kokiai nors bendrai rūšiai (genus). Dažniausiai - tai objektai, kuriuos galima 





* M.X. XyTEms. Cit. op. M, 1994. C. 71. 

suskaičiuoti, pasverti ar pamatuoti. Romėnų teisininkai juos apibūdino kaip 
daiktus, kurių pati rūšis atlieka savo paskirtį ir kuriuos apibūdiname 
skaičiumi, svoriu ar matu (res guae numero, mensura consistunt, pondere). 
Šiandien teisinėje literatūroje ši daiktų rūšis dar yra vadinama daiktais, 
apibrėžiamais rūšiniais požymiais (pvz., grūdai, bulvės, kukurūzai). 

Nepakeičiami daiktai yra tokie, kurie iš kitų išsiskiria tam tikromis 
specifinėmis ypatybėmis (species). Šiomis savybėmis jie išsiskiria iš jiems 
panašių daiktų grupės (pvz., piliečio A kepurė). Šiandieninėje teisinėje 
literatūroje ši daiktų grupė dar yra vadinama daiktais, apibrėžiamais 
individualiais požymiais. Šios klasifikacijos reikšmė ta, kad mutuum 
(paskolos) objektas galėjo būti tik pakeičiami daiktai. Prievolinė teisė 
numatė skirtingas atsitiktinio daikto žuvimo pasekmes. Jeigu sutarties 
objektas buvo pakeičiamas daiktas, tai skolininkas atsitiktinio žuvimo atveju 
turėjo jį pakeisti tos pačios rūšies daiktu, kadangi galiojo principas, jog 
rūšis nežūsta (genera non pereunt). 


Suvartojami ir nesuvartojami daiktai 


Suvartojami yra tokie daiktai, kurie fiziškai sunaikinami vieną kartą 
juos pavartojus (pvz., maisto produktai). Pinigai taip pat buvo laikomi 
suvartojamais daiktais ne tik todėl, kad juos panaudoti galima tik juos 
išleidžiant, bet ir todėl, kad atsiskaitant jie susimaišo su kitais pinigais ir 
savininkas juos praranda. 

Nesuvartojami daiktai neišnyksta jais naudojantis (pvz., žemė), o jei ir 
išnyksta, tai palaipsniui (pvz., avalynė, baldai). Šios klasifikacijos reikšmė 
išryškėjo prievolinėje teisėje, nes tokių sutarčių kaip nuoma, paskola ir pan. 
objektas galėjo būti tik nesuvartojami daiktai. 


Dalus ir nedalūs daiktai 


Dalūs yra tokie daiktai, kuriuos galima padalyti į daugiau dalių, ir dėl 
to nenukenčia jų vertė bei ekonominė paskirtis (pvz., vynas, smėlis, 
akmenys). Ulpianas apie šiuos daiktus sakė, kad kiekviena atskira jų dalis 

nesiskiria nuo prieš tai buvusios visumos, tik yra mažesnės apimties?. O 
padalijus nedalius daiktus (pvz., arklį), jie praranda prieš padalijimą turėtas 
savybes ir paskirtį. Daikto padalijimu nebuvo laikoma teisės padalijimas į 
idealias dalis, nedalijant paties daikto. Pavyzdžiui, kalbant apie nuosavybę, 
jei materialiai daikto padalyti neįmanoma, jis lieka pas vieną iš 
bendrasavininkių, o kitiems priklauso kompensacija. 


Paprasti, sudėtiniai ir surenkamieji daiktai 


Paprasti daiktai yra susieti natūraliais, neatskiriamais ir vientisais 
saitais. Pamponius juos vadinacorpora,guae uno spiritu continentur. 
Tokie daiktai, pavyzdžiui, buvo vergai, medis, akmuo. 

Sudėtiniai daiktai sudaryti iš daugelio įvairių sudėtinių dalių, kurios 
kartu sudaro tam tikrą atskirą vienetą. Pomponius juos vadina corpora ex 
contingentibus (cohaerentibus). Tai laivai, namai, spintos ir pan. Šių daiktų 
teisinio režimo ypatybė ta, kad į atskiras jų dalis nebuvo pripažįstamos jokios 
ypatingos teisės (ypač nuosavybės teisė). Galiojusi teisė net numatė galimybę 
panaikinti nuosavybės teisę į tam tikrą sudėtinio daikto dalį. Čia galiojo 
principas, kad sudėtinės dalies likimas yra toks pat kaip ir pagrindinės 
(accessio cedit principali ). 

Surenkamuosius daiktus (corpora ex distantibus) sudarė tos pačios rūšies 
fiziškai savarankiškų daiktų rinkinys, pavyzdžiui, biblioteka. Šie daiktai 
galėjo būti laikomi atskiru teisiniu vienetu, kuris išlikdavo net ir pakeitus 
atskiras jos dalis. Kaip visuma jie galėjo būti užstatomi, parduodami ir pan. 


Pagrindiniai ir papildomi daiktai 


Papildomi daiktai materialiai yra savarankiški, tačiau tarnauja 
pagrindinio daikto paskirčiai, o drauge paklūsta pagrindinio daikto teisiniam 
režimui. Romėnai skyrė tris papildomų daiktų rūšis: daikto dalys, 


priklausiniai ir vaisiai!“, 


> MX. XyTBm3. Cit. op. M, 1994. C. 70. 
" M.X. XyT»m3. Cit. op. M, 1994. C. 73. 

Daikto dalys savarankiškais teisinių santykių objektais galėjo būti tik 
tuo atveju, jei jas atskirdavo nuo pagrindinio daikto (pvz., tam tikram tikslui 
nuo namo stogo nuimta čerpė). Jeigu daikto dalies nebuvo galima atskirti 
nuo pagrindinio daikto, savininkas prarasdavo nuosavybės teisę į prijungtąją 
dalį. 

Priklausiniai buvo susieti su pagrindiniu daiktu ekonomiškai. 
Pagrindinis daiktas ir priklausinys galėjo egzistuoti savarankiškai, kaip atskiri 
teisinių santykių objektai, tačiau ūkiniuose santykiuose tikslingiau buvo juos 
naudoti kartu (pvz., spyna ir raktas). Romėnų teisėje galiojo principas, kad 
priklausinį ištinka pagrindinio daikto likimas, jeigu sutartyje nebuvo 
numatyta kitaip. 

Vaisiai (fructus). Romėnai išskyrė dvejopas vaisių rūšis - tai natūralūs 
(fructus naturales) ir civiliniai (fructus civile) vaisiai. Fructus naturales- 
tokie vaisiai, kurių atsiradimą nulemia pagrindinio daikto biologinės savybės 
(pvz., vaismedžio vaisiai, mineralai, esantys žemėje, pienas).Fructus civile 
- tai tokie vaisiai, kurie atsiranda dėl pagrindinio daikto civilinės apyvartos 
(pvz., procentai nuo paskolos, nuomos mokestis ir pan.). Kol fructus 
naturales nėra atskirti nuo pagrindinio daikto (fructus pendentas), jie negali 
būti atskirais teisinių santykių objektais. Jų atskyrimas (fructus separati) gali 
įvykti natūraliu būdu (pvz., obuolys nukrenta nuo obels) arba su žmogaus, 
kuris juos surenka, pagalba (pvz., žmogus nuskina obuolį) - fructus 
percepti. 

Vaisiai buvo skirstomi į tuos, kurie yra pas asmenį, juos surinkusį 
(fructus extantes), ir tokius, kuriuos galima buvo surinkti, jei su jais būtų 
pasielgta teisingai, bet dėl neūkiškumo jie nebuvo surinkti (fructus neglecti 
arba percipiendi). 


3. Daiktinių teisių sąvoka ir rūšys 


Romėnų teisė, kurią galima apibūdinti kaip ieškinių sistemą, skyrė 
daiktinius (actiones in rem) ir asmeninius (actiones in personam) ieškinius. 
Remiantis šiuo padalijimu, vėlesnieji teisininkai ėmė klasifikuoti civilines 
subjektines teises į daiktines ir asmenines (prievolines). Šis skirstymas 

sudarė civilinės teisės sistemos pagrindą. Šios klasifikacijos pagrindas yra 
subjektinės teisės objektas. Jeigu tai yra daiktas - turėsime daiktinę teisę, o 
jeigu kito asmens veiksmai — asmeninę (prievolinę) teisę. Tačiau šis bruožas 
neatskleidžia daiktinės teisės esmės. Juk egzistuoja daug įvairių teisių (pvz., 
nuoma), liečiančių daiktus, tačiau jos yra prievolinės, o ne daiktinės. Kalbant 
apie daiktinės teisės objektus, reikėtų paminėti šiuos bruožus: 

1) tai galėjo būti tik materialūs daiktai (res corporales); 

2) tai galėjo būti tik neišimti iš komercinės apyvartos daiktai (res in 
commercio); 

3) tai galėjo būti tik tie daiktai, kurie turėjo individualius požymius 
(species). 

Daiktinę teisę nuo prievolinės skiria ir tai, kad pirmoji yra absoliuti, o 
antroji - sąlyginė teisė. Absoliučios teisės savybė ta, kad ji liečia visus 
aplinkinius, kitaip tariant, tai yra vieno ar kelių teisė prieš visus (pvz., 
nuosavybė). 

Kad teisė būtų pripažinta daiktine, be visų anksčiau išvardytų požymių, 
ji turi pasižymėti dar dviem požymiais, nusakančiais jos absoliutų pobūdį, 
tai: sekimo teisė ir pranašumo teisė. 

Pirmuoju atveju teisė seka paskui daiktą, t.y. perduodant daiktą iš vienų 
rankų į kitas, trečiajam asmeniui išlieka su šiuo daiktu susijusi daiktinė teisė. 
Pavyzdžiui, nuomininkui išlieka nuomos teisė ir tada, kai nuomos objektas 
yra perleidžiamas kitam asmeniui. Pranašumo teisės esmė ta, kad ji yra 
labiau privilegijuota kitų prievolinių teisių, susijusių su tuo pačiu daiktu, 
atžvilgiu. Pavyzdžiui, jeigu kreditoriaus teises garantuoja užstatas, tai 
pardavus užstatytą turtą jo reikalavimai bus patenkinami anksčiau už 
kreditorių, neturėjusių tokios teisės, reikalavimus. Jeigu yra keletas 
kreditorių, kurių reikalavimus garantuoja užstatas, šių reikalavimų 
patenkinimo eiliškumas priklausys nuo to, kuri iš teisių, garantuotų užstatu, 
atsirado anksčiau. 

Romėnai apibrėždavo daiktinę teisę kaipius in re. Aišku, jog ši sąvoka 
yra tam tikras minties sutrumpinimas. Kalbant apie daiktinę teisę, 
nekalbama apie santykį tarp subjekto ir daikto. Šiuo atveju kalbame apie 
santykį tarp kelių subjektų, atsižvelgiant į tai, koks teisinis santykis yra vieno 
išjų su tam tikru daiktu. Jukactiones in rem buvo nukreipiamas ne prieš 

daiktą, o į konkretų teisės subjektą, kuris yra tam tikrame santykyje su 
konkrečiu daiktu. 

Romėnų teisėje daiktinės teisės pobūdį pirmiausia turėjo nuosavybės 
teisė. Tai buvo vienintelė “pilna" daiktinė teisė. Egzistavo ir “ribotos" 
daiktinės teisės, tarnavusios kokiam nors subjektui svetimo daikto atžvilgiu, 
iura in re aliena. Šioms teisėms priklausė servitutai, užstatas (pignus, 
hypotheca), o paskutinėje romėnų teisės vystymosi fazėje prie šių teisių 
prisidėjo ir amžina nuoma (ermphyteusis) bei paviršiaus teisė (superficies). 


Seštasis skirsnis 


VALDYMAS (POSSESIO) 


1. Valdymo ir laikymo sąvokos. 
Valdymo genezė 


Kasdienybėje valdymas ir nuosavybė dažnai neskiriami. Tačiau kaip 
teisinės kategorijos jos tiek šiandieninėje, tiek ir romėnų teisėje. buvo 
aiškinamos skirtingai. Šalia ginamų daiktinių teisių (kas buvo daroma 
actiones in rem būdu), romėnų civilinė teisė numatė teisinę gynybą ir tam 
tikroms faktinėms būsenoms. Ši teisinė gynyba buvo pasiekiama 
neprocesinių priemonių - interdiktų - pagalba. Pirmiausia šiuo būdu ir buvo 
ginamas valdymas, kuris, kaip tam tikra faktinė būsena, teisininkus 
pirmiausia domino teisinių pasekmių požiūriu. Kaip jau buvo minėta, Romos 
teisininkai griežtai atskyrė nuosavybę ir valdymą. Kalbėdami apie valdymą 
jie sakė: “Aš turiu daiktą", - o apie nuosavybę: “Aš turiu teisę į daiktą". 
Ulpianas apie šias dvi kategorijas sakė: “Nihil commune habet proprietas 
cum possessione" (nuosavybė ir valdymas yra dvi visiškai skirtingos sąvokos). 
Skirtingai nuo nuosavybės teisės, valdymas nesuteikia teisės pareikšti ieškinį 

bet kuriam pažeidėjui, valdymas neatsinaujina ipso iure sugrįžus iš 
nelaisvės, tiesiogiai nepereina paveldėjimo keliu. Ofilius ir Nerva šias 
sąvokas apibūdino taip: “Eam enim rem facti, non iuris esse 
(valdymas yra ne teisinė, bet faktinė būsena).! 

Taigi romėnų teisinėje literatūroje valdymas buvo suprantamas kaip 
faktinis daikto turėjimas siekiant jį sau pasilikti. Populiariausias daikto 
valdymo būdas, kai nuosavybės teisė į daiktą sutampa su jo faktiniu valdymu, 
t.y. kai daikto valdytojas ir jo savininkas yra tas pats asmuo. Tačiau tai nėra 
vienintelis pagrindas atsirasti valdymui, juo gali būti ir kitos daiktinės teisės, 
pavyzdžiui, superficijaus teisė. Be to, valdymas gali apskritai neturėti jokio 
teisinio pagrindo, pavyzdžiui, kai vagis valdo pavogtą daiktą. Tad yra ypač 
svarbu suprasti, jogpossessio pirmiausia yra tam tikra faktinė būsena. Ne 
bet koks daikto turėjimas jau reiškė valdymą teisine prasme. Teisiniu 
valdymas tapdavo tik tada, kada buvo garantuota jo teisinė gynyba, o kad 
taip būtų, valdymas privalėjo turėti šiuos elementus: objektyvųjį ir 
subjektyvujį (5 pav. ). Pirmasis reiškė faktinį daikto turėjimą, kuris buvo 
vadinamascorpus . Šio elemento esmė ta, kad daiktą turintis asmuo gali su 
juo daryti, ką tik nori. Subjektyvusis elementas reiškė norą pasilikti daiktą 
sau, atmetant bet kuriuos trečiuosius asmenis. Jis buvo vadinamasanimus 
rem sibi habendi, arba paprasčiausiaianimus (possidenti)?.Šie elementai 
buvo būtini siekiant, kad turintis daiktą asmuo būtų pripažintas jo valdytoju. 
Remdamiesi animus, mes ir atskiriame valdymą nuo laikymo. Laikymas 
(detentio) - tai faktinis daikto turėjimas, kai asmuo neturi tikslo pasilikti 
daiktą sau, bet valdo jį trečiojo asmens vardu (animus rem alteri habendi). 
Skirtingai nuopossesio,detentio turi tik vieną iš pirmajam būtinų dviejų 
elementų - taicorpus. Aiškiai skirti valdymą nuo laikymo yra labai svarbu, 
nes teisę į valdymo gynimą turėjo betarpiškai pats valdytojas, tuo tarpu 
detentorius tokį gynimą galėjo gauti tik tarpininkaujant daikto savininkui. 
Taip buvo garantuojama ne tik ekonominė, bet ir juridinė detentorių 
priklausomybė nuo savininkų. Valdymo esmės supratimas bei apibrėžimas, 
be abejo, yra labai didelis romėnų teisinės minties pasiekimas. 


' H. Hausmaniger. W. Selb. Cit. op. S. 175. 
Ž W. Rozwadowski. Cit. op. S. 114. 

VALDYMO STRUKTŪRA 


būtini 
elementai 


Objektyvusis Subjektyvusis 
elementas elementas 


Corpus Animus 
(faktinis daikto turėjimas: (noras pasilikti 
daiktą turintis asmuo gali su daiktą sau) 
j aryti, ką nori) 





5 pav. Valdymo struktūra 


Possessio genezė praėjo labai ilgą ir sudėtingą kelią. Nagrinėjant šią 
temą, Romos teisininkai praktiškai neturėjo iš ko pasisemti patirties, kadangi 
seniausios teisinės sistemos paprastai neskyrė daug dėmesio valdymo 
institucijai, nes buvo įsigaliojusi nuomonė, jog daikto valdytojas kartu yra ir 
jo savininkas. Tokią instituciją dar turėjo Babilono bei graikų-egiptiečių 
teisinės sistemos, tačiau graikai griežtai neskyrė. šių dviejų sąvokų. Kaip 
matome, romėnai šioje srityje buvo akivaizdi išimtis. 

Ulpianas gana anksti suformulavo principą, teigiantį, jog valdymą reikia 
atskirti nuo nuosavybės, kadangi yra visiškai realu, jog asmuo, valdantis 
daiktą, nėra jo savininkas, ir atvirkščiai - savininkas gali nebūti daikto 
valdytojas (separata esse debet possessio a proprietate). 

Apibrėžiant valdymo sąvoką, romėnų teisinėje literatūroje galima surasti 
įvairiausių požiūrių, kurie iš esmės skiriasi. Egzistavusį nuomonių 
skirtingumą geriausiai galima iliustruoti dviem Papiniano posakiais: 


“Plurimum ex iure possessio mutuetur" (valdymas dažniausiai yra 

išvedamas iš teisės) ir “Possessio autem plurimum facti habet" 
(valdymas dažniausiai yra faktinė būsena)?. 

Seniausia romėnų teisė gynė tik valdytojus - savininkus, ir tai buvo 
atliekama ginant nuosavybės teisę. 

Kiti valdytojai, kurie nebuvo savininkai, šiai teisei buvo įdomūs tik ta 
prasme, kiek toks valdymas padėdavo įsigyti nuosavybę usucapio būdu. 
Tokį valdymą romėnai vadino usus. Išorinė šios valdymo formos išraiška 
buvo daikto naudojimas. O kai prisidėdavo ir valdytojo valia pasilikti 
valdomą daiktą, po tam tikro laiko jis įgaudavo galimybę ginti šią teisęlegis 
actio sacramento in rem būdu. 

Šiame etape dar negalima posesorinė valdymo gynyba nuosavybės teisės 
atžvilgiu. Didžiausias lūžis šioje srityje įvyko, kai pretorius pripažino gynybą 
asmeniui, nesančiam savininku. Daugelio autorių nuomone, pirmą kartą 
tai buvo padaryta visuomenines žemes, kurios, remiantis Romos teise, buvo 
tautos nuosavybė, priskyrus prie eksploatuojamųjų*. Tokių žemių valdymą 
pradėta ginti neprocesinėmis priemonėmis (interdiktais), ir jis buvo 
vadinamas possessio. Tad dauguma šaltinių possessio atsiradimą sieja 
su galimybės valdyti nekilnojamą turtą atsiradimu. 

Respublikos laikotarpiu interdiktinę gynybą buvo pradėta teikti ir kai 
kuriems kitiems valdytojams (kreditoriams, turintiems užstatą, prokūristams 
bei sekvestro depozitoriams). Jie valdė daiktą ne suo (savo), bet alieno 
Nomine (svetimo vardu). Romos teisininkai gerai suprato išimtinį ir 
netipinį šio valdymo būdo pobūdį. Pradinėje posesorinės gynybos fazėje ji 
buvo suteikiama asmenims, neturintiems petitorinės gynybos. Šie asmenys 
būdavo apibūdinami kaippossessores. 

Po kiek laiko, siekiant garantuoti visuomeninę santarvę, tokia pati 
gynyba buvo suteikta ir asmenims, valdantiems suo Nomine teise ir 
neturintiems teisės į pretorinę gynybą, bei savininkams valdytojams. Nuo 
šio laikotarpio terminas "possessio" pradėjo išstumti senąjį terminą “usus " 
ir tapo valdymo, ginamo posesoriniu būdu, sinonimu. 


3 W. Rozwadowski. Cit. op. S. 116. 
* W. Rozwadowski. Cit. op. S. 116. 

2. Valdymo rūšys 


Romėnų civilinėje teisėje valdymas buvo skirstomas į tam tikras rūšis 
pagal tai, kokiu būdu jis buvo įgytas. 

Dažniausiai faktinė būsena, pasireiškianti valdymu, atitiko ir teisinę šios 
būsenos atsiradimo padėtį. Pavyzdžiui, taip būdavo, kai daikto valdytojas 
kartu buvo ir jo savininkas. Tokį valdymą romėnai vadinopossessio iusta. 
Tam tikrais atvejais daiktą galima buvo užvaldyti ir neteisiniu keliu. Šis 
valdymas buvo vadinamaspossessio iniusta . Priklausomai nuo to, kuriai 
iš minėtų grupių buvo priskiriamas konkretus valdymo atvejis, priklausė ir 
atsakymas į klausimą: bus ar ne asmeniui garantuota interdiktinė gynyba. 
Pretorius nesuteikdavo interdiktinės gynybos tokiam valdytojui, kuris šią 
teisę įgydavo ydingai (vitiosa possessio). Prie vitiosa possessio buvo 
priskiriami šie atvejai: 

a) valdymas, įgytas jėga (vi); 

b) valdymas, įgytas klasta (clam); 

c) prekarinis valdymas (prekario), t.y. toks valdymas, kuris buvo 
suteikiamas prekarijaus prašymu, įpareigojant grąžinti daiktą bet kuriuo jo 
pareikalavimo momentu. Jeigu, nepaisant reikalavimo, prekaristas daikto 
negrąžindavo, jis galėjo naudotis interdiktine gynyba, tačiau tik trečiųjų 
asmenų, bet ne to asmens, iš kurio daiktą gavo, atžvilgiu. 

Kitas pagrindas, kuriuo remdamiesi romėnai grupavopossessio, buvo 
subjektyvi valdytojo nuomonė apie valdomą daiktą. Jeigu valdytojas buvo 
įsitikinęs, kad valdo daiktą teisėtai, jis vadinamas valdytoju gera valia, t.y. 
possessor bonae fidei. Tačiau jeigu jis žinojo, jog valdydamas tam tikrą 
daiktą pažeidžia kito asmens teises, toks valdytojas buvo vadinamas valdytoju 
bloga valia, t.y.possessor malae fidei (pvz., vagis). Šio sYirstymo reikšmė 
ta, kad įgijamoji senatis buvo taikoma tik valdytojui gera valia. Toks 
valdymas, kuris sukeldavo įgijamąją senatį, romėnų civilinėje teisėje buvo 
apibūdinamas kaippossessio civilis. 

Terminaspossessio ad interdikta apibrėžė faktinį daikto valdymą, 
kuris buvo ginamas interdiktais. Tokia gynyba buvo taikoma ir valdytojams 
bloga valia (pvz., vagims) bei detentoriams (įkaito turėtojams, prekaristams, 

superficiarijams ir kt.). Šių asmenų valdymas niekada nesukeldavo 
įgijamosios senaties pasekmių. 

Remiantis romėnų koncepcija, valdyti galima buvo tik materialius 
daiktus (res corporales). Kiek vėliau teisinėje kalboje atsirado terminasguasi 
possesio (lyg ir valdymas), kuris reiškė tam tikros teisės, susijusios su daikto 
valdymu, turėjimą. Šiai formai taip pat buvo suteikta interdiktinė gynyba. 
Ouasi possessio egzistavimas turėjo įtakos naujos koncepcijos -possessio 
iuris (teisės turėjimo) atsiradimui. 


3. Valdymo įgijimas ir pasibaigimas 


Dėl sukeliamų svarbių teisinių pasekmių (pvz., nuosavybės įgijimas 
traditio arba usucapio keliu) romėnų teisės klasikai ypatingą dėmesį skyrė 
valdymo atsiradimo klausimui. Remiantis šia teise, yra žinomi keli valdymo 
atsiradimo būdai, kuriuos dabar plačiau ir panagrinėsime (6 pav. ). 

1. Corpore et animo. Paulius suformulavo tokį principą: “Apiscimur 
possessionem corpore et animo, negue per se animo aut per se 
corpore ...'? (valdymu mes įgyjame corpore et animo, bet ne vien tikcorpore 
ar vien tik animo ...). Corpus geriausiai apibrėžiamas kaip materialus 
santykis su daiktu; animus yra noras tą daiktą valdyti. Apie tai, kokio 
pobūdžio turi būti santykis su daiktu (corpus), kad jo užtektų valdymui 
atsirasti, mus informuoja gana daug sprendimų, kurie neretai vienas kitam 
prieštarauja. 

Pagal Paulių, turint tikslą užvaldyti visą žemės sklypą, nereikia jo nei 
aptverti tvora, nei įdirbti, taip pat nebūtina išmatuoti jo ribų. Pakanka tik 
įžengti į sklypo dalį, turint tikslą jį visą užvaldyti. Celsus pripažįsta valdymo 
atsiradimą irneį žengus į jo dalį, jeigu įgijėjui iš jan priklausančio bokšto 
bus parodytas kaimyninis sklypas, kurį jis narėtų užvaldyti. 

Kilnojamiesiems daiktams valdymas dažniausiai būdavo įgyjamas 
paprastu būdu: t. y. daiktą parduodant (traditio). Tačiau ir tai ne visada 
buvo būtina. 


> H. Hausmaniger, W. Selb. Cit. op. S. 179. 

VALDYMO ĮGYJIMAS 


Ypatingi atvejai: 
Solo animo: 
a) traditio brevi 
manu 
b) constitutum 
DOSsseso0orum 





6 pav. Valdymo įgijimas 


Daiktas patekdavo į norinčio jį įsigyti asmens valdymo sferą ir tuo atveju, 
kai jį perduodavo pastarojo namuose, nors jam ir nesant“. 

Valdymas įgyjamas ir tada, jeigu prie nupirkto medžio ar vyninių ąsočių 
yra pastatomas sargybinis arba jeigu yra nuperkamos prekės, kurios yra 
sandėlyje, o pardavėjas pirkėjui perduoda jo raktą. Rakto perdavimas turi 
įvykti prie sandėlio (Papinianas). Čia vertėtų pabtėžti, jog romėnų teisė 
nepripažino daiktų perdavimo dokumentų ar ženklų pagalba (traditio ficta, 
simmbolica, traditio per cartam). Jeigu reikėjo perduoti sunkiai kilnojamą 
daiktą, užtekdavo įgijėjo ir perleidėjo susitarimo dėl perdavimo, kuris būtinai 
turėjo įvykti perduodamo daikto akivaizdoje. 

Jeigu asmuo, neturėdamas tikslo užvaldyti, įžengia į svetimą sklypą (pvz., 
bevaikščiodamas), jis įgyja valdymą kaip miegantis ar protiškai nesveikas 
asmuo, kuriam daiktas yra įbrukamas į rankas. O jei asmuo, radęs svetimą 
daiktą, bet nenorėdamas jo užvaldyti, vis dėlto jį paima, jis netampa 
valdytoju. Šiuo atveju - jis tik detentorius. Jeigu jis nepaskelbia apie savo 
radinį, toks tylėjimas suprantamas kaip siekis užvaldyti rastą daiktą (furtun). 

2. Ypatingi atvejai. Solo animo (vieno valia). Kartais valios požymis 
įgyjant valdymą būdavo toks stiprus, jog atrodė, kad daiktas yra įgyjamas 
vien asmens valia. 

a) Traditio brevi manu. 

Jeigu valdytojas (pvz., nuomotojas) parduoda, dovanoja ar skolina 
detentoriui (pvz., nuomininkui) tam tikrą daiktą, pastarasis pradeda jį 
valdyti, kai abi šalys dėl to susitaria. Romėnų teisę šiuo atveju patenkino 
valių išraiška, ir ji nereikalavo konkretaus daikto perdavimo akto. Šis aktas 
buvo pagrįstas tuo, jog šiaip ar taip daiktas, kurį detentorius gaudavo valdyti, 
jau būdavo pas jį; 

b) Constitutum possessorium. 

Asmuo įgyja valdymą be perdavimo akto, vien remiantis valios 
išreiškimu, jeigu daikto valdytojas pareiškia esąs pasiryžęs perduoti šiam 
asmeniui daiktą, tačiau pats likti detentoriumi (pvz. Tifius perka Sėjaus 
lanką, bet šis lieka jo nuomininku). 

3. Sugebėjimas įgyti valdymą. Romėnų teisė tam tikrai grupei asmenų 
nesuteikė galimybės išreikšti savo valios. Protiškai nesveiki asmenys bei 
vaikai buvo pripažįstami visiškai neveiksniais, jie negalėjo savo veiksmais 
sukurti sau civilinių teisių ir pareigų (pvz., negalėjo sudaryti sutarčių). Jau 
minėjome, jog valdymas romėnų teisėje buvo suprantamas kaip faktinė, 
bet ne teisinė būsena (res facti non iuris). 

Šiai faktinei būsenai užteko ir mažesnės apimties valios. Todėl globotinis 
vaikas iki 7 metų galėjo ir be globėjo įgyti valdymą, jeigu jis pakankamai 
suprato savo veiksmų reikšmę. 

Asmenys, buvę kieno nors valdžioje (pvz., vergai), negalėjo savarankiškai 
įgyti turtinių teisių. Nors valdymas buvo laikomas faktu, tačiau dėl svarbių 
jo sukeliamų teisinių pasekmių minėti asmenys neturėjo teisės jo įgyti savo 
vardu. Šie asmenys buvo laikomi valdžią turinčio asmens “organais". Todėl 
visos teisės galėjo būti įgyjamos bei vykdomos tik turinčio valdžią asmens 
vardu. 

4. Valdymo įgijimas per tarpininkus. Klasikinė teisė iš esmės 
nepripažino valdymo įgijimo per tarpininką (per liberes personas adguiri nobis 
nihil patest). Jeigu Tifius paprašo Sėjaus, kad šis nupirktų jam laivą, tai ši 
valdymą Tifius įgis tik tuo momentu, kai Sėjus laivą perduos. Kiek vėliau 

teisė numatė tam tikras išimtis prokuratoriaus naudai, o Justinianas jau iš 
esmės leido įgyti valdymą per liberam personam. 

5. Valdymo praradimas. Valdymas nepasibaigia, jeigu kuriam nors laikui 
nutrūksta valdytojo santykis, kontaktas su daiktu. Taip pat nebūtina, kad 
valdytojas visą laiką galvotų apie daiktą. Galiojo taisyklė, kad valdymas 
egzistuoja tol, kol valdytojas veikia daiktą taip, kaip jis veiktų įgijęs 
nuosavybės teisę. Pavyzdžiui, Sėjus nepraranda naminio arba prijaukinto 
gyvulio valdymo, jei šis nuo jo kartais pabėga, bet po to sugrįžta namo. 
Sėjus taip pat nepraranda žemės valdymo, nors ją kuriam laikui palieka, kai 

7 pav. Valdymo praradimas 


pasibaigia sezono darbai. Jis nepraranda valdymo net ir tuo atveju, jeigu 
Jam nesant ir nežinant kas nors toje žemėje apsigyvena, tačiau Sėjus, apie 
tai sužinojęs, tuoj pat jį išvaro. Visais šiais atvejais valdytojas gali viešpatauti 
savo daiktui, todėl valdymas nėra prarandamas. 

Valdymas prarandamas, kai valdytojas laisva valia arba prieš savo valią 
netenka galios viešpatauti daiktui (7 pav.). Tai įvyksta, valdytojas praranda: 

1. corpore (pvz., valdytojas iš baimės atsisako savo žemę atsiimti iš 
okupanto); 2. animo; kadangi valia valdyti kontinuityviškai tęsiasi, kad 
prarastų valdymą, valdytojas turi pareikšti valią atsisakyti jo. Todėl 
neveiksnus asmuo negali atsisakyti nuo valdymo; 3. animo et corpore, 
kada valdytojas perduoda daiktą kitam asmeniui, pameta arba miršta. 
Kilnojamų daiktų valdymas prarandamas tuo momentu, kai daiktą užvaldo 
kitas asmuo, o nekilnojamųjų - kai valdytojas sužinojo, jog daiktas jau yra 
laikomas kito asmens. 


4. Valdymo apsauga 


Viena iš pagrindinių valdymo fakto sukeliamų teisinių pasekmių 
ta, kad jį gina teisė. Ir šiandien kiekvienoje civilizuotoje šalyje valdymas 
ginamas nuo trečiųjų asmenų trukdymo ar kėsinimosi į jį. Kaip jau buvo 
minėta, tam tikrais atvejais daikto valdymo faktas gali neatitikti ir net 
prieštarauti teisei. Tokiais atvejais teisės atstatymo kelius numato įstatymai, 
o pats asmuo, kurio teisės pažeistos, norėdamas jas atgauti, negali 
savivaliauti, naudoti prievartos. Teisės numatyta gynyba, pagal romėnų teisę 
taip pat galėjo naudotis valdytojai, nepriklausomai nuo to, kokiu pagrindu 
valdymui įgytas tam tikras daiktas. Tokia posesorinė gynyba galėjo būti 
sėkminga net ir savininko atžvilgiu. 

Būtent romėnų teisėje valdymo gynimo principas buvo išvystytas plačiau. 
Romėnų teisininkai apskritai iškėlė šią problemą ir surado jos principinį 
sprendimą. Tai yra vienas didžiausių romėnų teisės ir konkrečiai pretorinės 
teisės nuopelnų. Svarbiausias valdymo gynimo bruožas romėnų teisėje buvo 
tas, kad byloje dėl valdymo ne tik nereikėjo įrodyti teisės į ginčijamą daiktą, 
bet net buvo draudžiama grįsti savo reikalavimus tokia teise. Tokio pobūdžio 
byloje, norint gauti valdymo apsaugą, buvo būtina ir pakankama nustatyti 
du faktus: a) valdymo faktą; b) valdymo pažeidimo faktą. 

Valdymo gynimas, pagrįstas vien tik minėtų faktų nustatymu, neliečiant 
klausimo, kam priklauso teisė į daiktą, ir buvo vadinamas posesoriniu 
gynimu. Jo priešingybė buvo petitorinis procesas, kuriame buvo 
reikalaujama įrodyti asmens teisę į ginčijamą objektą. Taigi posesorinis 

procesas buvo supaprastintas, gerokai palengvintas ieškovui, kadangi įrodyti 
valdymo faktą visuomet lengviau nei nuosavybės teisę. Kita vertus, 
posesorinis procesas neužkirsdavo kelio savininkui reikalauti daikto 
petitorine tvarka. 

Dar reikėtų pastebėti, jog valdymas būtent gynimo požiūriu iš esmės 
skyrėsi nuo laikymo, kuriam nebuvo taikomas posesorinis gynimas. 

Valdymas buvo ginamas ne ieškiniais, o posesoriniais interdiktais 
(8pav.), kurie, kaip ir visi interdiktai, buvo sąlyginiai magistratų įsakymai. 
Interdiktai gynė tiek kilnojamuosius, tiek ir nekilnojamuosius daiktus. 
Romėnų civilinė teisė turėjo gana plačią interdiktų sistemą. Tai interdiktai, 
kuriais buvo siekiama, kad: 

1) būtų pašalinti trukdymai naudotis daiktu (interdictum retinendae 
possessionis); 

2) būtų grąžintas prarastas valdymas (interdictum recoperendae 
posessionis); 

3) būtų atgautas valdymui daikas, kurį iki tol valdė svetimas asmuo 
(interdictum adibiscendae possessionis). 

Aptarsime šiuos interdiktus kiek plačiau. 

1.Interdictum retinendae possessionis buvo skiriami dar į dvi rūšis: 
interdictum utrubi ir interdictum uti possidetis. Taip jie buvo 
pavadinti todėl, kad magistrato formulės prasidėdavo šiais žodžiais: “Uti 
nune possidetis cum fundum, guo de agitur, guod nec vi nec 
clam nec precario alter ab altero possidetis, ita possidetis. 
Adversus ea vim fiero veto" (Kaip valdote dabar šį nekilnojamąjį turtą, 
jei tik dabartinis valdytojas nėra jo paėmęs iš priešingos šalies smurtu, slaptai 
ar gavęs jį iki pareikalavimo, taip privalote valdyti. Draudžiu vartoti jėgą). 

Interdictum utrubi buvo duodamas kilnojamųjų daiktų valdymui 
apsaugoti. Terminas "utrubi" reiškia “kur", “pas ką". Juo galėjo naudotis 
tiek daikto valdytojas, kurio valdymui buvo trukdoma, tiek ir valdytojas, 
kuris valdymą apskritai prarado. Valdymas turėjo būti ne ydingas. Šiuo 
interdiktu buvo ginamas ne paskutinysis valdytojas, bet valdytojas, kuris 





" H. Hausmaniger, W. Selb. Cit. op. S. 180. 


9. 1519 129 


VI skirsnis 





seUNIUKS OULAPIPA SIULIOS3SO04 'ABd 8 
DĮDU4ID 14 DP 
unjįD31pD43]UĮ 


011039231d 3p 1A 29pun 
WUNn]3JI1Ip423]UĮ UN]D2Ip413]UĮ 





s1Uuo1Ss3SS00 
2aDpUu313d0931 UNIJIpI13)UĮ 


un1iouvą S1129p1SS00 
unionb wi unuviajos in rgnaijn 
N]91p1291UĮ unj21p1231U]Į UN]291p1231]UĮ UNn]jD21p1231U]Į 


sS1Uuo1Ss3S5S00 S1UuO1SS3S5S00 
29DDU3IIS1g1IpPD UNIJ1IpPI13)UĮ 2DDUIUIJII WUNJJ1pPI13)UĮ 


AIPI9JUI 
Į10S3504 


SVAINAD 
ONA(UTIVA SINIMOSA4SOd 





130 


Valdymas (possesio) 


per paskutiniuosius metus daiktą valdė ilgesnį laiką. Justiniano laikais šis 
interdiktas buvo panaikintas. 

Interdiktas uti possidetis buvo skirtas valdymui nekilnojamiesiems 
daiktams apsaugoti. Šiuo interdiktu galėjo pasinaudoti nekilnojamojo turto 
valdytojas, kuriam nebuvo galima prikišti ydingo valdymo (exceptio vitiosae). 
Ydingas valdytojas yra toks, kuris daiktą valdymui įgijo prievartos keliu, 
slapta ar iki pareikalavimo. Toks valdytojas galėjo reikalauti pripažinti jo 
valdymą, pašalinti trukdymus valdyti arba atstatyti buvusią padėtį. Nuteistas 
šio interdikto pagrindu galėjo būti tiek jį pateikęs asmuo, tiek ir asmuo, 
prieš kurį jisai buvo nukreiptas (interdictum dublicium). 

Jį pateikęs asmuo paprastai buvo nuteisiamas tuo atveju, jei neteisingai 
pasinaudodavo savigyna valdymui apginti. 

Iš anksčiau pateiktos formulės matyti, jog šis interdiktas saugojo tą 
valdytoją, kuris faktiškai valdė interdikto paskelbimo momentu (“kaip 
valdėte, taip ir privalote valdyti"). 

Kaip jau minėjome, ydingo valdymo atveju interdikto pagalba daiktas 
galėjo būti atimtas iš faktinio valdytojo. Tokiu būdu čia pasireikšdavo šio 
interdikto valdymo atstatymo vaidmuo. Tokia forma nėra būdinga civiliniam 
procesui, kuris paprastai yra baigiamas arba ieškinio patenkinimu, arba jo 
atmetimu, tačiau nėra baigiamas priteisimu atsakovo naudai. 

2. Interdictum recoperendae possesionis. Šiai interdiktų grupei 
buvo priskiriami interdictum unde vi, interdictum de vi armata ir 
interdictum de precario. 

Interdictum unde vi buvo taikomas tik nekilnojamųjų daiktų 
atžvilgiu, jeigu iš valdytojo valdymas buvo atimtas jėga. Šis interdiktas galiojo 
šalia uti possidetis, todėl valdytojas, kurio teisės buvo pažeistos, turėjo 
pasirinkimo galimybę. Interdictumunde vi skambėjo taip: “Unde in hoc 
anno tu illum vi deiecisti aut fomilia tua aut procurator tuus 
deiecit, cum ille possideret, guod nec vi nec clam nec precario 
a te possideret eo illum guaegue tune ibi habuit restituas"8. Šios 
formulės esmė ta, kad viskam, kas buvo užvaldyta jėga, yra taikoma 
restitucija. Interdiktu galėjo pasinaudoti tik valdytojas, kuris daiktą valdymui 

buvo įgijęs nevi, clam, precario būdu. Interdiktu de vi armata buvo 
ginamas asmuo, iš kurio valdymą daiktui vienerių metų senaties terminas, 
šiam interdiktui jis apskritai nebuvo taikomas. Pagal romėnų teisę ginklu 
paremtos prievartos negalima buvo naudoti net ir siekiant sutrukdyti kitam 
atimti valdymą vi, c/lem arbaprecario būdu. 

Interdiktas de precario buvo paduodamas asmens, kuriam daiktas 
buvo atiduotas naudotis iki pareikalavimo, atžvilgiu. Jį paduodavo tada, 
kai, valdytojui pareikalavus, daikto negrąžindavo. Tokio pobūdžio santykiai 
atsirasdavo tarp globėjo ir kliento, o kiek vėliau jie buvo pradėti taikyti ir 
išlaisvintųjų vergų bei vaikų atžvilgiu. Kai kurie autoriai ginčija šio interdikto 
buvimą motyvuodami tuo, kad tarp šalių buvo tam tikri sutartiniai santykiai, 
dėl kurių valdymo gynimas buvo neįmanomas. Tačiau turbūt reikėtų 
vadovautis nuomone, teigiančia, jog esant šiems santykiams, savininkas 
tampa valdytoju tada, kai laikytojas atsisako daiktą grąžinti. 

3. Interdiktamsadibiscendae possessionis priklausė interdictum 
Salvianum irinterdictum guorum bonarum. Šie interdiktai buvo ne 
tiek posesorinio, kiek petitorinio pobūdžio, kadangi jais buvo siekiama ne 
apginti, bet įgyti valdymą, kurio anksčiau nebuvo. 

Gali kilti klausimas, kam iš viso reikalingi rekuperatoriniai interdiktai, 
kadangi jų taikymo sfera buvo ribota. Tikriausiai jie buvo naudingi todėl, 
kad valdymą laikė nenutrūkstamu ir davė tam tikrų procesinių pranašumų. 
Pirmiausia jie galėjo pereiti įpėdiniams, be to,uti possidentis interdiktas 
buvo duodamas tik tam, kuris interdikto paskelbimo momentu dar valdė, 
tuo tarpu rekuperatorinį de precario duadavo tam, kuris nustojo valdyti 
dėl dolus (apgaulės). Pagaliau uti possidetis interdiktas atstatydavo tik 
nekilnojamojo turto valdymą, o unde vi interdiktas atstatydavo 
nekilnojamojo daikto ir prie jo priklausančių kilnojamųjų daiktų bei jų vaisių 
valdymą. 


Septintasis skirsnis 


NUOSAVYBĖS TEISĖ 


1. Nuosavybės teisės sąvoka ir rūšys 


Daiktinė teisė yra asmens juridinis viešpatavimas daiktui. Pats 
viešpatavimas gali būti įvairaus laipsnio ir pobūdžio, todėl daiktinės teisės 
nėra vienodos. Pagrindinė daiktinė teisė yra nuosavybės teisė (dominium, 
proprietas), kuri tarp egzistavusių penkių buvo vienintelė pilna daiktinė teisė. 
Visos kitos teisės buvo ribotos. Nuosavybės teisė apskritai yra viena iš 
pagrindinių teisių. Romėnų teisėje nuosavybė praėjo labai ilgą evoliucijos 
kelią, tačiau galiausiai ji susiformavo kaip subjektinė teisė, kuri tam tikra 
prasme net nulėmė visos teisinės sistemos pobūdį. Nuosavybė, kaip teisinė 
institucija, yra istorinė kategorija. Pagal daugelį valstybės kilmės teorijų 
valstybė kaip tik dėl to ir atsirado, kad apsaugotų šią pagrindinę teisę. 

Nuosavybės teisės institutas, sukurtas Romos valstybės egzistavimo 
laikotarpiu, ne tik padėjo vystytis ekonominiam gyvenimui Romoje, bet ir 
tapo pagrindiniu atsparos tašku Europoje bei kitose valstybėse, pradedant 
viduramžiais ir baigiant šia diena, sprendžiant su šia teise susijusias 
pagrindines teorines ir praktines problemas. 

Romėnų nuosavybės genezė buvo gana problemiška. Dauguma teisės 
istorikų kalba, jog pirmiausia atsirado kolektyvinė nuosavybė, iš kurios laikui 
bėgant išsivystė privatinė nuosavybė!. 

Tokia nuomonė vyrauja daugelyje teorijų, atsiradusių dar XVII a. Deja, 
reikėtų pasakyti, kad įvairios iš šios teorijos kylančios hipotezės neranda 
atsparos romėnų teisės šaltiniuose. Kartu egzistuoja gana daug įvairių 
argumentų, įrodančių, jog individuali nuosavybė Romėnų valstybėje 
egzistavo nuo pat Romos istorijos pradžios. 

Jau seniausieji šaltiniai mini, jog egzistavo individuali nuosavybė, kurios 
subjektas buvo pater familias. Atrodo, kad pirmiausia ji susiformavo 
kilnojamajam turtui, ir tik visiškai suirus gentinei nuosavybei, taip pat ir 
žemės, perėjo privataus asmens valdžion. 

XII lentelių įstatyme jau buvo privatinė nuosavybė tiek kilnojamajam, 
tiek ir nekilnojamajam turtui. Romėnų teisinių šaltinių analizė rodo, kad 
Romos teisininkai, neatsižvelgiant į tai, kaip buvo nuosavybė apibrėžiama, 
traktavo ją kaip vienalytę teisę. Tiksliausiai šią mintį išreiškė Gajus, kuris 
sakė*: “... Svetimtaučiai turi tik vieną nuosavybę, nes arba kažkas yra 
savininkas, arba savininku laikomas juo nėra. Tokia teise kažkada naudojosi 
ir romėnų liaudis, nes arba kažkas buvo savininkas pagal kviritų teisę, arba 
juo nebuvo" (9 pav.). 


Peregrinų nuosavybė 


Bonitarinė (pretorinė) 
nuosavyt | 
Bendroji nuosavybė 


9 pav. Nuosavybės teisės rūšys 





' W. Rozwadowski. Cit. op. S. 119. 
* W. Rozwadowski. Cit. op. S. 125. 

Pagal ius civile savininkas galėjo būti tik Romos pilietis - kviritas, 
todėl ir pati nuosavybė buvo vadinama kviritine (dominium ex iure Ouiritium- 
nuosavybė pagal piliečių teisę). Šią nuosavybę gynė romėnų ius civile, 
todėl ji buvo vadinama ir civiline nuosavybe. Svetimšaliai, kurie neturėjo 
civilinio teisnumo, negalėjo turėti ir nuosavybės teisės. 

Pradžioje kviritinę nuosavybę į res mancipi galima buvo įgyti tik 
specifiškai romėniškais būdais. Reikėjo atlikti mancipaciją, arba in iure 
cessio. Nuosavybę į visus kitus daiktus (res nec mancipi) galima buvo įgyti 
ir neformaliu būdu - šalims susitariant arba perduodant daiktą (traditio). 
Romoje augant prekinei apyvartai, o taip pat didėjant vergų skaičiui, 
pasitaikydavo nemažai atvejų, kad perleidžiant nuosavybę į res mancipi 
buvo išvengiama formalių veiksmų (mancipacija, in iure cessio) ir 
apsiribojama neformalia tradicija. Šiais atvejai įgijėjas įgaudavo į res 
mancipi tik valdymo teisę, bet neįgaudavo kviritinės nuosavybės. Tik 
praėjus įgijamosios senaties terminui ta valdymo teisė galėjo peraugti į 
kviritinę nuosavybę, o iki to laiko ši nuosavybė likdavo perleidėjui. Iš pradžių 
jeigu daiktą, dar nepraėjus įgijimo senaties terminui, reikalaudovo atiduoti 
kviritinis savininkas arba jei jis būdavo iš įgijėjo paimamas, valdytojui 
nepri lausė jokios gynimo priemonės. Ir tik prie pretoriaus Publicijaus 
tokie. 1s asmenims, kurie buvo praradę valdymą, pradėjo suteikinėti teisę 
pareikšti ieškinį. Atsakovas galėjo būti bet kuris asmuo, kuris buvo paėmęs 
valdyti daiktą. Šio ieškinio, vadinamo actio Publiciana, formulėje buvo 
daroma prielaida, kad ieškovas valdė ginčijamą daiktą visą būtiną įgijamosios 
senaties laikotarpį. Šaltiniai teigia, jogšisactio Publiciana buvo turinčio 
teisę asmens turte (in bonis habeae arba in bonis esse). Todėl toks valdymas 
buvo apibrėžiamas kaip bonitarinė arba pretorinė nuosavybė. Tai jau yra 
dvigubos nuosavybės požymiai, duplex dominium. 

Vėliau analogiška gynyba buvo suteikta ir kitų daiktų valdytojams, kurių 
valdymas vedė prie nuosavybės įgijimo įgyjamosios senaties keliu. Taip buvo 
išplėsta bonitarinės nuosavybės apimtis. Tokio pobūdžio dualizmas romėnų 
teisėje tęsėsi iki Justiniano laikų, kuris dėl unifikacinių tendencijų jį 
panaikino. Justinianas taip pat panaikino ir mancipaciją beiin iure sessio, 
kaip nuosavybės perleidimo būdus. Būtent nuo tada visiškas daikto valdymas 
turi vienalytį charakterį. 

Senosios ius civile, arba ius guiritium, objektas galėjo būti tik 
Romos, o išplėtus pilietybę visai Italijai - tik Italijos, žemė (kilnojamųjų 
daiktų, dėl jų mažesnės svarbos ši taisyklė nelietė). Provincijos žemės, kurias 
romėnai įgijo užkariaudami, buvo romėnų liaudies (populus Romanus), arba 
imperatoriaus, nuosavybė. Šių žemių naudotojai turėjo visas teises, kurias 
turėjo Romos bei Italijos žemių savininkai. Šių teisių, ginamų procesiniu 
keliu, visumą Gajus apibrėžia kaip possessio et ususfructus (valdymas 
ir naudojimas). 

Tokių žemių valdymas šaltiniuose niekada nebuvo apibrėžiamas kaip 
nuosavybė. Tik tokia teisinė konstrukcija galėjo legalizuoti šių Žemių 
naudotojams uždėtus mokesčius, kadangi kviritinė nuosavybė buvo laisva 
nuo mokesčių. Tai buvo pagrindinė priežastis, kodėl provincijų Žemių 
valdymas, visiškai atitinkantis šiandieninės nuosavybės teisės turinį, romėnų 
teisinėje terminologijoje buvo apibrėžiamas tik kaip possessio et 
ususfructus. Todėl kai Dioklecianas 292 m. apmokestino Italijos žemes, 
jų savininkams tai buvo didelis šokas. Tačiau laimėjo požiūris, jog tokio 
pobūdžio mokesčiai yra mokesčiai visuomenės interesams ir kad jie apskritai 
nedaro įtakos nuosavybės esmei. Tokiu būdu provincinių žemių valdymas 
buvo sulygintas su kviritine nuosavybe. 

Šį procesą užbaigė Justinianas 530-531 m., išleisdamas konstituciją: 
“Atmetant bet kokias anksčiau galiojusias smulkmeniškas taisykles, 
naikiname bet kokį skirtumą tarp savininkų, kurie turi nuosavybę kviritų 
teisės pagrindu, ir tų, kurie turi daiktą savo turte, nes nenorime, kad 
egzistuotų tokio pobūdžio skirtumai ir pavadinimas “ex iure Ouiritium"'... 
Norime, kad kiekvienas būtų tiek jam priklausančio vergo, tiek ir kito daikto 
pilnateisis savininkas“. 

Taigi Justiniano kodifikacijoje nuosavybės teisės esmė buvo smarkiai 
modifikuota, palyginus su klasikine teise. 

Peregrinų nuosavybę gynė jų teisinės sistemos (ius peregrinorum). Tam 
tikrais atvejais, kai egzistavo koliziniai peregrino ir Romos piliečio interesai, 
peregrinų pretorius arba provincijos vietininkas galėjo ginti peregriną jo 
teisės pagalba, formulėje įtvirtinant fikciją, jog peregrinas yra Romos pilietis. 


* W. Rozwadowski. Cit.op. S. 212. 

Peregrinų nuosavybė, kaip atskira teisinė kategorija, išnyko po to, kai 
Karakula 212 m. praktiškai visiems Romos imperijos gyventojams suteikė 
Romos imperijos pilietybę. 

Romėnų teisininkai nepaliko abstraktaus nuosavybės teisės apibrėžimo. 
Jie suprato ją išimtinai intuityviai, nes buvo sunku viena sąvoka apibūdinti 
įvairias valdymo formas Romos valstybėje. 

Didžiausią karjerą nuosavybės teisės istorijoje, be jokios abejonės, 
padarė Bertoluso suformuluota nuosavybės teisės sąvoka. Jis sakė, kad 
nuosavybė suteikia galimybę savininkui daryti su materialiu daiktu viską, 
ko nedraudžia teisė. Nuosavybės teisė, romėnų supratimu, viena vertus, 
nurodo tos teisės subjektui laisvės ribas (pozityvioji nuosavybės teisės 
funkcija), kita vertus, yra jos laisvės garantas (negatyvioji nuosavybės teisės 
funkcija, kuri pašalina galimybę tretiems asmenims kištis į svetimą 
nuosavybę). 

Jau viduramžiais buvo bandymų nuosavybės teisės požymius suskirstyti 
į pagrindinius ir papildomus. Pagrindiniai - disponavimo, atgavimo teisė; 
papildomi - naudojimosi teisė, daikto turėjimo teisė, o taip pat teisė surinkti 
ir naudotis jo vaisiais (ius possidenti, utendi et fruendi). Pabandykime plačiau 
aptarti pagrindinius nuosavybės teisės turinio elementus. 

Ius utendi et fruendi reiškia, kad savininkas gali daiktu naudotis bei 
surinkti jo duodamus vaisius. Jis taip pat gali daiktą suvartoti arba sunaikinti 
(ius abutendi). Romėnų civilinėje teisėje galiojo principas, jog daikto vaisiai, 
nuo jų atskyrimo nuo motininio daikto momento, tapdavo motininio daikto 
savininko nuosavybe (separatio). 

Ius possidendi reiškia to daikto turėjimo teisę, bet ne jo valdymo 
faktą. Vadinasi, savininkui praradus faktinį valdymą (pvz., vagystė), nebuvo 
prarandama nuosavybė, o drauge irius possidendi. Savo teises savininkas 
galėjo įgyendinti pretorinių procesinių priemonių pagalba (pvz., rei 
vindicatio), reikalaujant išduoti jam priklausantį daiktą. 

Ius disponendi - tai teisinio disponavimo daiktu galimybė. Tai reiškė, 
Jog savininkas galėjo jam priklausantį daiktą parduoti, dovanoti ir pan. 

Remiantis romėnų šaltiniais, visai nesunku įrodyti, jog savininkas, 
praradęs bet kurią iš šių teisių, nenustoja būti nuosavybės teisės subjektu. 
Nuosavybė yra vienalytė ir elastinė teisė, todėl nenustoja tarnauti jos 

savininkui net ir tada, kai jo teisės dėl įvairių apribojimų būna maksimaliai 
sumažintos. Teoriniu požiūriu nuosavybė yra neribota teisė, nors praktikoje 
ši taisyklė gali turėti įvairių išimčių, kas yra ypač aktualu nekilnojamojo 
turto sferai. 

Atsižvelgiant į jau išvardintus požymius, galėtume pabandyti apibrėžti 
nuosavybės teisę. Tai daiktinė ir autonominė asmens teisė valdyti (naudoti 
ir disponuoti materialiu daiktu), kuri iš esmės yra neribojama, tačiau tik 
tiek, kiek ji nepažeidžia egzistuojančios teisėtvarkos. 

Taip suprantama nuosavybė visą laiką bus tik viena, nepriklausomai 
nuo to, kokia teisinė sistema ją gina. 


2. Nuosavybės teisės apribojimas 


Matėme, kad nuosavybę romėnai suprato kaip visa apimančią 
naudojimosi daiktu teisę, kuri pasireiškė tuo, kad savininkas jam 
priklausančiam daiktui turėjo absoliučią valdžią. 

Kai kurie romanistai net nutiesia tam tikras paraleles tarpdominium 
privatinėje teisėje ir suvereniteto sąvokos viešojoje teisėje. Tačiau ir ši 
absoliuti teisė, kaip ir praktiškai kiekviena subjektinė teisė, buvo ribojama. 
Apribojimų egzistavimą sąlygojo žmonių visuomeninio gyvenimo prigimtis 
bei iš to išplaukianti tam tikrų socialinių ir politinių vertybių sistema. Ir 
šiandieną praktiškai kiekviena civilizuota teisinė sistema riboja nuosavybės 
teisę, atsižvelgdama į trečiųjų asmenų ir visuomenės interesus. Pavyzdžiui, 
Lietuvos Respublikos Civilinio kodekso 96 str. I d. yra sakoma, jog savininkas 
valdo jam priklausantį turtą, naudojasi bei disponuoja juo pagal Lietuvos 
Respublikos įstatymus, nepažeisdamas kitų asmenų teisių ir teisėtų interesų. 
Antroje šio straipsnio dalyje yra sakoma, jog įstatymų nustatytais atvejais, 
bei sąlygomis ir tiek, kiek įstatymai leidžia, savininkas privalo leisti ribotai 
savo turtu naudotis kitiems asmenims, valstybei ar savivaldybei. Tomis 
pačiomis kryptimis (visuomenės interesai ir trečiųjų asmenų interesai) buvo 
ribojama nuosavybė ir romėnų teisėje. 

Nuosavybės teisės apribojimai, kuriuos sąlygojo visuomenės interesai, 
buvo įtvirtinti viešojoje teisėje (ius cogens), kuri iš esmės turėjo imperatyvų 

pobūdį. Todėl šalys privačiu susitarimu negalėjo panaikinti ar sumažinti šių 
apribojimų (ius publicum privatorum pactis mutari non potest). Tuo tarpu 
apribojimai, kuriuos sąlygojo trečiųjų asmenų interesai, buvo įtvirtinti 
privatinėje teisėje, kuri iš esmės buvo dispozityvinio pobūdžio. Todėl šalys 
susitarusios galėjo tuos apribojimus pakeisti ir net panaikinti. 

Apribojimų egzistavimas susiaurina nuosavybės teisės turinį sudarančias 
teises. Tačiau šis “susiaurinimas" galioja tik apribojimų egzistavimo 
laikotarpį. Kai apribojimai nustoja egzistavę, nuosavybės teisė vėl veikia. 
Čia pasireiškia nuosavybės teisės elastingumo principas. Atsižvelgiant į jau 
minėtas interesų grupes, nuosavybės apribojimas galėjo atsirasti įstatymo, 
sutarties ar teismo sprendimo pagrindu. Panagrinėkime kiek plačiau 
pagrindinius nuosavybės teisės apribojimus, atsižvelgiant į tai, kieno 
interesus jie gynė. 

1. Apribojimai, kuriais buvo ginami visuomenės interesai. Jau XII 
lentelių įstatymas žinojo viešo pobūdžio nuosavybės apribojimus, kurių 
egzistavimą sąlygojo statybos ir sanitariniai reikalavimai (pvz., draudimas 
deginti lavonus miesto ribose, minimalūs atstumai tarp namų ir pan.). Čia 
taip pat buvo ir tam tikri serviso apribojimai (pvz., prabangios laidotuvės), 
kurių egzistavimą sąlygojo tam tikri socialiniai ir ekonominiai - politiniai 
motyvai. Vėlesni įstatymai išplėtoja apribojimų ratą. Valdant Augustui 
nustatomas maksimalus namo aukštis (apie 20 m.). Respublikos laikotarpiu 
yra išleidžiama gana daug “serviso" įstatymų, kurie apriboja ne tik 
prašmatnias laidotuves, bet ir prašmatnų gyvenimo būdą (pvz., apribojamas 
margų rūbų, aukso, perlų devėjimas). Pakankamai daug nuosavybės 
apribojimų yra Cenzoriaus išleistojeregimen morum. Ypač daug dėmesio 
čia hskiriama žemės ūkiui. Kaip matome, romėnų teisės sistema nežinojo 
bendros taisyklės, kuri būtų taikoma nuosavybės apribojimui. Viskas buvo 
paremta konkrečiais atvejais. 

2. Jau XII lentelių įstatymas žino ir apribojimus kaimynų naudai. Čia 
vėlgi viskas buvo paremta konkrečiais atvejais. Kai kuriuos jų paminėsime: 

a) pagal XII lentelių įstatymą sklypo, kuriame augantys vaisiai nukrito 
į kaimyno sklypą, savininkas galėjo kas antrą dieną susirinkti jam 
priklausančius vaisius. Kaimyninio sklypo savininkas privalėjo toleruoti šį 
įžengimą; 

b) XII lentelių įstatymas reikalavo, kad būtų paliktas laisvas 5 pėdų 
ruožas ties sklypo riba. Vėlesni įstatymai panaikina šį apribojimą ir leidžia 
statyti ant sklypo ribos. Šiuo atveju kaimyninio sklypo savininkas privalo 
pakęsti, jeigu statinys ne daugiau kaip pusę pėdos įsiskverbia į jo sklypą; 

c) savininkas privalėjo praleisti kaimyną per savo sklypą, jei šis kitaip 
negalėjo pasiekti savojo sklypo. Įstatymiškai taip pat buvo įtvirtinta ir teisė 
naudotis keliais, vedančiais į kapines; 

d) sklypo, kuris buvo aukščiau, savininkas negalėjo keisti natūralios 
tekančio jo žeme vandens krypties; 

e) sklypo savininkas turėjo pakęsti skraidančių bei pastovių kūnų, esančių 
kaimyno žemėje įtaką, jei tai nebuvo daroma tyčiojimosi tikslais. 


3. Bendroji nuosavybė 


Dažniausiai yra taip, jog nuosavybės teisė į tam tikrą daiktą priklauso 
vienam asmeniui. Pagal romėnų teisę daiktas galėjo priklausyti ne vienam, 
bet keliems asmenims, kurie jį valdydavo bendrai. Tokiu atveju buvo kalbama 
apie bendrąją nuosavybę - communio pro indiviso, condominium. 
Pagal romėnų teisę kiekvienas iš bendrasavininkių turėjo idealią nuosavybės 
teisės į tam tikrą daiktą dalį. Šios dalys nebūtinai turėjo būti lygios (pvz., 1/ 
4, 1/4 ir 1/2). Kiekvienas bendrasavininkis turėjo teisę laisvai disponuoti 
savo dalimi ir proporcingai turimai daliai, gaudavo naudą bei privalėjo 
vykdyti daiktui uždėtas įvairias prievoles. 

Atliekant veiksmus, kurie lietė visą daiktą, buvo būtinas visų 
bendrasavininkių sutikimas. Kiekvienas jų galėjo reikalauti bendro 
nuosavybės padalinimo. Jeigu objektas būdavo nedalus, tai paprastai jis buvo 
paliekamas vienam iš savininkų, o kitiems būdavo priteisiama piniginė 
kompensacija, arba jį pardavus gauti pinigai būdavo padalinami proporcingai 
tufimai nuosavybės daliai. 

4. Nuosavybės teisės įgijimas 


Nuosavybės teisė galėjo būti įgyjama pirminiu arba išvestiniu būdu. 
Pirminis yra toks būdas, kai įgijėjo teisė į daiktą atsiranda pirmą kartą arba 
nepriklausomai nuo ankstesnių teisių į šį daiktą. Tokiu būdu įgyta nuosavybė 
buvo laisva nuo bet kokių prievolių. Išvestinis yra toks būdas, kai naujojo 
savininko nuosavybės teisė remiasi ankstesnio savininko teise ir yra išvesta 
iš jo teisės. Tai sutartinis nuosavybės teisės įgijimo būdas. Prie išvestinių 
būdų buvo priskiriami šie: mancipacija (mancipatio), in iure cessio, 
tradicija (traditio). Prie pirminių būdų priskiriam užvaldymą (occupatio); 
įgyjamoji senatis (usucapio); perdirbimas (specificatio); sujungimas ir 
sumaišymas (accessio, confusio, commixtio); vaisių įgijimas (10 pav.). 

Įgyjant nuosavybę išvestiniu būdu, buvo taikomas principas, kad niekas 
negali perduoti daugiau teisių nei jis pats jų turi. Romėnų teisėje galiojo ir 
dar vienas svarbus principas, jog nuosavybė pereina ne sutarties pasirašymo, 
bet faktinio daikto perdavimo momentu ar įgyjamosios senaties keliu. Tad 
skirtingai nuo mūsų teisės, pati pirkimo-pardavimo sutartis dar nesuteikdavo 
nuosavybės teisės į daiktą (šis principas galioja šiandieną VFR ir yra 
vadinamas abstrakcijos principu). Tam, kad pereitų nuosavybė į daiktą, buvo 
būtina atlikti veiksmą - mancipaciją ar tradiciją. Tuo tarpu pati sutartis buvo 
tik tokio veiksmo teisiniu pagrindu (causa). 

Susipažinus su bendraisiais nuosavybės teisės įgijimo principais, 
pabandykime smulkiai aptarti jau minėtus jos įgijimo būdus. 


Išvestiniai nuosavybės teisės įgijimo būdai 


Mancipacija. Šį būdą numatė jau XII lentelių įstatymas. Kai kurie 
interpretatoriai (Žiraras)* mano, kad šis būdas yra senesnis už įstatymą ir 
net už pačią Romą. Tai buvo vienas iš nedaugelio formaliųjų aktų romėnų 
teisėje. Tainegotium per aes et libram (sutartis variu ir svarstyklėmis). 
Mancipacijos metu dalyvaudavo svėrėjas (libripens), penki liudytojai, res 


* PF Girard. Romėnų teisė. 1931. T1. K, P. 370. 

mancipi įgijėjas (mancipio accipiens) ir daikto savininkas. Įgijėjas, 
norėdamas įgyti vergą, ištardavo tokią formulę: hunc ego hominem ex 
iure Ouiritum meum esse aio isgue mihi emptus esto hoc aere 
aenaeague libra (aš teigiu, kad šitas vergas pagal Romos piliečių teisę 
priklauso man, ir aš perku jį variu ir svarstyklėmis). Daikto pardavėjas 
(mancipio dans) į šią formulę atsakydavo tylėjimu ir paimdavo iš svėrėjo 
pasvertą varį. Šiandieną ši procedūra atrodo keista, bet tais Išikais ji nebuvo 
formalesnė nei kiti teisiniai aktai. Tai buvo mainai, kuriuose dalyvaujantys 
liudininkai buvo šalių laisvės ir mainų viešumo garantija. Varis tarnavo 
ekvivalentu. Atsiradus Romoje pinigams varis nebuvo sveriamas. Užuot 
svėrus varį, buvo atliekamas simboliškas aktas, kurio metu įgijėjas uždėdavo 
ant svarstyklių vieną monetą (mancipatio nummo uno). Šiuo būdu nuosavybė 
galėjo būti perduodama ne tik nupirktiems daiktams, bet ir padovanotiems, 
kraičiui. 

Pagal klasikinę romėnų teisę įsigyti nuosavybę mancipatio keliu 
galima buvo ir neperdavus daikto. Pavyzdžiui, buvo galima įsigyti Italijos 
žemes, nepalikus Romos ribų. 

Jau XII lentelių įstatymas numato, jog mancipatio metu gali būti 
duodami tam tikri paaiškinimai (nuncupationes): aun nexum faciet 
mancipiumre, uti lingua nuncupasset, ita ius esto (jeigu yra 
sudaroma nexum ar mancipatio, tai viskas, kas jos metu buvo žodžiu 
paaiškinta, yra privaloma). Nuosavybės perdavimo mancipatio būdu 
objektais buvo tik res mancipi. Šio akto dalyviais (įgijėju, perdavėju, 
liudininkais) galėjo būti tik Romos piliečiai. Mancipacija buvo panaikinta 
Justiniano laikais. Šis ją pakeitė paprastu daikto perdavimotraditio keliu. 

In iure cessio (perleidimas teisme). Tai buvo tariamas vindikacinis 
procesas, kurio metu perleidėjas buvo atsakovas, o įgijėjas - ieškovas. Šios 
procedūros metu daikto įgijėjas pretoriaus akivaizdoje (in iure arba pirmojo 
proceso stadijoje) paliesdavo perleidžiamą objektą lazdele, tvirtindamas, 
jog šis yra jo nuosavybė (hanc ego rem ex iure Ouiritium meam esse aio). 
Pardavėjas į tai atsakydavo tyla, tuo pripažindamas įgijėjo nuosavybę, ir 
formaliai pralošdavo procesą. 

In iure cessio būdu buvo galima perduoti nuosavybę įres mancipi 
irres nec mancipi. Šiuo būdu taip pat galima buvo įgyti ar atsisakyti nuo 

servitutų bei kitų teisių. Kaip ir mancipatio, tai buvo abstraktus aktas, 
kuriuo galėjo naudotis tik Romos piliečiai. Zn iure cessio ištiko toks pat 
likimas kaip ir mancipatio - Justinianas šį būdą pakeitė traditio būdu. 

Traditio (perdavimas). Traditio skiriasi nuo mancipacijos irin iure 
cessio, kurios yraius civile padariniai, tuo, kad pastaroji buvo pagimdyta 
ius gentium ir svarbiausia joje ne forma, o turinys. 

Pirmiausia šis būdas tarnavo peregrinams, kurie negalėjo būti kviritinės 
nuosavybės teisės subjektais. Šiuo būdu buvo perleidžiama nuosavybės teisė 
į provincijų žemes. Pagaliau ji buvo reikalinga net romėnams, norintiems 
perleisti nec mancipi daiktus, o vėliau jos būdu buvo perleidžiama ir 
pretorinė nuosavybė įres mancipi. Pagaliau pagal Justiniano kodifikaciją 
traditio tapo universalus nuosavybės teisės perleidimo būdas. 

Traditio buvo ne formalus teisinis aktas, o paprastas faktas - materialus 
valdymo perdavimo aktas. Tam, kad tradicijos keliu būtų perduota ir 
nuosavybės teisė, reikėjo įvykdyti tris sąlygas: 

a) daiktas turėjo būti faktiškai perduotas (išimtis šiuo atveju buvo tik 
traditio brevi manu in constitutum possessorium - kai įgijėjas jau turėdavo 
daiktą); 

b) perleidimo faktą turėjo lydėti perleidėjo valia perduoti nuosavybę 
bei priėm jo valia tą nuosavybę įgyti iusta causa; 

c)t' -ėj> egzistuoti tinkamas teisinis pagrindas (iusta causa traditionis), 
kurio dėka buvo atliekama tradicija. Įgijėjas, kuris įgaudavo daiktą 
neturėdamas tinkamo teisinio pagrindo, netapdavo jo savininku, o 
perleidėjas galėdavo jį bet kada atimti, remdamasis atgaunamuoju ieškiniu. 

Priklausomai nuo antrosios sąlygos (iusta causa) pobūdžio tradicija 
galėjo pagimdyti trejopas teisines pasekmes: daikto laikymą - detentio 
(paskola); valdymą -possessionis (užstatas arba nuoma labai ilgam laikui) 
ir nuosavybės teisę (pardavimas, dovanojimas ir pan.). 

Reikia prisiminti, kad nuosavybės teisę perkelia ne susitarimas 
(conventio), bet perdavimas - traditio, kuris tvarkomas pagal tas pačias 
taisykles kaip valdymo įgijimas ir praradimas. Traditio skyrėsi nuo 
mancipacijos irin iure cessio šiomis ypatybėmis: 

1) TZraditio galima įvykdyti šalims nedalyvaujant, t. y. per trečiuosius 
asmenis; 

2) Jeigu mancipacija ir in iure cessio, įterpus sąlygas ir terminus, 
buvo niekinės, tai fraditio - ne. Negalima perduoti tik servitutų, nes jie 
buvores incorporales, o jiems negalima taikyti valdymo; 

3) Mancipacijos ir in iure cessio būdais bent nekilnojamųjų daiktų 
nuosavybę buvo galima perleisti ir įgyti jų nevaldant, o traditio negalėjo 
padaryti tas, kas nevaldė, arba nelaikė daikto. Išeitis buvo viena: reikėjo 
juridinio atstovo, turinčio teisę perleisti daiktą. 


Pirminiai nuosavybės teisės įgijimo būdai 


Usucapio (įgyjamoji senatis). Tai nuosavybės teisės įgijimas tam tikram 
daiktui, kuris atsiranda dėl jo valdymo įstatymų nustatytam laikotarpiui. 

Šiam nuosavybės teisės įgijimo būdui pradžią padarė XII lentelių 
įstatymas, kuriame buvo pasakyta, jog asmuo, kuris sklypą valdo dvejus 
metus, o kitus daiktus - vienerius metus, įgyja nuosayybės teisę, 
nepriklausomai nuo šių daiktų įgijimo pagrindo (ususauctoritas fundi bien- 
nium, ceterarum rereum amus (esto)). 

Usucapio institucijos tikslingumą romėnai pagrindė būtinumu 
panaikinti teisinės padėties netikrumą daikto nuosavybės sferoje. Tai buvo 
reikalinga tam, kad būtų garantuota daiktų ekonominė apyvarta, ir tam, 
kad būtų stabilizuota daiktą valdančio asmens teisinė padėtis. Šiuo būdu 
galėjo pasiremti ir asmenys, kurie įgijo kokį nors daiktą, nesilaikydami 
reikiamos teisinės formos (pvz., res mancipi įgijo tradicijos būdu) ir todėl 
neįgijo nuosavybės teisės, taip pat ir asmenys, kurie nors ir įgydavo daiktą 
reikiamu būdu, bet vis tiek neįgydavo nuosavybės teisės, kadangi daikto 
perleidėjas nebuvo jo savininkas. Tam tikrais atvejais usucapio galėjo 
naudotis daikto savininkas, kuriam buvo sunku įrodyti nuosavybės teisę. 
Todėl reikėjo patvirtinti faktais, kad daiktas yra įgytas iš savininko, o šis jį 
įgijo taip pat iš asmens, kuris jį galėjo perleisti kito asmens nuosavybėn ir 
t.t. (probatio diabolica - “velniškas įrodymas"). 

Usucapio evoliucija buvo labai įdomi. Pirmiausia ji buvo taikoma 
Romos piliečiams, lietė tik kviritinę nuosavybę. Kalbant apie žemes būtina 
pabrėžti, jog ji buvo galima tik Italijos žemėms. Po Justiniano konstitucijos 
Romos pilietybė tapo prieinama praktiškai visiems imperijos gyventojams. 

Imperatoriaus konstitucijos įvedė naują instituciją (/longi temporis 
praescriptio) provincijos žemėms, kurios buvo liaudies arba imperatoriaus 
nuosavybė. Panaikinus visus skirtumus daikto valdymo srityje, Justiniano 
kodifikacija tampa vienalyte institucija. Kilnojamiesiems daiktams ji buvo 
vadinamausucapio ir pagal romėnų teisę turėjo atitikti penkis pagrindinius 
bruožus: res habilis, titulus, fides, possessio, tempus. 

1. Res habilis. Šis bruožas apibūdina objektą, į kurį gali būti įgyjama 
nuosavybės teisė usucapio keliu. Usucapio keliu negalima buvo įgyti 
nuosavybės į (res inhabilis) res extra commercium, pavogtus daiktus 
(res furtivae), į daiktus, įgytus prievartos būdu (res vi possessae) bei į daiktus, 
priklausančius valstybės iždui ir bažnyčiai. | 

2. Titulus. Šis bruožas reiškė, kad valdymui daiktas turėjo būti įgytas 
teisėtai (iustus titulus). Vadinasi, turėjo būti pirkimo - pardavimo sutartis, 
dovanojimo aktas arba kraitis ir pan. 

3. Fides, Tai yra valdytojo gera valia (bona fides), kuri turėjo egzistuoti 
bent daikto užvaldymo momentu. 

4.Possessio reiškė, jog tik civilinis valdymas sukelia nuosavybės teisės 
atsiradimąusucapio keliu. Šis valdymas turi būti pagrįstas faktiniu daikto 
valdymu (corpus) ir valia šį daiktą pasilikti sau (animus). Daikto atidavimas 
trečiojo asmens laikymui nenaikino valdymo nenutrūkstamumo, kuris buvo 
būtina usucapio sąlyga. Jeigu valdyme įvykdavo pertrauka, tai jai 
pasibaigus, usucapio reikalaujamas terminas buvo skaičiuojamas iš naujo. 
Jeigu termino eiga buvo sustabdoma, tai sustabdymo laikotarpis nebuvo 
įskaičiuojamas įusucapio reikalaujamą terminą, o šiam pasibaigus jis buvo 
skaičiuojamas ne iš naujo, bet toliau. 

5. Tempus. XII lentelių įstatymas reikalavo skirtingų daikto valdymo 
terminų usucapio atsiradimą. Kilnojamuosius daiktus reikėjo valdyti 
vienerius metus, o nekilnojamuosius - dvejus metus. Nuo Severų laikų 
provincijos žemių valdytojai, inter praesentes (tos pačios provincijos 
gyventojai) naudojusieji ją 10 metų arba valdytojai inter absentes 
(skirtingų provincijų gyventojai) naudojusieji ją 20 metų, galėjo procesinėmis 
priemonėmis (longi temporis praescriptio) atremti vindikacinį ieškinį ir 
pasilikti ginčijamoje žemėje. Skirtingai nuo usucapio, šis būdas 
nesuteikdavo nuosavybės teisės. Skirtumą tarp /ongi temporis 

praescriptio irusucapio institucijų panaikino Justinianas. Nuo tadalongi 
temporis praescriptio reiškė nuosavybės teisės į žemę atsiradimą senaties 
keliu, t. y. ją išvaldžius 10 ar 20 metų (priklausomai nuo to, ar valdytojas 
buvointfer praesentes arinter absentes). Usucapio reiškė nuosavybės teisės 
į kilnojamąjį turtą atsiradimą įgyjamosios senaties keliu. Beje, vienerių metų 
terminą Justinianas prailgino iki trijų. 

Occupatio (užvaldymas). Tai seniausias nuosavybės teisės įgijimo 
būdas, kuris buvo taikomas įgyjant nuosavybę į užvaldytą niekieno daiktą 
(res nullius). Romėnų teisė res nullius statusą pripažino ferae bestiae, 
thesaurus, res derelictae ir res hostiles. 

Ferae bestiae (laukiniai gyvuliai). Kadangi Romoje nebuvo žvejybos 
bei medžioklę reglamentuojančios teisės šakos, tai visi laukiniai gyvuliai, 
esantys laisvėje, nepriklausomai nuo to kam priklauso sklypas, kuriame jie 
gyvena, buvo pripažįstami res nullius. Net ir sklypo, kuriame buvo 
sumedžiotas laukinis gyvulys, savininkas įgydavo nuosavybės teisę tik nuo 
josumedžiojimo momento. Todėl svarbu įsidėmėti, jog nuosavybė į laukinius 
gyvulius atsirasdavo būtent nuo jų faktinio užvaldymo momento (pvz., ne 
gyvulio persekiojimas, bet jo sumedžiojimas suteikdavo nuosavybės teisę). 
Nuosavybės teisė į sumedžiotą gyvulį atsirasdavo net ir tuo atveju, jeigu be 
savininko leidimo buvo įžengta į jo sklypą, kadangi, kaip matėme, laisvas 
laukinis gyvulys buvo pripažintas res nullius, nepriklausomai nuo to kur 
jis vaikščiojo. 

Laukiniais buvo pripažįstami ir naminiai bei prijaukinti gyvuliai, išėję 
iš šeimininkų ir praradę sugrįžimo instinktą. Bites bei balandžius 
(nepriklausomai nuo to buvo jie prijaukinti ar ne) romėnų teisė taip pat 
laikė laukiniais gyvūnais. Todėl medui, kiaušiniams irgi buvo taikomas res 
nullius statusas. 

Thesaurus (lobis) - tai vertingi daiktai, kurie taip ilgai buvo paslėpti, 
jog pasidarė neįmanoma nustatyti jų savininko (thesaurus est vetus guaedam 
depositio pecuniae, cuius non extat memoria, ut iam dominium non habeat)". 

Iš pradžių teisininkai rastą lobį priskirdavo asmeniui, kurio sklype jis 
buvo rastas. Vėliau teisininkai lobiui pripažino res nullius statusą, o 


> H. Hausmaninger, W. Selb. Cit. op. S. 211. 

nuosavybę įgaudavo jį radęs asmuooccupatio keliu. Pagaliau po daugelio 
reformų buvo apsistota ties Hadriano principu, pagal kurį radus lobį 
svetimoje žemėje jis buvo dalinamas per pusę sklypo savininkui ir jį radusiam 
asmeniui. 

Res derelictae (palikti daiktai). Derelikcija - tai atsisakymas 
nuosavybės laisva valia atiduodant kilnojamojo daikto valdymą (pvz., 
išmetimas) ar galutinai paliekant žemės sklypą. (Nuo Valentiano laikų 
nuosavybės teisę į sklypą įgydavo asmuo, kuris dirbdavo jį dvejus metus.) 
Derelikcija nepripažįstami atvejai, kai esant būtinybei išgelbėti laivą iš jo 
buvo išmetami daiktai. 

Res hostiles - tai daiktai, esantys Romos teritorijoje ir priklausantys 
piliečiui tos valstybės, su kuria Roma pradėjo karo veiksmus. 


Specificatio (perdirbimas) 


Specificatio - tai nuosavybės teisės įgijimo būdas, kuris reiškė esminį 
daikto perdirbimą, šitaip sukuriant visiškai naują daiktą (nova species). 

Galima pateikti begalę specifikacijos pavyzdžių: kai iš vynuogių 
padaromas vynas; iš lentų sukalamas laivas, iš aukso padaromas žiedas ir 
pan. 

Romos teisininkai ginčijosi, kam pripažinti nuosavybės teisę į naują 
daiktą, jei Jį pagaminęs asmuo nežinojo, jog tam panaudota medžiaga jam 
nepriklausė. Sabiniečių nuomone daiktas turėjo priklausyti medžiagos 
savininkui (guia sine materia nulla species effici potest). Jie teigė, jog nepaisant 
perdirbimo iš esmės daiktas lieka tas pats, todėl medžiagos savininkas gali 
jo reikalauti remdamasis vindikaciniu ieškiniu. Tuo tarpu prokuleniečiai 
teigė, jog daiktas turi priklausyti jį pagaminusiam asmeniui, kadangi 
perdirbimo metu atsiranda visiškai naujas daiktas (guod factum est, antea 
nullius fuerat), kurį perdirbėjas gali pasisavinti ocupatio būdu. 

Galutinai ši problema buvo išspręsta Gajui suformulavus, o Pauliui 
įtvirtinus kompromisinę teisyklę (media sententia). Šios taisyklės esmė ta, 
kad nuosavybės teisės klausimas sprendžiamas atsižvelgiant į tai, ar naujai 
sukurtą objektą galima buvo grąžinti į pirmykštę padėtį (pvz., iš aukso 
pagamintas žiedas), ar ne (pvz., iš vynuogių išspaustas vynas). Pirmuoju 

atveju nuosavybės teisė buvo pripažįstama medžiagos savininkui, o antruoju 
- tą daiktą pagaminusiam asmeniui. Taigi vynas tekdavo vyndariui, kuris 
žinoma, turėjo atlyginti vynuogių vertę, o žiedas - aukso savininkui. 
Paskutiniuoju atveju perdirbėjas tam tikrais atvejais galėjo reikalauti 
atlyginimo už darbą. 

Media sentetia perėmė ir Justinianas savo kodifikacijoje. 


Sujungimas ir sumaišymas 


Accessio vedė prie nuosavybės įgijimo šalutiniams daiktams, kurie 
pastoviam laikui buvo prijungti prie pagrindinių daiktų ir tuo būdu 
ekonominiu požiūriu tapo jų sudėtine dalimi. 

Šis procesas vyko accessio cedit principali (prieaugis priklauso 
pagrindinio daikto savininkui) taisyklės pagrindu. 

Susijungti galėjo: 

1) du nekilnojamieji daiktai; 

2) kilnojamasis daiktas su nekilnojamuoju; 

3) du kilnojamieji daiktai. 

Dviejų nekilnojamųjų daiktų sujungimas buvo gamtos jėgų veikimo 
pasekmė. Dumblynė (alluvio) - tai lėtas vieno sklypo didėjimas kito sąskaita, 
kuris įvykdavo dėl bendros upės pratekėjimo. Atplaiša (avulsio) - tai vieno 
sklypo dalies atitrūkimas dėl upės srovės poveikio ir jo prisijungimas prie 
svetimo sklypo. Atplaiša tapdavo sklypo sudėtine dalimi nuo to momento, 
kai ji prie pastarojo prisijungdavo, (pvz., priaugus šaknims). Ištuštėjusi upės 
vaga (allveus derelictus) atitekdavo pusiau abiejų jos pusių savininkams. 

Atsiradusi upėje sala (insule in flumine nata) buvo dalijama linija, kuri 
buvo išvedama per upės vagos vidurį. Tos dalys priklausė paupio sklypų 
savininkams. 

Susijungiant kilnojamajam turtui su nekilnojamuoju galiojo taisyklė 
superficies solo cedit (kas yra sklypo paviršiuje, jam ir priklauso). 
Vadinasi, jeigu kas nors pastoviai susijungdavo su sklypu, tapdavo jo sudėtine 
dalimi. Tai galėjo būti sėklos, augalai bei medžiai, įleidę į sklypą šaknis. 
Taip pat tame sklype pastatyti statiniai, nepriklausomai nuo to, kas ir iš 
kieno medžiagos juos pastatė. 

Jeigu dviejų kilnojamųjų daiktų susijungimas (ferruminatio) buvo 
ilgalaikis, tai nuosavybė pagrindiniam daiktui išsiplėsdavo šalutinio atžvilgiu. 

Kitokios taisyklės galiojo susijungiant skysčiams susimaišymo būdu 
(confussio), arba tokiu pat būdu susijungiant kietiesiems kūnams 
(commixtio), kurie priklausė skirtingiems savininkams. Jeigu jų atskyrimas 
buvo neįmanomas, tai dėl susimaišymo atsirasdavo bendroji nuosavybė, 
kurios dalys priklausė nuo įnašų vertės. 


Vaisių įgijimas 


Kol vaisiai nėra atskirti nuo motininio daikto, jie yra pripažįstami šio 
daikto savininko nuosavybe. Tik nuo atsiskyrimo momento jie įgauna 
savarankiškų daiktų statusą. Čia Romos teisininkai iškėlė klausimą, kam 
priklauso nuo motininio daikto atsiskyręs vaisius. 

Bendra taisyklė teigė, jog toks daiktas priklauso motininio daikto 
savininkui, kuris nuosavybės teisę į vaisius įgydavo pirminiu būdu. Išimtys 
buvo nustatytos tik vienai vaisių rūšiai, vaisiams siaurąja prasme (fructus), 
t.y. tiems natūraliems vaisiams, kuriuos daiktas periodiškai gimdo. 

1. Daikto savininkas, išnuomodamas savo daiktą, įgalioja nuomininką 
juo naudotis. Tuo momentu, kada nuomininkas savininkui sutinkant pasiima 
nuomuojamo daikto vaisių, jistfraditio būdu įgyja nuosavybės teisę į juos. 

2. Sąžiningas valdytojas įgyja nuosavybės teisę į vaisius nuo jų atsiskyrimo 
momento (separatio). Vienintelė buvo sąlyga, kad vaisių atsiskyrimo 
momentu subjektas būtų sąžiningas valdytojas. 

Nuo to momento, kai ginčas dėl valdymo perduodamas į teismą, 
valdytojas laikomas nesąžiningu. Jeigu valdytojas bylą pralaimi, jis privalo 
savininkui sugrąžinti vaisius, gautus bylinėjimosi laikotarpiu, išskyrus 
suvartotus. 


5. Nuosavybės teisės išnykimas 


Romėnų teisė nuosavybę laikė amžina teise. Ji galėjo išnykti tik dėl tam 
tikrų priežasčių. 

Pirma, nuosavybės objektui išnykus materialiai (dėl fizinio sunaikinimo, 
specifikacijos ar kitokiu daikto išnykimo atveju). 

Antra, kai nuosavybės objektas išnyksta juridiškai, t.y. nebegali toliau 
būti nuosavybės objektu pagal romėnų teisę (priešo atimtas daiktas, 
išlaisvintas vergas, daiktas, paimtas valstybės ar bažnyčios reikalams). 

Nepriklausomai nuo objekto, nuosavybės teisė išnyksta šiais atvejais: 
1)ją perleidus (perleidimas galėjo būti savanoriškas ir nesavanoriškas); 2) 
vienas asmuo praranda, bet kitas neįgyja (laukinis prijaukintas gyvulys 
pabėga); 3) savininkui atsisakius savo teisės; 4) nuosavybės teisė iš savininko 
atimama prieš jo valią (konfiskacija, senatis). 


6. Nuosavybės teisės gynimas 


Pagrindiniai ieškiniai, tarnavę savininko nuosavybės teisės gynimui 
romėnų teisėje buvo rei vindicatio (vindikacinis ieškinys) ir actio 
negatoria (negatorinis ieškinys). Valdymo, kuris buvo apibrėžiamas kaip 
bonitarinė nuosavybė, gynybai tarnavo jau minėtas actio Publiciana 
(Publiciano ieškinys). Visi šie ieškiniai turėjo daiktinį pobūdį (actiones in 
rem), o kadangi jie buvo pagrįsti teise į daiktą, tai priklausė pretorinėms 
gynybos priemonėms. Svarbu yra ir tai, kad jeigu daikto savininkas tuo pačiu 

"metu buvo ir jo valdytojas, tai jis turėjo teisę naudotis posesorine gynyba, 
kurią garantavo atitinkami interdiktai. 

Rei vindicatio. Jeigu savininkas daikto nevaldė, jis negalėjo 
pasinaudoti interdiktine gynyba. Jis taip pat negalėjo atsiimti daikto 
savavališkai, bet privalėjo kreiptis į teismą, prašydamas daiktą priteisti. Toks 
ieškinys buvo vadinamas rei vindicatio (nuo vim dicere - skelbiu, jog bus 
taikoma prievarta). 

Materialine-teisine prasme vindikacinis ieškinys - tai nevaldančiojo 
savininko reikalavimas valdančiajam nesavininkui dėl daikto sugrąžinimo 
(restituere rem). 

Ieškovu (aktyvioji šalis) pagal vindikacinį ieškinį galėjo būti tik 
savininkas, praradęs valdymą. Kadangi vindikacinis ieškinys buvo kviritinės 
nuosavybės gynimo būdas, ieškovais negalėjo būti visi tie asmenys, kurie 

negalėjo būti kviritinės nuosavybės subjektais, taip pat asmenys, kurie 
nuosavybę įgijo pretoriniais būdais, kadangi pretorinė nuosavybė buvo 
ginamaactio Publiciana būdu. 

Klausimas dėl atsakovo (pasyvioji šalis) pagal rei vindicatio praėjo 
tam tikrą genezę. Legisakciniame procese atsakovu galėjo būti tik tas daikto 
valdytojas, kuris teigė, jog ginčijamas daiktas jam priklauso nuosavybės teise 
(contravindicatio). Jeigu to nebuvo teigiama, tai ieškovas ir be proceso 
įgydavo daikto valdymą. Vėliau ši procedūra buvo supaprastinta ager per 
sponsionem keliu. Šis būdas reiškė daiktinių pretenzijų pateikimą, 
pritaikant verbalinę sutartį (tai tokios sutartys, kurios įsigaliodavo ištarus 
tam tikrą formulę) - sponsio. Gajus aprašė tokį procesą, kuriame buvo 
ginčijamasi dėl vergo. Atsakovas sponsio keliu įsipareigoja sumokėti 25 
sestercus tuo atveju, jeigu ieškovas įrodys savo nuosavybės teisę į vergą. 
Tokia sponsio suteikdavo ieškovui galimybę pateikti atsakovui actio in 
personam, kuri turėjo ne baudžiamąjį, bet prejudicinį pobūdį (actiones 
prejudiciales). Literatūroje yra ginčijamasi, ar tokio pobūdžio procesai 
apsiribojo tik nuosavybės teisės apsauga. 

Po to, kai buvo įvesta arbitralinė formulė, vindikacinis ieškinys galėjo 
būti nukreiptas prieš bet kurį daikto valdytoją. Pagal Justiniano teisę 
atsakovu vindikaciniame ieškinyje galėjo būti ir menamas valdytojas (fictus 
possessor), t.y. asmuo, kuris proceso metu daikto jau nebevaldė, kadangi 
klastingai jo atsikratė (pvz., išmetė). 

Ieškinio dalyku buvo daiktai ir jų vaisiai, kurie galėjo būti kviritinės 
nuosavybės objektais. Kadangi rei vindicatio tikslas yra atiteisti daiktą 
natūroje, jo objektu negalėjo būti res incorporales ir neindividualizuoti 
daiktai, kurie susijungdami su kitais daiktais praranda savo savarankišką 
būseną. 

Vindikacinis ieškinys formuliariniame procese priklausė arbitralinių 
ieškinių grupei, kadangi teisėjas, nustatęs, jog daiktas priklauso ieškovui, 
pirmiausia atsakovui siūlydavo savanorišką restituciją. 

Jeigu šis tokio pasiūlymo atsisakydavo, tai ieškovo naudai buvo 
priteisiama tam tikra pinigų suma, kurią teisėjas nustatydavo atsižvelgdamas 
į ieškovo siūlymus. Pagal rei vindicatio, apart daikto grąžinimo, buvo 
privalu grąžinti ir surinktus to daikto vaisius. Vaisių grąžinimas priklausė 

nuo to, ar atsakovas buvo sąžiningas ar nesąžiningas valdytojas. Sąžiningas 
valdytojas turėjo sugrąžinti tik tuos vaisius, kurie buvo surinkti po litis 
contestatio (ginčo iškėlimo). Tuo tarpu nesąžiningas valdytojas turėdavo 
grąžinti absoliučiai visus ir net atsakydavo už nesurinktus dėl jo kaltės vaisius 
(fructus neglecti). Kita vertus, ieškovas privalėjo grąžinti atsakovui daikto 
išlaikymo išlaidas. 

Romėnų teisė skiria tris išlaidų, padarytų daikto išlaikymui, rūšis 
(impensae): 

1) Išlaidos, kurias reikia padaryti, kad daiktas apskritai egzistuotų arba 
kad iš esmės nepablogėtų - tai būtinosios išlaidos (impensae necessariae). 

2) Išlaidos, kurios tik padidindavo daikto vertę - naudingosios išlaidos 
(impensae utiles). 

3) Išlaidos, panaudotos daikto pagražinimui - prabangos išlaidos 
(impensae voluptuariae). 

Sąžiningam valdytojui savininkas privalėdavo sugrąžinti būtinąsias ir 
naudingąsias išlaidas. Tuo pagrindu atsakovui net priklausė daikto užlaikymo 
teisė (ius restentionis). Sąžiningas valdytojas, vadovaudamasisius tollendi, 
galėjo pasiimti ir prabangos išlaidas. Nesąžiningas valdytojas turėjo teisę 
tik į būtinųjų išlaidų atlyginimą. 

Actio negatoria. Gali būti toks atvejis, kai savininkas nepraranda 
valdymo, bet kas nors neteisėtai trukdo jam daiktą valdyti. Šiuo atveju 
savininkas galėjo savo teises ginti negatoriniu ieškiniu (actio negatoria J. Taigi 
negatoriniu ieškiniu galėjo pasinaudoti valdantis savininkas prieš bet kokius 
trukdymus ir pasikėsinimus į jo nuosavybę (absoliutinė gynyba). Ieškovas 
privalėjo įrodyti savo nuosavybės teisę ir kad atsakovas ją pažeidė. Atsakovas 
galėjo įrodinėti savo teisę, tam tikru būdu varžyti ieškovo nuosavybės teisę, 
pvz., įrodinėti servitutą. Ieškinį patenkinus ši atsakovo “teisė" paneigiama, 
iš čia negatorinis ieškinys. Greta negatorinio ieškinio buvo actio 
prohibitoria (draudžiamasis), kada ieškovas įrodinėja savo teisę uždrausti 
ką nors daryti.Actio negatoria iractio prohibitoria buvo labai panašūs, 
skyrėsi tik pretorinės formulės redakcija vienur - neigiama forma, kitur - 
teigiama. “Jeigu pasirodys, kad atsakovui nepriklauso teisė ... ir jeigu 
pasirodys, kad ieškovas gali uždrausti". Vindikacinis, negatorinis ir 


- wa. 

Bonitarinei nuosavybei ginti I a. pr.m.a. buvo pradėtas naudoti actio 
Publiciana. 

Publiciano ieškinys. Jau minėjome, jog daikto valdytojas, neturintis 
kviritinės nuosavybės, kurią buvo galima įsigyti senaties (possessio ad 
usucapionem) keliu, prarasdavo savo valdymą, kurį galėjo susigrąžintiactio 
Tuojis iš esmės ir skyrėsi nuo posesorinių interdiktų. Jeigu prieš interdiktą 
buvo galima atsikirsti, kad valdymas yra niekingas (užgrobtas jėga ir t.t.), 
neliečiant valdytojo beteisiškumo, tai Publiciano ieškinyje atsakovas galėjo 
įrodinėti, kad ieškovas neturi teisės į daiktą. Čia yra dar vienas pavyzdys, 
įrodantis kuo bonitarinis savininkas skiriasi nuo sąžiningo valdytojo. Šiuo 
skirtumu remiantis klasikinė teisė bonitarinį savininką statė greta kviritinio. 
Šis ieškinys buvo panašus įrei vindicatio, o jo formulėje egzistavo prielaida 
(fikcija), jog ieškovas pakankamai seniai turėjo daiktą, kad įgytų į jį 
nuosavybę įgyjamosios senaties keliu. Pasyviai legitimuotas, kaip ir rei 
vindicatio, buvo daikto valdytojas. 

Tais atvejais, kai atsakovas pareikšdavo, jog jis yra kviritinis daikto 
savininkas (exeptio iusti dominii), ieškovas galėjo pareikšti repliką ir įrodyti, 
kadjis ginčijamą daiktą įgijo iš savininko (replicatio rei venditae et traditae). 
Kai atsakovu Publiciano ieškinyje būdavo kitas daikto valdytojas ad 
usucapionem, ginčo išsprendimą nulemdavo tam tikros sąlygos. Jeigu abu 
asmenys įgijo daiktą iš to paties asmens, tai procesą laimėdavo tas, kuris tą 
daiktą įgydavo anksčiau; taigi čia galiojo taisyklė prior tempore, potior 
iure (kas pirmesnis laiko atžvilgiu, tas geresnis ir teisės atžvilgiu). 

Kiti nuosavybės teisės gynimo būdai santykiuose tarp kaimynų. Be 
minėtų pagrindinių ieškinių, romėnų privatinė teisė žinojo apie 70 ieškinių, 
iš kurių dauguma buvo daiktiniai ir asmeniniai ieškiniai, skirti nuosavybės 
teisės gynimui (pvz., actio furti, kuriuo galėjo pasinaudoti mukentėjęs nuo 
vagystės savininkas). 

Kaip visur, taip ir Romoje kasdieniniame gyvenime svarbų vaidmenį 
vaidino santykiai tarp kaimynų. Panagrinėkime kai kurias ieškinių rūšis, 
kurios taip pat buvo svarbios šioje srityje. 

Actio ague pluvae arcendae (ieškinys dėl natūralaus pasikeitimo 
atslūgus lietaus vandeniui). Šis ieškinys jau buvo XII lentelių įstatyme. Jį 

taikė dirbamo sklypo savininkui, kuris buvo atsakovu prieš kaimyną. 
Pastarasis buvo nepatenkintas atsakovo padarytais pakeitimais, trukdančiais 
natūralų vandens nutekėjimą iš vieno sklypo į kitą. Skundo tikslas buvo 
priversti kaimyną išmontuoti dirbtinai padarytas konstrukcijas (užtvanką), 
o jeigu tos kontstrukcijos buvo pastatytos dar prieš tai buvusio savininko, 
ieškovas leido išardyti tas konstrukcijas per tam tikrą laikotarpį.:Justiniano 
teisėje šis ieškinys buvo modifikuotas. Tai buvo asmeninis ieškinys (actio in 
personam), kuris priklausė kategorijai actiones arbitrariae. 

Cautio damni infecti - tai garantija, sauganti sklypo savininką nuo 
žalos, gresiančios iš kaimyninio sklypo. Asmuo, įpareigotas suteikti tokią 
garantiją, žodinio kontrakto (stipulatio) būdu prižadėdavo padengti kaimynui 
padarytą žalą. Atsisakymas duoti tokią stipuliaciją reiškė, kad asmeniui, 
kuriam gresia pavojus, bus suteikta laikina kaimyninio skylpo valdymo teisė 
(missio ex primo decreto), kuris vedė prie usucapio. Palaipsniui cautio 
reikalavimo teisė buvo pripažinta ir emphyteusis, superficies bei 
ususfructus. 

Operis novi nuntatio - tai prieštaravimas naujų konstrukcijų statymui 
(opus novum), kurios trukdytų laisvą naudojimąsi sklypu, priklausančiu 
nuosavybės teise. Prieštarauti galėjo sklypo savininkas, taip pat 
emphyteusis bei superficies. Tokiu atveju asmuo, statantis naujas 
konstrukcijas, privalėjo jas arba nugriauti, arba duoti atitinkamas garantijas, 
kadjos nepadarys žalos. Priešingu atveju asmuo, kuriam grėsė pavojus, galėjo 
pateikti interdiktą, kuris buvo vadinamas interdictum demolitorium. 
Statantis asmuo galėjo gintis, išgaudamas iš pretoriaus statybos draudimo 
panaikinimą (remissio nuntiationis). Tokiu atveju savininkas, kuriam grėsė 
pavojus, turėjo įrodyti savo teisę, pasinaudodamas teisinėmis priemonėmis. 
Justiniano teisėje ši forma buvo iš esmės reformuota. 

Actio finium regundorum - tai ieškinys, skirtas teritoriniams 
(pasienio, ribų) ginčams išspręsti. Pagal senąją romėnų teisę kaimyninius 
sklypus skirdavo penkių pėdų pločio riba. Ši riba priklausė kaimyninių sklypų 
savininkams pusiau. Ginčai, kildavę dėl šios ribos, buvo sprendžiami būtent 
šio skundo pagrindu. Be to, adiucatio pretorius pripažindavo teisėjams 
teisę vieno sklypo dalį priteisti kito sklypo savininkui, jei tai buvo būtina 
norint pasiekti taiką. 


| Aštuntasis skirsnis | 


TEISĖ Į SVETIMUS DAIKTUS 


1. Teisės į svetimus daiktus sąvoka 


Spartus prekinių ir ūkinių santykių vystymasis Romoje, sąlygojąs 
daiktinių teisių diferenciaciją, įtakoja ir naujo civilinės teisės instituto - teisių 
į svetimus daiktus (iure in re aliena) - atsiradimą bei vystymąsi. Kalbant 
konkrečiau, šių teisių atsiradimui ypač svarbios buvo dvi priežastys. Pirma, 
tai savininkų interesai (normalus naudojimasis savo daiktu dažnai reikalavo 
turėti tam tikrų teisių į svetimą daiktą) ir, antra, tai kreditorių interesų 
užtikrinimo poreikis. Kaip bet kuri daiktinė teisė,iure in re aliena buvo 
absoliutaus pobūdžio, t.y. ji galiojo visų aplinkinių atžvilgiu. Kita vertus, 
šios teisės, skirtingai nei nuosavybės teisė, nesuteikdavo absoliučios valdžios 
į daiktus. Jos buvo “ribojančio" pobūdžio, t.y. iure in re aliena dėka 
buvo apribojama nuosavybės teisė. 

Romėnų civilinė teisė žinojo gana daug šių teisių. Pagrindinės jų - tai 
servitutai, emfiteuzis, superficijus, ir įkeitimo teisė. Toliau pabandysime šias 
teises aptarti kiek plačiau. 

2. Servitutai ir jų rūšys 


Iš visų teisių į svetimus daiktus, anksčiausiai Romoje susiformavo 
servitutai. Jų praktinę reikšmę ir būtinumą galima paaiškinti pavyzdžiu. 
Tarkime, jog tam tikra teritorija tarp įpėdinių yra padalinama tokiu būdu, 
jog vieno iš sklypų savininkas neturi tiesioginio išėjimo į kelią arba tame 
sklype nėra vandens. Tam, kad būtų patenkinti minėti poreikiai, būtinai 
reikėjo turėti galimybę pasinaudoti kaimyniniu sklypu. Iš pradžių tai buvo 
pasiekiama sudarant sutartis (pvz., nuoma). Tačiau šis būdas buvo nestabilus, 
kadangi keičiantis savininkui sutartis nustodavo galios. Taigi reikėjo kito 
būdo, kuris užtikrintų pastovų naudojimąsi kaimyniniu sklypu. Išeitis buvo 
surasta įvedant servitutų institutą. 

Servitutai (servitutes) - tai ribota daiktinė teisė kito asmens daiktui. 

Jeigu nuosavybės teisė suteikia daikto savininkui galimybę be apribojimų 
naudotis jam priklausančiu daiktu, tai servitutai suteikia teisę (kuri yra taip 
pat daiktinio pobūdžio) ribotai naudotis svetimu daiktu. Naudojimosi ribos 
priklausė nuo servituto rūšies. 

Pagal romėnų teisę servitutai galėjo būti įsteigti arba žemės sklypo, arba 
asmens naudai ir atsižvelgiant į tai buvo skirstomi į predialinius (servitutes 
praediorum) ir asmeninius (servitutes personarum). Servituto, kaip tam tikro 
teisinio santykio, dalyviais galėjo būti tik teisės subjektai. 

Servitutes praediorum esmė ta, jog sklypo, kuris buvo apsunkintas 
servitutu, savininkas turėjo pakęsti, kad kitas asmuo, kuris nėra skylpo 
savininkas, riboja jo nuosavybės teisę į sklypą. Šis ribojimas pasireiškė tuo, 
kad nesantis savininku asmuo galėjo atlikti tam tikrus veiksmus, 
nepriklausomai nuo teisėto savininko valios. Taigi predialinio servituto 
subjektais buvo “viešpataujančio" ir “tarnaujančio" sklypo savininkai, iš 
kurių pirmasis turėjo riboto naudojimosi teisę “tarnaujančio" sklypo 
atžvilgiu. 

Predialinių servitutų atsiradimą itin stipriai įtakojo Romos teritorinė 
struktūra. Mat egzistavo labai daug mažų sklypų, kuriais praktiškai nebuvo 
įmanoma naudotis neturint teisės tam tikrais atvejais pasinaudoti kaimyniniu 
sklypu. 

Servitutes personarum, skirtingai nuo servitute preadiorum, 
kurie priklausė tam tikro sklypo savininkui, galėjo priklausyti bet kuriam 
asmeniui, bet ne daiktui. Tai yra daiktinės teisės svetimam daiktui, suteiktos 
tam tikro asmens naudai (pvz., panauda). Šio servituto asmeninis pobūdis 
reiškė, jog tai buvo subjektinė neperleidžiama teisė, kuri paprastai 
pasibaigdavo, kai mirdavo tą teisę turintis asmuo. Respublikos laikotarpio 
Romos teisininkai suformulavo bendrus teorinius servitutų teisės principus, 
kurie buvo taikytini tiek predialiniams, tiek ir asmeniniams servitutams: 

a) jie yra pozityvinės teisės servituto subjekto atžvilgiu ir negatyvinės - 
daikto savininko atžvilgiu. Šis principas reiškia, kad juo “apsunkintas" asmuo 
nėra įpareigotas atlikti tam tikrų pozitivių veiksmų, o atvirkščiai - jis yra 
priverstas pakęsti tam tikrus veiksmus arba susilaikyti nuo jų (servitus in 
faciendo consistere neguit) . Iš šio principo romėnai žinojo vieną išimtį - mūro 
įrėmimo į kaimyninį mūrą servitutas. Šiuo atveju “apsunkinto" sklypo 
savininkas buvo įpareigotas atlikti pozityvius veiksmus, t.y. remontuodamas 
atramą jis turėjo vadovautis ne tik savo, bet ir servitutą turinčio asmens 
interesais; 

b) kadangi servitutai yra res incorporales, tai jais galima buvo 
apsunkinti tik svetimą, bet ne savo objektą. Taigi galiojo principas "nemini 
res sua servit" (niekas neturi servituto saviems daiktams); 

c) servitutas galėjo egzistuoti tiktai daiktams, o ne teisei, todėl vieno 
servituto negalima buvo apsunkinti kitu servitutu (servitus servitutis esse non 
potest). 

Romėnų teisė žinojo gana platų predialinių ir asmeninių servitutų 
spektrą (11 pav.). Aptarkime juos šiek tiek plačiau. Priklausomai nuo sklypo 
paskirties bei nuo jo buvimo vietos visi predialiniai servitutai buvo skirstomi 
į kaimo (servitutes preadiorum rusticorum) ir miesto servitutus (servitutes 
praediorum urbanorum). Seniausi kaimo servitutai buvo: 

1. Servitus itineris (tako servitutas) - teisė pėstute, ant arklio ar 
neštuvuose kirsti svetimą sklypą. Šis servitutas priklausė iura itinerum 
(kelio teisė) kategorijai. Tai buvo vienas iš pačių seniausių servitutų. 

2. Servitus actus. Šis servitutas taip pat priklausė iura itinerum 
kategorijai ir reiškė, kad svetimą sklypą gali kirsti ekipažai, pavieniai gyvuliai 


ar kaimenės. 


158 


Teisė į svetimus daiktus 


3.Servitus viae - tai servitutas, suteikdavęs teisę naudotis keliu, kurio 
plotį buvo nustatęs XII lentelių įstatymas. Iš visų kelio servitutų, šis 
suteikdavo plačiausias teises. Literatūroje yra vadovaujamasi nuomone, jog 
jis apimdavo servitus intineris ir servitus actus!. 

4. Servitutus ague haustus - vandens praleidimo servitutas. Jis 
suteikdavo teisę įžengti į svetimą sklypą pasisemti vandens. Jis priklausė 
iura aguorum (vandens teisė) kategorijai. 

Kiek vėliau po to, kai atsirado kaimo servitutai, pradėjus vystytis 
miestams, atsiranda ir miesto servitutai. Labiausiai paplitę buvo šie miesto 
servitutai: 

1. Servitus altius non tollendi - draudimas, įpareigojantis 
“tarnaujančio" sklypo savininką statyti tik tam tikro aukščio pastatus. Šis 
servitutas priklausė iura luminum (šviesos teisė) kategorijai. 

2.Servitus prospiciendi - draudimas statyti “tarnaujančiame" sklype 
konstrukcijas, kurios užstodavo “valdančiojo? sklypo savininkui vaizdą. Taip 
pat priklausė iura luminum kategorijai. 

3. Servitus protegendi vel proiciendi - teisė tam tikra statybine 
konstrukcija “kirsti? kaimyninio sklypo oro stulpą. Priklausėiura parietum 
(statybos) kategorijai. 

4. Servitus tigni immitendi - balkio “įleidimo" į kaimyninį mūrą 
teisė. Priklausė taip pat iura parietum kategorijai. 

5. Servitus oneris ferendi - teisė “atremti" statybinę konstrukciją į 
konstrukciją, esančią kaimyniniame sklype. Sklypo savininkas buvo 
įpareigotas išlaikyti savo konstrukciją tokią, kad kaimynas galėtų naudotis 
jam priklausančiu servitutu. Taip pat priklausėiura parietum kategorijai. 

6. Servitus stillicindi - teisė nukreipti lietaus vandens nutekėjimą į 
kaimyninį sklypą. Priklausė iura stillicidiorum (nutekėjimo teisė) 
kategorijai. 

7. Servitus fumi immitendi - teisė nukreipti dūmus ir nemalonius 
kvapus į kaimyninį sklypą. 


! W. Rozwadowski. Prawo rzymskie. Warszawa, 1991. S. 

Galima nurodyti šiuos bendrus predialinių servitutų požymius: 

1) servitutas visuomet apsunkina vieną sklypą kito sklypo naudai; 

2) servitutas yra pastovi teisė; 

3) servitutas yra nedalus. Pavyzdžiui, jei apsunkintoji servitutu žemė 
arba turinčioji servitutą žemė yra padalinama tarp daugelio savininkų, tai 
kiekvienas sklypas yra apsunkintas servitutu ir kiekvienas turi servitutą. 

Jau minėjome, jog asmeniniai servitutai, (servitutes personarum) - tai 
yra teisės į svetimą daiktą, suteiktos tam tikram asmeniui. Jų buvo keturios 
rūšys: usus fructus, usus, habitatio ir operae. 


Usus fructus 


Romėnų teisėje tai buvo daiktinė teisė iki mirties naudotis svetimu 
daiktu ir surinkti jo vaisius, tuo pačiu turint pareigą išsaugoti to daikto 
substanciją (Paulius D7,1,1 Usus fructus est ius alienis rebus utendi fruendi 
salva rerum substantia). Respublikos laikotarpio ir klasikinėje teisėje usus 
fructus vystėsi kaip sui generis teisinis institutas. Ir tik vėlyvajame 
klasikiniame laikotarpyje usus fructus institutui buvo pradėtas taikyti 
asmeninio servituto režimas. Šio instituto atsiradimą sąlygojo poreikis 
patenkinti testatoriaus valią ir apginti moters (našlės ar nevedusios dukros) 
padėtį šeimoje. 

Šios formos ypatybė ta, jog usus fructus buvo grynai asmeninė ir 
neperleidžiama teisė, kadangi pati usus fructus teisė yra daikto 
naudojimas, taigi daiktas jį naudojant negali būti sunaikintas. Perleisti 
trečiajam asmeniui buvo galima tik naudojimąsi daiktu (guoad usum). Usus 
fructus dalyku galėjo būti tik nesuvartojami res corporales (žemės 
sklypai, pastatai, žvėrys ir pan). Vėliau atsiradoguasi usus fructus, kurio 
objektu galėjo būti ir suvartojami daiktai, o naudotojas pasižadėdavo 
pasibaigususus fructus laikui, sugrąžinti savininkui sunaudotų daiktų tokį 
pat kiekį arba jų vertę. 

Kaip matome iš usus fructus apibrėžimo, ususfructarijus buvo 
įpareigotas išsaugoti daikto substanciją, t.y. jis negalėjo daikto sunaudoti 
ar pakeisti jo esmės. Šios pareigos įvykdymą paprastai garantuodavo 
specialios kaucijos (cautio ususfructuaria). Ususfructarijus turėjo teisę 

naudotis daiktu ir jo vaisiais. Jis nebuvo daikto valdytojas, o tik jo detentorius. 
Į vaisius jis įgydavo nuosavybės teisę nuo jų paėmimo momento. Daikto 
savininkas, usus fructu galiojimo metu turėjo tik nuosavybės teisę. 
Ususfructarijus, neturėdamas nuosavybės teisės, negalėjo daikto teisiškai 
tvarkyti, pakeisti jo statuso. Jei jis be savininko sutikimo pasisavindavo arba 
sunaikindavo daiktą, tai įvykdydavo nusikaltimą. Visais kitais atvejais jis 
atsakė prieš savininką kaip pašalinis asmuo. Tik vėliau pretorius nustatė, 
kad ususfructarijus privalo naudotis daiktu ir jo vaisiais kaip geras 
šeimininkas, o pasibaigus usus fructui - grąžinti daiktą. 

Ususfructarijaus teisė į daiktą buvo ginama ypatingais interdiktais. Savo 
teisę savininko ir valdytojo atžvilgiu jis galėjo ginti pateikdamasvindicatio 
usus fructus. 


Usus 


Tai naudojimasis svetimu daiktu siaurąja prasme, tai yra tik pačiu daiktu, 
bet ne jo vaisiais. Jam buvo taikomos visos usus fructus režimą 
reguliuojančios taisyklės, išskyrus nuostatas apie naudojimąsi vaisiais. 

Net ir naudojimosi šia teise laikotarpiu jos negalima buvo perleisti 
tretiesiems asmenims. 

Justiniano teisėje iš esmės buvo leista paimti vaisius būtinų savo poreikių 
patenkinimui. 


Habitatio, operae servorum vel animalium 


Habitatio - tai daiktinė teisė gyventi svetimame name,ooperae -tai 
teisė naudotis svetimo vergo ar gyvulio darbu. Tiekhabitatio,tiekiroperae 
yra ne kas kita, kaip tam tikrausus servituto rūšis. Savarankiškų asmeninių 
servitutų statusą jie įgavo Justiniano teisėje. 

Servitutų atsiradimo būdai: 

1)Iegato būdu, kai legatas užrašomas vindikacijos (ginčo) tvarka, kuria 
nustatomas servitutas trečiojo asmens naudai; 2) priteisimo būdu 
(adjudicatio); 3)in iure cessio būdu ,simuliuojant servitutinį ieškinį (actio 
confessoria); 4) mancipacijos būdu; 5) įgyjamos senaties keliu. 

Plačiausiai buvo sutinkami du būdai: legatas (savininko mirties atveju) 
- pagrindinis asmeninių servitutų šaltinis, ir in iure cessio - naudojimas 
tarp gyvųjų. 

Imperijos laikotarpiu servitutus galima įgyti tam tikra sutartimi, o 
Digestai jau sako, kad servitutus galima perduoti (traditio). 

Servitutų panaikinimas 

1. Servitutas išnyksta, išnykus vienai iš jo būtinų sąlygų: 

a) išnykus asmeniui arba žemės sklypui, kurių naudai nustatytas 
servitutas. Iki Justiniano servitutus naikino bet koks teisnumo apribojimas, 
ojo laikais tik capitis deminutio maxima, 

b) išnykus servitutu apsunkintam daiktui materialiai arba teisiškai, 

c) susiliejus į vieną asmenį servituto turėtojui su daikto savininku 
(confusio). 

2. Servituto atsisakymas. Atsisakyti nuo servituto galima buvo ta pačia 
tvarka, kokia jis buvo nustatytas. Pavyzdžiui, jei jis buvo nustatytasin iure 
cessio tvarka, simuliuojant konfesorinį ieškinį, pagal kurį norįs gauti 
servitutą teigė, jog jis jau jį turi, tai servitutas panaikinamas negatorinio 
ieškinio simuliacija, pagal kurią apsunkintasis servitutu asmuo teigia, kad 
jokio servituto nebuvo ir nėra, o antroji šalis tai patvirtina. 

3. Nesinaudojimas servitutu (n0n usus). Pagal klasikinę teisę kilnojamojo 
turto servitutai dėlnon usus išnyksta per vienerius metus (pagal Justiniano 
- per 3 m.), o nekilnojamojo - per 2 m. (pagal Justiniano - per 10-20 metų). 
Senaties terminas kaimo servitutams, kurie buvo pozityvūs, skaičiuojamas 
nuo paskutinio naudojimosi veiksmo, o miesto (negatyvūs) - nuo tos dienos, 
kai servitutu apsunkinto turto savininkas padaro bet kurį servitutui priešingą 
veiksmą, pavyzdžiui, nepaisydamas draudimo statyti namą jį stato. 

4. Naikinamasis terminas ir naikinamoji sąlyga. Klasiškoji teisė leido 
nustatinėti laikinius ir sąlyginius asmeninius servitutus, o daiktinius iš 
prigimties laikė nuolatiniais -perpetue. Pretorinė teisė leido jau ir daiktinius 
servitutus. 

Servitutų teisės apsauga 
confessoria panašus į negatorinį ieškinį tuo, kad jį galima kelti kiekvienam, 
kuris faktiškai trukdo naudotis servituto teise. Skiriasi tuo, kad actio 

confessoria priklausė servituto turėtojui vis tiek ar jis servituto teise 


-) o) .) vyro 


daikto valdytojas. 


3. Įkaito teisė (užstatas) 


Šiandieninė įkaito teisė - tai daiktinė teisė į svetimą daiktą, pagal kurią 
kreditorius (įkaito turėtojas) gali, skolininkui (įkaito davėjui) neįvykdžius 
įkeitimu užtikrintos prievolės, savo reikalavimą patenkinti atsiimdamas jam 
priklausančią dalį iš įkeisto turto vertės, nepriklausomai nuo to, ar įkeistas 
turtas tebėra skolininko, ar jis pastarojo yra perleistas tretiesiems asmenims. 

Taigi įkeitimo teisiniame santykyje yra dvi šalys: įkaito turėtojas - 
kreditorius, kurio teisei apginti yra užstatomas turtas ir įkaito davėjas - 
skolininkas, kuris kredito garantavimo tikslais įkeičia daiktą. 

Įkeitimo teisės genezė yra labai įdomi. Skolininkui neįvykdžius savo 
įsipareigojimų, kreditorius galėjo taikyti “asmeninį" vykdymą. Tai reiškė, 
jog kreditorius suimdavo skolininką ir tol laikydavo, kol skolas už jį 
sumokėdavo šeimos nariai ar draugai. Jeigu niekas nepadengdavo skolų, 
tai skolininkas būdavo parduodamas kaip vergas užsienin. 

Ilgainiui “asmeninis" vykdymas užleidžia savo pozicijas tokiam 
vykdymui, kuris yra nukreipiamas ne į asmenį, bet į jo turtą. Šiuo atveju 
kreditorių reikalavimai, kaip ir bankroto procedūroje, būdavo patenkinami 
iš viso skolinto turto. 

Įkeitimo teisė Romoje pradeda vystytis tada, kai iškyla poreikis iš anksto 
išsklaidyti kreditoriams baimę, jog skolininkas gali neįvykdyti savo 
įsipareigojimų. 

Pirmoji romėnų taikyta forma buvo laidavimas, t. y. šalia skolininko 
atsiranda dar vienas asmuo, kuris atsako kreditoriui savo turtu, jeigu 
skolininkas neįvykdo savo įsipareigojimų. 

Vystantis ūkiui, įkeitimė teisė toliau tobulėjo ir įvairėjo. Aptarsime tris 
pagrindines su šia teise susijusias sąvokas - tai fiducia, pignus ir 
hypotheca. 

Šios formos esmė yra ta, kad skolininkas (fiduciantas) kreditui 
garantuoti, mancipacijos arba in iure cessio būdu, parduodavo 
kreditoriaus (fiduciano) nuosavybėn kokį nors daiktą su sąlyga (pactum 
fiduciae), jog įvykdžius įsipareigojimą daiktas bus vėl grąžintas savininkui. 

Taigi fiducia reiškė ne įkeitimą tikrąja prasme, bet nuosavybės teisės 
teisės, jei kreditorius negrąžindavo “įkeisto" daikto. Pretorius patobulino 
fiducijos institutą, suteikdamas šiuo atveju skolininkui asmeninį ieškinį - 
actio fiduciae, kurio patenkinimas ne tik užtikrino materialinį atlyginimą 
skolininkui, bet ir užtraukdavo kreditoriui moralinę negarbę - infamia. 
Nuo tada fiducia galime laikyti įkeitimo forma. 

Fiducia dalyku galėjo būti tikres mancipi.Fiduciaras galėjo naudotis 
parduota nuosavybės teise į daiktą kaip fiducianto patikėtinis. Fiduciaras 
kaip savininkas įgydavo nuosavybės teisę į vaisius, galėjo daiktu laisvai 
disponuoti. Tačiau jis atsakydavo prieš fiduciantą, jeigu tyčia sugadindavo 
ar sunaikindavo daiktą. Jeigu skolininkas neįvykdydavo savo įsipareigojimų, 
tai kreditorius pasilikdavo įkeistą daiktą. Kadangi įkaitores mancipi vertė 
dažniausiai viršydavo skolos dydį, tai vėlyvuoju respublikos laikotarpiu jau 
yra leidžiama pactum fiduciae numatyti sąlygą, jog neįvykdžius 
įsipareigojimų, daiktas bus parduotas, o iš gautos sumos patenkinti 
reikalavimai. Likę pinigai grąžinami fiduciantui (skolininkui). 

Pagrindinis fiducia trūkumas yra tas, kad fiduciantas prarasdavo 
nuosavybės teisę į įkeistą daiktą. Jeigu kreditorius jį parduodavo, tai 
skolininkas galutinai prarasdavo daiktą, oactio fiduciae jam galėjo tapti 
beverčiu (pvz., kreditoriaus bankroto atveju). Klasik'nio laikotarpio 
pabaigojefiducia jau yra praktiškai netaikoma, o Justinianas ją praktiškai 
pakeičia nauja forma - pignus. 


Pignus 


Pignus - tai nauja, neformali įkeitimo forma. Šiuo atveju įkaito davėjas 
(skolininkas) perduodavo kreditoriui faktinio valdymo, bet ne nuosavybės 

teisę į daiktą. Jeigu skolininkas neįvykdydavo savo įsipareigojimų, tai 
kreditorius turėjo pirmumo teisę kitų kreditorių atžvilgiu patenkinti savo 
reikalavimą. 

Kreditorius galėjo laikyti įkeistą daiktą, kol nebus sumokėta skola, tačiau 
negalėjo tuo daiktu disponuoti. Tai buvo savotiškas daikto areštas. 
Kreditorius negalėjo daiktu disponuoti net ir tada, kai skolininkas buvo 
nemokus. Tokios teisės buvo įgaunamos tik sudarius papildomą sutartį. 
Paminėsime tris sutartis, kurios sustiprindavo kreditoriaus padėtį“: 

a)pactum de vendendo sutartis, kuria remiantis užstato gavėjas, jeigu 
skolininkas neįvykdys savo pareigos, gali parduoti įkeistą objektą. Vėliau ši 
sutartis buvo taip plačiai taikoma, kad įkaito objekto perdavimo teisė įėjo į 
pignus turinį, ir įkaito gavėjas galėjo ją realizuoti, nepriklausomai nuo to 
buvo ar ne ši teisė aptartapignus; 

b)pactum antichreticum (antichresis) buvo taikoma tada, kai įkaito 
objektas duodavo vaisius. Tokiu atveju įkaito gavėjas galėjo juo naudotis, o 
surinkti vaisiai buvo įskaičiuojami į procentų, o po to ir į pačios skolos 
mokėjimo sumą; 

c) lex commissoria. Tai buvo neformali sutartis, kurios dėka 
kreditorius tapdavo objekto savininku tuo atveju, jeigu skolininkas laiku 
neįvykdydavo savo prievolės. 

Įvykdę įsipareigojimus, įkaito gavėjas privalėdavo grąžinti daiktą. 
Kreditoriaus valdymą pretorius saugojo specialiais interdiktais. 

Aišku, kad jei fiducijos institute pirmąją vietą užėmė kreditoriaus 
interesai, tai pignus, atvirkščiai, kreditoriaus interesus užtikrino labai 
silpnai. Reikėjo surasti kompromisinį kelią: iš vienos pusės, išsaugojant 
skolininko nuosavybės teisę įkeistam daiktui, sukurti kreditoriui daiktinę 
teisę į jį, o iš kitos pusės, ši daiktinė teisė tuo atveju, jeigu skola laiku 
nesumokama, turėjo virsti teise disponuoti įkeitimo objektu. Be to, fiducia 
irpignus, nežiūrint didelio juridinio skirtumo tarp jų, turėjo dar vieną silpną 
pusę. Asmuo, norėdamas gauti kreditą, būtinai turėjo prarasti įkeitimo 
objektą. Tuo tarpu pats kreditas dažnai buvo reikalingas kaip tik tam daiktui, 
pvz., įdirbti žemei, kuri dabar turėjo būti perduodama kreditoriui. Taigi 


2 : 
W. Rozwadowski. Prawo rymskie. Warszawa, 1991. S. 

ekonominių santykių vystymasis reikalavo sukurti tokią kredito užtikrinimo 
formą, kuri suteiktų galimybę skolininkui įkeistą daiktą valdyti iki to laiko, 
kol skola bus grąžinta. Graikiškuose Italijos miestuose tokia forma buvo 
hypotheca. Palaipsniui ji prasiskverbė ir į romėnų civilinę apyvartą. 


Hypotheca 


Teisinėje literatūroje Aypotheca dar buvo vadinama žodiniu įkaitu. 
Trumpai tariant, skolininkas neperleisdavo kreditoriui įkaito objekto, bet 
ir toliau likdavo jo savininku bei valdytoju. Tačiau galiojo susitarimas, jog 
tuo atveju 'eigu skola nebus sumokėta, kreditorius turės teisę patenkinti 
savo reikalavimą parduodant įkeistą daiktą. Tam, kad ši teisė būtų realizuota, 
kreditorius turėjo įgyti valdymo įkeistam daiktui teisę. Šiai teisei pasiekti 
pretorius nustatė trejopas priemones: 

1) Interdictum Salvianum (Salviano interdiktas). Žemės sklypų 
nuomos santykiuose blogesnėje padėtyje buvo nuomotojas, todėl jis negalėjo 
pastoviai kontroliuoti nuomininką. Taigi pastarasis galėdavo gana lengvai 
išvežti ar parduoti įkeistą daiktą. Šis interdiktas ir buvo viena iš nuomotojo 
gynimo priemonių. /nterdictum Salvianum trūkumas yra tas, jog jį buvo 
galima nukreipti tik prieš tam tikrą koloną, bet ne trečiuosius asmenis; 

2) Actio Serviana. Šiame ieškinyje nuomotojo teisė į nuomininko 
inventorių įgavo tikros daiktinės teisės pobūdį, t. y. šeimininkas jį galėjo 
išreikalauti iš bet kurio valdytojo; 

3) Actio guasi Serviana arba actio gypotheca in rem. Šiam 
ieškiniui susiformavus klasikinėje teisėje, faktiškai buvo užbaigtas naujos 
įkeitimo formos - hipotekos formavimas. Actio guasi Serviana buvo 
taikomas tada, kai prievolės užtikrinimo priemone yra pasirenkama 
hypotheca. Jeigu prievolė nebuvo įvykdoma, tai šis ieškinys padėdavo 
kreditoriui išsireikalauti įkeistą daiktą iš įkaito davėjo, ar iš bet kurio įgijėjo. 
Mat visi patvarkymai dėl daikto, padaryti įkaito davėjo vėliau, t. y. po daikto 
įkeitimo, kreditoriui neturi reikšmės. 

Kadangi įkeičiant daiktą hypotheca būdu jis nebuvo perduodamas, 
skolininkas turėjo galimybę jį įkeisti kelis kartus. Tokiu atveju, iškilus 
eiliškumo problemai patenkinant reikalavimus, pradėdavo veikti mums jau 

žinomas principas “prior tempori, patior iure“ (pirmesnis laike yra ir 
pirmesnis teisėje). Pagal šį principą pardavus įkeistą daiktą, pirmiausia buvo 
patenkinami pirmojo kreditoriaus reikalavimai, po to antrojo, trečiojo ir 
t.t., kol už parduotą įkeistą daiktą nelikdavo pinigų. 472 m. Konstitucija 
nustatė, kad hipotekų kolizijos atveju, pirmenybė priklauso toms, kurios 
yra nustatytos raštiškai, dalyvaujant oficialiam pareigūnui arba yra 
patvirtintos ne mažiau kaip trijų liudytojų parašais. Pagaliau Justinianas 
nustatė, jog esant ir tokiam susitarimui, jis nepašalina kreditoriaus ius 
vendendi, o tik apsunkina jos realizavimą: kreditorius prieš tai turėjo tris 
kartus įspėti skolininką dėl skolos sugrąžinimo. Taigi galutinai įkeitimo teisė 
Romoje susiformavo kaip daiktinė teisė parduoti svetimą daiktą ir iš esmės 
liko tokia pat iki mūsų dienų. Pardavimo teisė išimties tvarka priklausė tik 
pirmajam kreditoriui. Kreditorius, įgavęs savo teisę vėliau, kitų kreditorių 
atžvilgiu galėdavo ją legalizuoti su sąlyga, kad bus patenkinti jo pirmtakų 
reikalavimai, užtikrinti hipoteka (ius offerendi et succetendi). 

Kaip žinome, kreditorius nepatenkintų reikalavimų dalį dažniausiai 
patenkindavo parduodamas įkeistą daiktą. Pagrindinė pardavimui keliama 
sąlyga buvo maksimalus rūpestingumas (omnis diligentia). Suma, likusi 
patenkinus kreditorių reikalavimus, buvo grąžinama skolininkui. 

Galima išskirti tris įkaito atsiradimo būdus - tai sutartis, įstatymas ir 
viešosios valdžios potvarkis, išleistas remiantis teismo sprendimu. Įkaito 
teisė pasibaigdavo sumokėjus skolą, garantuotą įkaitu, sunaikinus įkaito 
objektą, įkaito objektą įsigijus įkaito gavėjui arba atsisakius įkaito teisės. 

Klasikinio laikotarpio pabaigos teisiinkai (Ulpianas) ima bet kokią 
įkeitimo sutartį aiškinti taip, kad jau pati sutartis suteikia kreditoriui teisę 
parduoti įkeistą daiktą (ius vendenti), jei sutartyje nepasakyta kitaip. 


4. Superficijus ir emfiteuzis 


Abi šios formos - tai ribotos daiktinės teisės į nekilnojamąjį turtą. Jos 
maksimaliai ribojo nuosavybės teisę į sklypą. Emfiteuzis - tai graikiškos 
kilmės ilgametės nuomos sutarties prototipas. Kaip savarankiška teisė ji 
susiformavo poklasikiniame laikotarpyje. Taigi tai buvo paveldima ir 

perduodama svetimo sklypo naudojimosi teisė, įsipareigojant mokėti 
kasmetinius procentus. 

Jau nuo senų laikų valstybeimuncipiūm ar šventovėms priklausančius 
dirvonuojančius sklypus buvo galima atiduoti amžinam laikymui ar kelioms 
dešimtims metų (ager vectigalis). Kita vertus, asmuo, gavęs šį sklypą, privalėjo 
mokėti tam tikrą mokestį (vectiga/). Poklasikiniame laikotarpyje susiformavo 
du pagrindiniai sklypų išlaikymo būdai: 

1) kai valstybiniai sklypai, buvo perduodami į ius perpetum; 

2) kai sklypai, priklausantys imperatoriui privačios nuosavybės teise, 
buvo perduodami emfiteuzės būdu. Pirmoji teisė buvo amžina, o antroji - 
laikino pobūdžio. Vėliau tos teisės buvo nustatomos ir privatiems sklypams. 
V m.e.a. šios abi teisės susilieja ir perima vienalytį pavadinimą ius 
emphyteuticum. 

Klasikiniame laikotarpyje kilo ginčas: ar sklypo atidavimas amžinam 
valdymui turi daugiau nuomos, ar pirkimo-pardavimo sutarties bruožų. Dar 
prieš Justinianą, viena Zenono konstitucija nustatė, kad tokio pobūdžio 
sutartis nėra nei nuomos, nei pardavimo sutartis. Joms buvo suteiktos visiškai 
savarankiškos sutartiescontractus emphyteuticarius statusas. Vadinasi 
emfiteuzis susiformavo kaip savarankiška daiktinė teisė. 

Emfitento padėtis buvo labai panaši į savininko teisinę padėtį. Jis 
naudojosi sklypu, o vaisiai tapdavo jo nuosavybe nuo separacijos momento. 
Emfitentas galėjo sklypą be jokių apribojimų gerinti (meloratio) bei keisti 
jo paskirtį. Sklype jis taip pat galėjo nustatyti servitutą, turto, esančio trečiojo 
asmens nuosavybėje, atžvilgiu bei naudotis servitutu, jeigu jo sklypas buvo 
valdančiuoju. Emfitentas naudojosi sklypo perdavimo amžinojo valdymo 
teise trečiajam asmeniui bei jo įkeitimo teise. Savo teises emt tentas galėjo 
ginti tais pačiais ieškiniais kaip ir savininkas, gindamas nuosavybės teisę. 
Be to, jis taip pat naudojosi ir interdiktine gynyba. Emfitento teisė galėjo 
būti perduodama trečiajam asmeniui inter vivos (pvz., pardavimas) ar 
mortis causa (testamentas) būdu. Jeigu emfitentui mirus nebuvo 
paliekamas testamentas, tai teisę paveldėdavo jo įstatyminiai įpėdiniai. 
Daikto savininkas pirmiausia turėjo teisę į mokestį (vectigal, canon). 
Justinianas nustatė, kad mokesčio nemokėjimas tris metus suteikia 
savininkui teisę atšaukti emfiteuzę. Tą pačią teisę savininkas turėjo ir tuo 

atveju, jeigu sklypas būdavo pablogintas arba emfitentas nemokėjo viešųjų 
mokesčių. Kita vertus, emfitentas, perleisdamas žemę privalėjo apie tai 
pranešti savininkui, kuris turėjo pirmenybės teisę ją nupirkti. Tuo atveju, 
jeigu savininkas atsisakydavo nuo šios teisės, tai jis vis tiek galėjo reikalauti 
276 gautos sumos. 

Superficijus (superficius) - tai paveldima ir perleidžiama teisė naudotis 
svetimu žemės sklypu statybos reikalams. Ši teisė sudarė galimybę naudotis 
pastatu, esančiu svetimame sklype. Superficijaus tikslas buvo paskatinti ir 
tuo pačiu palengvinti gyvenamųjų namų statybą. Remiantis bendru principu 
superficias solo cedit, pastetas, pastatytas svetimame sklype, tapdavo 
to sklypo savininko nuosavybe. Jau respublikos laikotarpiu tretieji asmenys 
galėdavo statyti pastatus visuomeninėse ar privačiose žemėse, gavę 
disponuojančių tais sklypais asmenų sutikimą. Šie asmenys už naudojimąsi 
pastatais paprastai turėjo mokėti tam tikrą mokestį (solarium). 

Naudojimosi svetimu sklypu laikas superficijuje buvo nustatomas arba 
labai ilgas, arba amžinas. Nuo paprastosios nuomos jis skyrėsi tuo, kad 
pretorius suteikė šios teisės turėtojui interdiktą (de superficiebus), labai 
panašų įuti possidetis , kuriuo superficijus galėjo apsiginti nuo visų asmenų 
pažeidžiančių jo teisę. Vėliau pretorius suteikė kitus ieškinius, būtent: 
actionem in factum, kuris atitiko vindikacinį. Superficijus galėjo atsiimti 
Žemę net iš paties jos savininko. Justiniano teisėje, pripačinus superficijui 
actiones in rem,ji galutinai susiformuoja kaip savarankiška daiktinė teisė, 
kurią galima buvo perleisti, apsunkinti servitutais, įkeisti. 

Superficijuje išliko ir tam tikri nuomos elementai: jie atsirasdavo šalių 
susitarimu, juos charakterizuojantis požymis yra solarium, pagaliau juos, 
kaip ir nuomą, panaikina daikto išnykimas ir mokesčio nemokėjimas 2 metus. 
Nuo emfiteuzės ji skyrėsi tuo, kad savininkui nepriklausė pirmenybės teisė 
perkant daiktą. 


Devintasis skirsnis 


ROMĖNŲ ŠEIMOS TEISĖ 


1. Bendra romėnų šeimos charakteristika 


Šeima (familia) Romoje buvo visuma asmenų, susietų giminystės ryšiais. 
Ją sudarė didelis patriarchalinių asmenų junginys, į kurį įėjo vedę sūnūs su 
savo žmonomis ir vaikais, klientai ir vergai. Ulpianas teigė, kad familia - 
tai turtas (res), žmonės (personae), kilę iš tos pačios giminės (vaikai, anūkai) 
arba to paties namo (šeimos tėvo žmona, vaikų Žmonos), 0 taip pat ir vergai. 
Tai romėnų šeima siaurąja familia prasme. Seniausiojo la::zotarpio teisei 
turėjo reikšmės ir žymiai platesnės šeimos sąvokos supratimas. Tas pats 
Ulpianas rašė, kad pavadinimas familia reiškia tam tikrą bendruomenę, 
jungiančią visus kognatus (asmenis, susietus kraujo ryšiais). Tačiau toliau 
jis teigia, kad familia pagal bendrą teisę mes vadiname visus agnatus 
(D.50.6.). 

Šeimą galėjo sukurti tik Romos pilietis, turintisius conubii. Romėnų 
šeimai buvo būdingi gimininės santvarkos bruožai. Jos jungiamuoju 
elementu buvo šeimos galvos -pater familias valdžia, bet ne kraujo ryšiais 

pagrįsta giminystė. Pater familias valdžia šeimos nariams seniausiame 
laikotarpyje mažai kuo skyrėsi nuo jo valdžios vergams. Todėl pater 
familias teisių visuma seniausiame laikotarpyje buvo vadinama manus 
(kumštis), kuri vėliau jau reiškė tik vyro valdžią žmonai, opater familias 
valdžia kitiems šeimos nariams buvo vadinamapatria potestas. Romėnų 
šeima - tai monogaminė, pagrįsta agnatine giminyste, šeima, kurios 
svarbiausiu asmeniu yra pater familia. Visi šios šeimos nariai, tiesiogiai 
pavaldūs pater familias, buvo vadinami sui. Šioje šeimoje tik pater 
familia yra visiškai teisnus, tik jis yrapersonae sui iuris (savosios teisės 
asmuo). Visi kiti šeimos nariai, esantys pater familia valdžioje, visiško 
teisnumo neturėjo ir buvo laikomi personae alieni iuris (svetimosios 
teisės asmenys). Pater familias sūnūs, nepriklausomai nuo jų amžiaus, 
šeimyninės ir visuomeninės padėties, esant gyvam pater familia visada 
buvo jam pavaldūs ir turėjo labai ribotą civilinį teisnumą. Jie negalėjo būti 
turto savininkai, jų įgytas turtas automatiškai tapdavo pater familia 
nuosavybe. Pavaldūs asmenys galėjo sudarinėti naudingus sandorius tik 
pater familia vardu.Pater familias valdžia šeimos nariams praktiškai 
buvo neribota, todėl jis buvo vienintelis ir turtinių teisių šeimoje subjektas. 
Svarbiausiu pater familias teisinės padėties bruožu buvo jo 
nepriklausomybė nuo kieno nors valdžios šeimoje. Pater familas valdžia 
kitiems šeimos nariams - antrinis požymis, išplaukiantis iš pirmojo. Pater 
familias turėjo neribotą valdžią visiems šeimos nariams (žmonai, vaikams, 
anūkams, proanūkiams, sūnų žmonoms ir t.t.). Jam priklausė pavaldžių 
asmenų gyvybės ir mirties teisė, atsisakymo nuo naujagimio, pardavimo 
vergovėn, kūniškųjų bausmių, išvarymo iš namų, vedusių sūnų santuokos 
nutraukimo ir kitos teisės. Pater familias valdžia pasibaigdavo tik jam 
mirus arba pačiam to panorėjus. Miruspater familias „sūnūs, išsilaisvinę 
„Iš patrią potestas, patys tapdavo pater familias, į kurių valdžią 
patekdavo jų žmonos. Mirusiojo pater familias anūkai patekdavo savo 
tėvų valdžion, o našlę privalėjo globoti mirusiojo sūnūs. | 

Ypatingą pater familias padėtį labai gerai suprato ir patys romėnai. 
Gajus rašė: “Vargu ar dar yra žmonių, kurie turėtų savo vaikams tokią 
valdžią, kaip mes" (D. 50.16.). Laikui bėgant papročiai ir visuomeninė 
nuomonė gerokai apribojo pater familias valdžią. Pater familias 

neribota valdžia savo suaugusiems sūnums kokio nors svarbesnio vaidmens 
visuomeniniame gyvenime neturėjo. Gana anksti vedę sūnūs, užimantys 
aukštas pareigas, gyveno atskirai nuo pater familias ir turėjo savo 
pragyvenimo šaltinius. Dar daugiau, sūnų nušalinimas nuo paveldėjimo, 
nesant tam rimtų priežasčių, buvo vertinamas kaip furor (beprotybė). 
Patria potestas apribojimas prasidėjo gana anksti. Manoma, kad Romulas 
uždraudė parduoti vaikus vergovėn, o jų nužudymas buvo kvalifikuojamas 
kaip nusikaltimas. 

Magistratai ir teismai pradėjo ginti nepagrįstai nušalintų nuo 
paveldėjimo pavaldžių pater familias asmenų teises. Buvo priimta 
daugybė įstatymų, abribojusių pater familias teises perleidžiant turtą. 
Vadinasi, pater familias valdžia, nors ir egzistavusi visą Romos istorijos 
laikotarpį, buvo gerokai apribota. 


2. Agnatinė ir kognatinė giminystė 


Šeima, pagrįsta pater familias valdžios idėja vadinosi agnatine. Visi 
pavaldūs vienvaldžiam pater familias buvo laikomi giminėmis, t.y. 
agnatais. Kraujo ryšys kokios nors teisinės reikšmės neturėjo. Todėl ištekėjusi 
ir perėjusi gyventi į savo vyro namus moteris nutraukdavo bet kokius 
giminystės ryšius su savo ankstesniąja šeima. Vyro tėvams ji tapdavo dukra, 
ovyro broliams ir seserims seserimi. Tapusi kitos šeimos agnate ji prarasdavo 
paveldėjimo teisę į anksčiau buvusių jos agnatų turtą. Agnatinė giminystė 
išlikdavo ir popater familias mirties. 

Agnatai galėjo būti susieti ir kraujo ryšiais, bet teisinę reikšmę turėjo 
tik jų pavaldumas vienam ir tam pačiam pater familias. Agnatinė 
giminystė buvo nustatoma tik pagal vyriškosios lyties liniją, kadangi 
pavaldumas buvo tik šeimos tėvui. Vaikų palikuonys taip pat tapdavo savo 
pater familias agnatais. Agnatinė giminystė buvo skirstoma į tiesioginės 
ir šalutinės eilės giminystę, taip pat į laipsnius. 

Vieno bendro protėvio agnatai buvo laikomi šalutinės eilės giminėmis, 
o agnatai, gimę vieni iš kitų - tiesioginės eilės giminėmis. 

Agnatinės giminystės laipsnis buvo nustatomas priklausomai nuo 
gimimų, sudarančių giminystę, skaičiaus. Pavyzdžiui, sūnus buvo tėvo pirmo 
laipsnio agnatas, anūkas senelio antro laipsnio agnatas. Šalutinės eilės 
agnatinės giminystės laipsnis priklausė nuo gimimų skaičiaus iš vieno 
giminaičio iki bendro protėvio ir gimimų skaičiaus iš bendro protėvio iki 
antro giminaičio. Pavyzdžiui, tikrieji broliai ir seserys - antro laipsnio 
šalutinės eilės agnatai, kadangi juos skiria vienas gimimas iš bendro protėvio, 
o dėdė ir sūnėnas jau bus trečiojo laipsnio šalutinės eilės agnatai, kadangi 
dėdė ir sūnėno tėvas yra antro laipsnio agnatai (broliai), plius anūkas - 
trečiasis gimimas. 

Agnatinė giminystė, sąlygotapater familias valdžios, gerokai apribojo 
civilinę apyvartą. Kadangi visi šeimos nariai, išskyruspa ter familias,buvo 
personae alieni iuris, tai niekas nenorėjo sudarinėti su jais sandorių, 
pagal kuriuos viskas, kas buvo įgyta, tapdavopater familias nuosavybe, o 
pastarasis jokių pareigų pagal šį sandorį neįgydavo. Pagal tokius sandorius 
privalėjo atsakyti patyspersonae alieni iuris ,nebūdami nuosavybės teisės 
subjektais. Tokia dvejopa jų padėtis trukdė vystytis ūkinei apyvartai. 

Prasidėjęs Romoje gamybinių jėgų vystymasis skatino civilinę apyvartą 
bei privačios nuosavybės didėjimą. Pagamintas didesnis kiekis materialinių 
vertybių, negu jų reikia suvartoti patiems gamintojams, skatina tėvus 
sukauptą turtą patikėti savo kraujo giminaičiams, Žinoma, pirmiausia 
vaikams. Agnatinė giminystė to neleidžia padaryti ir aišku prieštarauja 
natūraliam tėvų norui palikti turtą savo tikriems vaikams, kurie tapo agnatais 
kitų pater familias. Visa tai ir sąlygoja naujos šeimos - kognatinės, 
pagrįstos kraujo giminyste, atsiradimą. 

Kognatinė šeima ir kognatinė giminystė pragyveno Romos valstybę. 
Atsiradusi Romos valstybėje kognatinė giminystė tapo šiuolaikinių šeimos 
teisinių santykių pagrindu. 

Kaip ir agnatinė, taip ir kognatinė giminystė buvo tiesioginės ir šalutinės 
eilės, ir įvairių laipsnių. 

Tiesioginės eilės giminystė dar skirstoma į aukštutinę ir žemutinę. Jeigu 
giminaičiai kildinami nuosekliai vienas iš kito (tė/-s, sūnus, anūkas, 
proanūkis ir t.t.), tai jie yra tiesioginės eilės giminaičiai. Giminaičiai, iš kurių 
yra kilęs konkretus asmuo, vadinami tiesioginės aukštutinės eilės giminaičiais 

(tėvas, senelis, prosenelis, motina, senelė, prosenelė ir t. t.). Giminaičiai, 
kilę iš konkretaus asmens, vadinami tiesioginės žemutinės eilės giminaičiais 
(vaikai, anūkai, proanūkiai). 

Giminaičiai, kurie yra kilę iš vieno bendro protėvio, yra šalutinės eilės 
giminaičiai. 

Giminystės laipsnis nustatomas pagal gimimų skaičių, kuris sąlygojo 
šią giminystę. Pradedama skaičiuoti nuo bendro protėvio. Pastarasis 
neįskaitomas. Pavyzdžiui, pusbroliai yra ketvirtos eilės giminaičiai, nes tarp 
jų irjų senelio yra keturi gimimai. 

Nuo giminystės skyrėsi svainystė. Tai vieno sutuoktinio santykiai su kito 
sutuoktinio giminaičiais. Tarp sutuoktinių giminaičių svainystės santykių 
nėra. Svainystės laipsnis atitinka giminystės laipsnį tarp sutuoktinio ir to jo 
giminaičio, su kuriuo svainystės santykiuose yra kitas sutuoktinis. Pavyzdžiui, 
žmonos sesuo bus antro laipsnio svainystės santykiuose su jos vyru. 
Svainystės santykiai nutrūkdavo pasibaigus santuokai. 

Broliai ir seserys, kurių ir tėvas, ir motina tie patys, buvo laikomi 
tikraisiais. Broliai ir seserys, kurie turėjo tą pačią motiną, bet skirtingus 
tėvus, arba tą patį tėvą, bet skirtingas motinas, buvo laikomi netikrais. 

Romėnų šeimai charakteringi bruožai buvo įtvirtinti romėnų šeimos 
teisėje, kuriai buvo būdingas nuoseklumas ir sistemos vientisumas. Daugelis 
romėnų šeimos teisės nuostatų išsaugojo savo vertę ir šiuolaikinėje teisėje. 


3. Santuoka ir jos rūšys 


Šeimos sukūrimo pagrindas Romoje buvo santuoka. Romos juristai 
santuokiniams santykiams skyrė daug dėmesio. Jie išanalizavo juos ir davė 
jų turtinį įvertinimą. Iš išlikusių šaltinių matome, kad seniausioji Romos 
visuomenė idealizavo šeimą, o juristai gana idealistiškai apibūdindavo pačią 
santuoką. Modestinas rašė: “Santuoka yra vyro ir žmonos sąjunga, viso 
gyvenimo bendrumas, dieviškosios ir žmogiškosios teisės suvienijimas" 
(D.23.2.). Tačiau per visą Romos valstybės istoriją žmona, moteris nebuvo 
lygiateisė su vyru. Ji visada priklausė nuo tėvo, vyro, brolio, globėjo. Ir tai 
buvo teisinė nelygybė, kuri aiškiai matoma išlikusiuose teisės šaltiniuose. 

Romėnų šeimos teisės istorija skiria dvi santuokos rūšis - teisėtą romėnišką 
santuoką (matrimonium iustum) ir santuoką, sudarytą tarp peregrinų ir kitų 
laisvųjų, kurie neturėjo teisės sudaryti teisėtą romėniškąją santuoką. 

Savo ruožtu teisėta romėniška santuoka buvo dviejų rūšių :cum manu 
irsine manu. Kiekviena jų buvo sudaroma skirtingai, sukeldavo skirtingas 
„teisines pasekmes sutuoktinių turtinių ir asmeninių santykių srityje, skirtingai 
būdavo nutraukiama. 

Pirmoji santuokos rūšis buvocuzm manu. Dėl tokios santuokos žmona 
patekdavo visiškon vyro priklausomybėn. Ši santuoka tiesiogiai įtakojo 
žmonoscaput. Įvykdavo capitis deminutio. Jeigu iki santuokos žmona 
buvo personae sui iuris, tai po santuokos cum manu, jinai tapdavo 
personae alieni iuris. Jeigu iki santuokos sudarymo ji buvo savo tėvo 
valdžioje (in poteste) ir jo bei visų jo šeimos narių agnate, tai susituokusi 
cum manu, ji patekdavo į savo vyro manus arba jo pater familias, 
jeigu vyras buvoin patria poteste. Teisiniu požiūriu tapusi svetima savo 
senajai šeimai, ji tapdavo vyro šeimos agnate. 

Antra santuokos rūšis buvo sine manu. Esant šiai santuokai, žmona 
nepatekdavo vyro valdžion, o seniausiais laikais, net neatsirasdavo teisinių 
ryšių. tarp žmonos ir vyro. Teisiniu požiūriu žmona likdavo svetima savo 
vyrui ir vaikams. Tačiau įvykus ir tokiai santuokai žmona teisiškai išsaugo 
iki santuokos buvusią šeimyninę padėtį. Ji ir toliau lieka savo senosios šeimos: 
agnate. 

Kada ir kodėl atsirado ši santuokos rūšis, kuri suteikė galimybę būti 
nepriklausomai nuo vyro ir tuo pačiu teisiškai nebūti jo šeimos nare, šiandien 
sunku pasakyti. Aišku viena, kad svetima vyro agnatinei šeimai žmona 
nedalyvavo šios šeimos religiniame kulte, nesiejo jos su vyru ir jokie 
pasaulietinės teisės saitai. Šioje santuokoje nebuvo “divini et humani 
iuris communicatio" apie kurį kalba Modestinas. 

Manoma, kad II amžiaus pr.m.e. antrojoje pusėje santuokasine manu 
jau buvo įprastinė šeimos sudarymo forma. Tačiau šios santuokos pėdsakų 
galima aptikti ir žymiai anksčiau. Dar XII lentelių įstatymai numatė vyro 
manus žmonai atsiradimo pagrindą - “įgyjamąją senatį"", t.y. nenutrūkstamą 
vyro ir moters gyvenimą vienerius metus. Galimas dalykas, kad vienerių 
metų bendras gyvenimas transformuodavo jį į/ustum matrimonium,ir 


176 


Romėnų šeimos teise 


suteikdavo vyruimanus prieš žmoną. Tačiau faktas, patvirtinantis, kad XII 
lentelių įstatymų pasirodymo epochoje jau buvo santuokasine manu,yra 
tų įstatymų nuostata, kalbanti apie usurpatio trinoctii. Moteris, 
susituokusi be formalumų, galėjo išvengti vyro manus, jeigu per vienerius 
bendro gyvenimo metus ji tris naktis pasišalina iš vyro namų. Buvo laikoma, 
kad kartu ji nutraukia senatį, kuriai pasibaigus galėjo atsirasti santuoka - 
manus mariti (su vyro valdžia). 

Pasinaudodama usurpatio trinoctii teise, žmona gali santuoką 
padarytisine manu (be vyro valdžios) visą jos egzistavimo laiką. Šiandien 
sunku pasakyti, kokios socialinės prielaidos sąlygojo šios santuokos formos 
atsiradimą. Galbūt tai iš pradžių buvo teisiškai nepilnavertė santuoka tarp 
patricijų ir plebėjų, kuriems ius conubii buvo pripažinta iš pradžių tik 
445 m. pr.m.e. priimtu /ex Canuleia, o gal tai buvo plebėjų santuokos 
forma, kurią vėliau pasisavino ir patricijai. 

Santuoka cum manu ir sine manu labai skyrėsi savo sudarymo ir 
nutraukimo tvarka. Santuokoscum manu sudarymas buvo labai formalus 
aktas, reikalaujantis tam tikrų apeigų atlikimo. Santuokasine manu buvo 
ne formali. Tai faktinė padėtis, su kuria buvo siejami tam tikri teisiniai 
padariniai tėvų ir vaikų tarpusavio santykiuose, kuriems atsirasti pakako 
žmonos atėjimo į vyro namus, esant abipusiam susitarimui sudaryti santuoką. 
Jeigu besituokiantys buvoin patria potestate, tai tokiai santuokai reikėjo 
i1r jų pater familias pritarimo. 

Santuokacum manu, kurioje žmona visiškai priklausė nuo vyro, galėjo 
būti nutraukta tik jo iniciatyva. Santuokasine manu galėjo būti nutraukta 
ne tik abipusiu sutuoktinių susitarimu (divortium), bet ir vienasmeniniu vyro 
arba žmonos valios išreiškimo aktu (repudium). 

Pagrindiniai santuokos sine manu principai, ir ypač santuokos 
nutraukimo laisvės principas respublikos laikotarpio pabaigoje ir principato 
laikotarpio pradžioje turėjo labai daug neigiamos įtakos Romos visuomenės 
gyvenimui. Respublikos laikotarpio pabaigoje dėl bendro moralinio 
nuosmukio šeimyniniame gyvenime įvyksta aštri krizė. Santuokinė 
neištikimybė, ištvirkavimas įgavo neregėtą mastą. Santykiai tarp sutuoktinių 
prarado ankstesnę savo reikšmę. Pastarieji stengėsi neturėti vaikų, imta 
piknaudžiauti santuokos nutraukimo laisve, siekiant spekuliatyvinių tikslų. 

Siekdamas sustabdyti šeimų irimą, stabilizuoti šeimos santykius bei 
stimuliuoti gimstatumą, imperatorius Augustas priėmė daug labai griežtų 
įstatymų, reguliuojančių šeimos santykius. 

Visų pirma paminėtinas lex Julia de adulteriis (18 m. pr.m.e.), 
numatęs bausmes už ištvirkavimą (relegatio). Pagal šį įstatymą būdavo 
baudžiami ne tik tiesioginiai kaltininkai, bet ir tie, kurie tai toleravo. Buvo 
baudžiami kaltosios žmonos vyras ir tėvas, jeigu jie nereiškė jai kaltinimo. 
Kiek vėliau (18 m. pr.m.e. arba 4 m. m.e.?) priimamas lex Julia de 
maritandis ordinibus, padaręs daug pakitimų šeimos teisėje. 
Devintaisiais mūsų eros metai šis įstatymas, pasiūlius konsulams Papia ir 
Poppaea, buvo papildytas. 

Augusto priimti įstatymai turėjo labai didelę įtaką romėnų šeimos teisei 
ir buvo daugelio teisinių reiškinių šeimos ir santuokos santykių srityje 
atsiradimo pagrindas. Bausdamas už neištikimybę ir ištvirkavimą, Augustas 
numatė išimtį vyro ir moters nesantuokiniam gyvenimui, kai jie negali 
susituokti dėl priežasčių, numatytų pačiame įstatyme. Pavyzdžiui, buvo 
leidžiamas nesantuokinis gyvenimas senatorių luomo asmenims ir 
išlaisvintiems asmenims, nes pats įstatymas neleido jiems susituokti. 

Tačiau, kad toks gyvenimas būtų nebaudžiamas, reikėjo, kad jis nebūtų 
atsitiktinis. Sugyventiniai privalėjo turėti tikslą sukurti šeimą ir nei vienas 
iš jų neturėjo būti santuokoje. 

Toks gyvenimas buvo vadinamas konkubinatu ir skyrėsi teisinėmis 
pasekmėmis nuo atsitiktinių lytinių ryšių. Pirmiausia vaikai, gimę 
konkubinate, nors ir nebuvo teisėti, bet skyrėsi nuo neteisėtų. Jie buvoliberi 
naturales. Laikui bėgant jie įgijo kai kurias paveldėjimo, įteisinimo teises 
ir pan. Daug teisių turėjo ir konkubina. Todėl į konkubinatą imta Žiūrėti 
kaip į santuokos surogatą. 

Siekdamas, kad būtų sudaryta kuo daugiau santuokų ir padidėtų 
gimstamumas, jau minėtuose įstatymuose Augustas numatė daugybę 
ypatingų priemonių. Buvo numatyta, kad vyrai nuo 25 iki 60 metų ir moterys 
nuo 20 iki 50 metų turi gyventi santuokoje ir turėti vaikų. Asmenims, 
nesilaikantiems šių reikalavimų, buvo taikomos gana griežtos turtinio 
pobūdžio sankcijos. Asmenys, nesantys santuokoje, neturėjo teisės paveldėti 
pagal testamentą, o esantys santuokoje, bet neturintys vaikų, galėjo paveldėti 

tik pusę jiems skirto turto. Turtas, kurio negalėjo gauti paveldėjimo keliu, 
buvo vadinamacaucum ir atitekdavo arba kitiems, testamente nurodytiems 
įpėdiniams, arba iždui. Buvo nustatytas ir vaikų skaičius, kuriuos privalėjo 
turėti, kad nepatektų į bevaikių kategoriją. Vyrams pakako vieno, o moterims 
reikėjo 3 (išlaisvintajai - 4) vaikų. Be to, Augustas numatė, kad moterims, 
turinčioms įstatymu numatytą vaikų skaičių, nebūtų taikomas apribojimas 
paveldint pagal įstatymą, taip pat joms buvo suteiktos ir kitos privilegijos 
turtinių santykių srityje. 

Tačiau šios gana griežtos priemonės norimų rezultatų nedavė. Jeigu 
vėliau situacija kiek ir pagerėjo, tai ne dėl to, kad buvo priimti tokie įstatymai, 
o dėl to, kad įvyko tam tikrų teigiamų poslinkių Romos valstybės 
visuomeniniame gyvenime. Lex Julia et Papia Poppaea, ypač jo 
nuostatos apie caduca tik sukėlė sumaištį ir sudarė prielaidas ieškoti būdų, 
kaip apeiti patį įstatymą. Tačiau šios taisyklės galiojo per visą klasikinį 
laikotarpį ir buvo panaikintos tik Konstantino laikais. 

Pati santuokos sine manu koncepcija gyvavo iki Romos valstybės 
žlugimo. Būtent ji ir išstūmė senąją santuokącum manu. Tai reikėtų vertinti 
kaip vieną iš įdomiausių ir svarbiausių romėnų šeimos teisės bruožų. 


4. Santuokos sudarymas 


Santuoka cum manu ir sine manu buvo sudaromos skirtingomis 
formomis. Tačiau dar iki santuokos sudarymo romėnų šeimos teisei buvo 
žinomas sužieduotuvių institutas (sponsalia). Seniausiame laikotarpyje 
alieni iuris asmens sužieduotuvės būdavo atliekamos jųpater familias, 
būsimiems sutuoktiniams net nedalyvaujant. Vėliau jaunieji susižieduodavo, 
gavę savo pater familias sutikimą. Sužieduotuvės vyko atlikus dvi 
stipuliacijas. Vienos stipuliacijos metu jaunosios pater familias 
pasižadėdavo perduoti ją jaunajam, o kitos stipuliacijos metu jaunasis 
pasižadėdavo priimti jaunąją už žmoną. Manoma, kad pačiais seniausiais 
laikais sužieduotuvėms įvykti užtekdavo vienašalės stipuliacijos, t.y. jaunosios 
pater familias pasižadėdavo perduoti ją jaunajam. Jaunasis 
neįsipareigodavo ir išsaugodavo teisę vienašaliu valios pareiškimu nutraukti 

santuoką. Vėlesniais laikais susižieduoti galima buvo ir nesilaikant 
formalumų, paprastu abipusiu susitarimu.Sponsalia pažeidimas sukeldavo 
tam tikras teisines pasekmes. Seniausiais laikais sponsalia pažeidimas 
suteikdavo kitai šaliai teisę reikalauti padarytų nuostolių atlyginimo. 
Pretorinė teisė numatė, kadsponsalia pažeidimas užtraukdavoinfamia 
(negarbę) ir apribodavo teisę būti teisme svetimų interesų atstovu. Imperijos 
laikotarpiu buvo nustatyta, kad šalis, be svarbių priežasčių pažeidusi 
sponsalia, prarasdavo teisę reikalauti, kad jai būtų sugrąžintos 
sužieduotuvių proga duotos kitai šaliai dovanos, ir privalėjo grąžinti gautas 
dovanas. Ketvirtojo šimtmečio įstatymuose numatytas praradimas, matyt, 
siejosi su ikisantuokinio pabučiavimo (osculum) papročiu. Jaunojo mirties 
atvejuosculo intervenienta jaunajai arba jo įpėdiniams atitekdavo pusė 
ikisantuokinių dovanų. | 

Seniausioji romėnų teisė žinojo tris santuokos sudarymo arba manus 
žmonai atsiradimo būdus: confarreatio,coemptio ir usus. 

Confarreatio - tai religinis aktas. Jis vykdavo dalyvaujant dešimčiai 
liudytojų, žyniams (pontifex maximus ir flamen Dialis). Buvo atliekama visa 
eilė sakralinių ritualų tariant specialius žodžius. Svarbiausias iš ritualinių 
apeigų buvo pašventinimas ir panis farreus (speciali duona) ragavimas. 
Jaunieji turėjo atsikąstipanis farreus,o likusią jo dalį paaukoti Jupiteriui. 
Tik asmenys, gimę iš tokios santuokos ir esantys tokioje santuokoje, galėjo 
užimti aukštas šventikų pareigas (rex sacrarum ir flamen Dialis). Manoma, 
kad ši santuokos sudarymo forma buvo būdinga tik patricijų santuokoms ir 
ja negalėjo pasinaudoti plebėjai. 

Antroji santuokos sudarymo forma coemptio - tai žmonos tariamas 
pirkimas iš jos pater familias arba globėjo. Žmonos pirkimas vyko 
tokiomis pat formomis kaip ir labiausiai vertingų daiktų - žemės, vergų. Tai 
buvomancipacio, kuri vyko dalyvaujant penkiems liudytojams ir svėrėjui 
(libripens) su svarstyklėmis. Jaunasis turėjo pasakyti tam tikrą formulę ir 
po to perduoti metalą jaunosios pater familias. Seniausioje epochoje 
coemptio tikrausiai buvo realiu žmonos pirkimo aktu. Tačiau gana anksti 
coemptio tapo paprasta i/maginaria venditio forma. 

Be šių dviejų formų buvo žinoma ir trečioji santuokos (su vyro valdžia) 
sudarymo forma -usus. Tai faktinis santuokinių gyvenimas vienerius metus. 

Nesunku pastebėti, kad šiuo atveju šeimos santykiams buvo taikomas 
daiktinės teisės institutas - įgyjamoji senatis. Panašiai, kaip valdytojas, valdęs 
nekilnojamąjį turtą du, o kilnojamąjį - vienerius metus, įgydavo nuosavybės 
teisę į tą turtą, gyvenimas vienerius metus suteikdavo vyrui manus savo 
žmonai. Seniausiais laikais usus, matyt, buvo taikoma norint sankcionuoti 
santuoką, sudarytą pažeidžiant formalius reikalavimus, arba faktinį 
santuokinį gyvenimą, atsiradusį bendrai nesilaikant jokių formalumų 
(jaunosios pavogimas). 

Santuoka, sudaryta vienu iš minėtų būdų, buvo santuoka cum manu. 
Žmona patenka vyro arba jo pater familias valdžion, užima šeimoje 
dukters vietą -filiae locum optinet. Kaip filia, ji visiškai priklauso nuo 
savopater familias. Seniausiais laikais tik tokią patriarchalinę santuoką 
cum manu žinojo romėnai. 

Atsiradus santuokai sine manu,senosios santuokos sudarymo formos 
palaipsniui pradeda išnykti. Iš minėtų trijų santuokos sudarymo formų 
anksčiausiai nustojo reikšmės usus. Gajus jau kalba apie šią santuokos 
sudarymo formą, kaip apie įstatymų panaikintą arba užmirštą. 

Pirmojo mūsų eros amžiaus pradžioje jau retai sutinkama santuokos 
sudarymo forma,confarreationem . Tai liudyja Gajus, nurodydamas, kad 
23 m.e. metais priimtas įstatymas, kuris galėtų paskatinti santuokų šia forma 
sudarymą, siejant su jomis galimybę užimti kai kurias aukštas žynių pareigas. 
Ši santuokos forma, nors ir taikoma ribotai, gyvavo iki pagonybės išnykimo. 

Santuokos sudarymo formacoemptio dar sutinkama klasikinių juristų 
laikotarpyje. Gajus vadina šią formą praktine, tačiau ji jau ne kaipmanus 
atsiradimo būdas, ne kaip tikrosios santuokos: sudarymo būdas, o kaip 
coemptio fiduciaria, leidžiantis moteriai įgyti kai kurių lengvatų. Ši 
santuokos sudarymo forma šiuo laiku buvo vartojama kaip priemonė, 
padedanti moteriai išsivaduoti iš įstatymu įteisinto globėjo valdžios. Moteris 
fiktyviai išteka ir agnatų globa jai išnyksta. Po to fiktyvus vyras ją 
remancipuoja tam, kurį ji norėtų turėti savo globėju. Pastarasis ją 
emancipuoja, bet kaipmanumissor, lieka jos globėju. Tačiau nuo IV m.e.a. 
coemptio jau ir tokia forma nesutinkama. 

Lygiagrečiai su senųjų santuokos sudarymo formų išnykimu vyko naujų, 
neformalių santuokos sudarymo formų, pagrįstų susituokiančiųjų 

susitarimu, įtvirtinimo procesas (consensus facit nuptias - santuoka sudaroma 
susitarimu). Klasikinių juristų laikotarpyje vienintelė romėniškos santuokos 
forma jau yra santuoka sine manu. Atsiradusi iš paprasto santuokinio 
gyvenimo, stengiantis išvengtimanus, naujoji santuoka sudaroma paprastu 
besituokiančiųjų susitarimu, lydima kai kurių buitinių papročių. Tačiau visi 
šie papročiai kokios nors teisinės reikšmės neturi. 

Santuoka, atpalaiduota nuo bet kokių formalumų, esant dideliam 
fomalumui kituose mažiau reikšminguose teisiniuose aktuose, nelabai aiškus 
romėnų teisės reiškinys, kurį galima paaiškinti nebent istorine santuokos 
sine manu kilme. Tokia neformali santuokos sudarymo tvarka išliko iki 
pat Romos imperijos pabaigos. Tik Bizantijoje buvo įvesta bažnytinė 
santuoka. 

Kad sudaryta santuoka būtų teisėta, kad ją sudarius atsirastų teisiniai 
padariniai, sudarant ją buvo reikalaujama laikytis tam tikrų sąlygų. 

Pirmoji santuokos sudarymo sąlyga buvo santuokinis amžius, kuris 
Romoje buvo nustatytas vyrams - 14 metų, moterims - 12 metų. 

Antroji sąlyga buvo sutikimas sudaryti santuoką. Sename laikotarpyje 
tai buvo tikpater familias sutikimas. Jaunasis duodavo sutikimą sudaryti 
santuoką, jeigu jis buvo sui iuris. Jaunoji, nors ir buvo sui iuris, turėjo 
gauti savo auctoritas tutoris (globėjo) sutikimą. 

Palaipsniui susiformavo kitas požiūris. Sudarant santuokąalieni iuris 
asmeniui visų pirma reikėjo jo paties sutikimo ir jaunosiospater familias 
sutikimo, taip pat jaunojo pater familias sutikimo ir asmens, kurio 
valdžion gali patekti jaunasis, miruspater familias,sutikimo. Pavyzdžiui, 
sutikimą anūkui susituokti duoda ne tik jopater familias (senelis), bet ir 
jo tėvas, esantis to paties pater familias (senelio) valdžioje, kadangi po 
senelio mirties anūkas, pateks į savo tėvopatria potestas. Anūkas negali 
savo tėvui, kurio valdžion jis pateks mirus seneliui, primesti įpėdinių, t.y. 
būsimųjų savo vaikų. Kitokia situacija buvo su anūkėmis. Anūkė ištekėdama 
ne tik kad nepagimdys savo seneliui ir tėvui įpėdinių, bet ir pati nustos 
buvusi jų įpėdine, nes ji taps savo vyro agnate. Todėl jaunosios pater 
familias duoda tik sutikimą jai išeiti iš senosios agnatinės šeimos. 

Matome, kad ankstesniame laikotarpyje sutikimas sudaryti santuoką 
rėmėsi ta pačia valdžios šeimoje idėja, kuria rėmėsi ir pati agnatinė šeima. 

Tėvas duodavo sutikimą vaikams susituokti ne todėl, kad jis buvo tėvas, o 
todėl, kad jis buvo pater familias, tėviškosios valdžios įkūnytojas. 

Trečioji santuokos sudarymo sąlyga buvo susituokiančiųjųius conubii. 
Kliūtys susituokti dėl ius conubii galėjo atsirasti dėl to, kad jaunieji 
priklausė skirtingiems visuomenės sluoksniams (luomams) arba dėl jų 
tarpusavio giminystės ar kitų santykių. Iki /ex Conuleia (445 m. pr.m.e.) 
priėmimo buvo draudžiama sudaryti santuoką tarp patricijų ir plebėjų. Iki 
lex Julia ( 18 m. pr.m.e.) neleidžiama buvo tuoktis laisviesiems su 
išlaisvintaisiais, O po šio įstatymo prėmimo - išlaisvintiesiems su senatorių 
luomo atstovais. 

Naikinoius conubii ir agnatinė bei kognatinė giminystė. Tiesioginės 
eilės giminystė buvo kliūtis santuokai sudaryti, nepriklausomai nuo 
giminystės laipsnio. Šalutinės eilės giminaičiai negalėjo tuoktis iki šešto 
laipsnio. Vėliau, iki respublikos laikotarpio pabaigos, buvo neleidžiama 
santuoka tarp consobrini,t.y. tarp asmenų, kurių motinos buvo seserys, 0 
tėvai broliai. Imperijos laikotarpiu buvo draudžiama santuoka tik tarp 
asmenų, kurių bent vienas yra žemutinės eilės pirmo laipsnio bendro abiems 
besituokiantiems protėvio giminaitis. Pavyzdžiui, negalima buvo tuoktis 
dėdei su dukterėčia, tetai su sūnėnu ir pan. Buvo draudžiama ir santuoka 
tarp globėjo ir globotinės, provincijos valdytojo ir tos provincijos moters. 
Lex Julia de adulteriis uždraudė santuokas tarp asmenų, kurių vienas 
kaltinamas santuokine neištikimybe. Visais šiais atvejais buvo laikoma, kad 
nėra vienos iš pagrindinių sąlygų santuokai sudaryti - ius conubii. 


5. Santuokos nutraukimas 


Būtina teisinė santuokos egzistavimo prielaida ta, kad per visą santuokos 
laiką išliktų tos sąlygos, kurios buvo būtinos susituokiant. Kurios nors iš tų 
sąlygų išnykimas sudarydavo pagrindą santuokai nutraukti. Paprastai 
santuoka pasibaigdavo vieno iš sutuoktinių mirtimi. Esant sutuoktiniams 
gyviems, santuoka pasibaigdavo ją nutraukiant. Santuokos nutraukimo 
pagrindu pagal romėnų teisę, pirmiausiai būdavocapitis deminutio , kur, 
kaip žinome, turėjo tris laipsnius. 

Įvykus vieno iš sutuoktinių capitis deminutio maxima, t.y. JO 
patekimas į vergovę, nutraukdavo santuoką, nes vergai, kaip žinome, 
neturėjo ius conubii. Tačiau, jeigu paimtas į nelaisvę ir tapęs vergu 
sutuoktinis grįždavo į Romą, tai postliminium dėka santuoka buvo 
atstatoma, nes buvo laikoma, kad manus niekada nebuvo pasibaigusi. Ši 
taisyklė buvo netaikoma santuokaisine manu, nespostiliminium buvo 
taikoma tik res iuris, bet ne res facti. O kaip žinome, santuoka sine 
manu buvo laikoma tik faktiniu, bet ne teisiniu ryšiu. Jeigu abu sutuoktiniai 
buvo kartu nelaisvėje, tai santuoka tęsėsi. Santuoka nutrūkdavo ir vieno iš 
sutuoktinių capitis deminutio media atveju, nes nepiliečiai, išskyrus 
latini veteres, taip pat neturėjoius conubii. Vieno iš sutuoktiniųcapitis 
deminutio minimu atveju, t.y. pasikeitus jo status familiae, santuoka 
nutrūkdavo tik tada, jeigu dėl tokio pasikeitimo atsirasdavo tarp sutuoktinių 
tokia agnatinė giminystė (jos laipsnis), kuri būtų kliūtis sudaryti santuoką. 
Pavyzdžiui,pater familias įsūnijo savo dukters vyrą prieš tai neišlaisvinęs 
dukters iš savo patria potestas. Šiuo atveju sutuoktiniai tampa agnatais 
(broliu ir seserimi), tarp kurių santuoka draudžiama. Santuokacum manu 
galima buvo nutraukti vyro arba jopater familias valia. 

Kaip žinome, santuokai cum manu sudaryti reikėjo žmonos pater 
familias sutikimo (vėliau ir pačios žmonos sutikimo). Kadangi žmona 
patekdavo įmanus mariti (vyro valdžią), tai jospater familias ir ji pati 
prarasdavo teisę nutraukti santuoką. Tai galėjo padaryti tik vyras arba jo 
pater familias priešpriešiniu santuokos sudarymui formalumų keliu 
(contrarius actus). Santuoka, sudaryta confarreatio būdu, galėjo būti 
nutraukta diffaeratio, o santuoka, sudaryta coemptio būdu, - 
remancipatio keliu. Santuoka sine manu galėjo būti nutraukta ne tik 
abiejų sutuoktinių valios išreiškimu (divortium mutuo dissensu), bet 
ir vieno iš sutuoktinių valia (repudium). Kokių nors teisinių pagrindų 
santuokai nutraukti nereikėjo. Ištuokos laisvė buvo vienas iš pagrindinių 
romėnų šeimos teisės principų. 

Nežiūrint į daugybę ištuokų respublikos laikotarpio pabaigoje ir 
imperijos laikotarpiu, ir į tai, kad ištuoka prieštaravo krikščioniškajam 
mokslui apie santuoką, ištuokos laisvės principas niekad nebuvo ne tik 
panaikintas, bet ir apribotas. Net Augusto priimti gana griežti įstatymai 

šeimos teisių klausimais nepalietė ištuokos laisvės principo. Lex Julia de 
adulteriis tik numatė, kad apie santuokos nutraukimą turėjo būti skelbiama 
dalyvaujant septyniems liudytojams. Tai paprastai buvo daroma įteikiant 
raštą dėl ištuokos -/ibellum repudii. Tai buvo labai formalus santuokos 
nutraukimo apribojimas, kuris nepalietė ištuokos laisvės principo esmės, 
jeigu nekreipti dėmesio į tas turtines sankcijas, kurios buvo taikomos kaltajai 
šaliai nutraukiant santuoką be svarbių priežasčių (sine iusta causa).Jeigu 
žmona savo elgesiu sudarė sąlygas ištuokai, arba pati reikalavo ištuokos 
sine iusta causa, tai ji prarasdavo savo kraitį. Jeigu dėl santuokos 
nutraukimo kaltas vyras, tai jis prarasdavo dontio propter nuptias 
(ikivestuvines dovanas). Tai ir viskas. Santuoka net ir nesant tam jokių 
priežasčių būdavo nutraukiama. Nei teismas, nei kažkokia kita institucija 
jo netikrino. Iki visiško savo žlugimo romėnų šeimos teisė vadovavosi 
“Libera matrimonia eose" principu. 

Respublikos ir principato laikotarpiais antrosios santuokos (nutraukus 
pirmąją) sudarymas nebuvo ribojamas. Atvirkščiai, Zex Julia et Papia 
Poppea numatė, kad asmenims, nutraukusiems santuoką ir po tam tikro 
laiko nesudariusiems naujos santuokos, buvo taikomi paveldėjimo teisės 
apribojimai (incapacitas). 

Vėlesniais laikais, siekiant apsaugoti pirmosios santuokos vaikų 
interesus, apribojamos kai kurios tėvų, sudariusių antrąją santuoką, teisės 
disponuoti turtu, kurį jie gavo iš pirmos santuokos. Tėvas (motina), sudaręs 
antrąją santuoką, tik valdo pastarąjį turtą, o jam mirus šis turtas atitenka 
vaikams iš pirmosios santuokos. Be to, naujajam sutuoktiniui negali būti 
padovanota, o taip pat jis negal paveldėti daugiau turto, negu pirmosios 
santuokos vaikai. 

Našlė, norinti ištekėti antrą kartą, privalėjo laukti ne mažiau 10 mėnesių 
(gedulo metai). Tai savotiškos pagarbos mirusiam vyrui išreiškimas. Tačiau 
svarbiausias tikslas nustatant šį terminą buvo išvengti galimų sunkumų 
nustatant tėvystę vaiko, gimusio ne vėliau kaip po 10 mėnesių, po pirmosios 
santuokos nutraukimo (turbatio sanguinis). 

Tačiau šio termino nesilaikymas nedarė naujosios santuokos 
negaliojančia, o tik apribojo kai kurias jos turtines teises ir užtraukdavo jai 
infamia (negarbę). 

6. Sutuoktinių tarpusavio santykiai 


Asmeniniai ir turtiniai sutuoktinių santykiai santuokojecum manu ir 
sine manu buvo labai skirtingi. Santuokoje cum manu žmona, tapusi 
teisiniu požiūriu visiškai svetima savo ankstesnei šeimai, paklūsta savo vyro 
arba jopater familias,jeigu vyras yraalieni iuris, manus, kur iš esmės 
niekuo nesiskyrė nuo tėvo patria potestas vaikams. Panašiu ieškiniu į 
vindikacinį vyras gali susigrąžinti žmoną, palikusią namus. Vyras gali žmoną 
bausti įvairiomis bausmėmis, net užmušti. Jis gali parduoti ją vergovėn (in 
mancipium). Kaip vergai ir vaikai, žmona neturi teisnumo turtinių santykių 
sferoje. Visa tai, kas jai priklausė iki santuokos, jeigu ji buvopersonae sui 
iuris, sudarius santuoką, atitenka vyrui. Šią beteisę žmonos padėtį turtinių 
santykių sferoje teisiniu požiūriu kompensuodavo tik tai, kad ji buvo savo 
vyro įpėdinė - heres sua, priklausomai nuo to, ar vyras turėjo teisėtų 
įpėdinių. Kadangi ji buvo visų savo vyro agnatų giminaitė (agnatė), tai esant 
tam tikroms sąlygoms ji buvo ir jų įpėdinė. Galioję Romos valstybėje 
papročiai šiek tiek švelnino beteisę žmonos padėtį santuokojecum manu. 
Papročiai neleido bausti žmonos, neišklausius jos senos šeimos narių 
nuomonės, t.y. jos kognatų. Pagaliau, ta pagarba, kurią vyras pelnė, 
priklausomai nuo jo padėties visuomenėje, turėjo įtakos ir Žmonai. 

Visiškai kitaip atrodė vyro ir žmonos santykiai santuokojesine manu. 
Ši santuoka nekeitė žmonos teisinės padėties, kurioje ji buvo iki santuokos 
sudarymo. Ji likdavo in patria potestas, jeigu iki santuokos buvo savo 
tėvo valdžioje ir toliau likdavo savo pater familias įpėdine (sua heres), 
savo senosios šeimos agnate. 

Jeigu iki santuokos sudarymo ji buvopersonae sui iuris, šį statusą ji 
išsaugo ir po santuokos sudarymo. Jokios drausminės valdžios žmonai vyras 
neturi. Jis neturi teisės reikalauti per teismą, kad ji grįžtų, jeigu ji to pati 
nenori. Vyras turėjo tikinterdictum de rexore exhibenda et ducenda 
prieš trečiuosius asmenis, kurie ją laiko prieš jos valią. Ir turtas, priklausęs 
jai iki santuokos, jeigu ji buvo personae sui iuris, lieka jos nuosavybė. 
Visa tai, ką ji įgyja santuokos metu, taip pat yra jos turtas, kuris vėlesniais 
laikais buvo pavadintas graikišku terminu - parapherna. Todėl ji gali 

sudarinėti su savo sutuoktiniu bet kokius turtinius sandorius, išskyrus 
dovanojimą. Dovanojimas tarp sutuoktinių buvo draudžiamas, siekiant 
išsaugoti visišką kiekvieno turtinę nepriklausomybę. Trečiojo mūsų eros 
amžiaus pradžioje tik vienu atveju buvo įteisintas dovanojimas tarp 
sutuoktinių. Jeigu mirdavo dovanotojas, nepareikalavęs dovaną grąžinti, 
tai toks dovanojimas buvo laikomas galiojančiu. (D. 24. 1.) 

Laikui bėgant sutuoktinių asmeninės ir turtinės nepriklausomybės 
principas šiek tiek keitėsi. Buvo nustatyta, kad sutuoktiniai negali reikšti 
vienas antram infaminių (negarbės) ieškinių, reikalui esant jiems duodami 
kitokie ieškiniai, kurie neužtraukia negarbės. Materialinės atsakomybės 
vieno sutuoktinio kitam atveju buvo taikoma vadinama benificium 
competentiae, pagal kurią buvo galima reikalauti, kad būtų palikta tiek 
turto, kad nereikėtų skursti. Pretorius pradėjo vyrui duoti interdiktą, kurio 
dėka jis galėjo išreikalauti žmoną iš trečiųjų asmenų, ir nepatenkinti žmonos 
tėvo ieškinio, kuriuo jis reikalavo sugrąžinti dukterį, esančią santuokoje 
sine manu. Palaipsniui įsigali taisyklė, kad vyras privalo saugoti žmoną, o 
Žmona vyrą. 

Gana nuosekli ir išbaigta sutuoktinių, esančių santuokojesine manu, 
turto atskirumo sistema buvo modifikuota dviejų lygiagrečių romėnų šeimos 
teisei žinomų institutų, -dos ir donatio propter nuptias. 

Išlaikyti šeimą buvo vyro pareiga. Žmona ir vaikai turėjo teisę reikalauti 
iš vyro ir tėvo išlaikymo (alimentatio). Tačiau nuo senų laikų, tik atsiradus 
santuokaisine manu, atsirado paprotys santuokos sudarymo metu duoti 
vyrui ypatingą kraitį, kuris vadinosidos . Ne visas žmonai priklausantis turtas 
ir ne e0 ipso tapdavo kraičiu. Dos - tai tik tas turtas, kurį iš savo turto 
specialiai vyrui išskirdavo žmona arba jos pater familia, arba kas nors 
kitas (globėjas). Jeigu kraitį duodavo žmonos tėvas, jis vadinosi dos 
profectitia, o jeigu pati žmona, ar pašalinis asmuo, jis vadinosi dos 
advetitia. Tačiau visais atvejais kraitis turėjo būti įformintas specialiu aktu. 
Iš pradžių pagrindinė dos paskirtis buvo padėti vyrui materialiai dengiant 
šeimos išlaikymo išlaidas. Tačiau laikui bėgant dos įgavo ir kitą, teisiniu 
požiūriu gal net svarbesnę funkciją. Dos turėjo apsaugoti vyrą nuo ištuokos 
žmonos iniciatyva. Seniausiais laikais dos visam laikui tapdavo vyro 
nuosavybe. Jis nebuvo grąžinamas nei žmonos mirties atveju, nei išduotas, 

išsituokus dėl vyro kaltės. Labai retos ištuokos tais laikais sąlygojo tokį dos 
teisinį likimą. 

Tačiau respublikos laikotarpio pabaigoje, kada padidėjo ištuokų be 
svarbių priežasčių skaičius, toksdos teisinis likimas pasirodė labai palankus 
vyrams. Neribota ištuokos laisvė sudarė sąlygas vyrams piktnaudžiauti 
turtinėmis teisėmis. Gavę dos, vyrai galėdavo tuoj pat nutraukti santuoką 
ir pasilikti sau visą dos . Todėl atsirado būtinybė teisiškai užtikrinti ir žmonos 
interesus. 

Pirmiausiai tuo pasirūpino suinteresuoti asmenys, t.y. žmona arba jos 
tėvai. Santuokos sudarymo irdos įteikimo momentu jie reikalavo, kad vyras 
stipuliacijos forma įsipareigotų grąžinti dos santuokos nutraukimo arba 
vyro mirties atveju. Toksdos grąžinimo užtikrinimo būdas vadinosicautio 
rei uxoriae. Atsiradus cautio numatytoms sąlygoms, žmona, ar kitas, 
davęs kraitį asmuo, turėjo prieš vyrą, ar jo įpėdinius ieškinį - actio ex 
stipulatu. Neretai perduodamas vyrui kraitis būdavo įvertinamas ir tarytum 
parduodamas jam už tam tikrą sumą, kurią jis privalėjo grąžinti ištuokos 
atvėju. 

Šis paprotys taip įsigalėjo, kad net ir tuo atveju, kai cautio nebuvo, 
buvo laikoma, jog dos negrąžinimas ištuokos dėl vyro kaltės atveju, 
prieštarauja bona fides (gerai valiai), arba yra deliktas (privačios teisės 
pažeidimas). Teisiškai dos pažiūrą įtvirtino pretoriai, kurie pradėjo duoti 
žmonomsactio rei uxoriae. Vėliau aiškinant šiuos ieškinius ir bona fides 
sąvoką klasikinio laikotarpio teisininkai sukūrė visą eilę teisės normų, 
reguliuojančių šiuos santykius. 

Buvo nustatyta, kad jeigu santuoka pasibaigia dėl žmonos mirties, tai 
dos pasilieka vyrui, išskyrus tą atvejį, kaidos duotas žmonos tėvo ir jis dar 
gyvas. 

Jeigu santuoka pasibaigdavo dėl vyro mirties, tai dos visada būdavo 
grąžinamas žmonai arba jos tėvui. Kraitis buvo grąžinamas ir tuo atveju, 
jeigu santuoka būdavo nutraukiama vyro iniciatyva arba dėl jo kaltės. Jeigu 
santuoka buvo nutraukiama žmonos iniciatyva arba dėl jos kaltės, dos 
likdavo vyrui. Visaisdos grąžinimo atvejais, vyras turėjo teisę padaryti išjo 
atskaitymus vaikų išlaikymui, jeigu jie lieka gyventi kartu su tėvu, arba 
atskaitymus žalai, padarytai žmonai išeikvojus turtą, arba blogai elgiantis, 

atlyginti. Nežiūrint į dos išimtis, vyro pareiga grąžinti dos buvo numatyta 
įstatyme. Tačiau dos savininku vis tik buvo vyras, kuris dar santuokoje galėjo 
jį išeikvoti arba net perleisti kitiems asmenims, turėdamas tikslą po to 
nutraukti santuoką. Suprantama, žmona turi teisę reikalauti, kad jai būtų 
grąžintados vertė, tačiau ši reikalavimo teisė gali būti bevaisė, nes nebus iš 
ko išieškoti. Siekiant geriau apsaugoti žmonos interesus, /ex Julia de 
adulteriis uždraudė vyrui be žmonos sutikimo perleisti į dos įeinantį 
nekilnojamąjį turtą, esantį Italijos teritorijoje. Be to, perleidimu buvo 
laikoma ne tik tiesioginis nuosavybės teisės perleidimas, bet ir tokie teisiniai 
veiksmai, dėl kurių buvo galima prarasti nuosavybę vėliau (įkeitimo teise). 

Taigi šios priemonės dėka pagrindinė turto, įeinančio į dos dalis buvo 
apsaugota nuo iššvaistymo. Be to, žmonos reikalavimo teisė buvo užtikrinta 
vadinamaprivillegium exigendi, t.y. ji turėjo pirmumo teisę prieš kitus 
vyro kreditorius savo reikalavimams patenkinti. Imperatorius Justinianas 
dar labiau apsaugojo žmonos interesus dos teisinių santykių sferoje. Jis 
panaikino vyro teisę pasilikti dos sau net ir žmonos mirties atveju. Dos 
šiuo atveju turėjo būti grąžintas žmonos įpėdiniams. 

Taigi jau vėlesnių laikų romėnų teisė, numato, kad dos lieka vyrui tik 
vienu atveju, t.y. ištuokos dėl žmonos kaltės atveju. Tai turtinė sankcija 
žmonai, dėl kurios elgesio iširo santuoka. 

Be to, Justinianas uždraudė perleisti nekilnojamąjį turtą, įeinantį į kraitį, 
net ir esant žmonos sutikimui. Iš dviejų ieškinių, kuriuos turėjo Žmona, 
gindama savo interesus, išplaukiančius iš dos (actio ex stipulatu ir actio rei 
uxoriae), Justinianas paliko tik actio ex stipulatu, kuris turėjo būti 
sprendžiamas remiantisbonae fidei. Buvo panaikinti ir visi išskaitymai iš 
dos, kuriuos galėjo anksčiau padaryti vyras. Priklausiusi žmonai 
privilegium exigendi tapo tikra vyro viso turto ipoteka žmonai. 

Taigi dėka to, kad buvo pareiga grąžinti dos ir draudžiama perleisti jį 
kitiems asmenims, klasikiniu laikotarpiu vyras, nors ir buvo teisiškai dos 
savininku, bet faktiškai buvo tik turto įeinančio į dos naudotoju iki to, kol 
santuoka egzistavo. 

Kartu su dos romėnų šeimos teisė žinojo ir kitą įdomų institutą - 
donatio propter nuptias. Jau senaisiais laikais gyvavo paprotys iki 
vestuvių duoti dovanas būsimajai žmonai (donationes aute nuptias). Iš 

pradžių toks dovanojimas kokios nors didesnės reikšmės neturėjo. Tačiau 
įgavusdos baudinės sankcijos pobūdį, ikisantuokinis dovanojimas taip pat 
įgavo ypatingą reikšmę. Jeigu žmona kalta dėl ištuokos rizikuodavo prarasti 
kraitį, tai sutuoktinių lygiateisiškumo principas, taip pat ir teisingumas 
reikalavo, kad ir vyras, gaudamas dos iš savo turto išskirtų lygią dalį dos, 
kaip žmonos teisių garantiją. Toks turto išskyrimas palaipsniui tapo, jeigu 
ne teisine vyro pareiga, tai padorumo taisykle. Tačiau reikalauti tokio turto 
išskyrimo nei jaunoji, nei jos tėvai negalėjo. Dovanojimo sandorio tarp 
sutuoktinių draudimas sąlygojo donatio įvykymą iki santuokos, nes kitaip 
dovanojimas būtų niekingas. 

Tačiau klasikinio laikotarpio teisėje normos, reguliuojančios donatio 
ante nuptias, nebuvo tobulos. Tik imperatorių Justino ir Justiniano laikų 
teisė suteikė institutui donatio ante nuptias reikiamą teisinę išraišką. 
Buvo leista atlikti donatio ne tik iki santuokos, bet ir po jos sudarymo. Ir 
dabar tas institutas vadinasi donatio propter nuptias, nors toks 
pavadinimas ir ne visiškai atitinka tą reiškinį, nes iš esmės jokio dovanojimo 
nebuvo. Vyras ir toliau lieka padovanotų daiktų savininku, jis jais naudojasi, 
kaip ir anksčiau. 

Jeigu santuokinis gyvenimas vyksta normaliai, tai donatio propter 
nuptias jokios reikšmės neturi. Jo vaidmuo garantuoti žmonos interesus 
nepagrįstos arba nuo jos nepriklausomos ištuokos atveju. Dabar ji gali jau 
pareikalauti ne tik dos grąžinimo, bet ir donatio propter nuptias. 
Siekiant geriau garantuoti žmonos interesus, jos teisę įdonatio propter 
nuptias, buvo uždrausta perleisti turtą, sudarantį donatio propter 
nuptias, tretiesiems asmenims. 

Taip palaipsniui susiformavo turtinių santykių tarp sutuoktinių sistema. 
Tų santykių pagrindu buvo sutuoktinių turto atskirumo principas, kuris esant 
normaliai santuokai, iš esmės niekur nepasireiškia, bet blogų santuokų 
(ištuokų) atveju geriausiai garantuojantis abiejų sutuoktinių interesus. 

Priešpriešiniai dos ir donatio propter nuptias institutai, būdami 
sutuoktinių teisių garantijomis ištuokos atveju, sudarė kažką panašaus į 
bendrą šeimos nuosavybę, kuri buvo ekonominė šeimos bazė. Kadangi 
nekilnojamasis turtas, sudarantis dos ir donatio, negalėjo būti 
perleidžiamas tretiesiems asmenims, ši ekonominė bazė buvo labai patvari. 

Tėvų ir vaikų tarpusavio santykių pobūdį romėnų šeimoje apsprendė 
patria potestas, patriarchalinė ir vienašalė tėviškoji valdžia. 

Tėvų ir vaikų tarpusavio santykiuose, patriarchalinės santvarkos 
principai buvo labai ryškūs ir gyvavo labai ilgai. Kaip sakė romėnų teisininkai, 
tokios valdžios vaikams neturėjo nei viena jiems žinoma tauta. Laikui bėgant 
ši tėviška valdžia silpnėjo, tačiau visiškai neišnyko niekada. 

Patria potestas būdinga tai, kad romėnų teisė pripažino tik tėvo 
valdžią vaikams. Ne tik tėvui esant gyvam, bet ir po jo mirties motina į savo 
vaikus neturėjo jokių teisių. Senojoje cum manu santuokoje motina 
šeimoje užėmė savo vaikų atžvilgiu sesers padėtį. Mirus vyrui šeima 
suskildavo į daugybę savarankiškų šeimų, bet motina tų šeimų atžvilgiu jokios 
valdžios neįgydavo. Nors ji ir tapdavo persona sui iuris, bet patekdavo 
savo artimųjų agnato, dažniausiai savo sūnaus, globon. Santuokoje sine 
manu motina nebuvo net savo vaikų agnate. Taigi teisiniu požiūriu ji buvo 
jiems svetima. Tik pripažinus kognatinę giminystę, kai kurie jos santykiai 
su vaikais įgauna teisinę išraišką. Pavyzdžiui, motina ir vaikai įgyja 
paveldėjimo teises vieni kitų atžvilgiu. Imperijos laikotarpiu pripažįstama 
jų tarpusavio teisė į išlaikymą (alimentai), taip pat kai kuriais atvejais motinos 
teisė būti savo vaikų globėja. Tačiau kokių nors teisių, būdingų patria 
potestas, jis niekada neįgyja. 

Tėvų ir vaikų tarpusavio teisinių santykių romėnų šeimoje pagrindas 
buvo teisėta santuoka ir teisėta šeima. Pagal senąją romėnų teisę neteisėti, 
nesantuokiniai vaikai teisiniu požiūriu buvo svetimi ne tik savo tėvui bet ir 
motinai, nes senoji romėnų šeimos teisė rėmėsi agnatine giminyste. Tik 
pripažinus kognatinę giminystę, jų padėtis savo motinos ir jos giminių 
atžvilgiu pasikeitė. Jiems buvo suteikta paveldėjimo teisė kartu su teisėtais 
vaikais, nes cognatio (kraujo giminystė) pagal romėnus nepriklausė nuo 
teisėtos santuokos. Buvo laikoma, kad nesantuokiniai vaikai teisiniu požiūriu 
tėvo iš viso neturėjo, nors faktiškai visi žinojo kas yra to vaiko tėvas. Todėl 
jis neturi į vaikus patria potestas, o vaikai jo atžvilgiu taip pat neturi 
jokių teisių. Kiek geresnėje padėtyje buvo vaikai gimę konkiubnate. Jie turėjo 

teisę į išlaikymą (alimentai), taip pat, nors ir ribotas, paveldėjimo teises po 
jų pater naturalis mirties. Tačiau jų tėvaspatria potestas įjuos neturėjo. 
Kaip matome, tėvų ir vaikų tarpusavio santykių teisinė išraiška pasireikšdavo 
perpatrias potestas. 

Patria potestas - tai absoliuti patriarchalinės šeimos galvos valdžia. 
Ši valdžia apėmė patį vaiko asmenį, taip pat ir visą jo įgytą turtą. 

Asmeninių santykių sferoje nuopater familias priklausė naujagimio 
gyvenimas. Jis sprendė, ar palikti gyventi gimusį kūdikį, ar nužudyti jį, ar 
išmesti. Tėvas turėjo teisę parduoti savo vaikus į vergovę trans Tiberim 
arba valstybės viduje -žn mancipium. Jam priklausė neribota jųvi/ae ea 
necis (gyvybės ar mirties) teisė. 

Turtinių santykių sferoje filius familias (sūnūs) - persona alieni 
iuris. Nors jie ir turi civilinį teisnumą, tačiau viskas, ką jie įgyja e0 ipso 
tampa tėvo nuosavybe. Tėvas atsakė už vaikų deliktais padarytą žalą. 

Per amžiuspatria potestas turinys gerokai pasikeitė.Patria potestas 
apribojimai anksčiau pastebimi asmeninių santykių sferoje. Teisė išmesti 
naujagimį, parduoti savo vaikus vergovėn, gyvybės ir mirties teisė buvo 
panaikintos, o fizinių bausmių taikymo savo vaikams teisė buvo apribota. 

Nors yra teigimų, kad pater familias teisė išmesti naujagimį (ius 
exponendi) buvo panaikinta dar Romulo, tačiau manoma, kad ji galutinai 
išnyko tik imperijos laikotarpiu. Ius vendendi trans Tiberim 
(pardavimas vergovėn) apribota buvo labai anksti. Jau XII lentelių 
įstatymuose yra nuostatų, draudžiančių parduoti vaikus vergovėn Romos 
valstybės viduje. Tokia teise tėvas galėjo pasinaudoti tik tris kartus. Po 
trečiojoin mancipium karto sūnus išsivaduodavo iš tėviškosios valdžios. 
Kadangi įstatymuose buvo kalbama tik apie sūnus, tai interpretatoriai 
išaiškino, jog kitiems asmenims, esantiems tėvo valdžioje (dukterys, anūkai 
ir pan.) norintiems išsivaduoti tereikėjo vienkartinės in mancipium. 

Viename imperatoriaus Konstantino įstatymų sūnaus nužudymas buvo 
prilygintas nužudymui bendrai (parricidium). Tėvas, piktnaudžiaujantis savo 
teise bausti fizinėmis bausmėmis vaikus, valdžios pareigūnų gali būti 
priverstas išlaisvinti sūnų iš patria potestas. Vaikams buvo leista paduoti 
skundą magistratui dėl tėvo žiauraus elgesio su jais. Visų šių apribojimų 
dėkapatria potestas praranda savo patriarchalinį pobūdį. 

Turtinių santykių srityje patria potestas silpnėjimas vyko panašiai, 
kaip ir vergų turtinių teisių sferoje. Kaip ir vergams, savo suaugusiems 
sūnums tėvai dažnai išskirdavo tam tikrą turto dalį, kad jie galėtų 
savarankiškai ūkininkauti (peculium). Esant tam tikroms sąlygoms tėvai 
privalėjo atsakyti už savo vaikų prievoles. 

Palaipsniui vaikų padėtis pradeda skirtis nuo vergų padėties turtinių 
santykių sferoje ir jų savarankiškumas vystosi kita linkme. Pirmiausia buvo 
nustatyta, kad viską ką sūnus karys įgyja kare (in castris) arba karinėje 
tarnyboje yra jo nuosavybė, kuria jis gali nepriklausomai nuo tėvo naudotis 
ir disponuoti. Šis turtas buvo pavadintas peculium castrense. Šį turtą 
sūnus galėjo net palikti testamentu kitiems asmenims. Sūnaus, nepalikusio 
testamento, mirties atveju šis turtas atitenka tėvui ne paveldėjimo teisės 
pagrindu, betiure peculli. 

Absoliutinės monarchijos epochoje peculium castrense taisyklės 
buvo taikomos ir turtui, kurį sūnus įgydavo tarnaudamas valstybinėje 
tarnyboje. Taip atsiradopeculium guasi castrense. Didelius pakeitimus 
vaikų turtinių santykių sferoje padarė imperatorius Konstantinas. Jis nustatė, 
kad visa tai, ką vaikai (ne tik sūnūs) paveldi po motinos mirties (bona 
materna), yra jų nuosavybė, kuria disponuoti tėvas neturi teisės. Jie turi 
teisę tuo turtu naudotis iki gyvos galvos. Vėliau ši taisyklė buvo taikoma ir 
turtui gautam iš motinos giminaičių (bona materni generis). Pagaliau 
Justinianas nustatė, kad tėvui priklauso tik tai, ką sūnus įgyjaex re patris, 
t.y. operuodamas tėvo turtu. Visa kita, nepriklausomai nuo to kokiu būdu 
sūnaus buvo įgyta, yra jo nuosavybė. Tėvas turi teisę naudotis tuo turtu iki 
gyvos galvos. Visas toks turtas (į jį neįeina peculium castrense ir guasi 
castrense) buvo vadinamas bona adventicia. Tačiau tėvo teisė naudotis 
šiuo turtu iki gyvos galvos gali būti panaikinta to asmens, kuris tą turtą 
padovanojo, paliko testamentu ir pan. 

Jeigu ši tėvo teisė panaikinama, tai tas turtas buvo vadinamas bona 
adventicia irreguliaria. Taigi Romos imperijos pabaigoje iš patria 
potestas ir turtinių santykių sferoje lieka tik šešėlis. Buvo pripažintas vaikų 
turtinis savarankiškumas. 

Patria potestas susilpnėjimas reiškė ir šeimos teisinės vienybės 
išnykimą. Šeima jau ne teisinis vienetas, bet asmenų, kurie yra savarankiški 

teisinių santykių subjektai, sąjunga. Visi jie turi teisę būti savininkais, šalimi 
teismo procese, sudarinėti sandorius. 

Patria potestas, pirmiausia atsirasdavo natūraliu būdu, t.y. gimus 
vaikui teisėtoje santuokoje. Neteisėtiems vaikams patria potestas galėjo 
atsirasti tik juos įteisinus, t.y./egitimatio būdu. Tačiau šispatria potestas 
atsiradimo būdas absoliutinės monarchijos laikotarpio produktas. 
Legitimatio buvo taikomas tik/iberi naturales. Buvo žinomi trys tokio 
įteisinimo būdai:/egitimatio peroblationem curiae t.y. nesantuokinio 
sūnaus pristatymas į vietinių dekurionųordo, suteikiant jam tam tikrą turtinį 
cenzą, legitimatio per subseg nens matrimonium ty. tėvams vėliau 
susituokus irlegitimatio perreskriptum principą - imperatoriui priėmus 
specialų aktą. Tačiaupatria potestas galėjo atsirasti ir svetimiems vaikams, 
juos įsūnijus. Romėnų šeimos teisėje buvo du įsūnijimo būdai, atliekami 
skirtingomis formomis. Jeigu buvo įsūnijamas persona sui iuris, tai 
taikoma arrogatio. Įsūnijant persona alieni iuris buvo taikoma 
adoptio. Seniausiais laikaisarrogatio vyko tautos susirinkime dalyvaujant 
pontifex maximus ir įsūnytojui, bei įsūnyjamajam. Ištyrus bylos 
aplinkybes, pontifex maximus siūlė tautos susirinkimui ar rogatio dėl 
įsūnijimo. Kiekvienaarrogatio buvoiussus populi t.y. įstatymas. Įsūnyti 
ir būti įsūnytam tokiu būdu galima buvo tik turint teisę dalyvauti tautos 
susirinkime. Tokios teisės neturėjo moterys ir nepilnamečiai. Tautos 
susirinkimui praradus savo reikšmę, arrogatio praranda savo iussus 
populi reikšmę. Iš esmės ji tampa viešu įsūnytoju ir įsūnijamojo susitarimo 
patvirtinimu. Nustojus kviestis tautos susirinkimus arrogatio buvo 
atliekama per rescriptum principis. 

Adoptio buvo atliekama kaip ir mancipatio, pasinaudojant XII 
lentelių įstatymuose nustatyta triguba mancipacija. Įsūnijamojo tėvas 
parduodavo jį mancipatio būdu kokiam nors pašaliniam asmeniui. 
Pastarasis tuoj pat manumissio vindicta būdu išlaisvindavo sūnų. Toliau 
sekė antroji mancipationi manumissio. Pagaliau - trečioji, po kurios 
sūnus jau išsivaduodavo iš patris potestas. Trečiosios manumissio 
nebuvo, nes sūnus jau būtų visiškai emancipuotas. Kad įvyktų įsūnijimas, 
turėjo į Šį procesą įsijungti asmuo norintis įsūnyti - adoptor. Adoptor 
prieš tėvo pasirinktą asmenį formaliai pareiškiavindicati - in potestas 

(vindicatio filii). Tėvo pasirinktas asmuo teisme tyli, o pretorius perduoda 
įsūnyjamąjį įsūnytojui. Šiuo sudėtingu aktu tikrojo tėvo patria potestas 
pasibaigia, ir įsūnytasis tampa įsūnytojo šeimos nariu ir įgyja teisėto sūnaus 
teises. Ši forma galėjo būti taikoma ir moterims ir nepilnamečiams. Norint 
įsūnyti šia forma anūkus, arba įdukrinti moteris, pakako vienkartinės 
mancipacijos. 

Justinianas panaikino visus šiuos formalumus ir vietoje jų įvedė paprastą 
pareiškimą teisme. Tačiau Justinianas gerokai susilpnino adoptio teisines 
pasekmes. Senoji patria potestas buvo panaikinama tik tuo atveju, jei 
įsūnydavo aukštutinės eilės giminaitis (pvz., motinos tėvas). Visais kitais 
atvejais tikrojo tėvo patria potestas nepasibaigdavo, o įsūnytasis tik 
įgydavo teisę paveldėti pagal įstatymą po asmens, kuris jį įsūnyjo, mirties 
(adaptio minus plena). 

Bearrogatio iradoptio dar žinoma adoptio testamentaria , tačiau 
apie šį įsūnyjimo būdą išlikusiuose šaltiniuose žinių nėra. 


8. Globa ir rūpyba 


Asmeniui sui iuris dėl amžiaus, sveikatos būklės, savo ypatingos 
padėties ir pan., įgyvendinant ir ginant savo civilines subjektyvines teises, 
gali būti reikalinga kitų asmenų pagalba. Šiam tikslui romėnų teisėje buvo 
globos (tutela) ir rūpos (cura) institutai. Globa buvo steigiama 
nepilnamečiams, eikvotojams ir moterims. Rūpa buvo steigiama bepročiams, 
vadinamiesiems minorum (neturintiems 25 metų), eikvotojams. Kuo 
skyrėsi globa nuo rūpos šiandien sunku pasakyti. Aišku tik viena, kad skyrėsi 
globėjo ir rūpintojo funkcijų vykdymo tvarka. Globėjas formaliu sutikimo 
aktu (auctoritatis interpositio) suteikdavo sandoriui, kurių pats globotinis 
negali sudaryti, teisinę galią. Rūpintojas gi savo sutikimą išreikšdavo 
neformaliu būdu (concensus), galbūt net ir ne sandorio sudarymo momentu. 

Seniausiais laikais globa buvo steigiama ne tam, kad gintų globotinio 
interesus, o siekiant apsaugoti asmenų, kurie buvo jo artimiausi įpėdiniai, 
pagal įstatymą, interesus. Todėl ir globėjo paskyrimo tvarka, jeigu jis nebuvo 
paskirtas testamentu, buvo tokia pat kaip ir šaukimo paveldėti, t.y. globėju 

buvo artimiausias globotinio agnatas. Globa buvo ne globėjo pareiga, bet 
jo teisė. Globėjo valdžia globotinio asmeniui ir turtui labai panaši į pater 
familias valdžią. Palaipsniui į globėjo teises pradedama žiūrėti kaip į jo 
pareigą. Tokio požiūrio atsiradimą sąlygojo laipsniškas giminystės ryšių 
silpnėjimas. Palaipsniui globa tampa visuomenine prievole (munus 
publicum). Todėl greta minėtų dviejų globos steigimo būdų (agnatinė globa 
ir globotinio giminystė ir pater familias testamentas) atsirado trečiasis - 
globėją paskiria kompetentingi valdžios vyrai. Pradeda stiprėti ir globos 
kontrolė, vykdoma valstybės. Atsiranda ypatingi pagrindai, kuriems esant 
galima nesutikti būti globėju. Susidaro ieškinių, kuriuos galima pareikšti 
globėjui, jeigu jis nepristato globos ataskaitos, išeikvoja globojamojo turtą, 
nerūpestingai tvarko jo reikalus, sistema. Vėliau pradėta reikalauti, kad 
globėjas, prieš pradėdamas eiti pareigas, pateiktų užtikrinimą (statisdetio 
rem pupilli salvam fore), kad jis atlygins nuostolius, padarytus globotinio 
turtui. Imperijos laikotarpiu buvo įvesta įstatyminė globotinio hipoteka 
visam globėjo turtui. 


| Dešimtasis skirsnis | 


PAVELDĖJIMO TEISĖ 


1. Paveldėjimo sąvoka ir evoliucija Romoje 


Mirus žmogui, asmeninio pobūdžio teisiniai santykiai, kurių subjektu 
jis buvo, teisė ir pareigos, sudarančios tų santykių turinį, pasibaigia. 

Tačiau teisės ir pareigos, kurių esmė nepasikeičia dėl santykių, subjektų 
pasikeitimo, t.y. tos teisės ir pareigos, kurių vykdymas nesusietas su jų 
turėtojų asmenybe, ir po Žmogaus, kuriam jos priklausė, mirties neišnyksta. 
Šiuolaikinės teisės požiūriu mirusiojo turtas (tuitinės teisės ir pareigos) 
atitenka jo įpėdiniams, kurie tampa to turto savininkais, skolininkais ir 
kreditoriais, prievolėse, kurių subjektu buvo miręs asmuo. Tokį mirusiojo 
turto perėjimą kitiems asmenims kartu su skolomis ir reikalavimais vadiname 
paveldėjimu. Taigi paveldėjimas yra universalus mirusiojo asmens teisių 
perėmimas. 

Romėnų teisė paveldėjimo problemoms skyrė labai daug dėmesio. Ir 
tai yra suprantama, jeigu prisiminsime, kokią reikšmę turėjo turtas Romos 
piliečių gyvenimui, jų padėčiai visuomenėje. Pater familias turtinė padėtis 
buvo jo faktinės valdžios šeimoje pagrindas. Todėl Romėnų paveldėjimo 

teisę turtinių santykių sferoje garantavo šeimos galvos valios realizavimą ir po 
jo mirties. Pater famillias, kuris būdamas gyvas turėjo neribotą valdžią 
šeimoje, privalėjo pasirūpinti jo šeimos narių turtiniais reikalais jam mirus. 
Tam tikslui tarnavo jau XII lentelių įstatymuose numatyta beveik neribojama 
testamento sudarymo laisvė. Pater famillias,būdamas šeimos galva ir viso 
šeimos turto teisinis ir faktinis tvarkytojas, savo mirties atveju testamentu šį 
turtą galėjo palikti kam norėjo. 

Tačiau romėnų paveldėjimo teisės normos iš esmės garantavo turto 
išsaugojimą šeimoje (giminėje). Tai ir sudarė romėnų visuomenės pagrindą. 

Seniausiųjų laikų teisė kartu su turtinių teisių perėjimu numatė ir mirusiojo 
teisių ir pareigų, kylančių iš sakralinės teisės, perėjimą įpėdiniams. Ir tik 
vėlesnio laikmečio teisė į paveldėjimą ima žiūrėti kaip į turtinių mirusiojo 
teisių ir pareigų perėjimą įpėdiniams. Justiniano digestų penkiasdešimtosios 
knygos šešiasdešimt antrame fragmente paveldėjimas apibrėžiamas kaip 
universalus teisių, kurias mirusysis turėjo, perėmimas. Čia sakoma: 
“Hereditas nihil aliud est, guam successio in universum jus guod 
defunctus habuerit" . Tačiau, romėnų teisėje, kaip ir daugelio kitų senovės 
tautų teisėje požiūris į paveldėjimą, kaip universalų mirusiojo turtinių teisių 
ir pareigų perėmimą, įsitvirtino gerokai vėliau. Mirus žmogui, jam priklausęs 
turtas primityviosios teisinės mąstysenos požiūriu, tampa bešeimininkiu. 
Reikalavimo teisė netenka savo subjekto kreditoriaus, o skolos lieka be 
skolininko. Mirusiojo turtas, anksčiau sudaręs vientisą visumą, dabar tarytum 
išsiskaido į atskiras dalis, iš kurių vienos (skolos, reikalavimai) išnyksta, kitos 
ne. Mat materialius daiktus gali pasisavinti kiti asmenys. Tokią situaciją labai 
aiškiai patvirtina, ir vėlesnių laikų romėnų teisė, kuri numatė, kad prievolės iš 
deliktų pereina įpėdiniams. Seniausios prievolės ir buvo prievolės iš deliktų. 
Iš kitos pusės pagalius civile capitis deminutio asmens, paliestocapitis 
deminutio (civilinės mirties), skolos taip pat niekam nepereidavo, o 
išnykdavo. Net respublikos periodo teisininkai aiškino, kad iki to laiko, kol 
palikimas nepriimtas, mirusiajam priklausę daiktai yra niekieno “nullus in 
bonis sunt", todėl jų pasisavinimo negalime laikyti vagyste, - “rei 
hereditariae furtum non fit"'. Žinoma, pasisavintus į palikimą įeinančius 
daiktus įpėdinis gali vindikuoti. Respublikos laikotarpio teisininkų bandymas 
nepriimtą palikimą prilyginti bešeimininkiam turtui, patvirtina tą hipotezę, 

kad paveldėjimo, kaip universalaus teisių perėmimo, idėja nėra amžina. Ji yra 
istorinio visuomenės vystymosi produktas. 

Padėtis keičiasi atsiradus patriarchalinei šeimai, o kartu ir patriarchalinei 
nuosavybei. Pats turto priklausymo šeimai faktas preziumuoja bendrąją šeimos 
nuosavybę, bet ne individualią pater famillias nuosavybę. Dabar mirus 
pater famillias negali būti ir kalbos apie to turto bešeimininkiškumą. 
Mirusiojo daiktai dabar atitenka artimiausiems jo palikuonims, kurie rūpinsis 
mirusiojo ramybe, jo atminties išsaugojimu bei šeimos sakralinėmis apeigomis. 
Tačiau išnykus galimybei pasisavinti mirusiojo turtą, kaip bešeimininkį, jo 
prievolės ir ypač skolos dar nepereidavo jo įpėdiniams. Įpėdiniai tapdavo tik 
materialių daiktų savininkais. Besivystantis ekonominis gyvenimas, kreditorių 
interesai reikalavo, kad asmenys, tapę mirusiojo daiktų savininkais, atsiskaitytų 
ir su jo kreditoriais, grąžintų jo turėtas skolas. Priešingu atveju visa civilinė 
apyvarta priklausytų nuo atsitiktinumo (kontrahento mirties). Romėnų teisė 
ir šioje srityje labai anksti žengė lemiamą žingsnį, nustatydama, kad įpėdinis 
yra universalus mirusiojo teisių perėmėjas ir kaip mirusiojo asmenybės tęsėjas 
atsako už palikėjo skolas ne tik paveldėtu, bet ir savo asmeniniu turtu. Tokios 
nuostatos atsiradimo romėnų teisėje priežastys, matyt, buvo religinio įvaizdžio 
pagrindu susiformavusi pažiūra apie asmenybės išlikimą jos palikuonyse. Kaip 
nurcdo Mittlis trascedentinis, įvaizdis apie individo nemirtingumą, jo 
asmenybės išlikimą palikuonyse buvo romėnų paveldėjimo teisės atramos 
taškes.! Ta idėja dominuoja visų laikų romėnų paveldėjimo teisėje ir randa 
savc išraišką ne tik romėnų teisėje žinomas nuo senosiosius civile laikų ir 
vadinamashereditas. Greta hereditas senojiius civile žinojo ir singuliarinį 
mirusiojo asmens teisių perėmimą, atsirandantį mirusiojo patvarkymu dėl 
atskirų savo turto dalių (/egata). Mirusysis savo testamente galėjo įpareigoti 
įpėdinį perduoti iš palikimo kokį nors daiktą tiesioginiam asmeniui. Toks 
patvarkymas suteikdavo tretiesiems asmenims tam tikras pavienes teises. Bet 
jie netapdavo įpėdiniais ir neįgydavo jokių įpėdinio pareigų. 

Atsiradęs patriarchalinės šeimos ir genties santvarkos pagrindu, 
paveldėjimas grindžiamas prigimtine teise, kuri negali būti atskirų asmenų 
valia pakeista. Paveldi būtinai tie asmenys, kurie yra mirusiojo patriarchalinės 


! Mittlis. Romishes Privatrecht. S. 43. 

šeimos giminaičiai. Šaukimo paveldėti tvarka tiesiogiai priklauso nuo 
giminystės laipsnio. Giminystė yra paveldėjimo pagrindas, prigimtinė teisė, 
įstatymas mirusiajam, kurio jis negali pakeisti. Todėl manoma, kad seniausiais 
laikais iki XII lentelių įstatymo atsiradimo buvo paveldima tik pagal įstatymą 
-hereditas legatima . Šis paveldėjimas nepriklausė nuo mirusiojo valios. 

Silpnėjant šeimos nuosavybei, didėjant individo įtakai ir reikšmei 
ekonominiam gyvenimui, šeimos galvos teisė disponuoti turtu stiprėja. Jis 
įgyja teisę spręsti, kam atiteks turtas po jo mirties. Jau XII lentelių įstatymai 
mini testamentą, kaip vienašalį mirusiojo valios dėl jo turto likimo 
išreiškimo aktą, ir sankcionuoja priešmirtinius pater famillias 
patvarkymus dėl turto. Nors XII lentelių įstatymų epochoje testamento 
laisvės principas ir ribojamas, tačiau testamentas, esant tam tikroms 
sąlygoms, nušalina nuo paveldėjimo įstatyminius įpėdinius. Taigi jau 
senojoje Romoje greta Ahereditas legitima yra ir hereditas 
testamentaria (paveldėjimas pagal testamentą). Romėnų paveldėjimo teisės 
pobūdį labai aiškiai išreiškė taisyklė “emo pro parte testatus, pro parte 
intestatus decedere potest." Jos esmė ta, kad paveldėjimas pagal 
testamentą naikino paveldėjimą pagal įstatymą. Abi paveldėjimo rūšys kartu 
negalėjo būti. Jeigu mirusysis paliko testamentą, kuriuo dalį savo turto paskyrė 
testamentiniam įpėdiniui, o dėl kitos dalies jokių patvarkymų nepadarė, tai ir 
pastarąją paveldi testamentinis, bet ne įstatyminis įpėdinis. Nors testamento 
laisvės principas romėnų teisėje įsigaliojo gana anksti, bet senojiius civile 
numatėpater famillias teisę palikti savo turtą testamentu jam pavaldiems 
šeimos nariams. Šių apribojimų tikslas apsaugoti artimų šeimos narių turtinius 
interesus, privalomą jų šaukimą paveldėti. Greta jau minėtų dviejų paveldėjimo 
rūšių atsiranda trečioji - privalomasis (būtinasis) paveldėjimas. 

Tolesnis paveldėjimo vystymasis Romoje vyksta dėl pretorinių teisių 
kūrimo. Pretorius civilinių teisių paveldėjimo institutą - hereditas 
papildomai patobulino pretorinės teisės bonorum possesio institutu. 
Pretorius sukūrė specialųjį interdiktą -interdictum guorum bonorum, 
pagal kurį palikimas būdavo perduodamas valdyti asmenims, kurie į jį 
pretendavo, bet dėl kokių nors priežasčių nebuvo šaukiami jį priimti. Pradžioje 
šis interdiktas būdavo duodamas asmenims, kuriuos pretorius, išnagrinėjęs 
prašymą, laikė potencialiais įpėdiniais pagalius civile. Taip būdavo saugomi 

interesai įpėdinių pagal ius civile, kurie būdavo suinteresuoti paimti 
paveldimą turtą iš trečiųjų asmenų, nelaukiant kol bus išspręstas ginčas dėl 
turto iš esmės. Šiuo atveju pretorius padėjo taikyti civilinės teisės nuostatas ir 
vystė pačią civilinę teisę. Tačiau pretorius savo interdiktu negali panaikinti 
įpėdinio pagal civilinę teisę statuso (Žeres). Jis savo interdiktu gali padaryti 
civilinį įpėdinį sine rei,sine efftectu (be turto, be paveldėjimo). 
Atsisakydamas duoti jam ieškinį, pretorius jo paveldėjimo teisę padarydavo 
nudum ius. Asmenį, kuriam būdavo duodamas bonorum possessio, 
pretorius taip pat negalėdavo padaryti civiliniu įpėdiniu, suteikti jam ius 
guiritum. Tačiau pretorius galėjo jam suteikti ieškinius, padaryti jo padėtį 
labai panašią į įpėdinio pagalius civile padėtį (heredis loco, heredis vicem). 
Bonorum possesorius turėjo bonitarinę nuosavybę į paveldimus daiktus, 
buvo palikėjo prievolių kreditoriumi ir skolininku. Šiuo interdiktu pretorius 
padarė labai daug esminių pakeitimų paveldėjimo teisėje. Tačiau pretorius 
pastebėjo, jog padėtis, kai artimiausias įpėdinis atsisako priimti palikimą, ir 
palikimas neatitenka kitam, einančiam po jo artimiausiam mirusiojo 
giminaičiui, o tampa išmariniu, nėra teisinga. Šalindamas šią negerovę, 
pretorius pradėjo duotibonorum possessio kitam pagal eilę giminaičiui. 
"Tuo pretorius, skirtingai nuoius civile,įvedėsuccesio gradum et ordinum 
(paveldėjimas pagal laipsnius ir eiles). Didelis pretoriaus pasiekimas tobulinant 
paveldėjimo teisę tas, kad buvo pradėta duoti bonorum possessio 
emancipuotiems mirusiojo vaikams, tuo pačiu pripažįstant kraujo ryšio 
giminystę, paveldint pagal įstatymą. 

Iš pradžių bonorum possessio būdavo suteikiama išnagrinėjus 
konkrečios bylos aplinkybes (causa cognitio) ir priimant dekretą. Todėl ir 
pats valdymas buvo vadinamas bonorum possessio decretolis. Laikui 
bėgant pretoriaibonorum possessio sąlygas ir jo suteikimo taisykles pradėjo 
dėstyti edikte. Norint gautibonorum possessio užteko įrodyti sąlygas, su 
kuriomis buvo siejamas bonorum possessio suteikimas ediktu. Taip 
atsirandabonorum possessio edictalis. Taigi palaipsniui greta civilinės 
paveldėjimo sistemos atsiranda pretorinė paveldėjimo sistema. Pastaroji 
ilgainiui sustabdė civilinės sistemos galiojimą, nors abi sistemos galiojo net 
iki Justiniano laikų. Didelę reikšmę romėnų paveldėjimo teisės vystymuisi 
turėjoircentumviadinio teismo, nagrinėjusio paveldėjimo bylas, praktika 

bei respublikos imperijos periodo įstatymų leidyba (senatus consultum ir 
imperatorių dekretai). 

Dėl visų šių faktorių romėnų paveldėjimo teisė, pagrįsta senąjaius civile, 
ilgainiui nutolo nuo tų principų, kuriais ji buvo grindžiama. Daugybė jos 
nuostatų pakeitė pretorių ediktai, atskiri įstatymai, teisminė praktika. Iki 
Justiniano kodifikacijos pradžios romėnų paveldėjimo teisė, aišku, ypač 
paveldėjimas pagal įstatymą, buvo labai sudėtinga ir paini. Tačiau ir Justiniano 
kodifikacijoje ši sistema dar nepakeista. Ji buvo pakeista vėliau priimtomis 
Justiniano novelomis. 118 (543 m.) ir 127 (548 m.) novelos reformavo 
paveldėjimą pagal įstatymą, o 115 (542 m.) -vadinamąjį privalomą (būtinąjį 
paveldėjimą). 

Svarbiausieji paveldėjimo teisės institutai, sąvokos, sukurti romėnų 
teisininkų, buvo pritaikyti vėlesnių laikų teisei ir tapo šiuolaikinės 
paveldėjimo teisės pagrindu. 


2. Paveldėjimas pagal testamentą 


Pagal romėnų teisę testamentas - tai vienašalis palikėjo paskutiniąja valia 
paremtas sandoris, įvykdytas laikantis nustatytų formalumų, siekiant paskirti 
savo teisių ir pareigų perėmėją (įpėdinį). Jau XII lentelių įstatymuose 
aptinkame nuostatų, kurios mus orientuoja į tai, kad testamentas labai svarbus 
mirusiojo paskutinės valios išreiškimo aktas, kuriam teikiama pirmenybė prieš 
paveldėjimą reguliuojantį bendrąjį įstatymą. XII lentelių įstatymai paveldėjimą 
pagal įstatymą sieja su sąlyga “si intestato moritur" Tuo pačiu pabrėžiama, 
kad testamentas - tai mirusiojo paskutinė valia dėl jo teisių ir pareigų jo mirties 
atveju. Ir tik nesant testamentui, galioja įstatymo nuostatos, reguliuojančios 
palikėjo teisių ir pareigų perėjimą jo artimiesiems asmenims, laikantis įstatymo 
nustatytos tvarkos. Iš vėlesnių laikų Romos įstatymų matome, kad paveldėjimui 
pagal testamentą teikiama pirmenybė. Detaliai reguliuojami testamento 
sudarymo, jo galiojimo, nagrinėjimo ir kt. klausimai. 

Senoji ius civile, kaip nurodo Gajus, žinojo dvi testamento rūšis: 
testamentum comitiis colatis irtestamentum in procinctu. Pirmasis 
testamentas buvo tvirtinamas taikos metu du kartus per metus kurijų 

susirinkimuose, kuriuose pirmininkavopontifex maximus. Susirinkimai 
buvo šaukiami kovo 24 ir gegužės 24 dienomis. Dalyvaujant tautai testatorius 
žodžiu pareikšdavo savo valią apie įpėdinio paskyrimą, po to galėdavo daryti 
bet kokius patvarkymus dėl turto. Vėliau jis kreipdavosi į susirinkusius, 
prašydamas paliudyti jo valią. Vėlesniais laikais pats kreipimasis į tautą ir 
tautos dalyvavimas testamento sudarymo procese buvo tik formalus aktas. 

Koks vaidmuo teko tautos susirinkimui testamento sudarymo procese - 
klausimas labai ginčytinas. Kaip nurodo I.Pokrovskis, kai kurie intepretatoriai, 
pastebėję, kad testamento tvirtinimas ir įsūnyjamas (arrogatio) vyko tautos 
susirinkime, galvoja, kad seniausias romėnų testamentas yra ne kas kita, kaip 
būsimojo įpėdinio įsūnyjimas (arrogatio), t. y. jo priėmimas į palikėjo šeimą ir 
tuo pačiu jam įstatyminio įpėdinio statuso suteikimas. Šiuo požiūriu 
paveldėjimas pagal testamentą labai tampriai siejasi su paveldėjimu pagal 
įstatymą ir buvo tarytum jo tęsinys“. 

Pats I.Pokrovskis su tuo nesutinka, nurodydamas, kadarrogatio nutraukia 
įsūnyjamojo agnatinės giminystės ryšius su pirmąja šeima, o įpėdinio paskyrimas 
tokių pasekmių nesukelia, todėl jis/estamentum comitiis colatis laiko 
tikruoju romėnų testamentu, žinomu jau XII lentelių įstatymo epochoje. Taigi 
testamentum comitiis colatis iš esmės yra atskiras įstatymas, panašiai 
kaiparrogatio, priimamas tautos susirinkime konkrečiam atvejui“. 

Iš pradžių tautos dalyvavimas sudarant testamentus buvo visai realus 
dalykas. Susirinkimas galėjo ir nepatvirtinti testamento. Ir tik vėliau 
testamentum comitiis colatis tapo paprastu viešu testatoriaus valios 
išreiškimo aktu. 

Antrąja senesnių laikų testamento forma .buvo testamentum in 
procinctu . Tai taip pat testamentas, daromas dalyvaujant tautai, tačiau ne 
paprastuose tautos susirinkimuose, bet prieš išsiruošusius mūšiui karius. 

Senaisiais Romos valstybės laikais buvo dvi testamento rūšys - viešieji ir 
žodiniai. Testatoriaus valia abiem atvejais turi būti pagarsinta ir Žinoma 
kiekvienam. Valios pagarsinimas sudarė daug nepatogumų pačiam testatoriui. 
Pastarasis dažnai norėdavo, kad jo paskutinioji valia liktų niekam nežinoma. 


2 H.A. IlokpoBckuū. HcTopH3 pumcKoro npaBa. Pura, 1924. C. 514-515. 
3 Ten pat. C. 514-515. | 

Be to, abi šios formos buvo nepatogios. Testamentum comitiis colatis 
buvo galima sudaryti tik du kartus per metus, griežtai nustatytomis datomis, 0 
testamentum in procinctu negalėjo sudaryti vyresniojo amžiaus asmenys, 
kurie nedalyvavo kariniuose veiksmuose. 

Todėl gana anksti atsirado testamentum per als et libram arba 
testamentum per mancipationem.Mancipatio buvo dirbtinai pritaikytas 
palikėjo interesams tenkinti. Palikėjas mancipatio keliu visą savo turtą 
perduodavo jo paties pasirinktam patikėtiniui - familiae emptor, kuris 
įsipareigodavo įvykdyti visus palikėjo patvarkymus dėl turto jo mirties atveju. 
Dalyvaujant penkiems liudytojams ir sverėjui (/iberpens) familiae emptor, 
laikydamas rankoje gabalą vario, tardavomancipatio formulę, pritaikytą 
šiam atvejui. Pasakęs formulę familiae emptor suduodavo vario gabalu per 
svarstykles ir perduodavo varį palikėjui. Po to kalbėdavo testatorius, 
išsakydamas savo patvarkymus dėl turto ir kreipdavosi į liudytojus, prašydamas 
paliudyti jo valią. Šie žodiniai patvarkymai buvo prijungiami priemancipatio 
ir sudarė vadinamąnuncupatio. Šie žodiniai testatoriaus patvarkymai dėl 
turto galėjo būti išdėstyti ir raštu (/abulae testarmenti). Testatorius po mancipatio 
akto įteikdavofamiliae emptor ir liudytojams iš anksto paruoštą/abulae, 
sakydamas tam tikrą formulę. Po to tabulae buvo perrišama virvute ir 
antspauduojama testatoriaus ir dalyvaujančiųjų liudytojų, svėrėjo irfamiliae 
emptor antspaudais. Kiekvienas prie savo antspaudo dar pasirašydavo. 
Rašytinėnuncupatio forma buvo patogi tuo, kad testamento turinys galėjo 
likti nežinomas nė liudytojams, nė svėrėjui nėfamiliae emptor. 

Iš pradžių nuncupatio buvo tik priedas priemancipatio,kurifamiliae 
emptor padarydavo viso turto savininku, siekiant tam tikro tikslo. Po 
testatoriaus mirtiesfa miliae emptor užimdavo įpėdinio vietą (heredis loco) 
ir privalėjo vykdyti visus palikėjo patvarkymus. Šių patvarkymų vykdymas 
buvo garantuotas ne tikfamiliae emptor fides,betirius strictum, būtent 
to, kas buvo užrašyta. Visi asmenys, kuriems kas nors testamentu buvo paskirta, 
turėjo tiesioginio reikalavimo teisę familiae emptor. 

Laikui bėgant mancipatio aktas tampa paprastu formalumu. Vis 
svarbesnę reikšmę įgyjanuncupatio.Familiae emptor jau nebežinoma 
įpėdinio vieta. Juo testamente paskiriamas kitas asmuo. Testamentum per 
mancipationem dar gyvavo Gajaus laikais, kai tuo tarpu tfestamentum 

comitiis colotis ir procinctu nustojo savo reikšmės respublikos 
laikotarpio pabaigoje. 

Antroje respublikos laikotarpio pusėje /festamentum per 
mancipationem paprastai buvo sudaromas raštu (tabulae). Rašytinė 
testamento forma labai paplinta ir tai suteikia galimybę pretoriui savo ediktu 
paskelbti nuostatą, kad jis duosbonorum possessio secundum tobulas 
testamenti tiems, kurie pateiks rašytinį testamentą, užantspauduotą tiek 
antspaudų, kiek reikalauja įstatymas. 

Tačiau iš pradžių gautastabulae pagrindubonorum possessio buvo 
sąlyginis. Jeigu tobulae testamenti nebuvo lydimi mancipatio akto ir 
possessio bus sine re, t.y. palikimas turėtų būti grąžintas. Tačiaupricipato 
laikmečiu mancipaciniai formalumai nustojo savo reikšmės. Paprastas rašytinis 
testamentas, sudarytas dalyvaujant septyniems liudytojams, buvo pripažintas 
taip pat kaip ir pretoriaus testamentas, sukeliantis tuos teisinius padarinius, 
kaip irtestamentasper moncipationem, sudarytas laikantis visų formalumų. 

439 m. imperatoriai Teodosijus II ir Valentianas III patvirtino šį rašytinį 
testamentą ir kartu padarė jį civiliniu testamentu. Šiuo įstatymu buvo numatyta, 
kad svarbiausia testamento galiojimo sąlyga yra ne antspaudai, bet testatoriaus 
ir septynių liudytojų parašai. Tai buvo normalus vėlesniųjų laikų Romos 
valstybės testamentas. 

Tačiau neišnyko ir Žodinis testamentas. Testamentas ir toliau galėjo būti 
sudaromas žodžiununcupatio forma. Absoliutinės monarchijos laikotarpiu, 
išnykus mancipatio, buvo pripažintas ir žodinis testamentas, padarytas 
dalyvaujant septyniems liudytojams. Justiniano laikų teisė pripažįsta žodinį ir 
rašytinį testamentą, tačiau būtinai reikalauja, kad sudarant testamentą dalyvautų 
septyni liudytojai. Sudarant testamentą žodžiu arba raštu būtina, kad visi 
liudytojai dalyvautų kartu, kad visas testamento sudarymo procesas būtų 
nenutraukiamas (unitas actum) vieningas aktas. 

Priklausomai nuo to, kas ir kokioms aplinkybėms esant sudarinėjo 
testamentą, formalūs reikalavimai, taikomi testamento sudarymo procesui, 
galėjo keistis. Pavyzdžiui, jeigu testatorius buvo aklas, tai sudarant testamentą 
būtinai turėjo dalyvauti notaras (tabuliatius). Jeigu testamentas būdavo 
sudaromas siaučiant epidemijai, nebūtina buvo dalyvauti vienu metu visiems 

liudytojams. Tam tikros lengvatos buvo numatytos ir sudarant testamentą, 
kuriuo palikimas būdavo paskirstomas vaikams. Sudarant tokį testamentą 
nebuvo reikalaujama liudytojų parašų. Užteko, kad jis būtų pasirašytas 
testatoriaus. Kariai buvo iš viso laisvi nuo bet kokių formalių reikalavimų 
sudarant testamentus. 

Be šių privataus testamento formų, romėnų teisė žinojo ir viešuosius 
testamentus, kurie būdavo sudaromi dalyvaujant valstybinės valdžios atstovams. 
Galima buvo sudaryti testamentą teisme įrašant jį į protokolą, arba jau sudarytą 
testamentą perduoti saugoti imperatoriui. 

Be formalių reikalavimų, taikomų testamentui, kad jis galiotų, būtina buvo 
laikytis ir tam tikrų materialinių sąlygų. Visų pirma buvo reikalaujama, kad 
testatorius turėtų taip vadinamą testamentinį teisnumą -factio testamenti 
activa, o įpėdinis - factio testamenti passiva. Ilgainiui reikalavimai 
susieti sufactio testamenti keitėsi. Tačiau reikalavimas turėti testamentinį 
tcisnumą vienokia ar kitokia forma išliko per visą romėnų paveldėjimo teisės 
istoriją. Pavyzdžiui, moterys, nors ir būdamossui iuris ilgą laiką negalėjo 
sudaryti testamento, nes jos negalėjo dalyvauti tautos susirinkimuose ir 
kariniuose veiksmuose. O, kaip jau minėta, testamentai iš pradžių buvo 
tvirtinami comitiis calatis ir in procinctus forma. Moterys, kurioms 
buvo įsteigta globa ir esant testamento formaiper mancipationem negalėjo 
sudarinėti testamentų. Tik vėliau imperatorius Adrijanas suteikė joms šią teisę. 

Moterys įgijo visišką/estamenti factio activa tik panaikinus jų globą. 
Lex Vaconia (169 m. pr.m.e.) draudė pirmosios klasės piliečiams 
(turintiems daugiau nei 100 tūkstančių sutercijų cenzą) skirti savo įpėdiniais 
moteris, tuo pačiu apribodamas jų testamenti factio passivae. Tačiau 
Justiniano laikotarpio teisė suteikė galimybę moteriai lygiateisiškai su vyrais 
spręsti paveldėjimo problemas. 

Senojiius civile reikalavo, kad skiriamas įpėdiniu asmuo būtų persona 
certa testatoriui. Jeigu būdavo įpėdiniu paskiriamas persona incerta, 
testamentas negaliodavo. Būtent todėl ilgą laiką įpėdiniu negalima buvo skirti 
dar negimusio asmens (postumus ). Vėliau buvo padaryta išimtis turintiems 
gimti testatoriaus vaikams (postui sui), o po kiek laiko ir visiems kitiems 
(po stumi alieni). Dėl tos pat priežasties ilgą laiką negalima buvo palikti turto 


ir juridiniams asmenims. Vėlesnių laikų teisė numatė daugybę išimčių. 

Kone svarbiausia materialine testamento galiojimo sąlyga per visą 
testamento istoriją buvo reikalavimas institutio heredis, t.y. įpėdinio 
paskyrimas. Institutio heredis buvo viso testamento pagrindas. Net ir tuo 
atveju, jeigu testatorius norėjo palikti visą palikimą įstatyminiam įpėdiniui, 
paskiriant tik tam tikrus daiktus kitiems asmenims, jis privalėjo vis tik jį paskirti 
testamentiniu įpėdiniu, nes priešingu atveju jo patvarkymai neturėtų juridinės 
galios. Įpėdinio paskyrimas turėjo būti išreikštas iškilmingais žodžiais. Jeigu 
to būdavo nesilaikoma, testamentas būdavo niekinis. Ši taisyklė buvo 
panaikinta tik apie 339 metus, suteikus teisę testatoriui paskirti įpėdinį be 
iškilmingų Žodžių. 

Kartu suinstitutio heredis romėnų teisė numatėirsubstitutio, t.y. 
antrojo įpėdinio paskyrimą tam atvejui, jeigu pirmasis įpėdinis dėl kokių nors 
priežasčių nepriims palikimo (mirs anksčiau už testatorių). Tėvai galėjo 
paskirti įpėdinį savo nepilnamečiui arba psichiškai nesveikam vaikui, jeigu jis 
tapęs įpėdiniu mirtų nesulaukęs pilnametystės arba nepasveiktų. 

Nors testamento galiojimas buvo siejamas su daugybe formalių 
reikalavimų, tačiau vėlesnio laikotarpio romėnų teisėje pastebime 
testamento galiojimo išsaugojimo tendenciją (favor testamenti). Jeigu kieno 
nors paskyrimas įpėdiniu testamente buvo siejamas su neįvykdoma sąlyga, 
tai buvo aiškinama, kad ta sąlyga į testamentą neįrašyta, o įpėdinis paskirtas 
be jokių sąlygų. 

Tačiau ir testamentas, sudarytas laikantis visų reikalavimų, galėjo netekti 
savo galios iki palikimo atsiradimo. Pirmiausia jį galėjo panaikinti pats 
testatorius, sudarydamas kitą testamentą, arba panaikindamas tabulae 
testamenti, nuplėšiant nuo jo antspaudus. Imperijos laikotarpiu buvo 
nustatyta taisyklė, kad testamentas netenka galios, jeigu per dešimt metų nuo 
jo sudarymo neatsiranda palikimo. Justinianas šią taisyklę modifikavo ir 
nustatė, kad, praėjus dešimčiai metų nuo testamento surašymo, jis gali būti 
pakeistas testatoriaus pareiškimu, dalyvaujant trims liudytojams. 

Iki imperatoriaus Augusto valdymo kokių nors specialių testamento 
saugojimo bei pateikimo taisyklių nebuvo. Imperatorius Augustas (VIa. 
pr.m.e.) nustatęs palikimo apmokestinimą (576 nuo palikimo sumos), nurodė, 
kad per penkias dienas nuo testatoriaus mirties testamentas turi būti pateiktas 
magistratams, kurie iškilmingai atidarydavo testamentą. Tabulae 

testamenti būdavo parodoma asmenims, kurie buvo liudytojai, kad 
patvirtintų savo antspaudų ir parašų autentiškumą. Jiems patvirtinus šį faktą, 
virvutė, kuria buvo perrištas testamentas, buvo perkerpama ir testamentas 
paskelbiamas. 


3. Paveldėjimas pagal įstatymą (ab intestato) 


Jeigu mirusysis nepaliko testamento arba palikto testamento dėl kokių 
nors priežasčių negalima buvo įvykdyti (jis pripažintas negaliojančiu, 
įpėdinis mirė anksčiau už testatorių, atsisakė palikimą priimti), tai buvo 
šaukiami įpėdiniai, turintys teisę paveldėti pagal įstatymą. Paveldėjimas pagal 
įstatymą Romos valstybėje labai tampriai susijęs su šeimos ir giminystės 
santykių evoliucija. Bendra šios evoliucijos tendencija - senosios agnatinės 
giminystės pakeitimas kognatine(12 pav.). 

Romėnų teisėje galima būtų išskirti tris pagrindines paveldėjimo pagal 
įstatymus (ab intestato) sistemas. Pirmoji - tai senosios ius civile 
paveldėjimas - pagal įstatymų sistemą, kurios pagrindu buvo agnatinė giminystė. 
Antrosios paveldėjimo pagal įstatymą sistemos (pretorinės) pagrindu buvo 
tiek agnatinė, tiek ir kognatinė giminystės. Ir pagaliau trečioji paveldėjimo 
pagal įstatymą sistema (Justiniano) rėmėsi jau tik kognatinės giminystės 
principais. 

„Senosios ius civile paveldėjimo pagal įstatymą (ab intesto) sistema 
atsispindi XII lentelių įstatymų nuostatuose, kuriuose buvo sakoma: “Si 
intestato, moritur, cui suns heres nu escit, agnatus proximus 
familiam habeto. Si agnatus nec eseit, gentiles familiam 
habusto." (XII lentelės, 5, 4.5) Remiantis šia nuostata paveldėjimo teisė 
pagalius civile (hereditatis ius) priklausė giminėms, kurie buvo skirstomi į 
tris eiles (rūšis):sui heredes, agnati proximi irgentiles sui heredes - 
tai visi mirusiojo valdžioje buvę asmenys. Jie, mirus šeimos galvai, tapdavo 
persone sui iuris. XII lentelių įstatymaisui heredes teisę paveldėti po 
palikėjo mirties, nesant testamento, laiko savaime suprantama teise, kuri 
egzistuoja palikėjui gyvam esant ir yra pagrįsta bendrąja šeimos nuosavybe. 
Šios eilės įpėdiniais galėjo būti fi!li familias (sūnūs), faliae familias 

(dukterys), anksčiau mirusių dukterų ir sūnų vaikai (anūkai), žmona santuokoje 
cum manu,įsūnytieji. Tačiau į šios eilės įpėdinių ratą neįėjo anūkai, kurių 
tėvas gyvas, sūnaus žmona, esanti santuokojein manu, nes išnykus palikėjo 
(senelio, uošvio) valdžiai jie netapdavopersonae sui iuris, o patekdavo į 
tėvo (vyro) valdžią. Po palikėjo paveldėdavo visi šios eilės įpėdiniai. Tačiau 
tai, kad ne visi jie buvo vieno giminystės laipsnio, sąlygojo palikimo dalinimą 
in stirpes (kartomis), t.y. visi anksčiau mirusieji arba išėjusieji iš palikėjo 
valdžios įpėdinio palikuonys gaudavo tą palikimo dalį, kurią būtų paveldėjęs 
gyvas jų tėvas (motina). Toks paveldėjimas dar būdavo vadinamas paveldėjimu 
pagalius repreasantationis (pagal atstovavimo teisę). Senosiosius civile 
požiūriusui heredes paveldėjimas yra labiau panašus į savarankišką turto, 
kuris dar esant gyvampater familias, priklausė jiems šeimos bendrosios 
nuosavybės teise, administravimą. Tai, kadsui heredes buvo laikomi šeimos 
nuosavybės bendrasavininkiais, kaip mano daugelis romanistų, paaiškina ir 
tą aplinkybę, kad XII lentelių įstatymuose apie juos kalbama tik netiesiogiai 
(“cui onus heres nec escit"').“ Jie buvo laikomi tarytum tos nuosavybės tesėjais, 
ką labai aiškiai išreiškė Paulius (D. 28. 2. 11) 

Nesant įpėdinio “sui heredes", paveldėti būdavo šaukiami agnatus 
proximus arbaagnati proxcimi, jeigu būdavo keletas vieno giminystės 
laipsnio agnatų. Taigi mirusiajam neturint savo šeimos paveldėti po jo mirties 
šaukiami jo broliai ir seserys, jo motina, jeigu ji buvo su mirusiojo tėvu 
santuokoje cum manu. Jie buvo antrojo šalutinės agnatinės giminystės 
laipsnio mirusiojo giminės. 

Nesant šio laipsnio giminaičių (agnatų), kviečiami paveldėti trečiojo 
laipsnio agnatai ir t.t. Tačiau/ex Voconia numatė, kad moterys kognatės, 
einančios po mirusiojo seserų, paveldėti toliau nebuvo šaukiamos. Visi vienos 
eilės įpėdiniai palikimą dalinosi in capita (po lygiai). Paveldintagnatus 
proximus ius represantationes jau netaikoma, nes mirusiojo vaikai 
paskesnio laipsnio įpėdiniai, yra nušalinami artimesnio laipsnio įpėdinių. 

Nesant tokių agnatų paveldėti buvo šaukiami gentiles, t.y. tos genties 
(gens), iš kurios buvo kilęs palikėjas, nariai. Palikėjo pavardė buvo tokia pati 


* PHMCKO€ GacTHOe npaBo. Ilox pe3. npodb. H.b. HoBnukoro Hu npodb. 2K.H.C. 
Ileperepckoro. M.: IOpucTb, 1996. C.233. 

kaip ir genties narių. Tačiau jeigu palikėjas buvo išlaisvintasis, tai tuomet jis 
turėjo tos genties pavardę, kuriai priklausė patronas. Apie šią paveldėjimo 
sistemą mažiausiai žinoma, nes ji, kaip teigia Žiraras, anksti išnyko. Manoma, 
kad iš pradžių paveldimas turtas atitekdavo visai genčiai, kuri sprendė kaip tą 
turtą tvarkyti. Vėliau, galimas dalykas, palikimas būdavo dalinamas genties 
nariams. 

Paveldėjimui pagalius civile buvo charakteringa tai, kad buvo šaukiami 
paveldėti tik artimiausieji mirusio giminaičiai. Jeigu jie atsisako palikimo 
arba miršta iki jo priėmimo, tai pastarasis neatitenka kitiems pagal eilę 
įpėdiniams. Jis tampa išmariniu (vacantia bona), o seniausiais laikais niekieno. 
Taip buvo išreikšta ius civile nuostata: “in legitimis hereditatibus 
successio non est". Paprastai išmarinis turtas turėjo atitekti iždui (fiscus). 
Iždas šia teise turėjo pasinaudoti per keturis metus. Priešingu atveju turto 
savininku tapdavo jo valdytojas. 

Kaip matėme, pagalius civile įpėdinių ratas buvo gana apribotas. Pati 
paveldėjimo sistema visai atitiko tuometinės patriarchalinės šeimos, pagrįstos 
agnatine giminyste, pagrindus. Tačiau antroje respublikos laikotarpio pusėje 
patriarchalinės šeimos pamatai gerokai pašlijo. Į romėnų socialinį gyvenimą 
pradėjo veržtis nauji reiškiniai, kurie drauge su senomis tradicijomis, 
papročiais, pastarąjį darė labai sudėtingą. 

Neaplenkė jie ir paveldėjimo teisės. Pretorinė paveldėjimo teisės sistema 
- tai ne kas kita, kaip senų ir naujų paveldėjimo teisės nuostatų derinimo 
rezultatas. Pretorius pradėjo savo ediktais šaukti paveldėti ir kitus įpėdinius, 
ne pirmos eilės gimines. Jis suteikia kai kurias paveldėjimo teisės kraujo 
giminėms, nustato successio gradum et ordinum. Pagaliau pretorius 
suteikia teisę paveldėti asmenims, kurie pagalius civile niekada negalėjo 
paveldėti. Pretoriai savo ediktais papildę senąją ius civile, ją koregavę, 
paveldėjimo teisės institute įvedėbonorum possesio intestati institutą, 
kurio galutinės nuostatos buvo išdėstytos imperatoriaus Adrijanoedictum 
perpetuum. | 

Pretoriaus ediktas nustatė keturias, šaukiamų paveldėti įpėdinių (bonorum 
possesio ab intestato), eiles. 


>P. Girard. Romėnų teisė. T. III. Kaunas, 1931. P. 73. 

Pirmosios eilės įpėdiniais buvo "unde liberi". Tai buvovisisui pagalius 
civile emancipati, t.y. mirusiojo emancipuoti vaikai ir in adaptionem 
dati,vaikai atiduoti įsūnyjimui, jeigu palikėjo mirties dieną jie jau nepriklausė 
įsūnytojopatria potestas. Kaip matome, pretorius įpėdiniais jau laiko ir 
kognatus (emancipati). Palikimas ir čia dalijamasin stirpes. Emancipuoto 
sūnaus šaukimas paveldėti kartu su neemancipuotu, nežiūrint jo teigiamos 
reikštnės, turėjo ir kai kurių neigiamų pasekmių. Turint galvoje romėnų šeimos 
nuosavybės bendrąjį pobūdį, visų šeimos narių aktyvų dalyvavimą nuosavybės 
kūrimo procese, galėjo atsitikti taip, kad emancipuotas sūnus, neprisidėjęs 
prie paveldimo turto kūrimo, jį paveldės. Be to, emancipuotas sūnus, išvaduojant 
jįišpatria potestas, paprastai gaudavo jam priklausančią turto dalį. Todėl 
pretorius numato, kad emancipuotam asmeniui bonorum possesio bus 
duodama tik tada, jeigu jis prie paveldimo turto prijungs visą savo turtą (collatio 
bonorum emancipati). Emancipuoto sūnaus šaukimas paveldėti kartu su 
neemancipuotais neigiamai atsiliepdavo ir emancipuoto sūnaus vaikams, kurie 
dar būdavo mirusiojo valdžioje. Kai jų emancipuotas tėvas nebuvo šaukiamas 
paveldėti, jie po senelio mirties paveldėdavo tą palikimo dalį, kurią būtų 
paveldėjęs jų tėvas. Dabar gi, nežiūrint, kad anūkai savo darbu prisidėjo prie 
šeimos nuosavybės gausinimo, tik dėl to, kad jų tėvas buvo šaukiamas paveldėti, 
jie būdavo nušalinami nuo paveldėjimo. Julianas pakeitė pretoriaus ediktą ir 
papildė jįnova clausula Juliani. Pagal šią klauzulę emancipuotas sūnus 
gautą paveldėjimo dalį privalėjo pasidalinti pusiau su savo vaikais. 

| Antrąją eilę sudarė'unde legitimi". Jeigu nebūdavounde liberi įpėdinių 
arba niekas iš jų per įstatymo nustatytą laiką neprašėbonorum possesio, 
taibonorum possesio gaudavolegitimi heredes,t.y. asmenys, šaukiami 
paveldėti pagal ius civile - sui ir agnati proximi. Gentiles nebuvo 
šaukiami paveldėti, nes ši paveldėjimo rūšis jau buvo išnykusi. Šiuo atvejusui 
buvo šaukiami paveldėti antrą kartą, tačiau išskyrus emancipuotus vaikus. 
Jeigu nėrasui heredes, palikimas atitekdavo artimiausio laipsnio agnatams. 

Prie trečiosios eilės įpėdinių pretorius priskyrė "unde cognati", t. y. 
visus mirusiojo tiek vyriškosios, tiek moteriškosios pusės kraujo giminaičius 
pagal laipsnius, iki šeštojo giminystės laipsnio imtinai. Iš septintojo laipsnio 
giminiųbonorum possessio pretorius duodavo tiksobrino et sobrina 
nati, t.y. mirusiojo antrosios eilės pusbrolių ir pusseserių vaikams. Taigi 

pretoriaus ediktas jau pripažįsta kraujo giminystę ir šaukia paveldėti visus, 
susietus kraujo ryšiais su mirusioju, asmenis. Kraujo giminystės pripažinimo 
dėkasui šaukiami paveldėti trečiąjį kartą, emancipuotieji antrąjį kartą, taip 
pat įsūnytieji, net esantys įsūnytojo in patria potestas. Šalutinės eilės 
kognatai šaukiami paveldėti, neišskiriant net moterų. Paveldint trečios eilės 
atstovams artimesnio laipsnio giminės pašalina tolimesnio laipsnio kognatus. 
Palikimas dalijamas in capita. Prie pirmosios eilės įpėdinių priskiriami 
tiek teisėti, tiek ir neteisėti vaikai, kurie paveldi po savo motinos mirties, o 
motina pojų mirties. 

Ketvirtosios eilės įpėdiniai pagal pretorinę teisę buvo'unde vir aut uxor". 
Jeigu nebūdavo nė vieno iš giminės, priklausančio pirmosioms trims eilėms, 
paveldėti šaukiamas mirusiojo sutuoktinis (vyras po žmonos mirties, žmona 
po vyro mirties). Nesunku pastebėti, kad pretorius leidžia paveldėti našliui 
arba našlei, kurie gyvena santuokoje sine manu, kai tuo tarpu pagal ius 
civile, jie nebuvo šaukiami paveldėti, nes nebuvo laikomi giminėmis 
(agnatais). 

Pretoriaus ediktas, suteikdamas pirmenybę agnatinei giminystei, pirmą 
kartą šaukia paveldėti ir kraujo gimines (kognatus). Skirtingai nuolegitima 
hereditatis pretorius nustato nuoseklų tolimesnių giminystės laipsnių ir 
eilių pakeitimą vienų kitais. Teisės suteikimas mirusiojo kognatams 
paveldėti turtą ir successio gradum et ordinum nustatymas sudaro 
pretorinės novacijos paveldėjimo teisėje esmę bei skirtumą nuo paveldėjimo 
pagalius civile. 

Imperijos laikotarpiu, vis labiau įsigalint kraujo giminystei, būtina buvo 
plėsti paveldėjimo teisės reformą, pradėtą pretorių. Iki Justiniano 
valdžiusieji imperatoriai buvo priėmę daug įstatymų, kurie įtvirtino bendrą 
tendenciją stiprinti kognatų poziciją prieš agnatus, paveldint turtą. 
Senatusconsultum Tertullianum, priimtas Adrianui viešpataujant, 
suteikė moterims, turinčiomsius liberorum (vaikų teisę), teisę paveldėti 
po savo vaikų. Senatusconsultum nustatė, kad motina šaukiama 
paveldėti ne po visų kognatų (ne su unde cognati), o kartu su unde 
legitimi. Nuo paveldėjimo ją nušalinti gali tik mirusiojo vaikai, jo tėvas ir 
broliai. Su mirusiojo seserimi motina dalijasi palikimą pusiau. Šiuo 
senatusconsultum pirmą kartą buvo pripažinta galimybė tapti civiliniu 


213 


X skirsnis 


įpėdiniu cognatio giminystės pagrindu. 178 m. priimtas 
senatusconsultum Orphitianum tokią pat teisę suteikė/egitimi eilėje 
(pagal pretorinę sistemą - antroji klasė) esantiems vaikams po motinos 
mirties.Vėlesnieji Valentinjano, Teodosijaus ir Arkadijaus įstatymai išplečia 
vaikų paveldėjimo teisę į palikimą, atsiradusį po giminių iš motinos pusės 
mirties.Justinianas panaikino motinosius liberorum, kaip sąlygą paveldėti 
po vaikų mirties. Šių ir kitų įstatymų dėka agnatinės giminystės principas 
paveldėjimo teisėje, nors ir neišnyko, bet jo reikšmė gerokai sumažėjo. Tačiau, 
literatūra nurodo, kad visi šie senųjų teisės aktų pakeitimai, įtvirtinę paveldėjimo 
teisėje naujas tendencijas, labai supainiojo ir padarė sudėtingą paveldėjimo 
sistemą Romoje“. Supaprastinti šią sistemą, pagrįsti ją vien kognatine giminyste 
ėmėsi imperatorius Justinianas, išleidęs 543 m. 118 ir 548 m. 127 novelas. 
Justiniano paveldėjimo teisės sistemos pagrindinis principas buvo toks, kad 
pagal įstatymą šaukiami buvo paveldėti visi vyriškosios ir moteriškosios 
giminės kognatai, remiantis jų giminystės eilės ir laipsnio artumo su mirusiuoju 
principu, t.y. laikantissuccessio gradum et ordinum. Visi įpėdiniai pagal 
įstatymą buvo suskirstyti į keturias eiles. 

Pirmajai eilei priklausė mirusiojo descedentai, t.y. visi jo palikuonys - 
sūnūs ir dukros, anksčiau mirusiųjų sūnų ir dukterų vaikai (anūkai) ir pan., 
nepriklausomai ar jie buvo mirusiojo in potestas, ar ne, ar jie buvo 
vyriškosios, ar moteriškosios eilės descedentai. Visas palikimas buvo dalomas 
in stirpes. Anksčiau mirusiojo sūnaus vaikai visi kartu gaudavo tą palikimo 
dalį, kurią būtų gavęs jų tėvas. 

Jeigu nėra descedentų, tai šaukiami paveldėti antrosios eilės įpėdiniai, t. 
y. artimiausieji pagal laipsnį ascedentai, trumpai tariant, aukštutinės mirusiojo 
eilės giminaičiai: motina, tėvas, senelis, močiutė ir t.t. Jeigu būdavo gyvas 
mirusiojo tėvas ir senelis, tai paveldėti būdavo šaukiamas tik mirusiojo tėvas. 
Šioje eilėje buvo mirusiojo tikrieji broliai ir seserys, ir jų vaikai. Palikimas 
būdavo dalinamas in capita. Anksčiau mirusiojo brolio vaikai visi kartu 
gaudavo tą dalį palikimo, kuri būtų atitekusi jų tėvui gyvam esant. Jeigu 
palikimas būdavo paveldimas tik ascedentų, tai jis būdavo dalinamasin lineas, 
t.y. pusė palikimo atitekdavo tėvo ascedentams, o kita motinos ascedentams. 


* PHMCKO€ UacTHO€ npasBo. Cit. op. C.235. 

Trečiąją įpėdinių eilę sudarė netikri mirusiojo broliai ir seserys bei jų 
vaikai. Pastarieji visi drauge gaudavo tą dalį palikimo, kuri būtų tekusi jų 
tėvams gyviems esant (parens praedefunctus). 

Pagaliau, jeigu nebūdavo ir šios eilės įpėdinių, tai paveldėti būdavo 
šaukiami kiti šalutinės eilės giminaičiai, priklausomai nuo giminystės 
laipsnio mirusiajam, tačiau be jokių apribojimų -ad finitum,jeigu tik buvo 
galima įrodyti giminystę. Artimesnio laipsnio įpėdiniai pašalindavo tolimesnio 
laipsnio įpėdinius. Paveldėtojai palikimą dalindavo in capita. Novelose 
nekalbama apie vieno sutuoktinio paveldėjimo teisę po kito mirties. Tikriausiai 
buvo palikta sena paveldėjimo tvarka, kai jie būdavo šaukiami paveldėti 
paskiausiai'unde vir aut uxor". Tačiau Justinianas nustatė neturtingos našlės 
paveldėjimo teisę. Jeigu našlė nieko neturėjo, tai ji galėjo paveldėti lygiomis 
dalimis kartu su kitais šaukiamais paveldėti įpėdiniais, tačiau ne daugiau 1/4 
viso palikimo arba ne daugiau 100 svarų auksinių. Jeigu ji paveldėdavo kartu 
su savo vaikais, gimusiais santuokoje su mirusiuoju, tai likusią palikimo dalį ji 
gaunaususfructus forma. 

Neatsiradus nė vienam įpėdiniui turtas tapdavo išmariniu - bonum 
vacans. Lex Julia et Papia Popaea nustatė, kad toks turtas priklauso 
iždui. 


4, Privalomoji dalis 


Testamento sudarymo laisvė anaiptol nebuvo visiškai neribota. Jau 
senosiosius civile gadynėje buvo pastebėta, kad po palikėjo mirties labai 
jam artimi žmonės (vaikai, tėvai, anūkai), kurie savo darbu prisidėjo prie 
šeimos turto gausinimo, o dar esant gyvam palikėjui buvo šeimos 
nuosavybės bendrasavininkiais, gali likti be nieko. Viso turto perleidimas 
testamentu pašaliniams asmenims, aplenkiant artimus šeimos narius, negalėjo 
būti laikomas teisingu ir toleruojamas. Saugant tokių asmenų turtinius interesus 
romėnų teisė nustatė privalomojo paveldėjimo arba privalomosios dalies 
institutą, kurio esmė buvo ta, kad, nežiūrint testamento laisvės principo, 
artimiausiems palikėjo giminaičiams buvo išsaugoma teisė į tam tikrą palikimo 
dalį. Šios jų teisės apsauga ir užtikrinimas romėnų teisėje vystėsi formaliąja ir 

materialiąja kryptimis. Senesnės teisės į tam tikrą palikimo dalį išsaugojimo 
artimiausiems palikėjo giminaičiams būdas buvo formalusis. Jo esmę sudarė 
tai, kad surašydamas testamentą asmuo, turintissui Aeredes,t.y.jopatria 
potestas pavaldžių asmenų, privalėjo juos paskirti įpėdiniais (instituere ) arba 
testamente aiškiai pasakyti, kad jie nušalinami nuo paveldėjimo (exheredare). 
Galbūt iš pradžių, kada testamentai būdavo tvirtinami tautos susirinkime, 
juos galima buvo sudaryti tik nesant vaikų. Jeigu palikėjas turėdavo vaikų, tai 
pašalinio asmens paskyrimas įpėdiniu turėjo būti rimtai pagrįstas ir pateisintas 
priešcomitia calata, įrodant, kad vaikai netinkami būti įpėdiniais ir gauti 
tautos susirinkimo sankciją juos eksheredituoti. Pašalinio asmens paskyrimas 
įpėdiniu neexhereditavus įstatyminio įpėdinio buvo neįmanomas. 

Ilgainiui tokia reali ekshereditacijos reikšmė sumenkėjo, nes ir pati tautos 
susirinkimo įtaka sudarant testamentą nyko. Tačiau ekshereditacijos formali 
reikšmė testamentui išliko dar ilgai. Atsiradus testamentams per aes et 
libram,bet kokia realiexhereditatio kontrolė išnyko, nors pats reikalavimas 
testatoriui prieš paskiriant įpėdiniu pašalinį asmenį aiškiai eksheredituotisui 
heredes išliko. Exheriditatio turėjo būti išreikšta labai aiškiai, liepiamąja 
nuosaka - “exheres esto". Be to, buvo reikalaujama, kad sūnūs būtų 
eksheredituoti kiekvienas atskirai, minint testamente jų vardus (nominatim). 
Kiti šeimos nariai - dukterys, anūkai buvo eksheredituojami bendra fraze - 
inter ceteros. 

Jeigu šitaip nebūdavo daroma, tai testamentas būdavo laikomas 
negaliojančiu visas arba tik jo dalis. Testamentas negaliojo visas, jeigu nebuvo 
eksheredituoti arba netinkamai eksheredituoti sūnūs. Negaliojant testamentui 
atsirasdavo paveldėjimas pagal įstatymą (ab intestato ). Jeigu testamente buvo 
nutylima apie kitųsui įpėdinių teises, jie paveldėdavo kartu su nurodytais 
testamente asmenimis. Tačiau, jeigu testamente įpėdiniais buvo paskirtisui 
(pvz., sūnus), tai kitisui, apie kuriuos nieko nepasakyta, gaudavopars virilis 
t.y. tą dalį, kuri jiems priklausytų paveldint pagal įstatymą. Jeigu testamente 
įpėdiniu būdavo paskirtas pašalinis asmuo, tai sui, apie kuriuos nieko 
nepasakyta, paveldėdavo pusę viso palikimo. 

Priesui heredes, kuriems buvo siekiama išsaugoti teisę į paveldėjimą, 
priklausė ne tik tie, kurie buvo esant gyvam palikėjui, bet ir tie, kurie gimdavo 
po testamento surašymo ir net po palikėjo mirties (postumi). Postumi 

gimimas naikindavo palikėjo testamentą, kadangi jis testamente neminimas. 
Siekiant apsaugoti mirusiojo paskutiniąją valią nuo galimų netikėtumų romėnų 
teisininkai (Aguilius Gallus) sukūrė formulę, kurios dėka buvo galima paskirti 
įpėdiniu arba eksheredituotipostumi, jeigu jie gimtų. 

Pretoriaus ediktas ne tik išsaugojo formalias privalomosios dalies nuostatas, 
bet dar labiau jas išplėtė. Pretoriaus edikte sąvokasui buvo pakeistaliberi 
(vaikai). Dabar jau testamente turėjo būti eksheredituoti ir emancipuoti. Visi 
vyriškosios giminės liberi turėjo būti eksheredituoti pavardžiui, o 
moteriškosios giminės /iberi pakakoexhereditatio inter ceteros. Jeigu 
nors vienos iš šių sąlygų testamente nesilaikoma, tai pats testamentas nėra 
negaliojantis. Tačiau pretorius duodabonorum possessio contra tabulas 
testamenti, t.y. leidžia paveldėti tiems asmenims, kurie tokią teisę turi pagal 
įstatymą, bet testamente neminimi. Liberi gauna jiems pagal įstatymą 
priklausančią palikimo dalį, išskyrus tuos, kurie buvo eksheredituoti. Ta 
testamento dalis galioja. Galioja ir kiti šalutiniai patvarkymai, t. y. globos 
paskyrimas, išmokėjimai palikėjo vaikams arba tėvams. Jie turi būti vykdomi. 

Justinianas dar labiau sustiprino šių formalių reikalavimų testamentui 
reikšmę. Nustatydamas taisyklę, kad exhereditatio, kaip ir institutio 
(įpėdinio paskyrimas), gali būti daroma bet kokiais žodžiais. Jis reikalavo, 
kad visi palikėjo Žemutinės eilės giminės, turintys teisę paveldėti, 
nepriklausomai nuo lyties, būtų eksheredituoti pavardžiui (nominatim). 

Tačiau visi šie formalūs testatoriaus laisvės, sudarant testamentą, 
apribojimai negarantavo tų asmenų, kurių naudai jie buvo daromi, interesų. 
Jeigu buvo laikomasi formalių exhereditatio reikalavimų, testamentas 
galiojo, ir įstatyminiai įpėdiniai būdavo nušalinami nuo paveldėjimo. Jau 
respublikos laikotarpio pabaigoje buvo galvojama, kaip realiai užtikrinti 
artimiausiųjų mirusiojo giminaičių interesus paveldėjimo procese. Materialiai 
garantuojant tokių asmenų teises didelį vaidmenį suvaidino centrumviralinis 
teismas, sprendęs paveldėjimo bylas. Teismas testamentus, pagal kuriuos, nors 
irbūdavoexhereditatio,be svarbių priežasčių nieko nepaliekama artimiems 
įpėdiniams, pradėjo pripažinti negaliojančiais, kaip sudarytus ne visai blaivaus 
proto asmens. Nušalintieji nuo paveldėjimo įpėdiniai galėjo pareikšti ieškinį 
heriditatio petitio dėl paveldėjimo, o testamentu paskirtų įpėdinių 
atsikirtimai dėl jų teisėsex testamentu buvo pripažįstami neesminiais. Tačiau 

šia tvarka galėjo pasinaudoti tik tie asmenys, kurie pagalius civile buvo 
įpėdiniais. Kitas, pavyzdžiui, emancipuotas sūnus, šia tvarka pasinaudoti 
negalėjo. Greta šios tvarkos imperijos laikotarpiu įpėdiniai nušalinti nuo 
paveldėjimo galėjo pasiskųsti magistratui extra ordinem. Skundas, 
paduodamas magistratui, buvo vadinamasguerela inofficiosi testamenti. 
Ekstra ordinarinio proceso laikaisguerela inofficiosi testamenti buvo 
vienintelė priemonė ginanti nušalintų nuo paveldėjimo įpėdinių teises į 
privalomąją dalį. 

Artimiausiais mirusiojo giminėmis, kurie turėjo teisę pretenduoti į 
privalomąją dalį, buvo pripažinti jo descedentai ir ascedentai, taip pat broliai 
ir seserys. Tačiau pastarieji galėjo pretenduoti į privalomąją dalį, jeigu palikėjas 
juos nušalinęs savo įpėdiniu paskyrėpersona turpis. Teisę pareikštiguerela 
inofficiosi testamenti, turėjo ne visi šie asmenys, o tik tie, kurie būtų 
įpėdiniais pagal įstatymą šiuo konkrečiu atveju. Kiek turto turėjo būti palikta 
testamentu įpėdiniams, turintiems teisę į privalomąją dalį, iš pradžių sprendė 
teismas. Vėliau buvo nustatytas reikalavimas palikti kiekvienam įpėdiniui, 
turinčiam teisę į privalomąją dalį, ne mažiau kaip 1/4 jam priklausančio pagal 
įstatymą palikimo dalies. Šią dalį (portio debita) buvo galima palikti įvairia 
forma - paskiriant asmenį įpėdiniu tai daliai, darant jo naudai legatą ir pan. 

Nesilaikant šių reikalavimų arba paliekant mažiau negu 1/4 pagal įstatymą 
priklausančios dalies, asmuo įgyja teisę reikalauti, kad testamentas būtų 
panaikintas, t.y. dabar jis gali reikalauti ne 1/4 to, kas jam priklausė pagal 
įstatymą, o visos dalies (portio ab intestato). Teisę pareikšti guarela 
naikindavo įpėdinio mirtis, taip pat nustatyti 2 metų, o vėliau 5 metų terminai. 
Asmenų, turinčių teisę į privalomąją dalį, teisės ir interesai galėjo būti pažeisti 
testatoriui esant gyvam. Jis galėjo dovanojant, duodant kraitį išdalinti visą 
arba dalį paveldėjimo. Todėl pagalguerela inofficiosis testamenti buvo 
pradėta duotiguerela inofficiosae donationis in inofficiosae dotis. 

Imperatorius Justinianas padidino privalomąją dalį (portio debita) iki 
1/2, priklausomos pagal įstatymą, dalies, jeigu pastaroji sudaro mažiau negu 
1/4 viso palikimo ir iki 1/3, jeigu daugiau. Be to, jis nustatė, kad guerela 
inofficiosi testamenti gali būti reiškiama tik tuo atveju, jeigu įpėdiniams, 
turintiems teisę į privalomąją dalį, iš vis nieko nepaliktų. Jeigu jie gavo dalį 
palikimo, bet mažiau negu portio debita , tai jie turi teisę reikalauti, kad 

jų dalis būtų padidinta, bet neturi teisės reikalauti testamento panaikinimo 
-actio suppletoria. 

Didžiausius pakeitimus šioje srityje padarė Justinianas 115 novela. 
Siekdamas sujungti tiek formalias, tiek materialias įpėdinių, turinčių teisę 
į privalomąją dalį, garantijas Justinianas 542 m. nustatė, kad descedentai 
ir ascedentai ne tik turi teisę gauti bet kokia forma portio debita, bet 
testatorius privalo juos paskirti įpėdiniais. Testatorius turi parodyti jiemsAonor 
institutionis (paskyrimo garbę) bent jau jiems priklausomosportio debita 
ribose. Tai reiškė, kad nepriėmus palikimo kitiems, testamente nurodytiems 
įpėdiniams, asmenys, kuriems parodyta testamentehonor institutionis, 
tampa, heredes instituti (paskirtaisiais įpėdiniais) ir paveldi turto dalį, 
kuria būtų paveldėję pasitraukę iš paveldėjimo proceso įpėdiniai. 

Pagal 115 novelą eksheredituoti ar atimtiportio debitą testatorius gali 
vadovaudamasis įstatyme numatytais tam tikrais pagrindais. Testatoriaus 
descedentams buvo nustatyta 14 tokių pagrindų, o ascedentams 8. Nors 115 
noveloje nekalbama apie brolių ir seserų teises į privalomąją dalį, bet jų atžvilgiu 
galiojo ankstesnės taisyklės. Jeigu jiems nepaliktaportio debito ir įpėdiniu 
paskirta persona turpis, jie įgyja teisę pareikšti guerela inofficiosi 
testamenti. 


5. Palikimo priėmimas ir jo teisinės 
pasekmės 


Palikėjo mirties momentu nurodyti testamente arba turintys teisę 
paveldėti pagal įstatymą asmenys dar netampa įpėdiniais. Pats palikėjo 
mirties faktas yra tik pagrindas teisių ir pareigų perėmimui. Su palikėjo 
mirties momentu pirmiausiai yra siejamas tik paties palikimo atsiradimas. 
Palikėjo teisių ir pareigų perėmimas (paveldėjimas) turi dvi stadijas. Pirmoji 
yra šaukimo paveldėti stadija (delatio hereditatis). Jos pradžia sutampa su 
palikimo atsiradimo momentu ir tęsiasi iki palikimo priėmimo (acguisitio 
hereditatis), t.y. antrosios paveldėjimo stadijos. Taigi paveldėtoju tapdavo tik 
tas, kuris šaukiamas paveldėti, priėmė palikimą. 

Šiuo požiūriu romėnų teisė skyrė dvi įpėdinių kategorijas. 

Pirmajai priklausė domestici heredes. Tai mirusiojo šeimos nariai, 
gyvenę kartu su juo, kurie po jo mirties tapdavo personae sui iuris (sui 
heredes). Jie tapdavo įpėdiniais ipso iure palikimo atsiradimo momentu, 
ty. delatio hereditatis čia sutampa su aguisitio hereditatis ir buvo 
laikoma, kad nuo palikėjo mirties momento palikimas savaime jiems priklauso. 
Kokių nors valingų veiksmų, patvirtinančių, kad jie priima palikimą, ar sutinka 
jį perimti, atlikti nereikėdavo. Pavyzdžiui, palikėjo vaikai, pastarojo mirties 
momentu kur nors išvykę ir net nežinantys apie palikėjo mirtį, ipso iure 
buvo laikomi įpėdiniais. Sui heredes buvo laikomi įpėdiniais net prieš jų 
pačių valią, nes pagalius civile jie negalėjo atsisakyti palikimo. Todėl jie 
buvo vadinami ne tiksui heredes,betirnecesarii heredes (būtinaisiais 
įpėdiniais, privalomaisiais įpėdiniais). 

Sui padėtį gali užimti ir testatoriaus vergas, kuriam mirusysis testamentu 
suteikia laisvę ir paskiria savo įpėdiniu. Jis taip patyraheres domesticus, 
kadangi priklauso mirusiojo namams. Kaip ir kitisi, vergas tampa būtinuoju 
įpėdiniu, kadangi neturi teisės atsisakyti palikimo, nes tai reikštų, kad jis 
atsisako ir laisvės. Kadangi paveldėjimas - ne tik teisių, bet ir palikėjo pareigų 
perėmimas, tai neretai susidarydavo gana kebli situacija. Palikėjo pasyvai 
(skolos) būdavo daug didesni negu aktyvai (paliekamas turtas), ir įpėdiniai, 
išskyrus pareigą padengti palikėjo skolas, kokios nors materialinės naudos iš 
paveldėjimo neturėjo. 

Senojiius civile nenumatė jokių priemonių, kurios padėtų įpėdiniams 
šito išvengti. Pretorius buvo priverstas ieškoti išeities iš šios situacijos. Visų 
pirmajissui et necessari heredes suteikėbeneficium abstinendi, t.y. 
teisę susilaikyti nuo paveldėjimo visiškai neįtakojant šio proceso eigai. Pagal 
ius civile jie likdavoheredes „bet pretorius neduodavo palikėjo kreditoriams 
ieškinio prieš juos ir siūlė bonorum possessio kitiems asmenims, kurie 
galėtų būti įpėdiniais pagal įstatymą, jei nebūtų buvę pirmųjų. Jeigu visi 
atsisakydavo bonorum possessio, tai būdavo skelbiamos palikėjo turto 
varžytinės (konkursas) kreditorių naudai. 

Kitokioje padėtyje buvo vergas, kuriam palikėjas testamentu suteikė laisvę. 
Jau buvo minėta, kad toks vergas negali atsisakyti nuo paveldėjimo, nes tai 


reikštų ir jo atsisakymą nuo išlaisvinimo. Todėl pretorius jam suteikė 

beneficium separandi, t.y. teisę atskirti savo turtą nuo palikimo ir 
perduoti jį palikėjo kreditoriams. Šitaip vergas išsaugodavo jam testamentu 
suteiktą laisvę. 

Antrajai įpėdinių kategorijai priklausė vadinamiejiextranei heredes. 
Tai asmenys, nepriklausantys mirusiojo šeimai (familia). Jie turėjo išreikšti 
savo valią - priimti palikimą (aditio hereditatis). Kadangi palikimo priėmimas 
buvo siejamas su valingais šių asmenų veiksmais, jie buvo Aeredes 
voluntaris (laisvanoriškieji). Seniausiais laikais toks valios išreiškimo 
aktas būdavo atliekamas iškilmingai. Pati palikimo priėmimo procedūra 
vadinosicretio. Justiniano laikaiscretio buvo atsisakyta. Palikimui priimti 
pakako faktiškai pradėti jį valdyti arba neformaliai pareikšti apie palikimo 
priėmimą. Senojiius civile palikimo priėmimų nesiejo su jokiais terminais. 
Kol įpėdinis nepareikšdavo priimąs ar atsisakąs priimti palikimą, pastarasis 
kitiems įpėdiniams neatitekdavo. Tačiau palikėjo kreditoriai, suinteresuoti, 
kad būtų greičiau būtų patenkinti jų reikalavimai (grąžintos skolos ir pan.), 
galėjointerrogatio in iure būdu pareikalauti, kad įpėdinis atsakytų ar priima 
jis palikimą. Savo ruožtu įpėdinis galėjo paprašyti laiko apsispręndimui. Jeigu 
per tą laiką jis nieko neatsako, tai buvo laikoma, kad jis atsisako nuo palikimo 
priėmimo, o Justiniano laikais, atvirkščiai, buvo laikoma, kad įpėdinis sutinka 
jį priimti. 

Nuostatos, reguliuojančios palikimo priėmimą pagal ius civile, 
nebuvo pilnai taikomosbonorum possessio atveju. Pagal pretorinę teisę 
įpėdinis, kad galėtų priimti palikimą, visais atvejais turėjo gauti bonorum 
possessio. Ascedentams ir descedentams buvo nustatytas vienerių metų, 
o kitiems įpėdiniams 100 dienų terminas nuo palikimo atsiradimo 
momento. Praleidus šį terminą bonorum possessio būdavo duodama 
kitiems įpėdiniams successio ordinum et gradum tvarka. 

Nuo palikėjo mirties momento (delatio hereditatis) ir palikimo 
priėmimo (acguisitio hereditatis) gali praeiti tam tikras laikas. Ypač tai ryškiai 
matoma, kai šaukiami paveldėti heredes voluntarii, kurie turi pareikšti 
savo valią. Visą šį laiką palikimas yra neapibrėžtoje padėtyje, jis yra “gulintis? 
ir romėnų teisėje buvo vadinamashereditas iacens.“Gulintis" palikimas 
senosios ius civile požiūriu buvo laikomas bešeimininkiu ir jo paėmimas 
nebuvo laikomas vagyste. Asmuo, užvaldęs tokį turtą, po metų (usucapio pro 

herede) galėdavo tapti jo savininku. Pagal senąjąius civile toks savininkas 
buvo laikomas įpėdiniu ir jis privalėjo apmokėti mirusiojo skolas ir dalyvauti 
šeimossacra. Vėliau šis požiūris pasikeitė. Usucapio pro herede būdu 
galima buvo užvaldyti ne visą palikimą, bet tik kai kuriuos objektus ir tapti jų 
savininku po metų, bet bebona fides ir justus titulus. Įvedus pretoriui 
bonorum possessio,jau nebegalima tapti palikimo savininkuusucapio 
pro herede būdu. Dar daugiau, imperatorius Adrianas nustatė, kad įpėdiniui 
reikalaujant, palikimas turi būti perduotas jam, o imperatorius M.Aurelijus 
bet kokį “gulinčio" palikimo (Aereditas iacens) išgrobstymą prilygino 
nusikaltimui (crimen explitatae hereditatis). 

Palikėjo mirties faktas yra pagrindas atsirasti įpėdinio teisei. Ši teisė buvo 
laikoma asmenine ir jos perleidimas kitiems asmenims buvo labai 
ribojamas. Jeigu šaukiamas paveldėti asmuo mirdavo, tai paveldėjimo teisė 
nepereidavo jo įpėdiniams. Paveldėti būdavo šaukiami tolimesni palikėjo 
įpėdiniai. Tačiau pagal civilinę teisę įpėdiniai pagal įstatymą dar iki palikimo 
priėmimo savo teisę priimti palikimą galėjo ceduoti. Asmuo, kuriam būdavo 
ceduojama ši teisė, tapdavo įpėdiniu. Be to, jau priimtą palikimą galima 
buvo parduoti arba perleisti. Tai būdavo daroma taip pat in iure cessio 
būdu. Tačiau tokią cesiją galėjo atlikti bet kuris įpėdinis (testamentarius, ab 
intestato). Perduodantis palikimą įpėdinis juo ir likdavo ir, jeigu pirkęs 
palikimą asmuo specialiu aktu neprisiėmė pareigos atlyginti susijusias su 
palikimu skolas, jas dengdavo įpėdinis. Vėlesniais laikais palaipsniui 
pradėjo formuotis paveldėjimo transmisijos institutas, (transmissio 
delationis). Pretorius nustatė, kad jeigu šaukiamas paveldėti įpėdinis, ne dėl 
savo kaltės nespėjęs priimti palikimo, mirė, tai po bylos išnagrinėjimo, teisė 
priimti palikimą gali būti suteikta jo įpėdiniams. Justinianas gi nustatė, kad 
jeigu šaukiamas paveldėti įpėdinis mirė nepraėjus metams po palikimo 
atsiradimo arba nepasibaigus kreditorių nustatytam terminui atsakyti ar šis 
priima palikimą, tai jo įpėdiniai gali pasinaudoti likusiu laiku ir priimti 
palikimą. 

Priėmus palikimą atsiranda tam tikros teisinės pasekmės. Visų pirma 
asmuo, kuris paveldi pagalius civile, tampa heres, o paveldintysis pagal 
pretorine teisę tampa Zeredis loco (užima įpėdinio vietą). Pagal senąją 


ius civile buvo laikoma, kad įpėdinis tarytum tęsia mirusiojo asmenybę 

ir todėl jam pereina mirusiojo teisės, išskyrus kai kurias griežtai asmeninio 
pobūdžio teises. Palikimas susilieja su įpėdinio turtu. Įpėdinis tampa 
paveldėto turto savininku, palikėjo skolininkų kreditoriumi ir jo kreditorių 
skolininku. Jeigu tarp palikėjo ir įpėdinio, atvirkščiai, buvo kokie nors 
prievoliniai santykiai, tai jie pasibaigia confusio būdu. Tačiau palikimo 
susiliejimas su įpėdinio nuosavu turtu ne visada būdavo naudingas ne tik 
įpėdiniui, bet ir palikėjo kreditoriams. Esant gyvam palikėjui jo kreditoriai 
visada buvo ramūs, kad jų reikalavimai bus patenkinti nukreipus išieškojimą 
į jau mirusiojo asmens turtą. Priėmus palikimą įpėdiniui ir palikimui 
susiliejus su jo turtu, gali atsitikti taip, kad palikimas atiteko asmeniui, kuris 
turi labai daug skolų kitiems kreditoriams, ir palikėjų kreditorių galimybės 
atgauti savo skolas gerokai sumažėja. Saugant palikėjo kreditorių interesus 
pretorius suteikia jiems beneficium separationis. Palikėjo kreditoriai 
gali prašyti pretorių atskirti nuo įpėdinio turto paveldėtą turtą ir pirmiausiai 
nukreipti į jį jų išieškojimus. Jeigu patenkinus kreditorių reikalavimus dar 
liks turto, tai jis bus incorporuotas į įpėdinio turtą ir iš jo bus tenkinami 
įpėdinio kreditorių reikalavimai. Tačiau, jeigu turto neužtekdavo, tai 
palikėjo kreditoriai jau negalėjo reikalauti, kad įpėdinis dengtų likusią 
skolos dalį savo turtu. Jeigu įpėdinio kreditoriai atsidurdavo tokioje 
padėtyje, dėl to, kad įpėdinis priimdamas palikimą, gavo daugiau skolų 
negu turto, jiems pretorius tokios lengvatos nesuteikia, aiškindamas, jog 
skolininkui nedraudžiama skolintis daugiau. 

Romėnų teisė beveik iki pat pabaigos laikėsi nuostatos, kad įpėdinis, 
priėmęs palikimą, pilnai atsako už visas palikėjo skolas, nepriklausomai 
nuo to ar skoloms dengti užteko paveldėto turto ar ne. Tačiau esant šiai 
nuostatai įpėdinio padėtis daugeliu atvejų buvo nepavydėtina. Ypač tai išryškėjo 
respublikos laikotarpio antroje pusėje. 

Jau pretoriai, saugodami asmenų, neturinčių 25 metų (minores ), interesus, 
pradėjo taikytirestitutio in integrum. Imperatorius Adrianas suteikė tokios 
restitucijos prašymo teisę ir vyresniojo amžiaus asmenims. Tačiau tai buvo 
išimtinis įpėdinių teisių gynimo būdas, susietas su bylos nagrinėjimu (causa 
cognita) ir naikinantis patį palikimo priėmimo institutą. Imperatorius Adrianas 
nustatė privilegiją kariams. Už palikėjo skolas jie atsakė tik paveldėtu turtu. 
Imperatorius Justinianas 531 m. įvedė bendrą taisyklę, suteikusiąbeneficium 

inventarii teisę visiems įpėdiniams, priimantiems palikimą. Pagal 
beneficium inventarii,jeigu įpėdinis per 30 dienų nuodelatio pradeda 
sudarinėti paveldėto turto sąrašą, dalyvaujant liudytojams ir notarui, ir per 
paskesnes 60 dienų jį sudaro, tai jis atsako tik tuo turtu, kuris buvo surašytas, 
-1r ne daugiau. 

Įpėdinių teisės nuo trečiųjų asmenų pasikėsinimo į palikimą buvo ginamos, 
priklausomai nuo to, kokiai įpėdinių rūšiai (civilinis ar pretorinis įpėdinis) 
jie priklausė. Civiliniam įpėdiniui būdavo duodamas specialus - petitio 
hereditatis ieškinys dėl visos paveldimos masės išreikalavimo. Šis ieškinys 
labai panašus į ius vindicatio.Pretorinio įpėdinio teisės būdavo ginamos 
interdiktu guorum bonorum. Šiuo interdiktu būdavo perduodami 
pretoriniam įpėdiniui valdyti įeinantys į palikimą daiktai. Vėliau pretorinio 
įpėdinio teises gynė hereditatis petitio possessoria. Šiuo skundu buvo 
galima reikalauti ne tik daiktų, įeinančius į paveldimą turtą, bet ir prievolių, 
kurias turėjo tretieji asmenys palikėjui, įvykdymo. Ekstraordinario proceso 
laikotarpiu irhereditatis petitio possessoria susiliejo su civilinio įpėdinio 
petitio hereditatis, ointerdictum guorum bonorum buvo taikomas 
norint greičiau pradėti valdyti paveldimą turtą. 

Prieš asmenis, kurie neginčijo įpėdinio paveldėjimo teisės, bet dėl kitų 
priežasčių negrąžindavo įpėdiniui paveldėtų daiktų arba nevykdė prieš jį kitų 
prievolių, kurias turėjo vykdyti palikėjui esant gyvam, būdavo duodami 
singuliariniai ieškiniai, kuriuos turėjo pats palikėjas (sui vindicatio, actio empti 
ir pan.). Jeigu šaukiami paveldėti keli įpėdiniai, tai pirmiausia įvyksta 
communio incidens. Visi Šaukiamieji yra priklausančios jiems dalies 
bendrasavininkiai. Jeigu paveldimas turtas dalomas, reikalavimai ir skolos, 
išplaukiantys iš paveldėjimo, ipso iure tampa jų nuosavybe. Nedalomi 
reikalavimai ir skolos tampa solidariais reikalavimais ir skolomis. Tačiau 
kiekvienas įpėdinis bet kada gali pareikalauti palikimą padalyti, pasitelkęs 
actio familiae erciscundae. 

Paveldint keletui įpėdinių (coheredes ) galėjo įvykti collatio bonorum 
t.y. prie dalijamo paveldėto turto turėjo būti prijungiamas (priskaičiuojamas) 
tam tikras nuosavas įpėdinio turtas. Imperatorių laikotarpio įstatymai 
apibendrino collatio idėją ir nustatė, kad paveldint po aukštutinės eilės 
giminaičių paveldėtojai privalo į paveldimo turto gausybę įnešti visa tai, ką jie 

gavo iš palikėjodos, donatio propter nuptias ar kita forma. 

Tiesa, iš įpėdinio buvo galima atimti jau jo priimtą palikimą, jeigu 
pasirodytų, kad jis jo nevertas (indignus). Atimtasis palikimas (eremptorium) 
perduodamas arba kitiems įpėdiniams arba iždui. Jeigu palikimas atitenka 
iždui, tai pastarasis tampa Žeredes loco ir vykdo visus testamentinius 
patvarkymus, moka palikėjo skolas ir pan. Imperatorių įstatymuose minima 
daugindignias pagrindų. Svarbiausias jų - nusikalstama veika prieš palikėją: 
gyvybės atėmimas, palikto testamento sunaikinimas, tyčinis trukdymas sudaryti 
testamentą, nepagrįstasguerela inofficiosi testamenti pareiškimas ir kita. 


6. Legatai ir fideikomisai 


Romėnų teisė greta universalaus teisių perėmimo žinojo ir singuliarinį 
(atskirų) palikėjo teisių perėmimą, kuris buvo minimas jau XII lentelių 
įstatymuose. Testatorius savo testamente ne tik galėjo paskirti įpėdinį, bet 
ir padaryti kitus patvarkymus mirties atveju. Svarbiausias.iš tokių patvarkymų 
buvo įpareigojimas įpėdiniui išmokėti tam tikras sumas arba perduoti iš palikėjo 
turto konkrečius daiktus jo nurodytiems testamente asmenims. Toks 
testatoriaus įpareigojimas testamentiniam įpėdiniui turėjo privalomąją galią, 
tačiau asmuo, kuriam turėjo būti įvykdomas testamentinis patvarkymas, 
netapdavo įpėdiniu. Jis buvo ne universalus, bet singuliarinis palikėjo teisių 
perėmėjas ir todėl neatsakė už palikėjo skolas. Antra vertus, tas patvarkymas 
galiojo tik tada, jeigu būdavo sumokėtos visos palikėjo skolos. Šiuo požiūriu 
testamentinė išskirtinė buvo tik "delibatio herditatis", t.y. palikimo 
sumažinimas. 

Romėnų teisė iki imperatoriaus Augusto laikų žinojo tik vieną 
singuliarinį palikėjo teisių perėmimo būdą, atsiradusį neabejotinai kartu 
su testamentu, - tai/egata. 

Legatus sankcionavo jau XII lentelių įstatymas (“uti legassit super pecunia 
tutelave suaerei, ita ius esto"). Senosiosius civile gadynėje jie neatskiriami 
nuo testamento. Legatas galėjo būti įrašomas tik testamente ir juo galėjo būti 
įpareigoj amas tik testamentu paskirtas įpėdinis. Palikti tokį testamentą, 
kuriame būtų tik legatai, t.y. įpareigojimai įstatyminiam įpėdiniui (ab intestato ), 


15. 1519 225 


X skirsnis 


pagal ius civile negalima. Jeigu testatorius to norėjo, tai pirmiausiai jis 
privalėjo įpėdinį pagal įstatymą (ab intestato) padaryti įpėdiniu pagal 
testamentą (Aeres testamentarius ), t.y. paminėti testamente įpėdiniu tą asmenį, 
kuris paveldėtų po jo mirties pagal įstatymą, jeigu nebūtų testamento. Taigi 
legatas - tai teisės ginamas testatoriaus įpareigojimas testamentiniam įpėdiniui 
įgyvendinti jo paskutinę valią ir įvykdyti kurią nors prievolę vieno ar kelių 
asmenų naudai. | 

„J1Kaip nurodo Gajus, savo Institucijose senojiius civile žinojo keturias 
„legatų rūšis, kurie skyrėsi savo forma bei pasekmėmis. Pirmoji plačiai 
naudojama legato rūšis buvolegatum per vindicationem. Šis legatas buvo 
įrašomas į testamentą paprastai vartojant žodžius “do /ego",0jo esmę sudarė 
tai, kad legato gavėjui (lIegatarijui) buvo perleidžiamas konkretus daiktas, 
kuriuo savininku jis tapdavo, arba servitutas, į kurį jis įgydavo teisę nuo 
palikimo priėmimo momento. Nuo to momento legatarijus įgydavo ir teisę 
pareikšti actio rei vindicatio (arba actio confessoria), jeigu įpėdinis 
atsisakydavo įvykdyti testatoriaus patvarkymą. Be to, pasitelkęs reivindicatio 
legatarijus galėjo reikalauti jam priklausančio daikto iš bet kurio valdytojo, o 
ne tik iš įpėdinio. 

Antroji legato forma buvolegatum per domnationem, kurį įrašant į 
testamentą buvo vartojami žodžiai: “damnas esto". “Daminas esto" 
įpareigodavo įpėdinį įvykdyti legate nurodytą prievolę, kuri paprastai nebūdavo 
siejama su daiktinės teisės perleidimu legatarijui. Legatarijus įgydavo teisę 
reikalauti, kad įpėdinis įvykdytų legate nurodytą prievolę. Legatarijaus interesai 
šiuo atveju buvo ginamiactio ex testamento. Šiuo legato objektu galėjo 
būti ne tik testatoriui nuosavybės teise priklausęs turtas (kaip tai buvo esant 
legatum per vindicationem), bet įpėdiniui bei tretiesiems asmenims nuosavybės 
teise priklausę daiktai. Įpėdinis buvo įpareigotas perduoti legate nurodytą 
daiktą (jeigu jis priklausė trečiajam asmeniui, tai jį nupirkti) legatarijui, arba 
sumokėti jam nurodyto legate daikto kainą. 

Trečiąja forma buvo Iegatum sinendi modo. Jį įrašant į testamentą 
buvo vartojamas žodis “sinere",o įpėdinis būdavo įpareigojamas netrukdyti 
legatarijui paimti legate nurodytą daiktą. Manoma, kad tai tik tam tikra 
legatum per domnationem modifikacija. Ir ketvirtoji legato forma - 


legatum per praeceptionem . Pavadinimas taip pat susietas su vartojimu 

užrašant legato žodžiu “praecipito". Tarp pačios Romos teisininkų 
(sabiniečių ir prokuliečių), taip pat ir. tarp romėnų teisės tyrinėtojų nėra 
vieningos nuomonės dėl šio legato esmės bei asmenų, kuriems jis galėjo būti 
duodamas. Manoma, kad/egatum per praeciptionem buvo tik legato 
per vindicationem porūšis?. 

Legatai, kaip ir pats testamentas, buvo labai formalūs aktai. Pažeidus jiems 
taikomos formos reikalavimus, legatas neturėdavo teisinės galios. Tačiau 
imperatorių laikotarpiu, silpnėjant visos civilinės teisės formalizmui, 
supaprastėjo ir formalių reikalavimų, keliamų legatams, reikšmė. 
Senatusconsultum Neronianum nustatė taisyklę, kad pažeidus legato 
formos reikalavimus, legatas visiškai neišnyksta, bet tokio legato vietoje 
atsiranda /egatum per domnationem, kurio dėka legatarijus įgyja 
prievolinio reikalavimo teisę prieš įpėdinį. 

Be legatų mirštantysis galėjo savo įpėdiniams žodžiu arba raštu duoti 
įvairių neformalių patvarkymų atlikti kokį nors veiksmą arba perduoti kokį 
nors daiktą trečiajam asmeniui. Iki imperatoriaus Augusto laikų visi šie 
patvarkymai privalomosios galios neturėjo, ir jų vykdymas nebuvo užtikrintas 
ieškinine gyna. Šių patvarkymų vykdymas priklausė nuo įpėdinio geros valios 
(fidei commissum). Iš čia ir šio patvarkymo pavadinimas. Tačiau jau nuo 
imperatoriaus Augusto laikų asmenims, kurių naudai daromas toks 
patvarkymas, suteikiama skundo teisė. Imperatorius Augustas, o ir vėlesnieji 
imperatoriai, įpareigojo magistratus (konsulus, vėliau specialiuosiuspreatores 
fideicommissari) nagrinėti šiuos skundus ir rūpintis, kad tokie fideikomisai 
būtų vykdomi. Taigi asmenys, kurių naudai buvo padarytas toks neformalus 
patvarkymas, įgyjo teisę pareikšti ne civilinį ieškinį (actio), bet teisę 
ekstraordinarine tvarka paduoti skundą - fideicommissi persecutio. 
Palaipsniui fideicommissi persecutio labai supanašėjo su civiliniu ieškiniu 
ir nuo ekstraordinarinio proceso laikotarpio beveik prilygo civiliniamactio 
ex testamento. Suteikus fideikomisams teisminę gynybą, susidarė dar vienu 
pagrindas atsirasti mirusiojo paskutiniosios valios patvarkymui. 

Tačiau tarp legato ir fideikomiso išliko nemažai skirtumų. Jeigu legatu 
galėjo būti įpareigojamas tik testamentinis įpėdinis, tai f1deikomisu buvo 

galima įpareigoti ne tik bet kokį įpėdinį, bet ir legatarijų bei patį fideikomisarijų. 
Be to, fideikomisas galėjo būti ir žodinis (fideicommissum orale). Subjektų, 
įgyjančių pareigą legato ir fideikomiso pagrindu, ratas, ko gero, labiausiai ir 
skyrė šiuos du reiškinius. Fideikomisas, kaip valios aktas, nesiejamas su 
testamentu, galėjo būti daromas dar nesant testamento, jau po testamento 
sudarymo papildant jį. Fideikomisas, padarytas iki testamento, galėjo būti 
patvirtintas vėliau surašytame testamente (testamento confirmatum). Iš pradžių 
kokios nors griežtos formos iš fideikomiso nebuvo reikalaujama. Kartais 
užteko ir paprasto galvos linktelėjimo (nutu) fideikomisui nustatyti. Tačiau 
labiausiai paplitusia fideikomiso forma buvo adresuotas įpėdiniui raštas - 
codicillus. Kadangi testamentai dėl formalių pažeidimų labai lengvai galėjo 
būti pripažinti negaliojančiais, Romoje buvo įsigaliojęs paprotys prie 
testamento pridėti vadinamocl/ausula codicillaris. Clausula codicillaris 
paskirtis buvo apsaugoti testatoriaus paskutiniąją valią. Pridedamame prie 
testamento rašte būdavo išdėstomas testatoriaus prašymas pripažintą 
negaliojančiu testamentą laikyti kodicilu, adresuotu įpėdiniui pagal įstatymą. 
Postklasikiniu laikotarpiu skirtumai tarp legato ir fideikomiso palaipsniui 
nyksta. Apie 339 m. viena iš imperatoriaus konstitucijų apribojo daugelį 
formalumų, taikomų legatams, o fideikomisams buvo nustatyta daugybė 
materialinių apribojimų. Abiejų šių formų susiliejimas buvo užbaigtas 
Justiniano valdymo metais. 529 m. Justinianas nustatė, kad legatas ir 
fideikomisas suteikia asmeniui, kurio naudai jie padaryti, prievolinio 
reikalavimo prieš įpėdinį teisę. Šis prievolinis reikalavimas buvo užtikrintas 
paveldimo turto hipoteka, taip pat vindikaciniu ieškiniu, jeigu legato arba 
fideikomiso objektu buvo daiktas, esantis paveldimo turto gausybėje. 531 m. 
legatai galutinai susiliejo su fideikomisais ir iš esmės liko tik du skirtingi 
pavadinimai. Patvarkymas buvo vienas, kurį lietė legato ir fideikomiso 
nuostatos. Esant šių nuostatų kolizijai buvo taikomos ne tokios formalios, 
liečiančios fideikomisą nuostatosš. 

Suteikus fideikomisui vienodą teisinę galią su legatais, buvo sugriežtinti 
kai kurie reikalavimai jų formai. Tai padaryti sąlygojo kodicilo privalomumas 
pripažinus testamentą negaliojančiu. Imperatoriaus laikotarpio įstatymų 

leidyboje pastebima tendencija taikyti kodicilui tokius pat formos reikalavimus, 
kaip ir testamentui. Tačiau Justinianas šiek tiek supaprastino tuos reikalavimus 
ir nustatė, kad kodicilas gali būti sudaromas raštu arba žodžiu dalyvaujant 
penkiems liudytojams. Justiniano teisėje kodicilu laikoma bet koks mirusiojo 
paskutinės valios patvarkymas, padarytas dalyvaujant penkiems liudytojams, 
ir skiriasi nuo testamento tuo, kad jame nėra institutio heredis (įpėdinio 
paskyrimo). Be to, buvo numatyta, kad galioja ir fideikomisas, padarytas 
nesilaikant šios formos, jeigu fideikomisarijus, reiškiantis ieškinį prisieks, 
kad jis turi reikalavimo teisę, o įpėdinis nepaneigs to priesaika, kad jokio 
patvarkymo iš mirusiojo jis negavo. 

Iš pradžų palikėjo teisė padaryti patvarkymus dėl savo turto buvo 
neribojama. Jis galėjo padaryti daugybę patvarkymų, Dėl to visas jo turtas 
atitekdavo tretiesiems asmenims, o įpėdinis gaudavo "i/nane nomen 
heredis". Esant tokiai situacijai įpėdinis negaudavo jokios naudos iš 
paveldėjimo. Atvirkščiai, jam atsirasdavo tik papildomų rūpesčių. Tokiu atveju 
jam Žymiai naudingiau atsisakyti paveldėjimo, kas ir buvo daroma. Tačiau 
įpėdiniui atsisakius palikimo, netekdavo savo reikšmės ir visi patvarkymai, 
nes testamentas, su kuriuo siejami patvarkymai, netekdavo galios. Siekiant 
išsaugoti testamento galiojimą ir užtikrinti kelią turto iššvaistymui, jau 
respublikos laikotarpiu priimama keletas įstatymų, kuriais siekiama apriboti 
legatu skiriamo turto dydį. Pirmuoju iš tokių įstatymų minimas lex Furia 
testamentaria (priėmimo laikas nežinomas), kuris draudė priimti pagal 
patvarkymą daugiau negu 1000 asų. Priėmęs daugiau privalėjo grąžinti 
keturgubai. 169 metais pr.m.e. buvo priimtas /ex Voconia, nustatęs, kad 
negalima patvarkymu palikti daugiau, negu lieka įpėdiniui. Abu įstatymai 
nepasiekė tikslo, nes keletu patvarkymų (neviršijančių 1000 asų sumos arba 
įpėdiniui liekančios dalies), galima buvo iššvaistyti visą palikimą.Galutinai 
šią problemą išsprendė daug racionalesnis/ex Falcidia, priimtas 40 m. pr.m.e. 
Šis įstatymas nustatė, kad testamentiniam įpėdiniui, visais atvejais turi likti ne 
mažiau 1/4 palikimo (guarta Falcidia). Šis apribojimas apsaugojo testamentinį 
įpėdinį nuo "inane nomen heredis". Vėliau guarta Falcidia buvo 
taikoma ir fideikomisams. Senatusconsultum Pegasianum jos taikymą 
išplėtė testamentiniams įpėdiniams, o imperatoriaus Antonijaus Pijaus 
dekretas - įpėdiniams pagal įstatymą. 

Legato ir fideikomiso objektu būdavo daiktai arba reikalavimai. Tačiau 
galima buvo įpareigoti perduoti tretiesiems asmenims ir tam tikrą palikimo 
dalį. Toks legatas buvo vadinamas/egatum partitionis. Asmuo, kurio naudai 
būdavo daromas toks legatas (/egatorius partiarius), netapdavo universaliu 
įpėdiniu, nors ir gaudavo 1/3, 1/4 ir pan. palikimo dalį. Legatarijus įgydavo tik 
prievolinę teisę reikalauti iš įpėdinio perduoti jam nurodytą palikimo dalį. 
Tačiau ir gaunant legato būdu palikimo dalį už palikėjo skolas legatarijus 
neatsakė. Jos guldavo sunkia našta ant įpėdinio pečių. Todėl įpėdinis, 
perduodamas legatarijui nurodytą palikimo dalį, išskaičiuoja iš jos 
proporcingai dalį sumos, reikalingos skolai padengti. Pats legatas buvo 
vykdomas priklausomai nuo objekto - arbatraditio būdu, jeigu objektu buvo 
daiktas, arbacessio būdu, jeigu objektas buvo reikalavimo teisė. Atliekant 
traditio arba cessio įpėdinis ir legatarijus vienas antram duodavo 
stipulationes partis et pro parte. Įpėdinis pasižadėdavo duoti tam tikrą 
dalį legatarijui, jeigu vėliau atsirastų dar paveldimo turto -stipulationes 
partis,o legatarijus pasižadėdavo apmokėti proporcingai gauto turto daliai 
tenkančią skolą (stipulatio pro parte ). 

Fideikomiso būdu galima buvo įpareigoti perduoti ne tik dalį palikimo, 
bet ir visą palikimą. Toks fideikomisas vadinosi heriditatis arba 
universalusis. Iš pradžių universalusis fideikomisas, kaip ir /egatum 
partitionis suteikdavo fideikomisarijui tik prievolinę teisę reikalauti, kad 
įpėdinis perduotų jam palikimą. Fiduciarijus likdavo įpėdiniu, atsakingu už 
palikėjo skolas. Palikimo perdavimas vykdavovenditio hereditatis keliu. 
Įpėdinis parduodavo palikimą fideikomisarijui už fiktyvią kainą. Pastarasis 
privalėjo duoti fiduciarijui pasižadėjimą (stipuliatio ), kad jis patenkins visus 
palikėjo kreditorių reikalavimus. 

Ši sudėtinga procedūra buvo pakeista senatusconsultum 
Trebellianum (apie 56 m. m.e.), kuris įvedė restitutio hereditatis, 
atliekamą paprastu fiduciarijaus pareiškimu. Padaręs tokį pareiškimą 
fiduciarijus išsaugo tik įpėdinio vardą, o palikimo savininku ir palikėjo 
kreditorių skolininku tuo pat momentu tampa fideikomisarijus. Jis įgyja teisę 
pareikšti susietus su palikimu ieškinius lygiai taip pat, kaip kiti asmenys įgyja 
teisę pareikšti jam ieškinius (actiones utiles). Dabar jau fideikomisarijus tampa 
heredis loco (užima įpėdinio vietą). 

"Tačiau ir šiuo atveju fideikomisarijaus likimas priklauso nuo fiduciarijaus 
valios. Jeigu tik pastarasis atsisakys nuo palikimo, testamentas o kartu su juo 
ir fideikomisas, netenka reikšmės. Siekiant šito išvengti, imperatoriaus 
Vespasiano laikotarpiu priimamas senatusconsultum Pegasianum, 
kuriuo išplečiamas guarta Folcidia reikalavimo taikymas visiems 
fideikomisams. Be to, šissenatusconsultum numatė, kad fideikomisarijui 
prašant fiduciarijus gali būti priverstas extra ordinem priimti palikimą, 
tačiau dabar jis jau praranda teisę įguarte Falcidia. KOL 

Imperatorius Justinianas sujungė abudu šiuossenatusconsultum ir 
nustatė, kad fiduciarijus turi teisę į vieną ketvirtadalį palikimo ir gali būti 
priverstas priimti palikimą (senatusconsultum Pegasianum). Iš 
senatusconsultium Trebellianum Justinianas išsaugojo restitutio 
hereditatis taisykles, kurios turėjo būti taikomos visiems fideikomiso 
atvejams. Nuo fiduciarijaus pareiškimo apie restitutio momento, 
fideikomisarijus tampauno actu heredis loco visam arba daliai palikimo. 


PRIEVOLINĖ TEISĖ 


1. Prievolės sąvoka 


Prievolė (obligatio) pagal klasikinės romėnų teisės apibrėžimus ir taip, 
kaip mes ją dabar įsivaizduojame, yra toks teisinis santykis, kada vienas 
subjektas - skolininkas (debitor) privalo atlikti kito subjekto - kreditoriaus 
(creditor) naudai tam tikrą veiksmą arba susilaikyti nuo atlikimo, o 
kreditorius turi teisę reikalauti iš skolininko, kad pastarasis įvykdytų savo 
pareigą!. 

Labai vaizdingą prievolės apibrėžimą randame Justiniano Institucijose: 
“Obligatio est iuris vinculum, guo necessitate adstringimur 
alicujus solvendae rei secundum nostre civitatis iura" (prievolė 
yra teisiniai pančiai, kurių dėka mes, pagal mūsų valstybės įstatymus, 
priverčiame ką nors įvykdyti). 

Taigi prievolė turi du elementus, dvi puses. Viena vertus, ji mums atrodo 
kaip kreditoriaus teisė reikalauti iš skolininko tam tikro elgesio. Šis 


! Lietuvos Respublikos Civilinio kodekso (toliau - CK) 165 str. 

elementas vadinamas kreditu (creditum). Kita vertus, prievolė - tai skolininko 
pareiga atlikti tam tikrus veiksmus, jo skola (debiturmn) kreditoriui, nesvarbu 
ar tos skolos turinys yra veiksmai, ar tam tikri materialūs dalykai, pavyzdžiui, 
pinigai (paskolos sutartyje). 

Prievolės, kaip tam tikro juridinio ryšio, kurio turinį sudaro teisė 
reikalauti ir teisė įvykdyti reikalavimą, arba, sąvoka "skola" romėnų teisėje 
susiformavo ne iš karto. Pagal XII lentelių įstatymą prievolė buvo ne vien 
“iuris vinculum", bet reiškė “pančius" tiesiogine prasme, t.y. “juridinis 
ryšys" buvo papildomas dar ir fiziniu ryšiu. Skolininkas už skolą atsakė savo 
asmeniu: neišsimokantį skolininką kreditorius be teismo galėjo pagrobti, 
surišti virve arba grandine, ne sunkesne kaip 15 svarų, o jei skolos ir po to 
niekas nesumokėdavo - užmušti arba parduoti vergijon. Panašūs teisiniai 
santykiai buvo būdingi ne vien romėnams, bet ir kitoms tautoms civilizacijos 
pradžioje. Pavyzdžiui, manoma, kad rusų “obiazatelstvo" kilo iš senojo 
“obviazatelstvo". 

Romėnų teisės specialistų tarpe yra ir kitokių nuomonių. Antai, 
V.Rozvadovskis (W.Rozwadowski) teigia, kad romėnų teisės šaltiniai 
neduoda pagrindo sakyti, jog romėnai prievolę suprato kaip fizinį skolininko 
pajungimą (pavergimą), motyvuodamas tuo, kad skolininko pasodinimas 
kreditoriaus kalėjiman privačios (asmeninės) egzekucijos atveju buvo 
daromas ne prievolės atsiradimo momentu, o tada, kai paaiškėdavo, jog 
skolininkas negali įvykdyti savo pareigos <. 

Šiaip ar taip prievolinių santykių evoliuciją Romoje sąlygojo ūkio 
vystymasis, perėjimas nuo natūralaus prie mainų ūkio. Plečiantis civilinei 
apyvartai, atsirado naujos sutartys, sudaromos nę taip formaliai, taip pat 
švelnėjo skolininko atsakomybė. Šis procesas baigėsi skolininko asmeninės 
atsakomybės pakeitimu turtine, t. y. fiziniu ryšiu tarp kreditoriaus ir 
skolininko - turtiniu ryšiu. Panašu, kad jau respublikos laikotarpiu prievolė 
buvo trauktuojama kaip nematerialus daiktas (res incorporales). Tačiau 
Romos teisininkai niekada nepainiojo prievolės teisės su daiktine teise. Jie 
nurodė pagrindinius esminius prievolių teisinių santykių skirtumus nuo 
daiktinių teisių. 


2 W. Rozwadowski. Prawo rzymskie. Warszawa, 1991. S.143. 

Vadovėlio II skirsnyje priešpastatėme ieškinius in rem ieškiniams in 
personam. Pastarieji tarnavo tik prievolių apsaugai. Savo ruožtu toks 
ieškinių skirstymas (jis neprarado aktualumo iki šių dienų) buvo grindžiamas 
subjektinių teisių skirstymu į absoliutines ir santykines. Kreditorius galėjo 
reikalauti tik iš skolininko, t.y. asmens, susieto su juo prievoliniu teisiniu 
santykiu. Todėl skolininko pareiga yra atlikti tam tikrus veiksmus arba 
susilaikyti nuo jų. Skolininkas paprastai yra įpareigotas atlikti tam tikrus 
pozityvius veiksmus. Tuo tarpu daiktinės teisės yra absoliutinės, ginamos 
nuo bet kokio pasikėsinimo. 

Prievolės objektu, taip pat kaip ir daiktinės teisės objektu, gali būti 
daiktas. Tačiau kreditorius jį gali grąžinti tik iš skolininko. Čia yra vienas iš 
esminių skirtumų tarp ieškinių in rem ir in personam. Paulius labai 
gražiai sakė, kad prievolės esmė yra ne ta, kad kažkokį daiktą ar servitutą 
padarytume mūsų, o ta, kad priverstume asmenį kažką mums duoti, atlikti 
tam tikrus veiksmus arba ką nors paliudyti ?. 

Kitas prievolinio teisinio santykio skirtumas nuo daiktinių teisių yra 
tas, kad prievolė yra laikina. Nuo pat jos atsiradimo pradžios numatytas 
prievolės pasibaigimo laikas (įvykdymas), tuo tarpu daiktinė, pirmiausia 
nuosavybės teisė, yra neribota. 

Prievolė grindžiama šalių lygybės principu. Romėnų teisėje tai reiškia 
(bent jau klasikinėje epochoje), kad kreditoriaus valdžia skolininkui nebuvo 
tokia, kokią turėjo tėvai vaikams arba patronas išlaisvintiesiems. Tačiau 
prievolės šalių lygiateisiškumo principas nuo romėnų laikų iki šiol yra 
diskutuotinas. 

Yra nuomonė, kad ekonomiškai, o tuo pačiu dažniausiai ir teisiškai, 
yra stipresnis kreditorius. Tačiau pastarojo galia, matyt, ir priklausė ir nuo 
prievolės rūšies. Paskolos atveju, be abejo, toks kelias būtų teisingas, bet 
vargu ar jis pasiteisintų sudarant dvišales sutartis (žr. XII skirsnį). 


> W. Rozwadowski. Prawo rzymskie. Warszawa, 1991. S.143. 

2. Prievolių atsiradimo pagrindai 


Romos respublikos laikotarpio pradžioje buvo du pagrindiniai prievolių 
atsiradimo pagrindai: sutartys (contractus) ir teisės pažeidimai (delicta). 

Vystantis ūkiniams ryšiams ir prekybai atsirado prievolės, kurios aiškiai 
buvo kilusios ne iš sutarčių ir ne iš deliktų. Vienos iš jų buvo panašios į 
prievoles, atsiradusias iš sutarties, todėl buvo vadinamos prievolėmis tarsi 
iš sutarties (obligationes guasi ex contractu), kitos - panašios į prievoles, 
kilusias iš deliktų ir buvo vadinamos prievolėmis tarsi iš deliktų (obligationes 
guasi ex delicto). Tokią prievolių klasifikaciją (13pav. ) randame Justiniano 
kodifikacijoje. 


3. Sutartys 


Sutartis buvo svarbiausias prievolių šaltinis. Sutartis - tai tam tikras 
dviejų ar daugiau subjektų susitarimas. Primityvioje visuomenėje ne bet 
koks susitarimas sukeldavo teisines pasekmes. Žinoma, jau seniausiais laikais 
žmonės skolinosi, mainė, dovanojo ir t.t. Tačiau šie veiksmai dar neturėjo 
prievolinio teisinio santykio pobūdžio. Apgaulė, žodžio nesilaikymas ir t.t. 
iššaukdavo tokią pat nukentėjusiojo reakciją kaip ir bet kokia kita skriauda 
- kerštą. Seniausiais laikais nebuvo skirtumo tarp baudžiamojo 
nusikalstamumo (crimina publica) ir civilinės teisės pažeidimo (delicta). 

Tačiau pasitikėti vien kerštu kreditoriui ne visuomet buvo naudinga, 
todėl jis stengiasi nustatyti tam tikras papildomas garantijas, kad skolininkas 
įvykdytų savo įsipareigojimus. Palaipsniui ir valstybinė valdžia ima reguliuoti 
sutartinius santykius. Jeigu iš pradžių skolininkas galėjo gintis nuo 
kreditoriaus keršto savo jėgomis, tai vėliau atsiranda valstybės garantuotas 
skolos išieškojimas. Tiesa, iš pradžių šis išieškojimas dar iš esmės yra savivalė, 
bet ji jau sankcionuota ir kontroliuojama valstybės. 

Pereinamąja sutarties forma senojoje romėnų teisėje buvo paskolos 
sutartis - nexum. Pagal savo formą - tai aktas analogiškas mancipacijai. Jis 
sudaromas dalyvaujant 5 liudytojams ir svėrėjui. Tačiau nexum 
formuluotėje jau yra sankcija. Jeigu skolininkas laiku nesumoka skolos, tai 

sankcija (domnatio arba condemnatio) taikoma. Skolininkas gali būti 
paliestas manus iniectio su visomis jos pasekmėmis. Tiktai Petelijaus 
įstatymas 326 m. uždraudė kaustyti skolininkus į grandines, užmušti, 
parduotitrans Tiberium. Be to, kreditorius įpareigotas pirmiausia įrodyti 
savo reikalavimą teisme. Taiginexum ,be abejo, buvo prievolės atsiradimo 
pagrindas: sutartis, sukelianti teisines pasekmes ir užtikrinta ieškinine 
gynyba. Nexum buvo vienintelė sandorio forma XII lentelių įstatyme. 

Respublikos laikotarpiu, vystantis civiliniams turtiniams santykiams, 
gimsta vis nauji turtiniai ryšiai, kuriuos net patys gudriausi romėnų teisės 
interpretatoriai negalėjo įsprausti į ankštus ius civile rėmus. Reikėjo 
surasti naujas, lankstesnes teisines formas naujiems santykiams išreikšti. 

Labai svarbus žingsnis tobulinant civilinę teisę buvo stipuliacijos sutartis, 
atsiradusi III a.pr.m.e. Stipulatio - tai žodinis susitarimas klausimo ir 
atsakymo forma. Taip pat formalus sandoris kaip ir nexum, bet jis yra 
abstraktus susitarimas. 

Tolesnis sutarčių teisės vystymasis vyko tokiomis kryptimis: 

1. Silpnėja formalizmas. Jeigu senoji ius civile žinojo tik formalius 
sandorius, tai vėliau palaipsniui pripažįstama ieškininė gynyba ir tam tikroms 
neformalioms sutartims. Senosios sutarties formos dažnai užmaskuodavo 
tikrąją šalių valią. Sutartis, sudaryta apgaulės ar prievartos būdu, buvo 
galiojanti. Vėliau vis didesnis dėmesys kreipiamas į šalių vidinę valią. Valiai, 
o nejos išorinei išraiškai, pripažįstama tikroji bet kurio sandorio kuriamoji 
galia. 

2. Turtinė pusė tampa viešpataujančia prievolėje. Skolininkas buvo 
visiškai išlaisvintas nuo asmeninės atsakomybės ir atsakė turtu. Įsiviešpatauja 
principas, kad prievolė realiai egzistuoja tik tada, jeigu jos dalyką galima 
išreikšti pinigais. Taigi, prievolė tampa tam tikra teise į skolininko turtą. 

3. Daugėja sutarčių, ginamų ieškiniu, ir nusistovi tam tikri prievolių 
tipai. Romėnų teisei būdinga tai, kad prievolių teisė vystėsi ne bendro 
principo, kuris teigė, jog galioja bet koks susitarimas, neprieštaraujantis 
įstatymui, keliu, o kita linkme. Būtent nustatant vis naujus ir naujus sutarčių 
tipus. Stebėdama poreikius romėnų teisė sankcionuodavo atskirus sutarčių 
tipus. Palaipsniui buvo sankcionuota tiek daug sutartinių santykių tipų, kad 
buvo galima patenkinti visus svarbiausius poreikius. Vis dėlto, kad sutartis 

būtų pripažinta galiojančia, reikėjo įrodyti ne tik jos buvimą, bet ir nurodyti, 
kokį žinomą tipą ji atitinka, kokį ieškinį galima pateikti (gua actione). Šis 
principas yra sutarčių dalinimo pagrindas į contractus ir pacta. 
Contractus - tai teisės pripažintos, ieškiniu garantuotos sutartys. 
Pacta - tai susitarimai, neatitinkantys jokių sutarčių tipų ir dėl to 
neturintys teisinės galios: “nuda pactio obligationem non parit“ 
(nuogas paktas prievolės nesukuria). 

Vėlesniais laikais kai kuriems paktams teisinė galia buvo pripažinta. 
Jie vadinami pacta vestita. Romos teisininkai suklasifikavo visas jiems 
žinomas sutartis į tam tikrą sistemą. Pagal prievolės atsiradimo pagrindą 
(causa obligandi) Gajus skirstė prievoles iš sutarčių į 4 tipus: a) jeigu 
prievolei atsirasti pakanka vien šalių susitarimo (consensus) - sutartis 
vadinama konsensualine; b) jeigu iš daikto (res) perdavimo - realine; 
c) jeigu prievolė atsiranda ištarus žodinę formulę (verbis) - verbaline; d) 
jeigu prievolei atsirasti nustatyta rašytinė sutarties forma - literaline. 

Kiekvienas sutarčių tipas sujungė griežtai nustatytas sutarčių rūšis 
(14 pav.). Ši klasifikacija reiškė išsamų teisės pripažįstamų sutarčių sąrašą. 
Tuo tarpu ūkinis gyvenimas kėlė vis naujus ir naujus reikalavimus. Todėl 
kartais atsitikdavo taip, kad pagal sutartį, kuri neatitiko jokio tipo, viena 
šalis jau įvykdė prisiimtą prievolę, o kita ne. Palaipsniui tokios sutartys buvo 
pripažintos. Tokių sutarčių teisinę galią galutinai pripažino Justiniano 
kodifikacija. Viduramžių teisininkai jas pavadinobevardėmis - contractus 
innominati. 

Sutarčių teisėje ypač aiškiai matosi romėnų teisininkų sugebėjimas, 
formaliai neišsižadant konservatizmo, būdingo romėnų teisei, pripažinti ir 
apiforminti naujus visuomeninius santykius, stimuliuoti jų vystymąsi. Štai 
kodėl romėnų teisė tiko ne tik Romos, bet ir vėlesnių tautų ūkiniam 
gyvenimui reguliuoti. 

Kalbant apie bendruosius romėnų sutarčių teisės bruožus reikia 
pasakyti, kad formalizmas sutartį lydėjo ne tik jos sudarymo metu, bet ir 
kilus ginčui dėl jos. Šalys privalėjo remtis tik sutartimi, o ne kažkokiomis 
aplinkybėmis, net jeigu pastarosios darė reikalavimą neteisingą. Todėl 
respublikinio laikotarpio sutartys buvo vadinamos imperatyvinės teisės 


sutartimis - contractus stricti iuris. 

Vėliau buvo žiūrima ne tik “kas pasakyta" (guod dictum est), bet ir kas 
padaryta, ko siekia šalys (guod actum est). Buvo galima atsikirsti prieš 
formaliai teisėtą reikalavimą, nurodant, kad ieškovas yra nesąžiningas. Todėl 
sutartys, kurias buvo leidžiama aiškinti pagal sąžinę, gavo geros sąžinės 
sutarčių (contractus bonae fidei) vardą. Dauguma realinių ir konsensualinių 
sutarčių priklausė šiai kategorijai. 

Sutartys dar buvo skirstomos į vienašales, jeigu tik viena šalis turi 
prievolę ir dvišales, jeigu abi šalys turi teises ir pareigas. Iš dvišalių sutarčių 
išskiriamos sinalagmatinės sutartys, kuriose šalys turi priešines lygiavertes 
prievoles (pirkimas-pardavimas). Reikia skirti vienašales sutartis nuo 
vienašalių sandorių, t.y. vienašalių valios pareiškimų (testamentas). 


Sutarčių galiojimo sąlygos 


Tam, kad sutartis galiotų, pagrindiniai jos elementai turi atitikti tam 
tikrus reikalavimus. Pagrindiniai kiekvienos sutarties elementai yra: sutarties 
objektas arba dalykas, sutarties pagrindas ir šalių valia bei jos išreiškimo 
būdas. 

Objektas (dalykas) yra tai, ką debitorius įsipareigoja atlikti ir ko 
kreditoius turi teisę iš jo reikalauti. Sutarties objektu gali būti veiksmas 
arba susilaikymas nuo veiksmo.Kad sutartis nebūtų niekinė, jos dalykas turi 
atitikti šias 4 sąlygas: a) juo negali būti veiksmas, prieštaraujantis teisei 1r 
geriems papročiams; b) jis turi būti įmanomas įvykdyti; c) jis turi tenkinti 
kreditoriaus interesus; d) jis turi būti įsipareigojimas kreditoriui, bet ne 
trečiajam asmeniui, ir pasižadėti turi debitorius, o ne kitas asmuo. 

Pasižadėjimas padaryti nusikaltimą yra niekinis. Niekinis taip pat 
įsipareigojimas prieštaraujantis geriems papročiams, pvz., nesituokti, 
įsipareigojimai dėl būsimojo paveldėjimo (kam paliks turtą) ir t.t. 

Nėra nei prievolės, nei sutarties, jei veiksmo neįmanoma fiziškai arba 
teisiškai įvykdyti. Esant dvišaliai sutarčiai, jeigu vienos šalies įsipareigojimas 
yra neįvykdomas, kitai šaliai taip pat nėra prievolės. Tačiau, jeigu ji (kitoji 
šalis) savo prievolę jau įvykdė, tuomet gali tai, ką įvykdė, išreikalauti. Tik 
vėliau teisės mokslas priėjo prie išvados, kad sąžiningi pirkėjai, kurie turi 
nuostolių dėl sutarties niekingumo, gali iškelti ieškinį ir reikalauti iš 
nesąžiningų pardavėjų nuostolius atlyginti. 

Prievolės objektas turi tenkinti kreditoriaus interesus, būti jam 
naudingas. Jei nėra naudos, tai teisėjas, kuris turi priteisti dėl sutarties 
nevykdymo atsiradusius nuostolius, negali nieko priteisti. Vadinasi, jeigu 
nėra ieškinio, nėra ir prievolės. Taip galėjo atsitikti trim atvejais: 1) kada 
prievolės objektas jau priklausė kreditoriui, nes nėra jokio intereso tapti 
savo daikto kreditoriumi; 2) jei jos objektas nėra apibrėžtas. Šį atvejį reikia 
paaiškinti smulkiau. Reikalaujama objektą nurodyti tiksliai, kad teisėjas 
galėtų jį įvertinti pinigais (pvz., jeigu rugiai - jų kiekis). Prievolės objektą 
buvo galima apibrėžti alternatyviai; 3) prievolėse iš sutarčių būtinai tūri 

Prievolės objektas yra įsipareigojimas kreditoriui, bet ne trečiajam 
asmeniui. Įsipareigoti gali tik debitorius, o ne trečiasis asmuo. Taigi 
atstovavimas ir sutartys trečiojo asmens naudaiius civile buvo neleidžiami. 
Vėliau buvo daromos išimtys, dažniausiai sudarant paskolos sutartis. 

Prievolės pagrindas (causa) yra artimiausias betarpiškas tikslas, dėl 
kurio sudaryta sutartis. Pavyzdžiui, perkant-parduodant - nuosavybės teisės 
perleidimas. Causa skiriasi nuo paprasto motyvo, kuris santykiauja su 
causa kaip priežasties priežastis. Pavyzdžiui, pirkimo-pardavimo sutarties 
causa yra nuosavybės teisės perleidimas, o causa motyvas galėjo būti 
noras vėliau šį daiktą išnuomoti, ką nors iš jo pasigaminti ir t.t. 

Senoji ius civile pripažino tik formaliąsias sutartis, kurių galiojimas 
nepriklausė nuo jų pagrindo. Debitoriaus prievolė priklausė vien nuo 
iškilmingos formulės pareiškimo. Tačiau buvo reikalaujama, kad debitorius 
taisyklingai atsakytų į kreditoriaus klausimą. Jei vienas asmuo, manydamas, 
jog jis daro mainus, pasižadėjo duoti kitam asmeniui jautį už arklį, o kitas 
asmuo arklio nedavė, tai nors sutarties pagrindo nėra, bet prievolė yra. Taigi 
formaliosios sutartys buvo atsietos nuo pagrindo ir todėl šiuolaikinėje teisėje 
vadinamos abstrakčiomis. 

Klasikinėje teisėje, jeigu sutarties pagrindas yra netinkamas arba liko 
neįvykdytas, prievolė buvo laikoma negaliojančia. Sutartys, kurių galiojimas 
priklausė nuo jų pagrindo tinkamumo, buvo vadinamos kauzalinėmis. 
Tokioje sutartyje debitoriaus interesus saugojo pretorius ir ius civile. 
Pretorius suteikdavo debitoriui išimtį, kuria remdamasis jis galėjo nevykdyti 
sutarties, sudarytos be pagrindo. Civilinė teisė jam suteikė asmeninio ieškinio 

teisę (condictio), kuriuo jis galėjo reikalauti grąžinti tai, ką jis, vykdydamas 
per klaidą sudarytą sutartį, yra davęs. 

Šalių valia ir jos išreiškimo būdai. Kadangi kiekviena sutartis yra šalių 
susitarimas (consensus), tai negali būti sutarties be šalių valios sutapimo. 
Dėl valios ydų sutartis negalioja šiais atvejais: 

1. Kada yra vien debitoriaus įsipareigojimas (pollicitatio), bet nėra 
kreditoriaus sutikimo, išskyrus dvi išimtis: a) votum - pažadas dviems, 
kuris galioja savaime, be valių sutapimo; b)pollicitatio (pažadas) miestui, 
kuris galiojo tik tada, jei buvo padarytas teisėtu pagrindu. 

2. Kada nesutampa šalių valios laikas. Būtent, kada oferta yra atsiimta 
prieš jos akceptą. Taip dažniausiai yra tada, kai šalys yra ne vienoje vietoje, 
o sutartis sudarinėjama per atstovus arba susirašinėjant. 

3. Kada sutikimas nėra rimtas, duotas juokais (iocandi causa). 
Respublikos laikotarpio pabaigos teisininkas Varonas nurodo vieną aktorių, 
kuris juokais verbaline sutartimi apsiėmęs vaidinti teatre. Iocandi causa 
nereikia maišyti su simuliacija, kur šalių valios yra pareiškiamos rimtai ir 
sutampa, pvz., pirkimo-pardavimo sutartimi daromas dovanojimas. Romoje 
simuliacija nenaikindavo sutarties galios, jei tik joje būdavo visi būtini 
sutarties elementai. 

Sutarties sudarymui nepakanka vien šalių vidinės valios, noro. Vidinė 
valia, kol ji neišreikšta, negali sukurti teisinių pasekmių, nes Žmonės apie ją 
nieko nežino. Valios išreiškimo formos gali būti įvairios. Pagrindinės: žodis 
ir raštas. Be to, romėnų teisėje žinomi konkliudentiniai veiksmai 
(concludere), t.y. veiksmai, iš kurių galima spręsti, kad asmuo nori sudaryti 
tam tikrą sandorį. Pavyzdžiui, nuomotojas, pasibaigus nuomos sutarčiai, 
priima nuompinigius toliau. 

Kai kurios sutartys galėjo būti sudarytos tik tam tikra forma 
(mancipacija). Tokie sandoriai buvo vadinami formaliais. Kituose 
sandoriuose šalys savo valią galėjo reikšti įvairiais būdais, savo nuožiūra. 
Tai neformalūs sandoriai. 

Buvo bendra taisyklė, kad sutartis galioja tada, kai šalių valia ir valios 
išreiškimas sutampa. Šį principą konkretizavo tokios taisyklės: 

1) Jei abiejų šalių valia netikusiai išreikšta (neatitinka vidinei valiai), 


tai senoji romėnų teisė pirmenybę atiduodavo valios išreiškimui. Sutartis 

yra tai, kas pasakyta ar parašyta. Klasikinė teisė, esant valios ir valios 
išreiškimo kolizijai, sutarčiai jokios teisinės reikšmės neteikė. Pagaliau 
vėlesnioji teisė pripažino, kad sutartis turi būti aiškinama ne pagal jos raidę, 
O pagal jos subjektų valią, jeigu jų tikrosios valios turinį galima nustatyti. 

2) Jeigu valios išreiškimas neatitinka tik vienos šalies valios, ir kita šalis 
apie tai nežino, tai paskutinioji taisyklė negali būti besąlygiškai taikoma. 
Aišku, kad antroji šalis sutiko sudaryti sutartį, atsižvelgdama ne į pirmosios 
šalies valią, 0 į jos išreiškimą, todėl suteikus pirmenybę pirmosios šalies 
valiai, o ne jos išreiškimo būdui, kita šalis gali dėl to turėti nepagrįstų 
nuostolių. 

Romėnų teisėje toks atvejis buvo vadinamas klaida - error. Error - 
subjekto neteisingas suvokimas aplinkybių, paskatinusių jį sudaryti tam tikrą 
sandorį. Klaidos teisinės pasekmės priklausė nuo to, ar šalis, netinkamai 
pareiškusi savo valią, dėl to kalta, ar ne. Jeigu kalta, tai valios išreiškimas 
sukelia jai teisines pasekmes. Jeigu nekalta, tai galėjo reikalauti, kad ją 
atleistų nuo teisinių pasekmių, kurias sukėlė netinkamas valios išreiškimas. 

Klaida turėjo teisinę reikšmę, jeigu suklydimas yra esminis. Esminė 
klaida yra šiais atvejais: 

a) Error in negotio. Klaida dėl sutarties esmės. Ji gali įvykti esant 
neformalioms sutartims. Pavyzdžiui, viena šalis nori sudaryti vienokią, o 
kita - kitokią sutartį. Tarkime, kad viena šalis nori paslaugos, o kita paskolos. 
Aišku, nėra nei vieno, nei kito, nes nėra sutarties (consensus), O yra 
nesusipratimas (dissensus). 

b) Error in persona. Tai klaida dėl asmens, su kuriuo sudaroma 
sutartis, tapatybės. Pavyzdžiui, vienas asmuo gauna iš kito asmens paskolą 
pinigais, bet mano, kad tuos pinigus gauna dar iš kito (trečiojo) asmens. 
Sutartis yra niekinė, nes laikoma, kad nėra antros šalies sutikimo. Tokia 
klaida teisinę reikšmę turi tik tokiose sutartyse, kuriose yra reikšminga 
kontrahento asmenybė, jos ypatybės (paskola, nuoma ir t.t.), 0, pvz., 
dovanojimo sutartyje - ne. 

c) Error in corpore. Klaida dėl sutarties dalyko (objekto). Šiuo atveju 
irgi nėra šalių valios sutapimo. Pavyzdžiui, parduodamas vienas žemės 
sklypas vietoje kito, verbaline sutartimi pažadamas vienas vergas, o tikima, 
kad pažadamas kitas. Tačiau klaida dėl daikto savybių neturi reikšmės, 

išskyrus klaidą dėl tokių savybių, kurių buvimas ar nebuvimas daiktą pakeičia 
iš esmės. Pavyzdžiui, daiktas pasirodė ne sidabrinis, o alavinis. 

3. Asmens valia sutartyje turėjo būti išreikšta sąmoningai ir 
savarankiškai, laisvai, be išorinės neteisėtos įtakos. Tokio valios išreiškimo 
nėra, kai sutartis sudaryta per prievartą arba apgaulės būdu. 

Prievarta gali būti fizinė (vis), kuri pasitaikydavo rečiau, arba psichinė 
(metus - baimė). Baimė pati savaime nedarė sutarties negaliojančia, nes 
romėnai galvojo, kad subjekto valia tokiu atveju vis dėlto yra išreikšta. Tačiau 
pretorius leido nukentėjusiajam reikalauti sutarties panaikinimo, kurią jis 
sudarė per prievartą, arba atleisti jį nuo prievolės. Nukentėjusysis tai galėjo 
padaryti arba atsikirsdamas kreditoriui exceptio metus būdu, arba pats 
pareikšdams ieškinį dėl metus ir reikalaudamas restitucijos. 

Apgaulė (dolus) - tai tyčinis kieno nors suklaidinimas, siekiant paskatinti 
asmenį sudaryti jam nenaudingą sutartį. Buvo laikomasi pažiūros, kad 
trečiojo asmens inspiruota apgaulė neįtakoja sutarties. Apgaulės būdu 
sudaryta sutartis galiojo. Apgautasis kreditorius tik galėjo siekti sutarties 
panaikinimo actio doli būdu, o debitorius - atleidimo nuo prievolės - 
exeptio doli keliu. 

4) Asmuo turi būti teisnus ir veiksnus (žr. IV skirsnį). 


Sąlyga ir terminas šutartyje 


Nuo pagrindinių sutarties sąlygų, kurios būtinos, kad galiotų sutartis, 
reikia skirti neesminius, nebūtinus jos elementus. Tokiais elementais 
sutartyje paprastai būdavo sąlyga (conditio) ir terminas (dies). 

Sąlyga - tai ypatinga išlyga sutartyje, kuri sieja sutarties teisines pasekmes 
su kokiu nors įvykiu ateityje. Tokios sąlygos galėjo būti atidedamosios ir 
naikinamosios. 

Atidedamoji sąlyga - tai tokia, kai šalys sieja sutarties teisinių pasekmių 
atsiradimą su tam tikros aplinkybės atsiradimu ateityje. Pavyzdžiui, 
išnuomojama žemė arba namas su sąlyga, jeigu nuomotojui pavyks persikelti 
į kitą vietovę. 

Jeigu sąlyga apsprendžia ne sutarties teisinių pasekmių atsiradimą, o jų 
išnykimą, tai tokia sąlyga vadinama naikinamąja. Pavyzdžiui, pirkimo- 

pardavimo sutartyje nurodoma, kad jeigu pirkėjas per savaitę nesumokės 
perkamo daikto kainos, tai bus laikoma, kad daikto jis nenupirko. 

Sutarties su naikinamąja sąlyga teisinės pasekmės atsiranda, t.y. sutartis 
įsigalioja nuo jos sudarymo momento, bet, įvykus sąlygai, pasibaigia ipso 
iure be atskiro suinteresuoto asmens prašymo. 

Sutarties su atidedamąja sąlyga šalys iki to laiko, ko! sąlygoje numatyta 
aplinkybė įvyks, yra neapibrėžtoje teisinėje padėtyje (pendentia ). Kreditorius 
turi sąlyginę teisę, kuri gali pereiti įpėdiniui, o debitorius sąlyginę pareigą. 
Tačiau subjektyvinės teisės ir pareigos tikrąja šių terminų prasme nėra, jos 
atsiranda, kai įvyksta sąlyga. Kita vertus, jeigu sąlyga neįvyksta, išnyksta ir 
pendentia. Reikalaujama, kad sąlygoje būtų numatyta tokia aplinkybė, apie 
kurią iš anksto nežinoma įvyks ji ar ne. Jeigu tikrai žinoma, kad ši aplinkybė 
įvyks arba neįvyks, arba jeigu įstatymas pats sieja tam tikro sandorio teisines 
pasekmes su kokia nors aplinkybe, tai šią aplinkybę negalima laikyti sutarties 
sąlyga, pvz., mirties - testamento sąlyga. 

Terminas "dies" panašus įconditio tuo, kadjis taip pat sieja sutarties 
teisines pasekmes su tam tikru įvykiu. Tačiau skiriasi tuo, kad šis įvykis 
neišvengiamai turi įvykti, nors gali būti ir nežinoma iš anksto kada jis įvyks. 

Terminai gali būti šie: 1) tiksliai apibrėžti, kai tiksliai žinoma kada 
numatyta aplinkybė atsiras, pvz., paskola vieneriems metams; 2) santykiniai 
apibrėžti - žinoma, kad termine numatytas įvykis įvyks, bet nežinoma kada, 
pvz., sutartis dėl naudojimosi daiktu iki gyvos galvos; 3) sąlyginiai terminai, 
t.y. susiję su sąlyga, pvz., įsipareigojimas perleisti turtą asmeniui, kai 
pastarasis susituoks. Šiuo atveju išlyga formuluojama kaip terminas, tačiau 
teisine prigimtimi ji artimesnė kondicijai. Terminai, kaip ir kondicijos, gali 
būti atidedamieji ir naikinamieji. Atidedamasis (dies a guo) terminas, tai 
terminas, nuo kurio sutartis įsigalioja. Naikinamasis (dies ad guem) terminas, 
tai terminas, nuo kurio baigiasi sutarties galiojimas. 


4, Prievolės šalys 


Romėnų teisininkai prievolę laikė labai asmeninio pobūdžio teisiniu 
santykiu tarp dviejų ar daugiau asmenų. Nežiūrint šio santykio turinio 

turtinio pobūdžio, jis laikomas asmeniniu teisiniu santykiu tarp kreditoriaus 
ir debitoriaus. Šiuo pagrindiniu principu vadovavosi visa prievolių teorija ir 
praktika. Todėl senoji ius civile nustatė, kad prievolės teisinės pasekmės 
liečia tik tuos asmenis, kurie dalyvavo ją nustatant. Ūkiniam gyvenimui 
vystantis nuo šio principo buvo tam tikru laipsniu atsitraukta. Nors ir ribotai, 
imta leisti atstovavimą, asmenų pasikeitimą prievolėje. Patyrinėsime šią 
evoliuciją plačiau. 


Asmenų pasikeitimas prievolėje 


Pirmiausia buvo pripažintas prievolės perkėlimas paveldėjimo keliu. 
Jau XII lentelių įstatymai numato reikalavimo ir skolos padalinimą tarp 
kelių įpėdinių proporcingai palikimo dalių dydžiui. Romos teisininkai grindė 
prievolės perkėlimą paveldėjimu tuo, kad įpėdinis yra lyg ir palikėjo 
asmenybės tęsėjas. Šią mintį argumentavo romėnų nuosavybės šeimyniškas 
pobūdis. Pater familias mirus nereikėjo net šeimos galvai pavaldžių 
asmenų sutikimo palikimui priimti, kadangi irpater familias gyvam esant, 
jie buvo šeimos nuosavybės dalyviai tik negalėjo realizuoti savo teisių, nes 
pavaldžių asmenų teisinę asmenybę, tarytum, užstodavo pater familias. 

Iki to laiko, kol kreditorius ir debitorius buvo gyvi, senoji teisė jų pakeisti 
prievolėje neleido. Natūraliniam ūkiui užleidus vietą prekinei gamybai, 
prievolės tapo reikšminga daugelio romėnų turto dalimi, todėl reikėjo jas 
padaryti lankstesnėmis. Šiam tikslui tarnavo novacija - atnaujinimas 
(novatio). Novacija - tai pasibaigimas pradinės prievolės, kurioje dalyvavo 
vienas kreditorius, ir sukūrimas naujos prievolės, kurioje dalyvauja jau kitas 
kreditorius. Kitaip sakant, naujasis kreditorius, sutinkant pirmesniajam, 
sudaro su debitoriumi tokią pačią sutartį kaip pradinė, turėdami tikslą šia 
nauja prievole pakeisti pirmesnę. 

Novacija nepatogi tuo, kad norint pakeisti kreditorių prievolėje, reikėjo 
ne tik abiejų kreditorių (senojo ir naujojo), bet ir debitoriaus sutikimo ir 
net jo asmeniško dalyvavimo atliekant novaciją. Todėl debitorius galėjo 
novaciją sabotuoti. Be to, novacijai nutraukus pradinę prievolę, pasibaigdavo 
ir jos garantijų galia (įkaitas, pirmenybinė reikalavimo teisė prieš kitus 
kreditorius ir pan.). 

Gyvenimas reikalavo surasti būdą kreditoriui prievolėje pakeisti, 
nesugriaunant pačios prievolės. Šiam tikslui buvo panaudotas procesinio 
atstovavimo institutas. 

Kreditorius, norintis perleisti savo reikalavimo teisę - cedentas, 
skirdamas asmenį, kuriam norėjo perleisti savo teisę (cesionarijų) savo 
atstovu, į ieškinio formulę įrašydavo išlygą, kad visa tai, ką cesionarijus 
išieškos iš debitoriaus, jis turi teisę niekam neatsiskaitydamas įjungti į savo 
turtą. Todėl toks atstovas buvo vadinamas procurator in rem suam - 
įgaliotasis savo naudai. Taigi cedento ir cesionarijaus santykiai buvo pagrįsti 
pavedimo sutartimi. Toks netiesioginis cesijos būdas irgi buvo netobulas. 
Pirma, pavedimo sutartis (mandatum agendi), kaip pagrįsta šalių ypatingu 
savitarpio pasitikėjimu, galėjo būti bet kada vienašaliai nutraukta. Antra, 
šią sutartį nutraukdavo cedento arba cesionarijaus mirtis. Todėl iki to laiko, 
kol cesionarijus nerealizuodavo ceduoto reikalavimo, jo padėtis buvo 
netvirta. Dar daugiau, kadangi cesionarijus buvo tik procesinis cedento 
atstovas teisme, todėl debitoriaus prievolės įvykdymas tiesiog cedentui buvo 
visiškai teisėtas ir nutraukdavo prievolę, žinoma, ir cesionarijaus teises. 

Cesionarijaus teisių apsauga palaipsniui buvo stiprinama. Pirmiausia 
praktika nustatė taisyklę, kad jeigu cesionarijus jau pareiškė ieškinį, tai jo 
įgaliojimai gali būti panaikinti tik esant svarbiai priežasčiai -causa cognita. 
Po to imta praktikuoti denuntiatio - pranešimas skolininkui apie cesiją. 
Po tokio pranešimo, prievolės įvykdymas cedentui jos nenutraukdavo. 
Pagaliau cesionarijui buvo suteiktas savarankiškas ieškinys, analogiškas kaip 
ir cedentui, tik jo formulėn įjungiama fikcija, jog cesionarijus yra cedento 
įpėdinis. | 

Teoriškai romėnų teisė niekuomet nepripažino teisių perleidimo 
prievolėje. Cesionarijui, panašiai kaip ir bonitariniam savininkui, buvo 
teikiama tik teisminė jo interesų apsauga. Romėnai sakė:cedere actionem 
- perleidžiu ieškinį, o ne: cedere obligationem - perleidžiu prievolę. 

Cesijos būdu perleidžiamų teisių katalogas buvo išsamiai paruoštas. 
Ulpianas rašė: “Nemo plus iuris ad alium transferre potest guam 
ipse haberet" (Niekas negali perleisti kitam daugiau teisių, negu pats turi). 
Šis Ulpiano suformuluotas dėsnis išsilaikė per amžius. Jis, be kita ko, reiškia, 
kad ceduotoji teisė pereina kartu su visomis ją užtikrinančiomis 

priemonėmis, bet galioja ir atsikirtimai, kuriuos skolininkas galėjo pareikšti 
cedentui. Žodžiu, cesionarijus įgydavo tiek pat teisių kaip ir cedentas. 

Ceduoti buvo leidžiama ne visas teises. Neleidžiama perleisti teisių, 
tampriai susijusių su kreditoriumi. Pavyzdžiui, teisės į alimentus, teisės, dėl 
kurios jau pareikštas ieškinys. Kiekvieną teisę buvo galima paversti 
neceduojama specialiu susitarimu. 

Cedento atsakomybės ribos Digestuose buvo nustatytos taip: cedentas 
atsakė už tai, kad prievolė tikrai egzistuoja ir yra teisiškai pagrįsta, bet 
neatsakė už jos ieškojimo, realizavimo realumą, jeigu cesija įvykdyta 
neatlygintinai. 

Jeigu reikėdavo pradinį skolininką pakeisti nauju (ši procedūra vadinosi 
expromissio), buvo reikalaujama kreditoriaus sutikimo. To reikalavo teisinė 
logika - ratio iuris postulat. Dažniausiai taip atsitikdavo perduodant 
palikimą kartu su reikalavimo teisėmis ir skolomis. Jeigu įpėdinis 
perduodavo palikimą be kreditoriaus sutikimo, tai turėjo atsakyti už palikimo 
skolas pats. Tačiau, įvykdęs kreditorių reikalavimus, jis turėjo regresinio 
ieškinio teisę. 


Asmenų dauguma prievolėje 


Prievolių (aktyviojoje - kreditoriaus ir pasyviojoje - debitoriaus) pusėse 
gali būti vienas ar keli asmenys. Asmenys, sudarantieji šalį prievolėje, galėjo 
būti vienodoje arba nevienodoje teisinėje padėtyje. Vienas skolininkas arba 
kreditorius galėjo būti pagrindinis, o kiti - šalutiniai. Šalutinis kreditorius 
buvo vadinamas -adstipulator, šalutinis skolininkas, paprastai laiduotojas 
-adpromissor Keletas kreditorių arba keletas debitorių prievolėje galėjo 
turėti dalinę arba solidarinę teisę, arba pareigą. 

Jeigu prievolės dalykas yra dalomas daiktas, tai ir pati prievolė daloma, 
jeigu tik įstatymu ar sutartimi nenustatyta kitaip. Kiekvienas kreditorius 
tokioje prievolėje galėjo reikalauti tik prievolės dalies, o kiekvienas 
skolininkas atsakė už dalį prievolės. Pavyzdžiui, įpėdiniai, paveldėję pinigų 
sumą, atsakė už skolas proporcingai gauto palikimo sumai. 

"Tačiau įstatymu ar susitarimu galėjo būti nustatyta ir solidarinė prievolė. 
Šiuo atveju bet kuris kreditorius gali reikalauti visos prievolės įvykdymo iš 

bet kurio skolininko. Pastarasis, įvykdęs prievolę vienam kreditoriui, 
atleidžiamas nuo prievolės vykdymo kitiems. 


5. Prievolių įvykdymo užtikrinimas 


Prievolių įvykdymo užtikrinimas - tai priemonė paskatinti skolininką 
įvykdyti savo pareigą. Prievolių įvykdymo užtikrinimo esmė yra ta, kad jeigu 
skolininkas netinkamai įvykdo prievolę, arba jos neįvykdo, tai kreditorius 
įgyja papildomą galimybę (greta nuostolių išieškojimo) paveikti skolininką, 
kad šis įvykdytų prievolę. Taigi prievolės užtikrinimas yra papildomoji 
prievolė, tarnaujanti pagrindinės prievolės užtikrinimui. 

Romoje buvo tokios prievolės įvykdymo užtikrinimo priemonės arba 
būdai: rankpinigiai (arra), netesybos (bauda) (poena), įkeitimas (pignus ir 
hypotheca), laidavimas (adpromissio). 

Rankpinigiais galėjo būti daiktai ar pinigų suma, kuriuos viena iš 
susitariančių šalių duoda pagal sutartį antrajai šaliai sutarties sudarymui 
įrodyti ir jos įvykdymui užtikrinti. 

Klasikiniu laikotarpiu rankpinigiai tarnavo tik sutarties sudarymo faktui 
patvirtinti ir vadinosi arra confirmatoria. Įvykdymo užtikrinimo funkciją 
(arra poenalis) rankpinigiams suteikė tik Justiniano 528 m. konstitucija. Buvo 
nustatyta, kad pirkėjas, atsisakęs įvykdyti sutartį, praranda rankpinigius, o 
pardavėjas jeigu atsisako - turi sugrąžinti rankpinigius dvigubo dydžio. Jeigu 
sutartis vykdoma normaliai, tai rankpinigiai įskaitomi prievolės mokėjimų 
sąskaiton. . 

Netesybos -poena - tai skolininko įsipareigojimas sumokėti kreditoriui 
tam tikrą sumą, jeigu prievolė neįvykdyta arba netinkamai įvykdyta. 
Netesybos buvo nustatomos stipuliacijos keliu. 

Romos teisininkai buvo linkę manyti, kad netesybų baudos atleidžia 
skolininką nuo pagrindinės prievolės įvykdymo. 

PRIEVOLIŲ UŽTIKRINIMO BŪDAI 


Arra Pignus ir hypotheca 
(Rankpinigiai) (Įkeitimas) 


Poena Adpromissio 
(Netesybos arba bauda) (Laidavimas) 


15 pav. Prievolių užtikrinimo būdai 





6. Prievolių pasibaigimas 


Romoje galiojo taisyklė: kokiu būdu mes įstojame į prievolę, tokiu ir 
nuo jos išsilaisviname. Šią simetriją matome jau pačiuose institutų 
pavadinimuose: prievolė -obligatio - surišimas, prievolės pasibaigimas - 
solutio - atrišimas, išlaisvinimas. Seniausiais laikais solutio reiškė 
skolininko išlaisvinimą iš grandinių, vėliau - nuo asmeninės priklausomybės 
kreditoriui ir pagaliau prievolės įvykdymą. 

Taigi prievolės pasibaigdavo: įvykdymu, įskaita, novacija, šalių susitarimu 
arba kreditoriaus vienasmenišku veiksmu, skolininko ir kreditoriaus 
sutapimu viename asmenyje, negalimumu prievolę įvykdyti, šalies mirtimi 
(16 pav.). 

Prievolės įvykdymas (solutio) - svarbiausias prievolių pasibaigimo būdas. 
Studijuojant prievolių įvykdymo institutą reikia gerai suprasti klausimus: 
kas galėjo įvykdyti prievolę, kam turėjo būti adresuotas įvykdymas, kaip 

reikėjo įvykdyti prievolę, kur ir kada reikėjo įvykdyti prievolę. Prievolę galėjo 
įvykdyti ne tik skolininkas, bet ir kitas asmuo, net be skolininko sutikimo. 
Ją įvykdyti reikėjo kreditoriui arba asmeniui, kurį jis nurodys. Pačioje 
sutartyje galėjo būti numatytas subsidiarinis (greta kreditoriaus) įvykdymo 
priėmėjas. Buvo reikalaujama, kad vykdytojas būtų asmuo, turintis teisę 
disponuoti savo turtu. Įvykdymą priimti galėjo tik veiksnus asmuo. Kaip 
jau minėjome, seniausiais laikais įvykdyti prievolę buvo galima tik veiksmais, 
simetriškai priešingais prievolės sudarymui (contrarius actus), ištariant 
priešingo turinio formules. Vėlesniais laikais, atkritus formalumams, 
prievolės įvykdymui buvo keliami šie reikalavimai: 

1. Įvykdymas turėjo tiksliai atitikti prievolės turinį. Be kreditoriaus 
sutikimo negalima prievolę įvykdyti dalimis, nes prievolė buvo laikoma 
vieninga, kurios vykdymas turėjo atitikti atsiradimą. Įvykdyti pakeitimą 
galima tik tuo atveju, jeigu leidžia tai padaryti kreditorius. Tai datio in 
solutum - davimas įvykdymo sąskaiton, pvz., vietoj pinigų atiduodama: 
žemės sklypas. Justiniano Novelose kreditorius net įpareigojamas priimti 
nekilnojamąjį turtą vietoj pinigų. Taigi kreditorius tapdavo pirkėju per 
prievartą. 

2. Jeigu kreditorius atsisako priimti prievolę arba negali jos priimti dėl 
to, kad, pvz., išvykęs, tai skolininkas gali perduoti skolos sumą su procentais 
depozitan į iždą. | 

3. Jeigu debitorius (skolininkas) turi kelias prievoles, tai teisė įskaityti 
eilinį mokėjimą į tą ar kitą skolą priklauso skolininkui, o jei pastarasis 
nenurodo į kurią skolą įskaityti, tai padaro kreditorius. Jei nė viena šalis to 
nenurodė, tai buvo taikoma tokia eiliškumo tvarka: procentai, kapitalinė 
suma; pirmiausia skolos, pribrendusios priverstiniam išieškojimui, po to 
kitos; iš pradžių užtikrintos įkaitu, o vėliau neužtikrintos. 

4. Įvykdymo vieta pripažįstama atsakovo gyvenamoji vieta, nes ten buvo 
galima kelti ieškinį iš šios prievolės, o šalių susitarimu - Roma. 

5. Prievolė turi būti įvykdyta laiku, t.y. tada, kada numatyta sutartyje, 
arba per tam tikrą laikotarpį, kurį numatė sandoris. Jeigu sutartyje įvykdymo 
laikas nenurodytas ir negalima jo nustatyti, prievolę reikėjo įvykdyti pagal 
pirmą kreditoriaus pareikalavimą. Prieš laiką prievolę įvykdyti galima, jeigu 
tai nepažeidžia kreditoriaus interesų. 

PRIEVOLIŲ PASIBAIGIMO BUDAI 
Prievolės įvykdymas 
(Solutio) 
Prievolių įskaitymas 
(Compensatio) 
Novacija 
(Novatio) 


Atleidimas nuo skolos 
(Remissio debiti) 


Skolininko ir kreditoriaus 
sutapimas viename asmenyje 
(Confusio) 


Nesant galimybės 
prievolę įvykdyti 


16 pav. Prievolių pasibaigimo būdai 





Įskaitymas (compensatio). Jeigu kreditorius turi reikalavimą skolininkui, 
o skolininkas kreditoriui, tai esant tam tikroms sąlygoms šie reikalavimai 
toje dalyje, kurioje vienas kitą padengia, laikomi įvykdytais ir išieškojimui 
priklauso tik likutis. Toks prievolių pasibaigimo būdas vadinamas prievolių 
įskaitymu. Romoje įskaitymas atsirado ne kaip prievolių pasibaigimo būdas, 

o kaip teismo proceso supaprastinimo priemonė. Įskaitymas pradėtas 
naudoti tik atsiradus formuliariniam procesui. Iki tol priešinių ieškinių 
nejungdavo. Dažniausiai prievolių įskaitymas buvo naudojamas esant 
bankininko ieškiniui keliems skolininkams - buvo užskaitomos klientų 
savitarpio pretenzijos. 

Justiniano kodifikacija nustatė prievolių įskaitymo sąlygas. Įskaitomi 
tik: priešiniai, galiojantieji, vienarūšiai, subrendę (atėjęs mokėjimų 
terminas), aiškūs (neginčijami) reikalavimai. 

Novacija yra sutartis, kuria egzistuojanti prievolė panaikinama, 
nustatant vietoj jos naują prievolę. Reikalaujama, kad šalių valia būtų 
nukreipta į senosios prievolės pakeitimą nauja (animus novandi). Be to, 
prievolėje turėjo būti naujas elementas. Buvo reikalaujama, kad pasikeistų 
sutarties pagrindas, turinys ar subjektai. 

Atleidimas nuo skolos šalių susitarimu arba vienašaliu kreditoriaus 
veiksmu. Atleidimas nuo skolos (remissio debiti) Romoje buvo atliekamas 
formaliu būdu. Buvo atliekamasimaginaria solutio - tariamas įvykdymas. 
Dažniausia buvo vartojama procedūraper aes et libram ,t.y., naudojant 
ketų ir svarstykles. Dalyvaujant sverėjui ir 5 liudytojams, skolininkas 
paberdavo ant svarstyklių kelis ketaus trupinius, o sverėjas pareikšdavo, 
kad debitorius skolą sumokėjo. 

Tariamojo prievolės įvykdymo rūšis yra acceptilatio. Akceptiliacija - 
tai kreditoriaus žodinis pareiškimas, kad jis atgavo skolą. Tai būdas panaikinti 
verbalines sutartis. Pretorinė teisė įvedė specialų paktą dėl reikalavimo 
nekėlimo -pactum de non patendo. 

Kreditorius ir vienašališkai galėjo atsisakyti skolos, dažniausiai 
testamentu. 

Skolininko ir kreditoriaus sutapimas viename asmenyje (confusio - 
susiliejimas). Dažniausia taip atsitikdavo paveldėjimo keliu. Jeigu kas tampa 
savo skolininko įpėdiniu, jis nustoja būti kreditoriumi. 

Prievolė pasibaigia, nesant galimybės ją įvykdyti. Jeigu prievolės 
dalykas, apibrėžtas individualiomis žymėmis, žuvo be skolininko kaltės, tai 
bus fizinis negalimumas įvykdyti prievolę. Jeigu prievolės įvykdymas 
objektyviai įmanomas, bet juridiškai neleistinas, tai bus juridinis 
negalimumas. 

Prievolės pasibaigimą, nesant galimybės ją įvykdyti, reikia skirti nuo tų 
atvejų, kada dėl įvykdymo neįmanomumo prievolės iš viso neatsiranda. Tada 
veikė taisyklė: Zmpossibilium nulla obligatio est - prievolė, kurios 
dalykas neįmanomas, yra niekinė. 

Šalies mirtis prievolės nenutraukdavo, nes įpėdinis buvo universalus 
teisių perėmėjas. Tik skolos iš deliktų buvo neperleidžiamos paveldėjimu ir 
pasibaigdavo kartu su kaltojo mirtimi. Tačiau reikalavimo teisė pereidavo 
nukentėjusiojo įpėdiniams, išskyrus grynai asmeninio pobūdžio ieškinius 
(dėl įžeidimo ir pan.), kurie buvo vadinamiactiones vindictam spirantes 
- ieškiniai, kvėpuojantieji kerštu. 


7. Atsakomybė už prievolių pažeidimą 


Skolininkas už prievolės neįvykdymą, netinkamą įvykdymą ir įvykdymo 
termino praleidimą atsakė nustatyta tvarka. Iš pradžių ši atsakomybė buvo 
asmeninio pobūdžio (iki užmušimo). Laikui bėgant ši atsakomybė buvo 
švelninama ir pagaliau IV a.pr.m.e Petelijaus įstatymu buvo nustatyta, kad 
skolininkai už prievolių pažeidimą atsako ne asmeniu, o turtu. 

Klasikinėje romėnų teisėje ši atsakomybė reiškė skolininko pareigą 
atlyginti žalą. Žala galėjo atsirasti dėl sutarties neįvykdymo arba dėl kitų 
neteisėtų skolininko veiksmų, vadinamų bendru deliktų vardu. Taigi mes 
kalbėsime toliau apie žalos atlyginimą pagal romėnų prievolinę teisę 
apskritai, t.y. pagal sutarčių teisę ir deliktų teisę. 

Romos teisininkai į žalos sąvoką jungė du elementus: a) pozityvius 
nuostolius (damnum emergens), t.y. kreditoriaus turėtos išlaidos, jo turto 
netekimas arba sužalojimas; b) negautą naudą (Ilucrum cessans), t.y. 
kreditoriaus negautos pajamos, kurias jis būtų gavęs, jeigu skolininkas būtų 
įvykdęs prievolę. 

Iš Gajaus Institucijų matyti, kad žalos atlyginimo dydis kai kuriais 
atvejais buvo nustatomas pagal sužalotų, nepateiktų ir pan. daiktų rinkos 
vertę. Tačiau dažniausiai žalos atlyginimo dydis buvo nustatomas (ypač 
klasikinėje teisėje) pagal kreditoriaus interesą. Terminas “/nteresse" (“būti 

tarp") rodo, kad taip skaičiuojant žalą, priteisiamas skirtumas tarp tos 
įsivaizduojamos kreditoriaus turto padėties, kokia būtų buvusi, jei 
skolininkas būtų įvykdęs prievolę, arba nebūtų padaręs delikto, ir tos realios 
padėties, kuri atsirado dėl delikto ar prievolės neįvykdymo. Gajaus klasikinis 
pavyzdys: jeigu iš vergų aktorių trupės užmušamas vienas aktorius, tai 
priteisiama ne tik jo vertė, bet likusių vergų vertės sumažėjimas dėl 
ansamblio pažeidimo. 

Atlyginami turėjo būti tiesioginiai nuostoliai, t.y. artimiausios juridinio 
fakto, kuris yra žalos atlyginimo pagrindas, pasekmės. Pavyzdžiui, kažkas 
pardavė kviečius, bet neperdavė jų pirkėjui ir dėl to išmirė jo vergai. 
Pardavėjas privalėjo atlyginti tik kviečių, o ne žuvusių vergų vertę. 

Skolininkas atsakė už prievolės pažeidimą tik esant jo kaltei. Kaltė 
(culpa) plačiąja prasme suprantama kaip nesilaikymas tokio elgesio, kokio 
reikalavo teisė. Digestuose sakoma: nėra kaltės, jeigu prisilaikyta visko, ko 
reikalaujama. Pagal sunkumo laipsnį kaltė skirstoma į kelias rūšis. 
Atsakomybė už prievolių pažeidimą priklauso nuo kaltės laipsnio (formos). 

Pirmiausia cu/pa plačiąja prasme turėjo dvi formas: tyčinę (dolus) ir 
neatsargumą -cul/pa siaurąja prasme. 

Tyčinė (dolus) - tai sunkiausia kaltės forma, kai skolininkas numato 
savo veiklos pasekmes ir jų geidžia. Šiuo atveju skolininkas visuomet privalo 
atlyginti žalą. Net išankstiniu susitarimu nuo atsakomybės negalėjo būti 
atleidžiamas, nes toks susitarimas prieštarauja sąžinei ir geriems papročiams, 
ir todėl negalioja (Digestai). 

Neatsargumas - culpa siaurąja prasme yra tada, kai skolininkas 
nenumato savo veiklos pasekmių, bet turi jas numatyti. Buvo skiriamos dvi 
pagrindinės neatsargumo formos:cul/pa lata - pažodžiui - sunki kaltė arba 
didelis neatsargumas, ir sulpa levis - nedidelė kaltė arba mažas 
neatsargumas. Skirtumas tarp šių sąvokų buvo toks. Culpa lata padaro 
tas, kuris nenumato ir nesupranta to, ką numato ir supranta bet kuris 
“vidutinis žmogus". Už cul/pa lata atsakė kaip ir uždolus: “culpa lata 
dolo aeguiparatur" - didelis neatsargumas prilyginamas tyčiai. 

Culpa levis yra tada, jei skolininkas elgiasi taip, kaip “geras, 
rūpestingas šeimininkas" nesielgtų. Culpa levis sukeldavo atsakomybę 
tik tuo atveju, jeigu sutartis buvo sudaryta tik jo interesais (pvz., neatlygintina 

panauda) arba abiejų šalių interesais (pvz., nuoma). Prie culpa levis 
priskiriamas ir tas atvejis, kai kas nors padaro žalą dėl nesugebėjimo ar 
nepatyrimo, nors jis ėmėsi darbo kaip savo dalyko meistras (ut artifex). 

Taigi skirtumas tarpcu/pa levis irculpa lata klasikiniu laikotarpiu 
ir vėlesniais laikais romėnų teisininkų buvo grindžiamas abstrakčiu 
“vidutinio žmogaus" ir “rūpestingo šeimininko" elgesio matu. Todėl vėliau 
šios kaltės formos gavocu/pa in abstracto - kaltės pagal abstraktų matą, 
pavadinimą. 

Skirtingai nuo kaltės pagal abstraktų matą skiriama trečioji kaltės rūšis 
culpa in concreto, t.y. kaltė nustatoma konkrečiu matu. Kaltu 
pripažįstamas tas skolininkas, kuris vykdydamas prievolę parodė mažiau 
rūpestingumo negu savo asmeniniuose reikaluose. Ji buvo taikoma tik 
ribotam sutarčių ratui, pvz., bendrovės sutartyje. Bendrovės narys bendrovės 
reikalus turi tvarkyti taip pat rūpestingai, kaip jis (o ne įsivaizduojamas 
“vidutinis žmogus") tvarko savo asmeninius reikalus. 

Paprastai skolininkas atsakė už žalą padarytą dėl jo kaltės. Už trečiųjų 
asmenų veiksmus neatsakė. Tik tuo atveju, už juos tekdavo atsakyti, jeigu 
blogai pasirinkdavo padėjėją, jo tinkamai neprižiūrėdavo ir pan. 

Jeigu asmuo pakankamai rūpestingai vykdė savo pareigas, tačiau žala 
vis tik atsirado, tai sakoma, kad įvyko atsitiktinumas (casus). Casus - tai 
aplinkybės, sukėlusios prievolės pažeidimą be skolininko kaltės. Už casus 
neatsakė niekas, praktiškai jo pasekmės slėgė šeimininką - casus sentik 
dominus. Skolininkas atsakė be kaltės, t.y. už casus, tuo atveju, jeigu jis 
buvo prisiėmęs ypatingas pareigas saugoti, pvz., daiktą (custodia). Tokia 
atsakomybė pretoriaus ediktu, pvz., buvo nustatyta restoranų, viešbučių ir 
t.t. savininkams už daiktus, priimtus iš savo klientų. Tačiau ir šiuo atveju 
skolininkas atleidžiamas nuo atsakomybės, jeigucasus turėjo ypatingą jėgą, 
kuri neleido pasipriešinti jam -cui resisti non potest. Toks casus buvo 
vadinamas nenugalimąja jėga (vis maior). 

Skolininkas už daikto žuvimą dėl nenugalimos jėgos atsakė tik tuo atveju, 
jeigu iki nenugalimos jėgos atsiradimo buvo jo kaltė. Pvz., vėjo nešamas 
daiktas suniokojo kaimyno turtą. Daikto savininkas atsakys tuo atveju, jeigu 
daiktas buvo blogai pritvirtintas (Digestai). Reformatoriaus Kajaus Grakcho 
žmona Licinija pareikalavo iš jo įpėdinių sugrąžinti kraitį. Įpėdiniai atsisakė 

tai padaryti, nes kraitis žuvo per riaušes, kuriose žuvo ir pats Grakchas. 
Vienas iš civilinės teisės pagrindėjų - konsulas (133 pr.m.e.) ir vyriausias 
žynys šį ginčą pasiūlė spręsti taip. Kadangi kraitis žuvo sukilimo, kuriame 
žuvo ir Grakchas, metu, jis turi būti grąžintas Licinijai, nes pats sukilimas 
įvyko dėl Grakcho kaltės. 


Dvyliktasis skirsnis 


ATSKIROS SUTARČIŲ RŪŠYS 


Romėnų teisėje buvo daug sutarčių rūšių. Sutarčių sistema buvo 
pakankamai gera, kad galėtų aptarnauti civilinę apyvartą. Kad būtų patogiau 
studijuoti, svarbiausios romėnų teisės pripažintos sutartys vadovėlyje 
dėstomos pagal pagrindinę sutarčių klasifikaciją (13 pav.). Tuo siekiama 
labiau išryškinti vienos ar kitos sutarčių rūšies specifines ypatybes, jų 
skiriamuosius požymius. 


1. Verbalinės sutartys 


Jau rašėme, kad verbalinėmis buvo vadinamos sutartys, kurių prievolinė 
galia atsirasdavo iš tam tikros pasakytos žodinės formulės (verbis contrahitur). 


Stipuliacija (sponsio) 


Sena ir svarbiausia verbaline sutartimi buvo stipuliacija (sponsio). 
Stipuliacijos sutartis buvo sudaroma labai formaliai. Kreditorius klausia: 
“centum mihi dari spondes"? Debitorius atsako - “spondeo"". 

Išsireiškimas “spondes - spondeo" buvo vartojamas tik tarp piliečių, ir 
tuomet sutartis buvo vadinamasponsio . Peregrinai turėjo naudotis kitomis 
formulėmis: promittis - promitto, dabis - dabo, facies - faciam ir 
t.t. Tada sutartis vadinosi stipulatio. Vėliau jokio juridinio skirtumo tarp 
sponsio irstipulatio neliko. 

Labiausiai paplitusi nuomonė (PE. Girard ir kt.), kad sponsio iš pradžių 
buvo priesaika, kuria įsipareigojęs asmuo patvirtindavo savo pažadą. 
Sponsio tuomet gynė tik bažnytinės teisės normos. Vėliau tokias sutartis 
gynė ir valstybė. Išsilaisvinusi iš sakralinės formos, sponsio dėl savo 
paprastumo pasirodė tinkama ir peregrinams.Taigi greta šios sutarties 
civilinės formos sponsio, atsirado forma ius gentium - stipulatio. 

Manoma, kad stipulatio atsirado jau po XII lentelių įstatymų 
sudarymo. Pirma, šie įstatymai jos nemini. Antra, šios sutarties 
priklausomybę moderniajai romėnų teisei rodo tas faktas, kad ji pati savaime 
negalėjo įvykti (pvz.,nexum). Ji tik galėjo būti pagrindu teismo sprendimui, 
kuriuo remiantis galima įvykdytimanus injectio. Iš pradžių ji buvo ginama 
ieškiniu actio sacramento in personam, o vėliau - legis actio per 
condictionem (žr. III skirsnį). 

Stipuliacijos forma buvo labai paprasta. Nereikėjo simuliuoti nei 
procedūros teisme, kaip buvo in iure cessio, nei metalo svėrimo - 
mancipacijos. Jai buvo keliami trys reikalavimai: 1) kreditoriaus klausimas 
ir debitoriaus atsakymas turėjo atitikti tam tikrą formulę; 2) atsakymas turėjo 
visiškai atitikti klausimą, pvz., jeigu prašo šimto, negalima pažadėti dešimties; 
3) kad klausimas ir atsakymas būtų žodiniai, o tai reiškia, kad šalys sutarties 
sudarymo momentu turėjo būti vienoje vietoje. 

Taigi stipuliacijos sutartis sukurdavo abstrakčią prievolę, kuri rėmėsi 
vien tik kreditoriaus klausimu ir debitoriaus atsakymu. Kodėl debitorius 
davė tokį atsakymą - stipuliacijos sutarčiai visiškai nesvarbu. Remtis tam 
tikrais visuomeniniais santykiais, iššaukusiais stipuliaciją, t.y. sutartiescausa 
- nei kreditorius nei debitorius negalėjo. Vadinasi, jeigu vadovautumės 
šiuolaikine sutarčių samprata, stipuliacija (sponsio) buvo ne tam tikra 
sutarties rūšis, o iš esmės, tik sutarties sudarymo būdas, forma, kuria galėjo 
būti įforminamos labai savo turiniu įvairios sutartys (pirkimas-pardavimas, 
mainai, paskola ir t.t.). 

Dėl savo formos paprastumo ir lankstumo stipuliacija greitai tapo 
universalia sutartimi. Stipuliacija maksimaliai palengvino skolos įrodinėjimą 
teisme: ieškiniui pagrįsti pakako įrodyti stipuliacijos faktą. Todėl stipuliacija 
užėmė pirmaujančią vietą sutarčių sistemoje ir vėliau, kai išsivystė kitos 
sutartys: realinės, literalinės ir t.t. Jau egzistuojančias sutartis prievolės šalys 
neretai paversdavo novacijos keliu stipuliacinėmis, kaip mūsų laikais - 
vekseliu. Ta prasme stipuliaciją mes galėtume pavadinti žodiniu vekseliu. 

Stipuliacinės prievolės buvo griežtai vienašalės: kreditorius - tik 
kreditorius, skolininkas - tik skolininkas. Antra, tai prievolėsstricti iuris. 
Kreditorius gali reikalauti tik to, kas pažadėta, be jokių priedų: nei nuostolių, 
atsiradusių dėl prievolės neįvykdymo, atlyginimo, nei procentų. 

Laikui bėgant stipuliacijos sutartis dar labiau supaprastėjo, sumažėjo 
jos formalizmas. Jos evoliucija vyko šiomis kryptimis: 

1. Sušvelnėjo reikalavimai jo žodinei formai. Formalūs išsireiškimai - 
spondes - spondeo ir pan. jau nevertinami kaip būtina sutarties sąlyga. 
Ulpianas pripažįsta galiojančia ir tokią stipuliaciją, kai į klausimą -“dabes", 
atsako ne "dabo", o “guidni" - kodėl neduoti. 472 m. stipuliacija 
sankcionuojami įvairūs žodiniai susitarimai, nepriklausomai nuo 
išsireiškimų. 

Žodinį susitarimą įrodinėti sunku. Todėl daugėjant sutarčių, reikėjo 
ieškoti būdų jų įrodinėjimą palengvinti. Dėl to po žodinio susitarimo imta 
sudarinėti rašytinį dokumentą - cautio. Pradžioje cautio buvo tik 
stipuliacijos įrodymu ir savarankiškos prievolinės galios neturėjo. Vėliau 
atsiranda rašytinio dokumento tikrumo prezumpcija. Jį nuginčyti galima 
tik įrodžius, kad jo surašymo metu šalys nebuvo viename mieste. Todėl 
dokumento įrodomąją galią negalima painioti su sutarties esme. Stipuliacija 
visais laikais išliko verbaline sutartimi, ji buvo galiojanti ir nesant dokumento. 
Be to, išlieka reikalavimas, kad sutarties sudarymo momentu šalys būtų 
vienoje vietoje. 

2. Silpnėja stipuliacijos abstraktus pobūdis. Pavyzdžiui, stipuliantas 
pasižadėdavo sumokėti 100, tikėdamasis gauti paskolą, bet jos faktiškai 
negaudavo. Nežiūrint to, jis vis tiek privalėjo sumokėti pažadėtą sumą. 
Stipuliantas galėjo sumokėtą pažadėtą sumą susigrąžinti kaip nepagrįstą 
praturtėjimą. Tačiau tai jau kitas procesas. Stipuliaciniame ieškinyje jis 

privalo įvykdyti pasižadėjimą, nes atsikirtimųex causa stipuliacijos sutartys 
nenumatė. 

Respublikos laikotarpio pabaigoje tokia padėtis buvo pripažinta 
neteisinga ir pretorius skolininkui suteikdavo exceptio doli. Vėlyvaisiais 
Romos imperijos gyvavimo metais skolininkas galėjo ieškinio būdu 
reikalauti, kad stipuliacija būtų pripažinta negaliojančia. 

Galimybė priešpastatyti stipuliaciniam ieškiniui atsikirtimusex causa 
ir tokiu būdu priversti ieškovą įrodinėticausa, smarkiai pakirto stipuliacijos, 
kaip abstraktaus sandorio reikšmę, o kartu žymiai sumažino jos privalumus 
civilinėje apyvartoje. 

Sudėtingos stipuliacijos formos. Stipuliacijoje galėjo dalyvauti ne tik 
du, bet ir daugiau asmenų, t.y. buvo leidžiamas bendrininkavimas prievolėje. 
Romėnų teisė pateikė kelias bendrininkavimo prievolėse rūšis. 

Korealinis bendrininkavimas. Tai toks atvejis, kai keli asmenys yra 
kreditoriais vienoje prievolėje, ir kiekvienas iš jų turi visas savarankiško 
kreditoriaus teises. Tai reiškia, kad kiekvienas kreditorius galėjo gauti visą 
skolą, pareikšti ieškinį ir t.t. Visos skolos sumokėjimas vienam kreditoriui 
panaikindavo kitų reikalavimus. Jeigu ieškinį pareikšdavo vienas kreditorius, 
tai kiti kreditoriai teisę į ieškinį prarasdavo. Pavyzdžiui, du broliai bendrai 
ūkininkauja. Kaimynas prašo iš jų paskolos. Broliai sutinka, tačiau mano, 
kad skolos mokėjimo momentu kažkuriam reikės išvykti su reikalais, bet 
kuriam dar nežino. Todėl abu nori būti bendrais kreditoriais. Toks pats noras 
gali kilti ir skolininkams. Jeigu du broliai prašo iš manęs paskolos, aš galiu 
sutikti tik su sąlyga, kad galėsiu išieškoti visą skolą iš bet kurio iš jų. 

Toks bendrininkavimas, kai vienoje prievolėje dalyvauja keli savarankiški 
kreditoriai arba skolininkai, vadinamas korealiniu. Tokia stipuliacija 
įvykdoma taip. Jei yra keli kreditoriai, tai visi jie pakartoja paeiliui skolininkui 
tą patį klausimą, skolininkas atsako visiems iš karto. Jei yra keli skolininkai, 
tai kreditorius klausia iš eilės kiekvieno, o šie atsako visi. Jei 
bendrininkavimas kreditoriaus pusėje - turėsime aktyvią korealinę prievolę, 
jei skolininko - pasyvią. 

Taigi korrealinėje prievolėje yra keli bendrininkai, bet prievolės dalykas 
yra vieningas. Todėl visi bendrininkai yra savarankiški. 

Nuo korealinių prievolių reikia skirti solidarines prievoles. Jos skyrėsi 
tuo, kad vieno solidarinio ieškovo ieškinio pareiškimas nenaikino kitų 
kreditorių teisės į ieškinį. 

Akcesorinis bendrininkavimas. Korealiniai bendrininkai yra lygiateisiai. 
Bet galimi ir tokie santykiai, kuriuose asmuo, norintis dalyvauti prievolėje 
kaip pagrindinis subjektas, pageidauja pritraukti kitą subjektą tik kaip 
papildomą, pagalbinį bendrininką. Tokiu atveju šio antrojo subjekto teisė 
arba pareiga bus tik pagrindinio subjekto teisės (pareigos) papildymas 
(accessorium). 

Jeigu toks santykis atsiranda kreditoriaus pusėje, tai turėsime 
adstipulatio. Svarbiausia adstipuliacijos atsiradimo priežastis buvo ta, kad 
legisakcioninis procesas nepripažino atstovavimo. Todėl jeigu kreditorius 
numatė, kad atėjus prievolės įvykdymo momentui jis asmeniškai pareikšti 
ieškinio negalės, tai turėjo iš anksto pasirūpinti savo pavaduotoju - 
adstipuliatoriumi, papildomu kreditoriumi, kuris gali kelti ieškinį, bet gautą 
sumą turi perduoti pagrindiniam kreditoriui. 

Tačiau dažniausiai buvo sutinkamas ne papildomas kreditorius, o 
papildomas skolininkas -adpromissio. Būtent už pagrindinio debitoriaus 
skolą papildomai atsakyti įsipareigoja trečiasis asmuo - papildomas 
skolininkas, kurį mes vadiname laiduotoju. Klasikinė romėnų teisė nustatė, 
kad tokiu būdu gali būti užtikrinta ne tik stipuliacinė, bet ir bet kokia kita 
prievolė (realinė, literalinė ir t.t.) Taigi adpromissio tapo universalia ir 
savarankiška laidavimo sutarties forma. Kreditorius, jeigu prievolė buvo 
nevykdoma, galėjo savo nuožiūra pareikšti ieškinį arba pagrindiniam 
skolininkui arba adpromisoriui. Vadinasi, laiduotojo atsakomybė buvo 
akcesorinė, o ne subsidiarinė, t.y. pagalbinė, atsirandanti tik tada, kai 
kreditorius negali išreikalauti prievolės įvykdymo iš pagrindinio skolininko. 
Tik Justinianas suteikė laiduotojui teisę reikalauti, kad kreditorius 
pirmiausia ieškotų iš skolininko. Laiduotojas, sumokėjęs skolą kreditoriui, 
gaudavo regresinio (dvigubo dydžio) reikalavimo teisę skolininkui. 
Kreditorius, nuo to momento, kai jam sumokama skola, laiduotojui 
perleisdavo savo ieškinį. 

Jeigu buvo keli skolininkai, tai pradžioje jie atsakėin solidum, vėliau 
tas laiduotojas, kuriam pareikštas ieškinys, galėjo reikalauti, kad kreditorius 

padalintų savo reikalavimą visiems laiduotojams, išskyrus nedalyvaujančius 
ir bankrutavusius. 


2. Literalinės sutartys 


Literalinių sutarčių teisinė prigimtis yra tokia, kad prievolė atsiranda 
ne iš paprasto susitarimo, o iš rašytinės formos susitarimo: “litteris fit 
obligatio" (raidė (raštas) kuria prievolę). 

Prievolės, atsirandančios iš literalinių sutarčių, buvo vienašalės, 
formalios ir abstrakčios. 

Romoje buvo paprotys rūpestingai tvarkyti ūkines knygas: kasdieną 
jose buvo įrašomos pajamos ir išlaidos. Paprastai šie įrašai tarnavo jau 
esamos prievolės įrodymui. Kitokią reikšmę jie gavo bankų operacijose. 
abi šalys išvesdavo tarpusavio operacijų saldo. Įsivaizuokim, kad 100 yra A 
naudai. Tuo atveju atliekama tokia operacija: A savo išlaidų grafoje užrašo 
“išmokėta B 100“, o B pajamų grafoje - “gauta iš A 100". Toks užrašas 
panaikina visų ankstesnių sandorių reikšmę ir pagimdo abstrakčią B prievolę 
sumokėti A 100. Nors materialiai ši prievolė susijusi su ankstesniais 
sandoriais, tačiau formaliai - ne. Tai nauja abstrakti prievolė, prieš kurią 
neleidžiami atsikirtimai ankstesniaiscausa. 

Arba kitas pavyzdys. A skolingas 100 B, o B savo ruožtu skolingas 100 
C. Tarpusavio susitarimu atitinkamais užrašais savo skolų knygose šie 
asmenys šias prievoles gali pakeisti viena tiesiogine prievole tarp A ir C. 

Matyt, literaline sutartimi galima buvo įvykdyti ne tik novaciją, bet ir 
nustatyti naują prievolę, pvz., kreditą. 

Literaline sutartimi būdavo apiforminamos tik piniginės prievolės. Todėl 
ji buvo ne tokia patogi kaip stipuliacija. Literalinės sutarties privalumas 
tas, kad ją gali sudaryti ne vienoje vietoje esančios šalys, taip pat ir nebyliai. 

Literalinė sutartis buvo taikoma tik romėnams. Peregrinai naudojosi 
kitokiais skolų dokumentais: Singrafa, kuri buvo surašoma trečiuoju 
asmeniu, dalyvaujant liudytojams: “Jonas skolingas Petrui". Tokią sutartį 
pasirašydavo skolininkas ir liudytojai; Chirografa - surašoma pirmuoju 

asmeniu ir pasirašoma skolininko. Imperijos laikotarpiu chirografomis 
naudojosi ir romėnai. 


3. Realinės sutartys 


Realinėmis vadinamos sutartys, kurių galiojimui nepakanka paprasto 
šalių susitarimo, o reikalaujama, kad būtų faktiškai perduotas daiktas. Iki 
to laiko, kol daiktas (sutarties dalykas) neperduotas, susitarimas teisinės 
reikšmės neturi. Pavyzdžiui, jeigu šiandien susitariama su kuo nors, kad 
rytoj jam bus paskolinta tam tikra suma, tai toks susitarimas kontrahentų 
dar neįpareigoja. 

Tokia sutartis pagal romėnų teisę buvo paprastas susitarimas dėl būsimos 
sutarties sudarymo. Prievolė iš tokio susitarimo atsiras tada, kai paskolos 
pinigai bus faktiškai perduoti. Buvo sakoma:re contrahitur obligatio - 
daiktas sukuria prievolę. 

Romėnų teisė žinojo 4 realinių sutarčių rūšis: paskolos - mutuum 
(sunaudojamų daiktų); nesunaudojamų daiktų panaudos -commodatum; 
pasaugos - depositum; įkeitimo -pignus. 


Paskolos (mutuum) sutartis 


Paskolos (mutuum) sutartimi viena šalis (kreditorius) duoda kitai 
(skolininkui) nuosavybėn tam tikrą sumą (kiekį) pinigų arba kitokių 
rūšinėmis žymėmis apibrėžtų daiktų, o skolininkas įsipareigoja, suėjus tam 
tikram terminui arba kreditoriui pareikalavus, sugrąžinti kreditoriui tokį 
pat kiekį pinigų arba tokių pačių daiktų. 

Mutuum - tai seniausia realinių sutarčių rūšis. Neformali paskola. 
Seniausioje teisėje paskola buvo apiforminama nexum. Pagal sudarymo 
formą nexum buvo analogiška mancipacijai. Tai sandoris, sudaromas 
dalyvaujant 5 liudytojams ir svėrėjui. Skolininkas turėjo grąžinti skolą pagal 
analogišką aktą. Jeigu skolininkas laiku nesumoka, tai įvyksta 
condemnatio, kuri buvo paskirta skolininkuinexurm sudarymo momentu 
- dažniausiai manus iniectio (žr. III skirsnį). 

Nexum dėl savo griežtumo ir formalumo visiškai netiko įprastiems 
buitiniams santykiams. Todėl jau seniausiais laikais greta nexum, matyt, 
buvo sudarinėjami ir neformalūs “kaimyniški" paskolos sandoriai, nors, 
žinoma, ieškininės galios iš pradžių jie neturėjo. Tik vėliau buvo prieita 
prie išvados, kad palikti turtą, gautą mutuum būdu, skolininkui nėra 
pagrindo, ir kreditoriui suteikiamas civilinis ieškinys dėl nepagrįsto 
skolininko praturtėjimo. Tačiau toks ieškinys rėmėsi ne paskolos sutarties 
pripažinimu, o paprastu faktu, kad daiktas be pagrindo perėjo iš kreditoriaus 
skolininkui. Taigi nusistovėjo būsimoji mutuum, kaip realinės sutarties 
prigimtis. 

Sutartinė mutuum prigimtis išryškėjo vėliau. Vis dėlto ir vėlesnėje 
teisėje išliko pirmykštės pažiūros į šiuos santykius bruožai. Pirmiausia, 
mutuum gimdė griežtai vienašalę prievolę. Jokios priešinės pretenzijos 
šioje sutartyje neleidžiamos. Antra, kreditorius gali reikalauti tik to, ką 
perdavė skolininkui. Vėliau, kai buvo pripažintos palūkanos, jos turėjo būti 
numatytos atskira stipuliacija. 

Klasikiniai teisininkai 72utuum jau laiko sutartiniais santykiais ir 
ieškinius iš jų atskiria nuo ieškinių dėl nepagrįsto praturtėjimo. Antai, 
Paulius nurodo, kad paskolos santykiams atsirasti nepakanka paprasto pinigų 
perdavimo, o būtina, kad šalių valia nustatytų paskolos santykius. Todėl, 
jeigu skolininkas, pavyzdžiui, buvo neveiksnus, paskolos nėra. Kreditorius 
gali reikalauti tik grąžinti “praturtėjimą", t.y. tai, kas liko iš neveiksnaus 
skolininko turto, pvz., iš duotų 100 tik 50, jeigu likusius 50 jau spėjo išleisti. 

Imperijos laikotarpiu įstatymleidystė dėl mutuum vystėsi dviem 
kryptimis: 

a) Senatusconsultum Macedonianum nustatė, kad paskola 
pavaldžiam sūnui (be tėvo sutikimo) net po tėvo mirties nesuteikia 
kreditoriui ieškinio. Tačiau, jei sūnus gera valia sumoka skolą, tai laikoma, 
kad prievolė įvykdyta. Taigi pavaldaus sūnaus prievolė paskelbiama 
obligatio naturalis. Romėnų teisės šaltiniai mini, kad tų metų “auksinis 
jaunimas" skolinosi iš lupikautojų labai nepalankiomis sąlygomis, 
pasižadėdami sumokėti po tėvo mirties. Aprašytas atvejis, kai imperatoriaus 
Vespasiano laikais vienas prasiskolinęs in mortem parentum, vardu 
Macedo, kreditorių spiriamas, užmušė savo tėvą. Tai labai paveikė viešąją 

nuomonę, dėl to ir buvo išleistas minėtas, žudiko vardu pavadintas, 
senatusconsultum. 

b) Tai palūkanų klausimas. Cicerono laikais buvo nustatyta maksimali 
1276 metinė norma. Ji galiojo visą klasikinį laikotarpį. Justinianas ją 
sumažino iki 676. Procentai, gauti virš šios normos, įskaitomi į pagrindinės 
skolos padengimą. Kai iš procentų gauta suma prilygdavo skolai, procentų 
mokėjimas buvo nutraukiamas. Justiniano kodifikacija uždraudė procentus 
nuo procentų, t.y. - lupikavimą. 


Panaudos sutartis 


Commodatum (panauda) - tai sutartis, kuria vienas asmuo - 
komodantas (commodans) perduoda kitam (komodatoriui) tam tikrą daiktą 
laikinam neatlygintinam naudojimui. 

Taigi panaudos dalyku gali būti tik individaliomis žymėmis apibrėžtas 
daiktas. Tuo ši sutartis skiriasi nuo paskolos. Kitas skirtumas yra tas, kad 
daiktas perduodamas ne nuosavybėn, o tik naudotis. 

Panauda turi būti neatlygintina, nes kitaip turėtume nuomos sutartį. 

Panauda - tai dvišalė sutartis. Komodatorius privalo grąžinti daiktą 
sveiką. Jeigu sugadina arba pražudo, už tai atsako, nesvarbu kokia būtų 
panaudos gavėjo kaltė (omnis culpa). 

Kita vertus, panaudos gavėjas galėjo pareikšti tam tikrus reikalavimus 
komodantui. Pavyzdžiui, jeigu daiktas, gautas panaudai, padarė nuostolių 
turtui (sergąs vergas apkrėtė kitus). Komodantas atsako už nuostolius tada, 
jeigu jis apkaltintas neatsargumu arba apkaltintas tyčia (dolus, culpa lata). 

Nuo comodatum reikia skirti precarium. Tai yra taip pat daikto 
perdavimas laikinam neatlygintinam naudojimui, bet visuomet iki 
pareikalavimo ir nesukeliantis jokių prievolių duodančiam. Ši sutartis 
dažniausiai buvo vartojama tarp patronų ir klientų, vergvaldžių ir 
išlaisvintųjų. 


Pasaugos sutartis 


Pasauga (depositum) - tai sutartis, pagal kurią vienas asmuo deponentas 
(deponens) perduoda kitam (depositarius) daiktą saugojimui. 

Depozito dalyku tiesiogine prasme galėtų būti tik individualiomis 
žymėmis apibrėžtas daiktas. Tačiau romėnų teisė numatė, kad gali būti 
parduoti ir rūšiniai daiktai, pvz., pinigai. Tais atvejais turėjo būti sugrąžintas 
toks pats kiekis, tos pačios rūšies daiktų. Tačiau tada turėsim depositum 
irregulare - netaisyklingą sutartį, artimą paskolai, nes rūšinėmis žymėmis 
apibrėžti daiktai pereidavo depozitarijaus nuosavybėn. 

Pasaugos sutarties šalių santykiai buvo panašūs kaip panaudos sutartyje. 
Tačiau, kadangi depositum buvo sudaroma ne depozitarijaus interesais, 
todėl jis atsakė tik už dolus ir culpa lata. Tuo tarpu deponentas ir už 
culpa levis. 


Įkeitimo sutartis 


Penktajame skirsnyje įkeitimą (pignus) įvardijome kaip vieną iš daiktinių 
teisių. Tačiau pignus tarp įkaito davėjo ir gavėjo sukurdavo ir tam tikrus 
prievolinius santykius, saugomus actio pigneraticia in personam. 

Pagrindinė įkaito gavėjo prievolė yra skolos sumokėjimo atveju grąžinti 
nesugadintą, nepablogintą daiktą, o skolos nesumokėjimo atveju - 
pasirūpinti, kad jis būtų kuo naudingiau parduotas, ir sugrąžinti likutį įkaito 
davėjui. Įkaito davėjo ieškinys yra actio pigneraticia in personam 
directa. Esant tam tikroms aplinkybėms galėjo atsirasti ir įkaito davėjo 
atsakomybė. Pavyzdžiui, jeigu įkeistas daiktas padarė žalos įkaito gavėjo 
turtui. 


4. Konsensualinės sutartys 


Konsensualinės sutartys buvo sudaromos paprastu neformaliu 
susitarimu. Tai pirkimas-pardavimas (emptio-venditio), nuoma (Iocatio- 
conductio) bendrovės sutartis (societas) ir pavedimo sutartis (mandatum). 


Pirkimo-pardavimo sutartis 


Seniausiais laikais pirkimas-pardavimas buvo atliekamas mancipacijos 
keliu. Vėliau mancipuojami buvo tik res mancipi, o nemancipuojami buvo 
perleidžiami cesijos arba tradicijos būdu. Visais šiais atvejais į pirmąją vietą 

iškildavo daiktinės nuosavybės teisės perdavimo aktas, o susitarimas dėl 
daikto pardavimo jokios reikšmės neturėjo. 

Kodėl vėlesniais laikais buvo pripažinta paprasta konsensualinė pirkimo- 
pardavimo sutartis, ginčytinas klausimas. Arčiausiai tiesos tikriausiai yra 
Jeringas ir Žiraras, kurie nurodo pirkimo-pardavimo sandorio evoliuciją. 
Tam, kad suteiktų susitarimui dėl pirkimo-pardavimo teisinę reikšmę, šalys 
ėmėsi šio dokumento apiforminimo dviguba priešine stipuliacija: pardavėjas 
pažada perduoti daiktą (rem dare), o pirkėjas - sumokėti kainą. Tačiau tokia 
tvarka negalėjo visiškai patenkinti civilinės apyvartos reikmių. Pirma, 
stipuliacijos negalima sudaryti per atstumą - inter absentis. Antra, dvi 
stipuliacijos negalėjo vis dėlto visiškai išreikšti pirkimo-pardavimo sutarties 
dvišalę (sinalagmatinę) prigimtį, t.y. kad pirkime-pardavime vienos šalies 
prievolė yra sąlygota kitos šalies prievolės, nes abi stipuliacijos sutartys yra 
savarankiškos. Todėl pamažu susiformuoja nuomonė, kad bona fides 
reikalauja vykdyti sutartį, nors ir stipuliacijos neapiformintą. Mucijaus 
Scevolos (II a. pr.m.e. pabaiga) išvardintų actiones bonae fidei tarpe 
jau randame actio empti-venditi. 

Pagrindiniai pirkimo-pardavimo sutarties elementai yra pirkimo- 
pardavimo dalykas (merx) ir kaina (pretium). 

Pardavimo dalyku (merx) galėjo būti bet koks daiktas, neišimtas iš 
civilinės apyvartos ir turintis ekonominę vertę (res corporales, incorporales), 
net būsimi daiktai, pvz., sekančių metų derlius. 

Kaina (pretium) turėjo būti išreikšta tam tikra pinigų suma. Jeigu 
sandorio kaina buvo nurodoma ne pinigais, o tam tikru daiktiniu ekvivalentu, 
tai buvo laikoma, kad sudaryta ne pirkimo-pardavimo, o mainų sutartis. 

Kaina turi būti: certum, t.y. apibrėžta (perku už tiek tai); verum, t.y. 
tikra, reali, o ne dėl akių nurodyta tik tam, kad paslėptų dovanojimą. Tačiau 
kaina buvo nustatoma laisvu šalių susitarimu ir teismas nespręsdavo ar ji 
teisinga. Tik viena Diokleciano konstitucija nustatė išimtį: nekilnojamojo 
turto pardavėjas, gavęs mažiau kaip pusę jo vertės, turėjo teisę reikalauti 
sutartį panaikinti. 

Prievolės iš pirkimo-pardavimo sutarties dvišalės. Kiekviena šalis tuo 
pat metu yra ir kreditorius, ir skolininkas. Dvišališkumas matosi net iš 
ieškinių pavadinimų: nėra actio directa ir contraria (kaip realinėse 


268 


Atskiros sutarčių rūšys 


sutartyse, o yraactio empti (pirkėjo) iractio venditi (pardavėjo). Pati 
sutartis turi dvigubą pavadinimą. 

Šalių priešinės pareigos susijusios tarp savęs: viena egzistuoja todėl, 
kad yra kita. Tai yra bet kokios dvišalės sinalagmatinės sutarties esmė. 

Sutarties turinys. Pirkėjas turėjo iš esmės vieną pareigą - sumokėti 
sutartą kainą. Pardavėjo pareigos buvo sudėtingesnės. Sutarties tikslas - 
perkelti nuosavybės teisę pirkėjui. Todėl pagrindinė pardavėjo pareiga yra 
perduoti daiktą natūra. Bet ką daryti tada, jeigu vėliau pasirodys, kad 
pardavėjas nebuvo savininkas. Šiuo atveju buvo taikoma vadinamaevictio, 
t.y. daiktas, kuris trečiojo asmens teismo keliu iš pirkėjo galėjo būti atimtas. 
Tam, kad būtų apsaugoti pirkėjo interesai evikcijos atveju, buvo nustatyta, 
jog pirkėjasactio empti galėjo reikalauti iš pardavėjo nuostolių atlyginimo. 
Žinoma, jeigu jeigu sutartyje nebuvo numatyta kitaip. 

Šalių atsakomybė. Šalių atsakomybė už daikto žuvimą nuo sutarties 
sudarymo momento buvo sprendžiama taip: jeigu daiktas tuojau pat nebuvo 
perduotas, tai mes žinome, kad jo savininkas nepasikeitė, todėl pardavėjas 
atsakė už daikto sugadinimą ir jo žuvimą, esant jo omnis culpa. Šioje 
sutartyje abi šalys atsako tik omnes culpa atveju. Jeigu daiktas žuvo 
atsitiktinai, tai pardavėjas buvo atleidžiamas nuo atsakomybės. Dar daugiau, 
pardavėjas galėjo reikalauti sumokėti sutartą kainą. Tai buvo išreiškiama 
dėsniu “periculum est emptoris " - nuostoliai (rizika) yra pirkėjo, t.y. už 
riziką dėl nupirkto daikto nuo sutarties sudarymo momento atsako pirkėjas. 
Šiame dėsnyje aiškiai atsispindi pažiūros į senąjį pirkimą-pardavimą, kada 
jis buvo atliekamas stipuliacijomis, pagimdančiomis dvi savarankiškas 
prievoles: vienas privalo mokėti, kitas perduoti daiktą, o jeigu daiktas 
atsitiktinai žuvo, pardavėjas, kaip nekaltas, nuo atsakomybės atleidžiamas. 

Atsakomybė už parduoto daikto kokybę. Kai pirkimas-pardavimas tapo 
konsensualinebonae fidei sutartimi, palaipsniui nusistovėjo taisyklė, kad 
jeigu pardavėjas nutyli jam žinomus daikto trūkumus, tai prieštaraujabona 
fides ir toks pardavėjo elgesys prilyginamas apgaulei. Todėl pirkėjui 
suteikdavo actio empti dėl nuostolių atlyginimo (senoji teisė tokios 
atsakomybės nežinojo). Už prekės trūkumus, kurių pardavėjas nežinojo, jis 
neatsakė. 

Imperijos laikotarpiu ši taisyklė buvo pakeista kurulinių edilų ediktu. 
Kuruliniai edilai, prižiūrėję tvarką turguose, pareikalavo, kad vergų ir gyvulių 
pardavėjai skelbtų visus parduodamų objektų trūkumus. Jeigu vėliau 
išryškėdavo kokie nors nepaskelbti trūkumai, tai pardavėjas atsakė už juos 
nepriklausomai nuo to, buvo jie jam žinomi ar ne. Buvo preziumuojama, 
kad jis privalėjo žinoti. Pirkėjas galėjo reikalauti arba nutraukti sutartį, arba 
atitinkamai sumažinti kainą. Ši naujovė pasirodė labai patogi. Ji tapo bendra 
norma, taikoma visiems pirkimo-pardavimo atvejams. 


Nuomos sutartis 


Buvo trys nuomos sutarties rūšys: 

1. Daiktų nuoma -/ocatio -conductio rei. Šia sutartimi viena šalis - 
nuomotojas (locator rei) įsipareigoja perduoti daiktą naudojimuisi kitai šaliai 
nuomininkui (conductor rei), o ši mokėti nuomos mokestį (merx). Abi šalys, 
pažeidusios sutartį, atsakė už omnis culpa. Tačiau skirtingai negu 
pardavėjas pirkimo-pardavimo sutartyje, nuomotojas atsakė net tuo atveju, 
kai negalėjo perduoti nuomininkui daikto naudotis dėl atsitiktinių 
aplinkybių. Tokiu atveju jis negalėjo reikalauti ir nuompinigių. 

2. Darbo jėgos samdos sutartis (/ocatio-conductio operarum). Pagal šią 
sutartį vienas laisvas žmogus (/ocator) patenka kito (conductor) dispozicijon, 
t. y. už nustatytą atlyginimą tam tikram laikui parduoda asvo darbo jėgą, 
pvz., parsisamdo vežiku. 

3. Rangos sutartis (/locatio-conductio operis). Pagal šią sutartį vienas 
asmuo įsipareigoja už nustatytą atlyginimą atlikti kito asmens naudai tam 
tikrą darbą, pvz., pastatyti namą. Medžiagos turėjo būti užsakytojo, nes kitaip 
buvo laikoma, kad sudaryta pirkimo-pardavimo sutartis. 

Pastarosios dvi nuomos rūšys Romoje nesuklestėjo. Tam trukdė vergovė. 
Locatio-conductio operarum dalyku galėjo būti tik “juodi" (fiziniai) 
darbai. Mokytojo, gydytojo ir pan. darbas - operae liberales romėnų 
požiūriu turėjo būti neatlygintinas. Tačiau imperijos metu buvo surastas 
aplinkinis kelias. Asmenims, užsiimantiemsoperae liberales veikla imta 
mokėti ypatingą atlyginimą - Aonorarium, kurį buvo galima išieškoti 


ekstraordinariniu procesu. 

Istoriškai bendrovės sutartis (societas) išsivystė iš consortium, t.y. 
brolių susitarimo po tėvo mirties turto nesidalyti, o ūkininkauti bendrai. 
Todėl ir vėliau bendrovės narių santykiai turėjo tam tikrą giminystės santykių 
atspaudą. Pavyzdžiui, bendrovės nariai tarpusavyje atsakė tik užculpa in 
concreto,t.y. buvo reikalaujama, kad kiekvienas narys bendrovės reikalais 
rūpintųsi taip pat kaip savaisiais. 

Buvo šios bendrovės rūšys: 

a) Pilnoji (societas omnium bonorum). Tokiai bendrovei priklausė visas 
jos narių turtas, net įgytas atsitiktinai, pvz., paveldėtas iš pašalinio asmens. 

b) Ribota bendrovė (societas guestus). Jai priklausė tik tas turtas, kuris 
buvo įgytas bendrovės ūkinės veiklos dėka. 

c) Societas unius negotiationis, kuri buvo steigiama tam tikrai 
ekonominės veiklos sričiai. Pavyzdžiui, susitariama, kad bendrai bus 
vykdoma prekyba, o likusiose srityse bendrovės nariai veiks atskirai. 

d) Laikina bendrovė (societas unius rei). Tokios bendrovės buvo 
steigiamos tam, kad būtų galimybė sudaryti kokį nors vienkartinį sandorį, 
pvz., bendrai nupirkti dvarą. | 

Bendrovės sutartis turėjo labai asmeninį pobūdį. Ji sugriūdavo mirus 
bent vienam bendrovės nariui ir galėjo būti bet kuriuo metu panaikinta 
bent vieno nario reikalavimu. 


Pavedimo sutartis 


Pavedimo sutartimi (mandatum) vienas asmuo paveda kitam atlikti kokį 
nors vieną ar kelis veiksmus. 

Nuo samdos skiriasi tuo, kad yra neatlygintina. Tai dvišalė nesilagmatinė 
sutartis. Prievolės pagal šią sutartį yra asmeninio pobūdžio. Jos pasibaigia 
vienos šalies mirtimi arba atsisakymu nuo sutarties. 


Bevardės sutartys 


Contractus innominati. Susiformavus klasikinei romėnų sutarčių 


sistemai, už legalizuotų sutarčių ribų atsirasdavo naujos, pvz., mainų sutartis 

(rerum permutatio). Tokios sutartys buvo laikomos nuda pacta - 
neieškininiais susitarimais. 

Bet kaip tuo atveju, jeigu viena šalis jau savo prievolę įvykdė, pvz., 
perdavė savo vergą Stichą, tikėdamasi mainais gauti vergą Pamfilą? Nuo 
seno buvo leidžiama pasinaudoti kondikcija dėl nepagrįsto praturtėjimo ir 
pareikalauti grąžinti Stichą. Tačiau tokia kondikcija ne visada galėjo 
patenkinti teisingumą (vergas sužalotas - kaip atlyginti nuostolius?). 

Į pagalbą ateina pretorius, sukurdamas pretorinį ieškinį actio in 
faktum. Jis pagrįstas žalos (o ne sutarties), padarytos vieno asmens kitam 
idėja ir turi tikslą atlyginti nuostolius dėl nuosavo daikto netekimo. Taigi 
actio in factum galėjo patenkinti tik neigiamą sutartinį interesą 
(sugrąžinti Stichą). 

Vėliau į tokius susitarimus imta žiūrėti kaip į sutartį ir jais remiantis 
dėl nuosavo daikto praradimo, bet ir tam, kad priverstų kitą kontrahentą 
įvykdyti savo pažadą (pvz., perduoti Pamfilą), t.y. patenkinti teigiamąjį 
sutartinį interesą. 

Taip atsirado bevardės sutartys. Pagal esmę jas romanistai teisingai skiria 
prie realinių sutarčių, kadangi prievolės iš jų atsirasdavo tik tada, kada viena 
iš šalių savo prievolę įvykdydavo. Kol nei viena šalis prievolės neįvykdė, to! 
yra tiknudum pactum. 

Buvo legalizuota ir visos jų įvairovės sistema (Justiniano). Justiniano 
kodifikacijoje legalizuotos keturios bevardžių sutarčių rūšys: do ut des 
(duodu, kad duotum); do ut facias (duodu, kad padarytum); facio ut 
des (darau, kad duotum); facio ut facias (darau, kad padarytum). 

Pripažindama bevardes sutartis, romėnų teisė žengė didelį žingsnį bet 
kokios sutarties sankcionavimo kryptimi, įgyvendinant principą: “Pacta 
sunt servanda" - sutarties reikia laikytis, - tačiau tik su viena sąlyga, kad 
viena iš šalių jau vykdo tokią netipinę sutartį. 


Atskiros sutarčių rūšys 


5. Paktai 


Paktų bendroji charakteristika 


Romėnų teisė, pripažinusi bevardes sutartis, žengė svarbų žingsnį 
kuriant sutarčių sistemą. Tačiau sistema dar nebuvo baigta, dar nebuvo 
nuosekliai įgyvendintas principaspacta sunt servanda. Reikalas tas, kad 
bevardės sutartys ieškiniu buvo ginamos tik tokiu atveju, jeigu viena šalis 
savo prievolę įvykdydavo. Iki to laiko, kol nei viena šalis savo prievolės 
neįvykdė, toks “nuogas" susitarimas, net pagal Justiniano kodifikaciją, 
teisiškai buvo bereikšmis. 

Laikui bėgant atsirado ypatinga susitarimų rūšis, kurių negalima buvo 
priskirti nei prie tipinių, nei prie bevardžių sutarčių. Tokius susitarimus 
romėnai vadino “pacta " (paktais). Jie buvo panašūs į konsensualines 
sutartis, nes įsigaliodavo nuo susitarimo momento. 

Paktus net kelis kartus mini jau XII lentelių įstatymas. Pavyzdžiui, VIII 
lentelės 2 punkte nustatyta, kad sužalotas asmuo galėjo pasinaudoti taliono 
teise, jeigu prieš tai nesudarėpactum dėl žalos atlyginimo. Ulpianas mini, 
kad XII lentelių įstatymas leido sudaryti panašų pactum su vagimi. Taigi 
paktas buvo savanoriškas šalių susitarimas užbaigti ginčą. Toks susitarimas 
užkirsdavo kelią potencialiam ieškovui imtis procesinių veiksmų. 

Pretoriai pripažino susitarimus, kuriais susitariančios šalys atsisakydavo 
esamo ar galimo ginčo sprendimo teisme. Tokie paktai tik modifikuodavo 
esamą santykį, bet nesuteikdavo teisės į kokį nors naują ieškinį. Tačiau 
pretorius galėjo į procesinę formulę įterpti exeptio pacti, t.y. nurodyti, 
kad atsakovas yra sudaręspactum, ir į tai reikia atsižvelgti. Ulpianas rašė: 
“nuda pactio obligationem non parit, sed parit exeptione," (pats 
paktas nesukuria prievolės, bet yra pagrindas procesiniam atsikirtimui). 

Paktais buvo norima arba panaikinti debitoriaus atsakomybę, arba ją 
sumažinti. Paktą buvo galima sudaryti pasirašant pagrindinę sutartį arba 
po to. Romėnai buvo linkę labiau saugoti ekonomiškai silpnesnio debitoriaus 
interesus, todėl paktų, nustatančių padidintą debitoriaus atsakomybę, 


nepripažindavo, jeigu jie buvo sudaryti po pagrindinės sutarties sudarymo. 

Pretoriaus paktai 


Pretoriai kartais gynė tokius susitarimus, kurie ius civile požiūriu 
neturėjo sukurti prievolės. Pretoriai galėjo pripažinti teisę į ieškinį, pagrįstą 
faktu (actionem in factum), jeigu nuspręsdavo, kad to reikalauja tikslingumo 
principas arba svarbus visuomeninis ar ūkinis interesas. Tokie susitarimai 
pretorių paktais (pacta pretoria). 

Labiausiai paplitę šie paktai: 

a) Constitutum debiti (skolos sutvirtinimas) - tai neformali priesaika 
įvykdyti jau esamą prievolę tiksliai nurodytu terminu. Taip prisiekti galėjo 
arba pats skolininkas, arba trečiasis asmuo. Skolininkas su kreditoriumi 
tokį paktą dažniausiai sudarydavo tada, kai jam rūpėjo atidėti prievolės 
įvykdymo terminą, o kreditorius - tada, kai norėjo gauti papildomą skolos 
užtikrinimą. 

b) Receptum argenterii - tai bankininko pasižadėjimas (priesaika) 
trečiajam asmeniui, paprastai banko klientui, kad atlygins svetimą skolą, 
kuri jau yra arba gali atsirasti ateityje. 

c) Tai paktai, kuriais laivų, nakvynės namų ir arklidžių šeimininkai 
prisiimdavo didesnę atsakomybę už jiems patikėtus daiktus. Respublikos 
laikotarpiu šie savininkai atsakė net vis maior atveju. Principato laikais 
atsakė tik tuo atveju, jeigu žala atsirado dėl paprasto atsitiktinumo. 


Įstatyminiai paktai 


Įstatyminiai paktai buvo pripažinti tik dominato laikotarpiu 
imperatoriaus konstitucijomis (/eges), todėl buvo vadinamipacta legitima. 

a) Kraitis (pactum dotale) - tai neformali sutartis dėl kraičio. 

b) Kompromisas (compromissum) - tai susitarimas, kuriuo ginčo šalys 
perduoda ginčą spręsti privačiam teisėjui. Justiniano teisėje toks paktas 
turėjo būti sutvirtintas šalių priesaika, duota dalyvaujant arbitrui. 

c) Dovanojimas (donatio) - tai neformalus susitarimas, kuriuo viena 
šalis įsipareigodavo kitai šaliai, jai sutikus padaryti tam tikrą turtinę naudą. 

Romėnų teisėje buvo tam tikri tokio neatlygintino turto perdavimo 
apribojimai. 204 m. pr.m.e. plebėjų susirinkimas uždraudė dovanoti 
svetimiems asmenims daiktus, kurių vertė viršijo nustatytą dydį. Manoma, 
kad tas įstatymas buvo nukreiptas prieš užmaskuotą kyšininkavimą. 
Uždrausti dovanojimo paktai tarp sutuoktinių. Dominato laikotarpiu 
dovanojimas turėjo būti užregistruojami specialiame rejestre. Justiniano 
teisė leido atšaukti dovanojimą dėl dovanos davėjo “didelio nedėkingumo"". 


| Tryliktasis skirsnis | 


PRIEVOLĖS TARYTUM IŠ SUTARČIŲ 


1. Prievolių tarytum iš sutarčių samprata 
ir jų rūšys 


Kaip žinome, prievolių atsiradimo pagrindai romėnų teisėje buvo 
esminis jų sistematizavimo pradas. Priklausomai nuo prievolių atsiradimo 
priežasties jas imta skirstyti į sutartis ir deliktus. Tačiau visi prievoliniai 
santykiai netilpo į šias sąvokas. Nuošalyje liko, pavyzdžiui, prievolės, 
atsirandančios nesant tarp šalių sutarties, bet savo pobūdžiu ir turiniu 
primenančios prievoles iš sutarčių. Poklasikiniame laikotarpyje šias prievoles 
imta vadintiobligationes guasi ex contractu. Jų turinį sudarė teisėtas 
elgesys, tačiau skirtingai nuo sutarčių, čia nebuvo išreikštos abiejų šalių 
valios. Šių prievolių atsiradimo pagrindu buvo arba vienašalis sandoris arba 
kiti faktai, kurių negalima laikyti sutartimi. Pavadinimas obligationes 
guasi ex contractu atsirado ir dėl praktinių sumetimų, kadangi ginčytini 
klausimai šiose prievolėse buvo sprendžiami panašiai kaip ir analogiškoje 
sutartyje. Obligationes guasi ex contractu Romos teisininkai skyrė į 

tris grupes, kurias sudarė atskiros prievolių rūšys - tai pievolės iš nepagrįsto 
praturtėjimo, svetimų reikalų tvarkymas be įgaliojimo ir bendrija.! 
Aptarsime jas plačiau. 


OBLIGATIONES OUASI EX CONTRACTU 


Prievolės iš nepagrįsto Com munio 
Draturtėjimo 


Condictio Kiti 
indebiti atvejai 
Condictio Condictio Negatorium gestio 
causa data ob turpem 


non secuta causam 





17 pav. Prievolės tarytum iš sutarčių 


2. Svetimų reikalų tvarkymas be įgaliojimo 
(negatorium gestio) 


Negatorium gestio atsirasdvo, kai kuris nors asmuo (negatiorium 
gestor) be kito asmens (dorminus negotii) įgaliojimo ir be įsipareigojimų 
savo valia atlikdavo pastarojo naudai tam tikrus veiksmus (pvz., skolos 
sumokėjimas) Z. 


1 H. Hausmaninger, W. Selb. Roemisches Privatrecht. 1981. S. 321. 
2 W. Rozwadowski. Prawo rzymskie. Warszawa. 1991. S. 

Taigi šiuose prievoliniuose santykiuose dalyvavo du subjektyai - asmuo, 
veikiantis kažkieno interesais (negatiorum gestor; arba gestor), 1r asmuo, kurio 
interesais yra veikiama (dorminus negotii). Prievolė, atsirandanti iš šių 
santykių, buvo praktiškai tapati prievolei, atsirandančiai iš pavedimo 
(mandatum) sutarties. Būtent iš čia ir atsiranda jos guasi-sutartinis pobūdis. 

Gestoriaus atliekami veiksmai (atskiri ar jų grupė) galėjo būti materialūs 
(pvz.: namo, pradedančio griūti, remontas) arba teisiniai (pvz.: svetimos 
skolos sumokėjimas). Negatorium gestio teisinio santykio atsiradimui 
romėnų teisė kėlė tam tikras sąlygas?: 

a) atlikdamas tam tikrus veiksmus, gestorius tai daro siekdamas 
sutvarkyti svetimus reikalus (animus negotia aliena gerendi). Taigi prievoliniai 
santykiai neatsirasdavo, jei gestorius savo reikalus laiko svetimais arba 
svetimus savais. Skirtumas tarp šių dviejų institucijų sudaro consensus, 
kurio pavedimų negalima pakeisti. Šio bruožo neturėjo negatorium 
gestio; 

b) veiksmu turi būti siekiama pozityvaus tikslo; 

c) atitinkami veiksmai yra galimi, kai jų atlikimas neprieštarauja 
dominus negotii valiai (suinteresuotas asmuo nėra jų uždraudęs) ir jei 
jis pats negali pasirūpinti savo reikalais; 

d) reikalų tvarkymas šiuo būdu buvo neatlygintinas. 

Atlikus veiksmą remiantis išvardintom sąlygom, gestoriui atsirasdavo 
prievolė, priklausomai nuo reikalų pobūdžio bei domini negotii 
suinteresuotumo, sutvarkyti pradėtus reikalus iki galo. Be to, gestorius 
privalėjo domini negotii atsiskaityti ir perduoti jam viską, ką gavo. Kitą 
vertus,domini negotii privalėjo padengti visas gestoriaus turėtas išlaidas. 
Ši pareiga išlikdavo ir tuo atveju, kai gestoriaus veiksmai nesukeldavo 
pozityvaus rezultato. Domini negotii privalėjo taip pat perimti iš 
gestoriaus visas prievoles, atsiradusias dėl jo reikalų tvarkymo. 

Dominus negotii atsakė už savo kaltę (omnis culpa), kadangigestio 
buvo atliekamas jo interesais. Gestorius galėjo negauti ir jokios naudos, 
bet, kadangi jis užsiiminėjo svetimais reikalais, tai ir jis atsakydavo omnis 
culpa pagrindu. 


3 M.X. XyTbiI3. PHMCKOe uacTHOEe npaBo. M, 1994. C. 140. 

Negotorium gestio formavimosi pradžioje pretorius abi šalis gynė 
suteikdamas actio ir factum. Vėliau buvo pripažinti ir civiliniai ieškiniai, 
bonae fidei. Justiniano teisėje jie buvo vadinami actio negotorium 
gestorum directa (tarnaujantys dominus negotii) ir actio negotiorum 
gestorum contraria (tarnaujantys gestoriui). 


3. Prievolės iš nepagrįsto praturtėjimo 
(condictio) 


Jau respublikos laikotarpio teisininkai suformulavo principą, kad tais 
atvejais, kai asmuo be pakankamo teisinio pagrindo praturtėdavo kito 
asmens sąskaita, tai tokiu būdu įgytas turtas turėjo būti grąžintas asmeniui, 
kurio sąskaita buvo praturtėta. Šioje prievolėje yra pastebimas teisinių 
santykių, egzistuojančių tarp jos šalių, panašumas su paskolos (mutuum ) 
sutartimi reguliuojamais santykiais. 

Ieškinio pavadinimas, kuriuo buvo išreikalaujamas be pagrindo įgytas 
turtas, kyla iš /egis actio per condictionem. Romėnai jį vadino 
condictio. 

Šios institucijos gyvavimo pradžioje nepagrįstas praturtėjimas turėjo 
įvykti neteisingai įgyjant nuosavybės teisę. Vėliau teisė į ieškinį imta teikti 
ir tuo atveju, kai buvo praturtėjama įgyjant kokią nors teisę (pvz., servitutai). 
Vis tik romėnai nesukūrė bendrų principų, kuriais būtų galima vadovautis, 
sprendžiant klausimą ar asmuo praturtėjo be pagrindo. Ši problema buvo 
išspręsta tipiniu romėnams būdu, t. y. nustatant tipinius praturtėjimo be 
pagrindo atvejus. Jų buvo gana daug, todėl paminėsime tik pagrindinius: 

a) Condictio indebiti - ieškinys, suteikiamas asmeniui, sumokėjusiam 
neegzistuojančią skolą, sumokėjus skolą, kurią privalėjo sumokėti kitas 
asmuo arba, kai skola turėjo būti sumokėta kitam asmeniui. 

Kad ieškinys būtų patenkintas reikėjo trijų sąlygų: 

- asmuo, atliekantis veiksmus (pvz., mokėjimą), tai darė manydamas, 
jog egzistuoja prievolė. Priešingu atveju veiksmai buvo traktuojami kaip 
dovanojimas; 


* W. Rozwadowski. Prawo rzymskie. Warszawa, 1991. S. 191. 

- priimantis vykdymą asmuo turėjo manyti, jog prievolė tikrai egzistuoja 
ir kad jis turi teisę reikalauti tų veiksmų atlikimo. Nesant šio požymio, 
vykdymo priėmimas buvo traktuojamas kaip vagystė (furtum); 

-jei praturtėjęs asmuo veikė nesąžiningai - jis privalėjo visiškai atlyginti 
žalą, 0 jeigu sąžiningai - tik pačią praturtėjimo sumą; 

b) Condictio causa data non secuta -tai ieškinys, kuriuo siekiama 
susigrąžinti turtą perduotą trečiajam asmeniui, tikintis priešpriešinio 
veiksmo, kuris nebuvo atliktas. Pavyzdžiui, asmuo A perduoda asmeniui B 
kokį nors turtą, tikėdamasis iš B taip pat ką nors gauti. Neįvykdžius 
priešpriešinio veiksmo, asmeniui B išnyksta causa valdyti perduotą turtą. 

Šis ieškinys nebuvo taikomas, kai asmuo, atlikęs veiksmus, pats dalyvavo 
atliekant amoralius veiksmus (pvz., kyšio davimas); 

c) Condictio ob iniustam causam - ieškinys dėl sugrąžinimo turto, 
perduoto turint įstatymui ar moralei priešingą tikslą (pvz., kai A atliko 
veiksmus, kuriuos atlikti jis įsipareigojo dėl prievartinės stipuliacijos). Šis 
ieškinys suteikiamas tik tuo atveju, jeigu priešingai teisei ir moralei elgėsi 
ne davėjas. 

Daugybė atvejų, kurie neatitiko minėtų kondikcijų, buvo vadinami 
bendru condictiones sine causa vardu. Tais atvejais kondikcija suteikiama 
vien remiantis grynu praturtėjimu sine causa pagrindu, nejįsigilinant į 
aplinkybes. Dažniausiai tokios kondikcijos būdavo naudojamos tada, kai 
negalima pasinaudoti vindikaciniu ieškiniu (daiktas nepagrįsto įgyjėjo 
suvartotas, susimaišė su jo daiktais ir t.t.). 


4, Bendrija (communio) 


Communio galėjo susikurti atsitiktinai arba siekiant tam tikro tikslo. 
Tokia turtinė bendrija sukeldavo ne tik tuetinius (bendra nuosavybė), bet 
ir prievolinius santykius tarp bendrasavininkių. 

Jeigu turtinė bendrija atsirasdavo dėl sudarytos sutarties, tai ir tokių 
bendrasavininkių tarpusavio santykius, jų teises bei pareigas bendro daikto 
atžvilgiu reguliuodavo sutartis. Bendrija, atsiradusi dėl aplinkybių, 
nepriklausančių nuo jos narių valios (pvz., commixtio, palikimo 
priėmimas), buvo vadinama communio incidens. Prievoles, 

atsirandančias tokiu būdu, priskyrė obligationes guasi ex contractu 
kategorijai. 

Visą bendrijos egzistavimo laikotarpį jos nariai galėjo naudotis bendru 
turtu, privalėjo bendrai dengti turto išlaikymo išlaidas, kurių dydis priklausė 
nuo kiekvieno iš jų dalies tame turte. Dalies dydis taip pat sąlygojo ir 
naudojimosi daikto duodamais vaisiais apimtį. Klasikinė romėnų teisė 
nereguliavo teisinių santykių tarp bendrijos narių. Romėnų teisinė sistema 
apsiribojo tuo, kad bendrijos nariams buvo suteikta teisė paduoti ieškinį 
dėl bendro turto padalijimo, t. y. buvo reguliuojama tik teisinių santykių 
tarp bendrijos narių pasibaigimo tvarka. Išstoti iš bendrijos buvo galima 
pateikiantactio familiae erciscundae -kaibendroji nuosavybė atsirado 
dėl palikimo priėmimo arba actio communi dividundo - kai ji 
atsirasdavo kitu būdu. Ieškinys dėl padalijimo galėjo būti paduodamas bet 
kuriuo metu. Jo tikslas - tai bendros teisės bei turtinių santykių su bendrijos 
nariais panaikinimas. Taigi toks ieškinys bet kokiu atveju lietė visus 
bendrasavininkius. 

Jeigu reikėdavo padalinti nedalų daiktą, jis būdavo paliekamas vienam 
iš bendrasavininkių, kuris privalėdavo bendrasavininkiams sumokėti jų 
turimos dalies dydžio pinigines kompensacijas. 

Iš pradžių bendrijos nario atsakomybė kitų narių atžvilgiu apsiribojo 
dolus ir culpa, o vėliau diligentia guam suis. 


Keturioliktasis skirsnis 


PRIEVOLĖS IŠ DELIKTŲ IR TARYTUM 
IŠ DELIKTŲ 


1. Bendra deliktų charakteristika 


Kaip jau buvo minėta, iš pradžių romėnai prievolių atsiradimo šaltinius 
grupavo į sutartis ir deliktus. Romėnų teisė skyrė dvi sąvokas - crimina 
(nusikaltimai) ir delicta (privatūs deliktai)!. 

Crimina - tai prieštaraujančios visuomenės interesams ir įstatymu 
uždraustos veikos, kurios buvo persekiojamos baudžiamojo proceso tvarka. 
Delicta privata - tai veikos, pažeidžiančios atskiro asmens ar asmenų 
grupės interesus. Persekiojimas už šias veikas vyko tik asmenų, kurių 
interesai pažeidžiami, iniciatyva. Deliktas sukeldavo ne bausmę, o prievolę 
sumokėti nukentėjusiajam baudą arba bent atlyginti nuostolius. 

Nusikaltimams, ankstyvosios respublikos laikotarpyje buvo priskiriama 
tik tėvynės išdavystė. Tuo tarpu, pavyzdžiui, žmogžudystė buvo traktuojama 


! H. Hausmaninger, W. Selb. Roemisches Privatrecht. 1981. S. 331. 

kaip privatus deliktas nužudytojo šeimos atžvilgiu. Laikui bėgantcrimina 
ratas didėjo, o delicta - siaurėjo. 

Romoje nebuvo bendros taisyklės, kad kiekvienas teisei priešingas 
veiksmas, pažeidžiantis kieno nors teises, sukuria tam tikrą prievolę. Buvo 
nustatytas griežtas deliktų, kurie sukeldavo prievoles, ratas. Kiekvienas 
deliktas turėjo tris elementus: 

a) objektyvi žala asmeniui; 

b) asmens, įvykdžiusio deliktą, kaltė; 

c) objektyvioji teisė turėjo atliktą veiką pripažinti deliktu, t. y. nustatyti 
tam tikras civilines teisines pasekmes. 

Deliktinės prievolės nuo sutarinių skyrėsi šiais požymiais: 

a) Sutartinė prievolė, kaip turto elementas, išskyrus prievoles kylančias 
iš asmeninių sutarčių, pvz. mandatum, pereidavo įpėdiniams. Tuo tarpu 
išskyrusvindictam spirantes (kvėpuojantys kerštu), pvz., dėl asmeninio 
įžeidimo. 

Skolininko įpėdiniai už deliktus neatsakė. Jiems galėjo būti pareikštas 
ieškinys tik tokiu atveju, jei dėl delikto padidėjo paveldėtas turtas. Esant 
tokiai situacijai įpėdinių atsakomybė buvo ribojama paveldėto turto 
padidėjimo ribomis; 

b) Deliktinę atsakomybę charakterizuojaobligatio comulativa ,kuri 
reiškė, kad jeigu deliktą įvykdė keli asmenys (bendrininkai), tai kiekvienas 
privalo sumokėti paskirtą baudą. Šiuo bruožu deliktinės prievolės skyrėsi 
nuo sutartinių, kurios buvo paremtos solidarine ar daline atsakomybe; 

c) Pagal romėnų teisę moterys ir nepilnamečiai negalėjo sudarinėti 
sutarčių be globėjo, tačiau už deliktus šie subjektai atsakė savarankiškai; 

d) Už deliktus, kuriuos atliko asmenys alieni iuris (pavaldūs vaikai, 
vergai), atsakė asmuo, turintis jiems valdžią (šeimos galva). Ši atsakomybė 
buvo vadinamanoxaline (noxa - žala) ir jos nežinojo sutartinė teisė. Šeimos 
galva paprastai galėdavo atlyginti nuostolius nukentėjusiajam arba išduoti 
vergą, kuris už juos atidirbtų. 

Jau žinome, jog romėnai nesuformulavo bendros deliktų sąvokos, o 
nustatė konkrečias jų rūšis. Kaip matome 18 paveiksle - taifurtum, iniuria, 
damnum iniuria datum ir pretorinės teisės deliktai. Panagrinėsime 
šias deliktų rūšis kiek plačiau. 


DELIKTŲ RŪŠYS 


Furtum 
vagystė 


Pretorinės teisės 


Metus 
datum 
Dlėšimas apgaulė 





18 pav. Deliktų rūšys 


1. Furtum (vagystė). 

Veikos, vadinamosfurtum sąvoka, visiškai nesutapo su šiandieninėje 
teisėje vartojama sąvoka. Furtum, kaip civilinės teisės deliktas, praėjo gana 
ilgą evoliuciją. Šis nusižengimas buvo minimas jau XII lentelių įstatyme. Iš 
pradžių furtum .buvo veika, kuria, perkeliant svetimą daiktą, norima jį 
pasisavinti. Vėliaufurtum - tai bet koks elgesys, kuriuo siekiama panaikinti 
savininko galimybę valdyti judamą daiktą. Galutinai furtum savoka yra 
suformuluojama respublikos laikotarpio pabaigoje - principato pradžioje. 
Pauliaus definicija skamba taip: furtum est contrectatio rei fradolosa 

lucri faciendi gratia vel ipsius rei vel etiam usus eius 
possessionisve (furtum - tai tyčinis daikto, jo valdymo ar naudojimo 
paėmimas turint tikslą gauti naudą). Remiantis šią sąvoka, furtum sudarė 
trys sudėtinės dalys: 

a) Objektyvusis elementas - tai daikto užgrobimas arba galimybės 
atėmimas jį valdyti bei naudoti. Tokia vagystės sąvoka yra platesnė už 
mūsiškę, kadangi ji apėmė ne tik daikto paėmimą, bet ir furtum usus 
(“naudojimosi vagystę"). Furtum, pavyzdžiui, buvo pripažįstami ir atvejai, 
kai daikto savininkas, atidavęs šį kieno nors valdymui, neteisėtai pasiimdavo 
jį atgal; 

b) Subjektyvusis elementas - tai tyčia (fraus); 

c) Priežastis - tai noras pasipelnyti (lucri faciendi gratia ). 

XII lentelių įstatymai numatė atvirąją (furtum manifestum) ir slaptąją 
(furtum nec manifestum) vagystę. Furtum manifestum -tai vagystė, kurios 
metu (in flagranti) kaltininkas buvo pagautas. Furtum nec manifestum 
- tai vagystė, kurios metu kaltininkas nebuvo pagautas. Už atvirąją vagystę 
kaltininkas buvo išplakamas ir atiduodamas nukentėjusiajam, o už naktinę 
arba ginkluotą vagystę jis galėjo būti vietoje užmuštas, prieš tai iškvietus 
liudininkus. Užmušimo teisė buvo ribojama piktnaudžiavimo kriterijumi, 
tai reiškė, jog užmušti galima tik tokiu atveju, kai nėra kitos išeities. XII 
lentelių įstatyme numatytos sankcijos už furtum manifestum laikui bėgant 
buvo pripažintos per žiaurios, todėl yra uždraudžiamos. Vietoj susidorojimo 
pretorius įveda keturgubą (guadruplum) negu daikto vertė piniginę baudą. 
Furtum nec manifestum atveju bauda buvo dviguba. Ši sankcija 
išsaugota ir Justiniano kodifikacijoje. Furtum manifestum atveju 
apvogtasis, kad būtų priteista bauda, galėjo naudotis actio furti 
manifesti, o furtum nec manifestum atveju - actio furti nec 
manifesti. Abiejų ieškinių tikslas - furtum atlikėjo nubaudimas, tai yra 
baudų išieškojimas. Nepriklausomai nuo baudos, vagis taip pat privalėjo 
savininkui grąžinti pavogtą daiktą. Grąžinimo buvo reikalaujamacondictio 
furtiva. Už vindikacinį ieškinį ši kondikcija pranašesnė tuo, kad nereikėjo 
įrodinėti nuosavybės teisės, užteko įrodyti patį vagystės faktą. Jeigu vagis 
daiktą prarasdavo ar perleisdavo, galima buvo išieškoti jo vertę. 

2. Iniuria. 

Plačiąja šio termino prasme iniuria - tai priešinga teisei veika (šiuo 
atveju - asmeninė skriauda). Kaip matome, tai yra labai plati sąvoka, kuri 
apėmė dažnai visai skirtingos prigimties priešingo teisei elgesio rūšis. Gajus 
ir Paulius iniuria kildina iš XII lentelių įstatymo, kuris numatė tam tikrą 
šių pažeidimų ratą“: 

a) membrum ruptum - sužalojimas, sukėlęs dalies kūno netekimą. 
Jeigu šalys šiais atvejais nesusitardavo dėl žalos atlyginimo, galiojo taljono 
principas; 

b)os fractum - vidaus kaulų sužalojimas. Už šią veiką buvo nustatyta 
300 asų bauda, jeigu nukentėjęs yra laisvas asmuo, ir 150, jeigu jis yra vergas; 

c) veiksmai, kuriais yra pažeidžiama kūno neliečiamybė. Už šią veiką 
nustatyta 25 asų bauda. 

Iš pradžių egzistavo dviejų rūšių skundai - pirmasis, veikoms 
išvardintoms XII lentelių įstatyme, antrasis rėmėsi ius honorarium. 
Pretorius jį įvedė turėdamas tikslą persekioti veikas, prieštaraujančias 
galiojantiems geriems papročiams. Be to, pretorius patikslino iniuria 
sąvoką. Pagal jį - tai tikslinis ir priešingas teisei kito asmens negerbimas, 
išreikštas veiksmais arba žodžiu. Tokio pobūdžio veika galėjo sukelti 
materialią arba moralinę žalą. 

Vystantis ekonominiams santykiams, nuvertėjant Romos pinigams, vis 
aiškiau ryškėjo būtinybė reformuoti XII lentelių įstatyme nustatytą 
materialinę atsakomybę už šį deliktą. Pavyzdžiui, Aulius Gellius aprašo 
turtuolį L.Veracijų, kuris dėl malonumo vaikščiojo Romos gatvėmis ir skaldė 
antausius, 0 paskui jį ėjo vergas su monetų maišu ir čia pat mokėdavo 
kiekvienam nukentėjusiajam po 20 asų. 

Taigi vietoj tiksliai fiksuotos baudos įvedamas įvertinamasis ieškinys 
(actio iniuriarem aestimatoria ), kurio esmė buvo ta, kad teismas, kiekvienu 
konkrečiu atveju, atsižvelgdamas į bylos aplinkybes, nustatydavo baudos 
dydį. Be to, greta civilinės atsakomybės atsiranda ir baudžiamoji. Dominato 
laikotarpiu nukentėjęs galėjo pasirinkti actio aestimatoria arba 
baudžiamąją bylą. 


2 W. Rozwadowski. Prawo rzymskie. Warszawa, 1991. S. 198. 

3.Damnum iniuria datum (neteisėtas svetimo daikto sugadinimas). 

Šis deliktas rėmėsi svetimo daikto sugadinimu ar sunaikinimu. XII 
lentelių įstatymai nenumatė tokio bendro delikto. Jame buvo atskiros 
taisyklės, kurių net negalime pavadinti sistema, liečiančios daikto sugadinimą 
(pvz., medžių iškirtimas, namo padegimas ir pan.). Vergo sužalojimas čia 
dar yra traktuojamas kaip kūno (iniuria), o ne daikto sužalojimas. Damnum 
iniuria datum skyrėsi nuo iniuria ir vagystės, kadangi šiomis veikomis 
nebuvo kėsinamasi į nukentėjusiojo asmenybę ir nesuteikdavo asmeniui, 
atlikusiam šį deliktą, asmeninės naudos. 

Pirmasis aktas, kuriame yra gana plačiai aptariamas šis deliktas - tai/ex 
Aguilia, priimtas apie 287 m. pr.m.e. Pirmose dviejose įstatymo dalyse 
kalbama apie vergo ar keturkojo gyvulio užmušimą. Jis nustatė, kad jei kas 
užmuša svetimą vergą ar keturkojį gyvulį, tas privalo sumokėti už jį 
aukščiausią kainą, kurią jis turėjo per paskutiniuosius metus iki sužalojimo. 
Trečioji dalis gina bet kokį turtą nuo trečiųjų asmenų, kuris jų yra 
sužalojamas sudeginant (urere), sulaužant (frangere) ar suplėšant (rumpere). 
Šiuo atveju bauda buvo apskaičiuojama nuo aukščiausios daikto kainos, 
kuri buvo 30 dienų iki sužalojimo. 

Palyginus su XII lentelių įstatymu /ex Aguilia - tai didelis Žingsnis į 
priekį. Vis dėlto tai yra primityvus aktas. Tam, kad jis būtų pritaikytas, atlikti 
veiksmai turėjo atitikti tam tikrus reikalavimus: 

a) žala turėjo atsirasti dėl tiesioginio poveikio daiktui (damnum corpore 
corpori datum); 

b) daiktas turėjo būti realiai sugadintas (pvz., nereikėjo atsakyti tuo 
atveju, jei daiktas nebuvo realiai sugadintas, nors faktiškai valdymas buvo 
prarastas (paukščio paleidimas iš narvo); 

c) žala turėjo atsirasti dėl veiksmų (damnum datum), taigi neveikimas 
nebuvo baudžiamas; 

d) žala turėjo atsirasti dėl priešingų teisei veiksmų. 

Viena pagrindinių problemų buvo šio įstatymo aiškinimas, o konkrečiai 
kalbant -occidere, frangere, urere irrumpere interpretacija. Vis dėlto 
lex Aguilia tapo tvirta baze tolesniam jurisprudencijos šioje srityje 
vystymuisi. Amžiams bėgant Romos teisininkai šalino įstatymo trūkumus 
iki tol, kol buvo sukurta fundamentali žalos ir kaltės teorija. 

Laikui bėgant buvo atsisakyta žalos dydį vertinti tik pagal daikto vertę, 
bet imta atsižvelgti ir į nukentėjusio asmens interesą, kad sužalotas ar 
sunaikintas daiktas išliktų sveikas. Atsisakyta ir absoliutaus principo, kad 
žala turi atsirasti dėl tiesioginio poveikio daiktui. Vadinasi, atsakomybė 
atsirasdavo ir tais atvejais, kai daiktas nebuvo realiai sugadintas, bet valdymą 
savininkas prarado. 

Ypač daug dėmesio Romos teisininkai skyrė kaltei, kaip vienai 
pagrindinių atsakomybės sąlygų. Verta paminėti akvilianiškos kaltės teoriją, 
pagal kurią atsakomybės dydis priklausė nuo to, ar žalą padaręs asmuo rodė 
bent minimumą pastangų, kad šios žalos būtų išvengta. Tokių pastangų 
būtinumas buvo kildinamas ne iš konkrečių sutartinių santykių, bet iš 
galiojančių teisės principų. 

Pretorinėje teisėje /ex Aguilia taikymo sritis yra išplėčiama (taikant 
actio utilis) tokiu laipsniu, kad buvo garantuojamas praktiškai bet kokios 
žalos, padarytos tyčia svetimam daiktui, atlyginimas. 

4. Pretorinės teisės deliktai 

Rapina (plėšimas) - tai kvalifikuotos vagystės rūšis, kurios metu daiktą 
dažniausiai paimdavo organizuota grupė, panaudojant prievartą>. Iš pradžių 
ius civile jo neišskyrė iš furtum. Pretorius Lukulas 76 m. pr.m.e. įvedė 
naują actio vi bonorum raptorum in guadruplum. Klasikinėje teisėje 
buvo diskutuojamas klausimas ar šis ieškinys yra visiškai savarankiškas, ar 
mišrus. Justiniano laikais buvo pritarta antrajai nuomonei. Sprendime, 
liečiančiame rapiną buvo įskaitoma tiek pavogto daikto vertė (simplum), 
tiek ir bausmė (triplum). 

Metus (grasinimas). Pretorius Oktavius 80 m.pr.m.e. nustatė, kad tas, 
kas išgaus daiktą grasinimais, atsako pagal actio guod metus causa taip 
pat in guadruplum. 

Taigi galiojo bendras principas, jog toks daikto įgyjimo būdas yra 
neteisėtas. Sąlyga ieškiniui paduoti, buvo daikto įgyjimas prievartiniu būdu 
ir sukeliant baimę, jei dėl tokių veiksmų atsirasdavo žala“. Actio guod 
metus causa - tai arbitrarinis ieškinys. Tais atvejais, kai atsakovas 


3 W. Rozwadowski. Prawo rzymskie. Warszawa, 1991. S. 197. 
* H. Hausmaninger, W. Selb. Roemisches Privatrecht. 1981. S. 341. 

savanoriškai grąžindavo daiktą, jis būdavo atleidžiamas nuo atsakomybės. 
Kitais atvejais jis turėdavo atlyginti faktinę žalą. 

Dolus (apgaulė). Pretorius ir žinomas vėlyvosios respublikos teisininkas 
Galijus Akvilijus 66 m.pr.m.e. nustatė infaminį ieškinį -actio doli, kuris 
buvo skirtas paprastam žalos atlyginimui, tačiau kartu užtraukdavo ir 
infamiją. Ieškinio pateikimo sąlyga - tai tyčinė apgaulė, kuria yra padaroma 
žala trečiajam asmeniui. Pretorius šį ieškinį garantuodavo tik tais atvejais, 
kai teisė nesuteikdavo galimybės pateikti kito ieškinio. Todėl šis ieškinys 
yra vadinamas subsidiariniu. 

Tam, kad būtų galima išvengti infamijos vietojactio doli, galima buvo 
pareikšti paprastą actio in factum, kuris teisininkų buvo plačiai 
naudojamas taip pat tada, kai nesugebėdavo surasti tinkamo ieškinio. 
Išnagrinėti deliktų tipai išsemia visą deliktinę sistemą. Taigi dar kartą reikia 
pabrėžti, jog ši sistema buvo kurta ne remiantis principu ir delikto sąvoka, 
bet atskirais jų tipais. Vis dėlto, dėka actio doli ir actio in factum 
romėnų teisė visiškai patenkino savo visuomenės poreikius. 


3. Prievolės lyg iš deliktų 
(obligationes guasi ex delicto) 


Tai prievolės, kilusios iš teisei priešingų veiksmų, nepatekusių į deliktų 
sąrašą. Romėnų teisė, kaip ir daugelį kitų atvejų, nesuformulavo bendros 
kvazideliktinės prievolės sąvokos, tačiau išvardijo atskiras jos rūšis. 
Aptarsime pagrindines: 

a) Iudex litem suam fecit (teisėjas padaro procesą savu). Turima 
omenyje teisėjo atsakomybė už neteisingą savo pareigų atlikimą, kai dėl to 
buvo padaryta materiali žala vienai iš ginčo šalių. Ieškinį turėjo teisę pareikšti 
šalis, kuriai buvo padaryta žala, o jo tikslas - pilnas žalos atlyginimas. Ieškinys 
galėjo būti pareikšdamas ne tik dėl neteisingo sprendimo (tokiu jis galėjo 
būti priimtas tyčia ar dėl nerūpestingumo), bet ir tais atvejais, kai teisėjas 
netinkamai atlikdavo savo funkcijas (pvz., neatvykimas į teismo posėdį). 
Ieškinys nebuvo taikomas korumpuotiems teisėjams, kurių atžvilgiu dar XII 

lentelių įstatymas nustatė mirties bausmę. Ši sankcija buvo patvirtinta /ex 
Cornelia de sicariis (81 m.pr.m.e.) bei imperatorių Karakallio ir 
Konstantino Konstitucijos. 

b) Actio de effusis et defectis. Jeigu iš namo būdavo kas nors 
išpilama ar išmetama ir dėl to trečiajam asmeniui atsirasdavo žala, už ją 
atsakydavo šio namo šeimininkas, net ir tais atvejais, kai šiuos veiksmus 
atlikdavo ne jisai; 

Cc) Actio de positis et suspensis. Bet kuriam asmeniui, turinčiam 
procesinį veiksnumą, pretorius suteikdavo actio popularis, namo, prie 
kurio būdavo kas nors blogai pastatyta ar pakabinta, šeimininko atžvilgiu. 
Kitą vertus turėjo egzistuoti realus pavojus, jog tie daiktai gali nukristi ir 
padaryti žalą praciviui. Šiuo atveju buvo skiriama 10 solidų bauda; 

d) Atsakomybė nautarum (laivo savininko), cauponum (viešbučio 
savininko),stabularum (nakvynės namų savininko) už savo tarnų apgaules 
ir vagystes. Šiuo atveju nukentėjusiems asmenims buvo išieškoma dviguba 
daikto vertė. 


Ipolitas Nekrošius 
Vytautas Nekrošius 
Stasys Vėlyvis 


ROMĖNŲ TEISĖ 
vadovėlis 


Redaktorės Virginija Germanavičienė, Lina Čekauskaitė 
Dizainerė Eglė Mirončikienė 
Dailininkas - konsultantas Gintaras Slavinskas 
Maketuotoja Kristina Kemežytė 


1996.12.10. 18.25 sp.l. Tiražas 3000 egz. Užsakymas 1519. 
Leido KUB „Vijusta“, Brolių 14-24, Vilnius. 
Spausdino SPAB „Aušra“, Vytauto pr. 23, 3000 Kaunas. 
Sutartinė kaina. 


Ipolitas Nekrošius, Vytautas Nekrošius, Stasys Vėlyvis 
Ne 85 Romėnų teisė: vadovėlis - Kaunas: Vijusta, 1996 - 294 p. 
ISBN 9986-9099-(-2 

Šiame leidinyje nuodugniai išnagrinėta romėnų teisės sistema ir daugiau nei 
tūkstantmetį trukusi jos raida. Senovės romėnai pirmieji žmonijos istorijoje sukūrė 
bendraisiais principais pagrįstą teisės sistemą, kuri ir dabar yra daugumos civilinės 
teisės sistemų pagrindas. Net ir šiandien mes naudojamės jos sąvokomis bei 
svarbiausių nuostatų formuluotėmis. 

Vadovėlis skirtas aukštųjų mokyklų teisės specialybės studentams, tačiau bus 
naudingas ir studijuojantiems istoriją bei kitus humanitarinius mokslus. 

Daug vertingų Žinių jame ras ir teisininkai profesionalai, kuriantys ir 
tobulinantys mūsų teisės sistemą. Taip pat knyga bus naudinga visiems, kurie domisi 
teise, istorija, žmonijos minties raida. 


UDK 34(37)(075.8) 


